REVISTA 
FUNDATIILOR REGALE 


ANUL II. 1 MAI 1935 NR. 5. 
CAMIL PETRESCU ..... Paul Zarifopol și spiritul critic 243 
HORIA FURTUNĂ ..... Prietenii din București . . 246 
G. BACOVIA sasse’ Versuri . , . . .. .... 261 
GALA GALACTION . . . . Cum încep un veac si o cäs- 
TIRON ® jt de Ca ar, ai 263 


CICERONE TEODORESCU . Versuri . . « s e.. e + + 273 
P. P. NEGULESCU . . . . . O metafizică neo-platonică . 275 
N. PETRESCU . . . . . . . Partidele politice în Anglia . 290 
AL. O. TEODOREANU . . . Lyautey . . . « e. o e 312 
TH. SIMENSCHY . . . . . Originea Universului în con- 
ceptia Indienilor si a Gre- 
cilor . ., + + 340 
OCTAVIAN BEU-...... Impăratul Iosif al Il-lea si 
răscoala lui Horia , . . . 361 
JULIAN PETER ...,. . . Reforma administrativă . . 368 
I. BIBERI . . cc... .. James Joyce . . . . . . + 392 
SERBAN CIOCULESCU . . . Corespondenta dintre I. L. 
| Caragiale si Paul Zarifopol 407 


CRONICI 


«HERR DOKTOR» de Ion Sân-Giorgiu (422); UN BELFER de Mihail 
Sebastian (431); CRITICA SI POEZIA de Vladimir Streinu (435); DUSTY 
ANSWER de Camil Baltazar (439); DIVERSIUNI PLASTICE de K. H. 
Zambaccian (442); NOTĂ DESPRE PALLADY de A. Rosetti (446); CON- 
CERTE de Radu Georgescu (446); DOUĂ CĂRȚI NOI DE FILOSOFIE 
POLITICĂ SI MORALĂ de Petru Comarnescu (452); CRONICA POLITICEI 
INTERNATIONALE de Richard Hillard (457). 


REVISTA REVISTELOR 
NUMĂRUL — 240 PAGINI — 25 LEI 


REVISTA 
FUNDAŢIILOR REGALE 


REVISTĂ LUNARĂ DE LITERATURĂ, ARTĂ 
ȘI CULTURĂ GENERALĂ 


COMITETUL DE DIRECŢIE: 
I. AL. BRĂTESCU-VOINEȘTI, O. GOGA, D. GUSTI, 
E. RACOVIȚĂ, C. RĂDULESCU-MOTRU, I. SIMIONESCU 


Redactor şef: — Redactori: 
PAUL ZARIFOPOL CAMIL PETRESCU 
(1.1 — 1.V,1934) RADU CIOCULESCU 


ET TT TT 


REDACTIA 
ȘI ADMINISTRAȚIA: 
BUCUREȘTI III 


39, B-DUL LASCĂR CATARGI, 39 
TELEFON 2-40-70 


LL LETTRE LOE AAC AERO TA TE 


ABONAMENTUL ANUAL LEI 3oo 
PENTRU INSTITUŢII ŞI ÎNTREPRINDERI PARTICULARE LEI 1.000 


EXEMPLARUL 25 LEI 


CONT CEC POSTAL NR. 1210 


ABONAMENTELE SE POT FACE ŞI ACHITA PRIN ORICE 
OFICIU POSTAL DIN ŢARĂ 


MANUSCRISELE NEPUBLICATE NU SE ÎNAPOIAZĂ 


EDITATĂ DE SECRETARIATUL GENERAL 
AL FUNDATIILOR CULTURALE REGALE 


REVISTA 
FUNDATIILOR REGALE 


ANUL II, No. 5, MAI 1935 


BUCUREȘTI 
MONITORUL OFICIAL ŞI IMPRIMERIILE STATULUI 
IMPRIMERIA NAŢIONALĂ 


PAUL ZARIFOPOL 
SI SPIRITUL CRITIC 


Din documentata culegere de momente epistolare întreprinsă 
de d. Șerban Cioculescu, se desluseste un soi fantast si liric de 
viață, din care participă două temperamente despre care toate 
imaginile știute ni le înfățișau vii şi netede, în nuanțele lor ratio- 
naliste excesiv. Literatura românească n'a cunoscut totuși două 
spirite mai desgustate în scrisul lor, de lirism și patetic, decât 
Caragiale si Paul Zarifopol. Toatä cariera lor literară e o stărui- 
toare, si subtil sadică, vânătoare de hipertrofii eroico-patetice. 
Vârful penitei lor desprinde ca un cutitas muschiul parazitar al 
frazei, ori denunţă excrocheria ingenuă cuvântului trimis pe piaţă 
fără acoperire. 

Zeflemeaua sarcastică de stâlp de cafenea a celui care ne-a 
dat « Scrisoarea Pierdută » era de altfel continuată în scris peste 
un deceniu de ironia, subțire ca un surâs desenat pe ceară palidă, 
a lui Paul Zarifopol. ; 

Continua pe o scară ceva mai ridicată, căci directorul « Mof- 
tului român » era prezent într'adevăr în ultimul deceniu, dar acum 
nu mai era denunțat Rică Venturiano, nici Caracudi, reporterul 
national, ci era încercată cu acizi corosivi, carnatia de hârtie a 
stilului câtorva scriitori de reputație europeană. (Paul Zarifopol 
uimea uşor cu o erudiție pe care o aducea în câmpul ofensiv 
al criticei cu o vădită neplăcere.) 

Mărturisim că n'am bănuit că au fost atât de apropiați ome- 
neste, ca să nu ne surprindă astăzi atât de mult vestea postumă 
a prieteniei lor, care se căuta cu două trenuri pe zi între Berlin 
şi Dresda. 

Cele șaptezeci de pagini de comentarii ale d-lui Șerban Ciocu- 
lescu ne re-creează o nouă dimensiune a celor două spirite critice, 
aceea care dă adâncimea, perspectiva. 

Iată un Caragiale obsedat săptămâni de zile de o sonatină pe 
al cărei autor nu-l poate identifica. Si cere concursul, nu unui 
muzicant, ci celuilalt spirit critic al literaturii, cu care schimbă 
glumele malitioase ca doi jucători de tenis mingile repezite. 

Și descoperim astfel un Paul Zarifopol tulburător muzical, 
tăcut, pasionat al mozaicurilot de sunete, omul care poate ghici 
umbra unei melodii instabile... 

Dincolo de paralelogramul observaţiei seci și neîndurate, se 
mișcă amândoi în zona obsesiilor meteorologice, a nostalgiei 
muzicale, a veseliei de studenţi bătrâni, a familismului, pe care 
mai ales autorul lui Ghiţă Pristanda îl ironizase în operă atât 
de mult. 

Și spiritul critic? Apare cum am spus cu o nouă dimensiune, 
care e şi o funcţională semnificație. Negativismul critic se dovedeşte 
astfel ca o pudoare a expresiei. El nu este excesul unei prea mari 
uscăciuni sufletești, ci dimpotrivă e privirea jignită, în afară, 
după ce sufletul s'a resfrânt înăuntru, în flora sensibilităţii lui. 

Nu l-am văzut niciodată pe Caragiale, dar l-am cunoscut 
destul de bine pe autorul 4 Registrului ideilor gingase», în așa 
măsură încât să înţeleg ce înfiorare ultimă și ce hamletiană 
instabilitate a sensibilităţii se resfrângeau înlăuntru, când par- 
ticipa la viaţa socială, iritat, cu reflexe de stea de mare rătăcită 
în apa de baltă printre ciortani, caracude si broaște... Era o 
continuă suferință care se rezolva în surâs arzător, scăzut însă 
voit, ca o lampă, într'un joc nuantat, în care gingäsia se ferea 
ca de ofilire, de exibitia în expresie groasă. 

In asemenea viziune, opera critică a lui Paul Zarifopol apare 
ca o reacţie a unei suferințe permanente... E o figură prea vie 
ca să nu se poată vorbi despre el, critic, în această a două- 
sprezecea lună dela moartea lui, se poate spune deci că era puţin 
cam dezorientat în ceea ce ar fi fost să fie concepţia lui despre 
artă... Nu avea o viziune pozitivă, de aci unele dibuiri... 
Ceea ce se poate afirma însă e că a fost spiritul critic în genere, 
într'o formă care depăşeşte momentul artistic, ca să pună în dis- 
cutie structura morală însăși. 

Ceea ce nu putea îndura autenticitatea lui Paul Zarifopol era 
minciuna, falsul, impostura morală în domeniul suprem gratuit 
al confesiunii publice care e scrisul. Ceea ce el a denunțat 
întotdeauna, nu numai în critica literară propriu zis, ci și în cea 
morală, a fost tocmai vopseaua nedelicată, piatra sclipitoare, 
intenția de înșelăciune. 

Inteligența lui, înfiorată intim de contractările sensibilităţii, 
descoperea în cei mai inscortosati idoli literari, intenția de fals. 
Neverosimila lui pudoare reacționa brusc ca o înroşire a obra- 
zului pentru toată lumea. 

In lumina acestei semnificaţii, înțelesul esenţial al scrisului lui 
Paul Zarifopol se deplasează spre miezul adânc al umanismului, 
al umanității deci, însăși. Spiritul critic, în sensul acesta, nu mai 
apare ca o epistructură culturală, ci participând din însuși fluxul 
interior al vieţii. Deductiile, pentru judecata morală, activă a semé- 
nilor noștri, pornite de la această nouă concepţie a spiritului 
critic, ar putea duce la constatări destul de paradoxale. Societatea 
a fost întotdeauna iritant nedumerită în fața contradictiilor dintre 
operă și om. Liricul pur, suav, imaterial în expresia expediată, 
a avut cele mai adeseori un suport uman mediocru si ades lipsit 
chiar de sensibilitate adevărată. Bruscheta jignitoare, intransigenta 
tăioasă, ironia adâncă, riposta polemică constitue adesea (în 
zonele superioare) numai fața unei monede care are pe partea 
cealaltă desenul delicat si pur al vieții intime, frăgezime și exces 
de pudoare. 

Pe acel Paul Zarifopol, pudicul expresiei, îndrăgostitul de mu- 
zică, înfioratul intim, am vrut să-l adunăm în aceste pagini de 
îndoliată pomenire, din mireasma subțire a lunii Mai, în care 
trupul lui a cunoscut din nou arderea, (după îndurarea cotidiană 
în sensibilitate), ca să se risipească în văzduhul frumuseții. 


CAMIL PETRESÈU 

In ziua aceea de Mai, casa lui Butic aștepta oaspeți. Pregătirile, 
inspiraţiile de ultima oră, poruncile și glumele, inițiativele nefe- 
ricite și tembelismul creator se succedau, ca pretutindeni la zile 
mari, în obișnuita lor dezordine. 

D. Coriolan Butic era de obârşie ardeleană, de prin Trei-Scaune, 
din regiunea Borvizelor. Nici el nu-și mai aducea bine aminte 
în ce sat copilărise. Știa numai că oamenii se ocupau pe acolo 
cu asezatul lemnelor si al cherestelei în stive, că fete cu părul 
galben îi dădeau ghionti, că, în loc să se ducă la școală, urmărea 
ore întregi zborul păsărilor prin luncă si luminisuri si încerca să 
le imite cântecul, si că în satul lor, vara, veneau vizitatori dela 
oraş ca să bea apă minerală, — așa zisii borcutari, de mania că- 
rora toți sătenii îşi băteau joc. 

Prin strâmtorile Carpaţilor, Butic copilandru trecu în țară, ca 
Dragoș Vodă, călare pe un bou dintr'o cireadă. Nu mai știa bine 
cu cine venise: cu tat'su sau cu unchi'su. Cireada fu vândută pe 
bani buni la obor, iar micul Butic intră pe degeaba băiat de pră- 
vălie la un bäcan. Tatăl sau unchiul scăpat de boi și cotorosit 
de băiat se întoarse cu chimirul plin și cu sufletul ușurat pentru 
totdeauna spre ţara apelor minerale. 

Era pe vremea când fraţii de dincolo nu ne porecliseră încă 
«regäteni», fiindcă regatul reprezenta pentru ei refugiul întot- 
deauna, și câteodată îmbogățirea. 

Butic avea două surori mai mari, care se băgaseră ca servitoare 
cu câte 10 lei pe lună. Le știa simbria, dar nu le cunoştea 


1) Fragment din romanul cu acelaşi titlu. 

adresele. Pe deasupra, tustrei nu ştiau carte. In Bucureștiul acesta 
mare, nostalgiile nu dăinuesc și sentimentul de familie se sub- 
tiazä repede. Printre străini omul se simte foarte iute singur si 
se obisnueste si mai repede cu singurătatea. 

La băcănie, Coriolan învăță de mic drumurile Prahovei si ale 
Buzăului, de unde se aduc tuica și vinul. Călare pe butoaiele 
pline, Coriolan intra pe bariere-vesel si chiuind, însă cu o expe- 
rientä crescândă, care avea să facă din el mai târziu marele angro- 
sist din Obor cu firma: «La adevăratul podgorean ». 

Era pe vremea când partidul liberal si cel conservator se al- 
ternau la guvern ca pajura si capul pe banul de riscä. Două cu- 
lori, albii și roşii, potoleau näzuintele poporului: două partide 
îi îngrădeau orizontul politic. 

O complicitate bine înțeleasă făcea pe conducători să nu râv- 
neascä la fructul oprit al infintärii de partide noi. Dizidentele 
erau cochetării trecătoare: simple certe de menaj, după care îm- 
păcarea era mai dulce. Instinctul de conservare îi făcea pe toți 
să admită rotativa la guvern, așa după cum cei vechi, cu o resem- 
nare inspirată, așteptau să vină cele șapte vaci grase după cele 
şapte vaci slabe. 

Pe atunci nu erau 18 partide contrarii, ci numai două contra- 
dictorii. Datoria fiecărui partid era să stea la putere până se com- 
promitea complet. Se tolerau abuzuri și asasinate în vederea inte- 
resului superior al țării. Asa cel putin susțineau şefii de guvern, 
care știau mai bine decât oricine care e interesul superior al țării. 
„Apoi, când partidul dela putere nu se mai putea susține decât 
cu putere armată, câteva întruniri publice la Bazaca, la Dacia 
sau la Eforie, urmate de mișcări de stradă, — care aveau de scop 
manifestatia în fața Palatului, ca mijloc de convingere spar- 
gerea geamurilor dela prăvălii, și ca sfârșit împrăștierea sub tu- 
lumbele de apă rece ale-pompierilor, — puneau capăt unei guvernări 
nefaste si aduceau la putere oamenii noi pe care — ziceau ei — 
îi voia «teara ». Bine înţeles, sub noul regim aceeași comedie na- 
tionalä se repeta jucată de alți actori. Pe măsură ce nelegiuirile 
noului guvern se acumulau, păcatele vechii guvernări erau poe- 
tizate de uitare. 

Fericite vremuri în care nădejdile erau spulberate alternativ 
şi totuşi încrederea în oameni nu dispăruse! Convingerea că 

remușcarea si rușinea vor da miniştrilor puteri morale si pocäinte 
târzii rămânea neclintită în sufletul alegătorilor din vechile colegii 
electorale. Cele două partide se înlocuiau pe rând, ca arsita cu 
gerul, ca tusea cu junghiul. Putinul bine realizat în vechea Românie 
era făcut de munca anonimă a celor multi peste care politicianii 
puneau — ca să-şi lege numele de ele —titlul reformelor, al is- 
prävilor si al legilor. « Scoală tu, ca să stau eu » era formula consti- 
tutionalä a guvernării. Alți pretendenți nu existau. Politica se făcea 
cu duplicitate. Inimile sufereau în îndoială. Spiritele trăiau în dilemă. 

Politicienii în căutare de agenți electorali dibuiră pe Butic, se 
interesară de averea lui si îi dädurä importanţa corespunzătoare. 
La consfătuirile pe culoare între tânărul orator, convins că trebue 
să piseze lumea cu teorii de sociologie — cuvântul acesta nu avea 
pe atunci înțelesul compromitätor de astăzi — şi bătrânul pa- 
soptist, care declama nerod, pleznindu-se cu palma peste brâul 
în care erau călimările lui Tudor Vladimirescu, Coriolan se în- 
scria adesea la cuvânt ca să laude pe şefi si să jure că sentimentul 
«onanim » e cu ei. 

Era prudent. Nu vorbea nici în numele Ardealului, nici ca 
reprezentant al Oborului. Incepea prin a spune că el n'a făcut 
niciodată politică si continua prin a afirma că din «tată în fiu» 
a făcut politica de față. Dădea astfel amatorilor de miracole iluzia 
unei convertiri subite, iar iubitorilor de tradiție le oferea spec- 
tacolul unei credinţe aduse dela strămoși. La urma urmei avea 
grije să se înscrie şi cu câte o sumă pentru cheltuelile de propa- 
gandă ale clubului. 

Intro primăvară, fata ministrului Hagiescu, stând prea mult 
de vorbă cu un căpitan de cavalerie, suferi un accident explicabil 
dar neprevăzut, şi a trebuit să fie trimeasă de părinți la Paris ca 
să consulte un specialist. După trei luni, fata se întoarse cu virtutea 
refăcută si dispusă să ia de soț un om cu parale care să-i permită 
reluarea fără riscuri a conversatiilor cu bravii apărători ai Patriei. 
Coriolan Butic, inconştient şi generos, fu încântat să intre pe uşa 
mare în familia Hagiescu. Curios lucru: Leontina Hagiescu deveni 
o admirabilă soție, asemenea atâtor fete care, odată măritate, îşi 
regăsesc morala și echilibrul. l 

Ascensiunea lui Butic fu rapidă și se opri la rangul de senator. 
Părăsi comerțul spre a se ocupa cu agricultura: întâi ca arendaș,. 

apoi ca moșier. Butic, senator și proprietar, îşi vedea în fie- 
care an venitul pământului completat cu venitul dela împă- 
mânteniri. Se ştia că pe atunci una din ocupațiile de predilecție 
ale parlamentarilor cu iniţiativă era de a distribui evreilor bogați 
jucăria măgulitoare a împământenirii. 'Tariful varia după pungă 
şi obraz. Vechea târguială « mai dă, jupâne, mai lasă, române » se 
petrecea într'o atmosferă de o rară noblețe. In fiecare an, guvernul 
acorda unui număr limitat de parlamentari dreptul de a ferici 
un număr limitat de izrailiti. 

Acestea au fost primele forme ale contingentării în România. 

Neutralitatea a mărit averea lui Coriolan, iar războiul i-a con- 
solidat-o definitiv. După încheierea păcii, lumea nerecunoscă- 
toare începu să spună că Butic e un îmbogăţit de război. Lucrul 
era cu totul fals, fiindcă era adevărat numai pe jumătate. 

Imbogätit de război e acela care s'a îmbogăţit înaintea noastră. 
Ii zicem «de război », fiindcă nu a luat parte la război, ca cei 
mai multi dintre războinici, de altminteri. Când suntem între- 
baţi, susţinem că originea îmbogätitului e obscură, fiindcă nu vrem 
să ne amintim că a ieșit din mijlocul nostru. Ori ce ar fi fost: 
băiat de prăvălie, samsar, vânzător ambulant, ori agent electoral, 
discuţiile sunt inutile: imbogätitul nu mai e o problemă, ci o 
fericită realizare. In societate, imbogätitul ocupă exact situația pe 
care i-o oferă necazul nostru, și se bucură de toată averea pe care 
noi o dispretuim, fiindcă n’o avem. 

Hamlet a conjugat verbul auxiliar: a fi ori a nu fi. Ce greşală! 
Butic a conjugat auxiliarul: a avea sau a nu avea. Ce idee! Se 
zice că pe vremea neutralității obținuse un permis de export pen- 
tru o mie de oi. — Dintr'un ou nu poți face un bou ! zicea fabula. 
— Dar din oi poți face boi! răspunse inspirația. Și Butic adăogă 
— cu sârguinta caligrafică a unui premiant I sau a unui contabil 
ce vrea să fie avansat — un b tremurător înaintea cuvântului oz. 

S'a ştiut de toată lumea când s'a exportat mia de boi, dar, și 
atunci ca și azi, ca și întotdeauna, nu s'a făcut nici o anchetă, căci 
« nu era timpul să afle si țăranii că boierii sunt pungasi și că... 
etc. ». 

Toate acestea însă s'au uitat. Coriolan e mulțumit si fericit. 


Amnezia și amnestia sunt legile moralei noastre publice. 


* 
* + 

Casa în care locuia Butic fusese unul din palatele boiereşti de 
pe vremuri. Apartinuse unui agricultor bogat care, mărginit la 
minte, dar nemărginit la avere, intrase pentru aceste merite de vreo 
două ori în guvern în calitate de ministru de mâna a doua. Pe scara 
de marmură discutabilă a casei, s'au urcat greoi pe vremuri 
beizadelele matofite, iar printre coloanele de stuc trandafiriu s'au 
plimbat ofiţerii sclivisiti alături de domnișoarele cu părul răsucit 
în bucle pe lumânare si îmbrăcate în crinolinä. In salonul cel 
mare au stat mamele la taifas, pe canapele, făcându-și vânt cu 
evantaie mari de pene de strut și urmărind cu coada ochiului ce 
face «fata » și cu cine vorbeşte. Servitorii în livrele au plimbat 
pe tävi mari de argint «tratatiile » prin toate odăile. Pentru vals, 
polcă, boston si lanciers, cuconitele aveau atunci mici carnetele 
pe care însemnau cu un créionas alb, legat cu panglicutä roz, 
numele dansatorului. Iar la sfârșitul seratei, ofițerul cel mai spi- 
ritual și mai gălăgios conducea cadrilul care se sfârșea cu așa zisul 
cotilion, când toţi däntuitorii, ţinându-se de mână, porneau indis- 
creti prin toate camerile, o luau iscoditori spre bucătărie, ieșeau 
cântând pe usa de din dos, săreau ca mânjii prin curte si reapäreau, 
tipând si topäind copilärosi si mulțumiți, pe scara principală. 

Boierul, când i-a venit vremea, a murit de o moarte nobilă, 
nu se știe bine de ce: de rac sau de dambla. Un an după aceea, 
văduva lui, pe când își chinuia ochii la un tișlaifăr, sub nucul cel 
mare din curte, fu intepatä de o muscă veninoasă și în zece zile 
luă şi ea drumul solemn al cimitirului. Copiii, făcându-se mai 
superstitiosi decât erau în realitate, vândură lui Butic casa, pe 
nimica toată și plecară să-și plaseze banii la ruleta din Monte- 
Carlo. Astfel intră Coriolan în stăpânirea uneia din cele mai fru- 
moase case bätrânesti din oraș. 

In ziua aceea de Mai, Butic se plimba prin curte lenevos și 
fără idei, cu multumirea omului care nu știe încă boala de care 
va trebui să moară. Arborii înalți își clătinau încet fruntea și, 
dându-și ghiont cu crengile, îşi arătau unul altuia cum trece pașnic 
patronul. Vasile stropea cu furtunul, când peste iarba verde și 
deasă, când peste pietrisul care, spălat de apă, se făcuse curat 
ca un prundiş de pârău. Iar când nu trecea nimeni pe stradă, 
Vasile dădea drumul sulitei lichide și printre grilaje ca să im- 
proşte si să răcorească trotuarul și asfaltul. 

Butic, care n'avea nici o treabă, ci juca numai rolul proprie- 
tarului dornic să se convingă dacă totul e în regulă, după ce privi 
fără convingere parcul si fără expresie cerul, se apropie încet de 
poartă. Aci zări pe Borişca, în picioare la una din ferestrele care 
dădeau în stradă, frecând de zor cu o cârpă geamurile și cântând 
cu foc «Adio Napoli ». Borişca se întrerupea numai ca să se răs- 
tească spre trecătorii care întârziau câte o clipă ca să-i admire 
pulpele. Băiatul de prăvălie, generalul în civil sau pensionarul 
tabetic, dacă îndrăzneau să se oprească așa, ca din întâmplare, 
în loc si să ridice un ochi sclipitor, plin de regrete si de cerce- 
tări spre comorile de sus, primeau imediat dela Borisca mâniată, 
ocara sau dojana, — după om şi împrejurare. 

Dar aceasta se întâmpla numai câteodată la fiecare geam, căci 
nu prea trecea lume. Și, fiindcă mai era treabă de făcut prin casă, 
Borișca se grăbea cu geamurile, frecându-le necăjită si luându-și 
mereu adio dela Napoli. Fără să se simtă atraşi de farmecele 
ascunse ale fetei dela fereastră, oltenii înserării proclamau cu în- 
verşunare existența efemeră a fasulicii verzi și a bobocilor de 
gâscă. : 

Butic privea, şi era mulțumit de purtarea cuminte si rusinoasä 
a Boriștii. Nu că ar fi avut drepturi câștigate sau veleitäti pozi- 
tive asupra ei. Singurele strengärii ce si le permitea erau acelea 
ale fiecărui tată de familie asupra fetei din casă, adică de a o mân- 
gâia pärinteste pe gușe, dându-i în treacăt un mic bonjur pe la 
sâni, atunci când îi dădea câte o cutiutä cu pudră ieftină sau cu 
bomboane englezeşti. Alte däti când îi punea în mână mărgele 
sau bacsis, avea grije să o gâdile cu degetul în palmă, gest pe 
<are feciorelnica Borişca nu știa să-l interpreteze, dar care îi pro- 
ducea lui Butic satisfacţii negrăite, căci îi amintea de vremile 
când era tânăr si se lega de unguroaice în gura Oborului. 

Acum însă, pudicitatea Boristii, afirmată în public cu atâta 
scandal dela înălțimea ferestrelor, i se părea lui Coriolan ca o 
răsunătoare profesie de morală dusă până la sălbăticie si ale cărei 
avantaje se răsfrângeau si asupra casei lui, văruindu-i-o cu o res- 
pectabilitate suplimentară, care nu era de lepădat. Recunoscător, 
Butic făcu Boristii un semn amical și patern cu ochiul și începu 
masinal, burtos si îngâmfat să se apropie de locul strategic de pe 
trotuar ales de cei ce fuseseră ocärîti. 

Dar în momentul acela, departe, în colţul străzii se iviră Ni- 
culae Vitrie și Pompilică Postăvaru, doi prieteni ai lui Paul, fiul 
lui Butic, invitaţi pentru seara aceea. Coriolan îi zări, căci avea 
ochiul foarte bun, de pe vremea când avea porumbei şi chitea 
umbra uliului în înaltul cerului. Se opri în loc și începu să pri- 
vească felinarul din fața, casei. Dându-și însă seama că acesta 
nu era un motiv îndestulător care să explice prezența lui pe tro- 
tuar, într'o atitudine de admiraţie, se aplecă spre pantofi, făcând 
gestul de a-și încheia șireturile. Avu, în treacăt, prilejul să regrete 
vechile ghete cu gumilastic, atât de practice, — le trăgeai odată 
pe picior şi gata! Apoi, ridicându-se congestionat şi schițând 
câţiva pași gratiosi, cu legănare pe cälcâe, — ca omul care se 
simte nevinovat și singur, — Butic intră în curte fredonând ul- 
tima arie de charleston: Un leu și o gurità, doi lei și-o fetiță, tim- 
tam, tiri-diri-dam. 

— Bătrânul sampion iar a ieșit la vânătoare prin faţa casei! 

— Eu cred că Borişca e chemată să joace un rol mare în viața 
lui. Unguroaica de colo o să transforme în ins sentimental haha- 
lera asta decorativă. 

— Nu râde ! Noi tot așa o să sfârșim. E o lege a naturii: omul 
să se prostească. 

— Cu averea lui ar putea să aibă orice femeie, chiar o femeie 
cinstită, dacă și-ar pune mintea si ar pune și onorariul. Care fe- 
meie inteligentă ar refuza să dea iluzii unui guguștiuc inofensiv 
şi necompromitätor, în vremile acestea de scumpire a traiului și 
de răsturnare a valorilor? 

— Pentru noi, bucureştenii simpli, acesta e eternul feminin: 
începem în braţele doicii si sfârsim în braţele fetei din casă. Asa 
şi-au încheiat viața si alți gânditori tot așa de mari ca şi noi: 
Auguste Comte, Sainte-Beuve, Victor Hugo şi Filimon. Servi- 
toarea nu e de fapt decât täranca adusă la oraș. Schimbi cadrul, 
dar păstrezi esenţa. Și apoi Butic are tot dreptul, căci el n'a știut 
ce e doica, a supt dela oaie. 

— Atâţia ani de otravă cu coana Leontina i-ajung. Are copii 
mari; un băiat şi două fete, să mai trăiască bietul și pentru sufle- 
țelul lui... Să cunoască si el dragostea: să moară omul competent. 

Niculae si Pompilică ajunseră la poartă si scotâändu-si, cu un 
gest larg, borsalinele din cap, salutară ceremonios: 

— Respectele noastre, Coane Coriolane. Bucurosi de oaspeţi? 

— Mai e vorbă? Salutare. Poftiti mă rog. Sunteţi protos. 

— Nu ştiam la ce oră să venim. Așa că ne-am zis: Mai bine 
mai de vreme decât prea târziu. Cei dintâi ca și cei din urmă, 
cum zice popa. 

— Noroc, bine ati făcut. Plaisir d'amour. O să stăm pe o 
bancă la o parolă și o să luăm și câte o gustărică până or veni 
äilalti. Paulică e în oraș. 

— Gustărica e floare la ureche. Băutura e ce e ! zise Pompilică. 
Să ne dai ceva contra prafului: o sticlă din vinul ăla amărui dela 
pogonul de piatră. Mamă, mamă ! Și-apoi poți să-ţi vezi de treabă, 
Coane Coriolane. Dă porunci, fă scandal, enervează-te, — că noi 
nu te mai necăjim. 

Butic, măgulit în mândria lui de podgorean, dădu ordin ser- 
vitorilor să prepare o baterie de vin cu Borsec și cu ceva aperitive 
pe de lături. Apoi porni la pas, prin parc ca să arate musafirilor 
pregătirile făcute pentru seară. Instalatorul Walter Mendelovici 
făcuse într'adevăr minuni. Globuri electrice de toate mărimile și 
colorile erau răspândite prin pomi, prin boschete, pe mäsutele albe. 

— O să fie, cum văd eu, o serată par petites tables, constată 
Niculae. 

— Da, aşa a vrut fi-mea. A văzut ea nu ştiu pe unde aşa ceva. 
O să avem vre-o sută de mosafiri, plus ăia care or veni nepoftiti. 
Lasă-i să vie, că e berechet, slavă Domnului. Pentru masă am 
vorbit cu Iordache. Am stabilit cu el meniul. Nu vă spun, o să 
fie ceva pe cinste, 

— Dar cum ţi-a venit ideea asta, Coane? întrebă cu naivitate 
Pompilică. Ce-ti folosește să dai de mâncare la atâția insi pe criza 
asta ? O sută de guri, ce crezi că-i glumă? Și crezi că i-ai potolit? 
Mâine iar o să le fie foame. Și o să vie să le mai dai, că i-ai deprins. 

— Ei, — răspunse zâmbind cu înțeles Butic, dar dezvăluind 
prostește planurile menajului, — nevastă-mea a fost cu ideea. Am 
băiat mare, fete mari, — să-mi trăiască. Am și parale, dar ce folos 
că băiatul nare nici un căpătâi si fetele-s nemäritate. 

Butic avea dreptate. Era adevărat că soarta lui Paul o îngrijora 
pe Leontina. Implinise băiatul trei zeci de ani și încă nici una 
din aureolele pe care ea le visase pentru fruntea lui nu se 
<oborise din împărăția recompenselor problematice. Mamă bine 

intenționată, ea știa că în viață, spre a ajunge într'o situație, tre- 
bue în primul rând să ai cât mai multe cunoştinţe. Paul isprăvise 
la Paris un laborios doctorat economic, întrerupt de lungi pe- 
rioade de studii amoroase. Intors în țară, se ocupase alternativ 
cu efemera figuratie de şef de cabinet fără nici un prestigiu și 
cu neînteleasa meserie de avocat fără nici un proces. Extrem de 
ambițios, se simțea când un geniu pustiu, când un adolescent 
scos la pensie. Alinarea näzuintelor ce se încăpățânau să rămână 
virgine, şi-o găsea numai în conversațiile câtorva intelectuali, ce 
pândeau şi ei câte o catedră, şi în prietenia câtorva colegi, cu 
situația mai mult sau mai putin aranjată, căci erau fii si nepoți 
de puternici ai zilei. 

— Leontina, continuă Butic, a zis că trebue să strângem rela- 
tiile si să ne punem bine cu lumea bună. Paulică are nevoie de un 
cerc de prieteni, ca să se ajute între ei, iar Lilişor si Florica trebue 
să cunoască şi ele tineret, că dacă or sta închise în casă, cum o 
să le vină norocul? Ia uitati-vä tocmai unde a suit becul ăla Wal- 
ter ! Taman în vârful pleopului ! 

— Aoleu, îmi vine ametealä ! zise Pompilică pătruns de o pre- 
făcută spaimă. Să nu-mi cadă în cap cu pleop cu tot. 

— 'Ți-e frică, ai, să nu-ţi cadă? izbucni Butic întrun hohot 
de râs prelung si cinstit, care-i aduse sănătate în obraji. 

— Zău, că mi-e frică ! Hai mai bine pe ici-şa, mai pe la lumină 
că mi se pare că aduse bateria. 

— Te-am înțeles unde baţi. La băuturică. E, haide, că astea 
o să le vedeți si la noapte, cu efect, nu ca acușica. 

Si porniră toţi trei: Butic, cu pași mărunți, arătând în grădină, 
pe ici pe colo, câte un amănunt nou, câte o podoabă care va pro- 
duce impresie diseară la lumină, — Pompilică, grăbit, făcându-şi 
vânt cu pălăria si aprobându-l, dar fără a-i cere vre-o explicaţie, 
ca să nu-l oprească pe loc, —iar Niculae la urmă, fără nici un 
gând precis, ci numai cu convingerea că și seara aceasta va însemna 
în viața sa o desfătare mai mult și o zi mai putin. 


* 
* 
Noaptea de Mai era plină de constelații nepăsătoare. 


In parcul lui Butic petrecerea era în toiul ei. Invitații se gru- 
paseră după simpatii la mesele răspândite prin grädinä: unele 

în plină lumină, altele ascunse ca într'o grotă, în boschetele întu- 
necoase. Farfuriile clare ca un diapazon, sifoanele tâsnind cu 
zgomot de rândea, dopurile de șampanie ieșind ca din prastie, 
cutitele izbite de pahare spre a impune atenţia, râsul arpegiat 
al fetelor excitate, hohotele baritonale ale cavalerilor bătrâni, 
glasul insistent al povestitorilor de anecdote, ordinele înfundate 
date în repezeală de chelneri picolilor, paşii pe pietriș, flueratul 
în surdină; toate acestea formau o ambiantä de prelungă, dezor- 
donată şi gălăgioasă desfătare, în care intra periodic banda de 
lăutari condusă de maestrul Dinică Mânzu, mângâind tâmplele 
tuturor cu valurile de anestezie ale doinelor, sau aruncând în 
aer praful de scărpinat al dansurilor ultramoderne. 

Butic se dusese în casă să-şi ia o batistă, si la întoarcere se oprise 
pe peronul care da spre curte, ca să-și admire opera. Walter insta- 
latorul făcuse lucrurile cum trebue. Pe aleea centrală erau suite 
globuri mari, albe, în jurul cărora roitoarele gângănii ale nopții 
își stabilise cazinourile. Printre arbori erau strecurate siraguri de 
lumini colorate ca acelea din bradul de Crăciun. Pe mese, becu- 
rile erau ascunse în flori de sticlă: lalele, trandafiri, dalii. Ideea 
aceasta fusese a d-lui Butic, care văzuse aşa ceva în Veneţia, la 
restaurantul Tre Rose, unde fiecare masă era luminată de câte 
trei trandafiri electrici. Tot dumnealui insistase, în desacord cu 
fetele si cu d. Walter, să se agate din loc în loc, prin parc, lan- 
terne japoneze, «așa cum se făcea pe vremuri», ca să lumineze 
a giorno. Si ideea nu fusese rea, numai că pe ici, pe colo, unele 
lanterne luaseră foc dela lumânare, iar altora le dăduseră foc 
chiar unii dintre oaspeții mai cu chef. 

Mai avusese d. Butic intenţia să pună să se tragă si focuri de 
artificii, dar Walter spusese că trebue autorizație dela Prefec- 
tură, si că nu face s'o ceară. Ca să împace lucrurile, Coriolan 
găsise o soluție multumitoare si de efect. La urmă de tot, când 
nu s'o aștepta nimeni, să aprindem lângă fiecare masă câte un 
foc bengal ! — Fugi, tăticule, că ne facem de râs !— i-au răspuns 
copiii, cu o convingere care-l zdruncină adânc pe Butic si îl făcu 
să nu mai insiste. 

In fine, așa cum erau, lucrurile iesiserä bine. — Copiii mei 
cică ăsta este un garden-party. Pe românește asta se chiamă o 
chiermeză. A, a ştiu eu ! se gândi Butic, si începu să coboare cu 

o maiestate tantose peronul ca să-și reia locul la masă între prie- 
tenii lui de aceeaşi vârstă: un general pensionar, un moșier ex- 
propriat, un consilier dela Conturi, toți cu nevestele, — și un vete- 
rinar sugubät din Ardeal, venit cu Erji, fata lui vitregă, — o 
unguroaică frumoasă, — cu care lumea pretindea că träeste 
şi el. 

La altă masă, celebrul pamfletar Zaharia 'Tudose, chel ca un 
uger si cu nasul adus ca un robinet, acaparase conversaţia ame- 
nintând în lipsă pe miniștrii răi de plată și pe bogătașii greu de 
santajat, cu o serie de campanii de presă menite să purifice at- 
mosfera morală a României postbelice. Zicea el. Din fericire, 
printre ascultători erau câțiva măgari de cunoscători care știau 
cât luase Tudose pentru cutare intervenție la Finanţe, cât ciu- 
pise dela fabricile de zahăr si dela Banca Naţională pentru, hai 
să zicem, «publicitate » în ziarul la care colabora, și cu cât ușura 
periodic fondul Ordinei Publice, ca să înjure mai moderat opera 
constructivă a guvernului în chestiile cu adevărat delicate, adică 
acelea în care se câștigă franci. 

Logosul lui "Tudose curgea continuu și strident ca lătratul unei 
cätele îndârjite. Nu speria pe nimeni. Dimpotrivă, toți se simțeau 
räzbunati văzând de aproape cum funcționează mecanismul sufle- 
tesc al marelui apostol înfuriat. Tovaräsii de masă ascultau cu 
ochii amuzati si se uitau spre pamfletar cu bucuria cu care pri- 
veşti, la o reprezentaţie de amatori, spre artisul care declamă 
El Zorab, cu pantalonii descheiati. 

— Tudose ăsta, — șopti Niculae Vitrie către Janina Neagoe, care 
atrasă de sgomot se oprise în dreptul mesei lor, —îmi place mult 
când vorbeşte. E mai bine ca în scris. Are aerul unui toreador 
care se luptă cu umbra vacilor. 

— A luat banii înainte, dar nu va intra în arenă să-și riște pielea. 
Cel mult, va veni la urmă cu mătura si cu färasul ca să curețe. 
Campaniile lui se îndreaptă împotriva celor mici, se ridică uneori 
până la directorii generali și nu ajung niciodată până la miniștri. 

— Ba da. S'a dat el, mârâind, si la miniștrii care i-au neso- 
cotit bugetul de gazetar familist. 

— Și-a pândit momentul când cădeau dela guvern, ca să se 
repeadă și să ia poziţia de gladiator glorios cu piciorul pe ei și 
cu profilul ridicat în vântul izbânzii. 

— Singurul lui merit e că a învățat pe puternicii zilei să mai 
cedeze din câştigurile lor si gazetarilor săraci și cinstiți. 

— Care-s aceia? 

— Aceia care primesc fără să amenințe şi obțin fără să santa- 
jeze. Oamenii ca tine și ca mine, mulțumiți cu banii pe care-i 
căpătăm fără risc si fără remuscare. Ia uită-te la Tudose: are ceva 
din vehementa unui bătrân plutonier reangajat. In gâtul lui ră- 
gusit ca un geyser, si cu stridente de paraziți de radio, îi cloco- 
tesc încă anii de mizerie din tinerețe. Fericit bărbat care a ştiut 
să se lepede de scrupulele omenești care distrug carierele fără 
să infrumuseteze viaţa. 

— De fapt, polemistul e omul care se bagă în cearta altora. 

— Sau în acordul perfect al altora. Polemistul e un fel de tip 
supranumerar, care în momentul unui duel s'ar băga și el cu spada 
între cei doi combatanți, sau care, în dragoste, ar interveni cu 
pretenţii erotice peste cei doi îndrăgostiți. 

— Vitrie, te las fiindcă începi iarăși să devii lubric și trivial. 
Am să-ți răspund ca de obicei: n'am înțeles ce-ai vrut să spui. 
Prefer totuşi falsitatea comparatiilor tale, falsității acestui epi- 
leptic catastrofal, care crede că se prăbușește sub greutatea misiunii 
ce e convins că o îndeplinește. 

Și Janina îşi duse mai departe mlădioasa și alba siluetă, în vreme 
ce Pompilică, putintel cam făcut, se apropia cu un sifon în mână, 
ca să asculte plezniturile de vorbă ale lui 'Tudose. 

— Suntem o ţară de lași, trebue să ajungem o fascie de insu- 
recti, proclamă Tudose. Reactionäm bleg, larvat, cu inhibitii 
tocite, cu spasme refulate. Trebue să găsim în concepțiile noastre, 
în rezidurile freudiene ale eului nostru, putinţa de a sfărâma 
toți idolii baconieni, de a sfârteca toate miturile găunoase, de 
a ozoniza mâzga socială, de a ecarisa trândăvia indivizilor și de 
a elibera toţi cromozomii exacerbati ai spiritualității mazochiste. 
Să dărâmăm totul spre a construi o lume nouă. Inainte de a fi 
constructivi, trebue să fim disruptivi. Asa se vrea cerută ţara | 

— Bravo ! strigă directorul personalului, umplându-și pumnul 
cu fisticuri. 

— Exact ce spuneam eu alaltăieri ! adaogă Pantelimon Sca- 
brocea, șeful noului partid politic pe cale de alcătuire, — lipin- 
du-si genunchiul de acela al d-nei Tudose. 

— Te rog dă-mi şi mie cäpsunile, murmură, jenatä dar feri- 
cită, d-na Tudose către vecinul din stânga. 

— Ia auzi, domnule, ce se întâmplă pe aici! Și noi habar n’a- 
veam, interveni Pompilică. 

Tudose se opri puţin, știind că prietenul Pompilică are obiceiul 
să desumfle entusiasmele şi să bagatelizeze transporturile inimii. 

— Mă, Pompilică, vezi-ti de treabă. Noi discutăm aici lu- 
cruri serioase. 

— Ce folos că lucrurile-s serioase, si noi suntem nişte caraghioşi 

— Vorbeşte pentru tine | 

— Vorbesc pentru mine, dar tare, ca să audă toți. Lasä-ne pe 
noi să ne pronuntäm dacă lucrurile-s serioase ori nu. lar v'aţi 
strâns în consult de medici la căpătâiul țării? Onorarii ştiu că 
luaţi de unde puteți, dar ati vindecat ceva? 

— Arătăm leacurile. 

— Leacurile voastre sunt poleială, gogosi şi apă de gârlă. 

— Vom cere anchete. 

— Ce, ești nebun? Vei să ne prindă pe toți? 

— Problema nu se pune aşa. 

— Las'o așa ! Ce te costă? Care vrea sifon rece? 

— Dragă Pompilică. . . 

— Nu mă lua cu «dragă», că mă înfurii. Mucles! Acanaua 
paharele că v'a venit o ofertă de gazoasă. 

— Poftim, cu oameni d'ăştia să îndrepţi ţara! 

— Te-ai îmbătat și vii să ne pisezi. 

— Dacă m'am îmbătat e că am evlavie de vin. Sângele Dom- 
nului mă impresionează ! Dar mätälutä, care te îmbeți numai cu 
vorbe, spune-mi: ce respecţi ? | ; 

— Respect munca si libertatea. 

— Atunci eşti liber să muncesti. De ce n'o faci? 

— Tu crezi că numai tablourile și smângăliturile tale sunt 
muncă? Noi intelectualii conducem ţara. 

— Asta se vede. Rezultatele vorbesc. 

— Strădania noastră de fiecare zi va schimba năravurile în 
moravuri | 

— Asta s'o scrii la gazetă, că hârtia rabdă. Dar să nu faci cu 
mine pe apostolul Pavel, în jambirboc, cu ciocalion și cu mo- 
noclu a la San-Chopin. 

' — D-le Postăvaru, interveni Scabrocea enervat, te rog... 

— Poţi să mă rogi. In partid la dumneata nu mă înscriu. Fie-vă 
milă de conu Butic, că el răspunde față de Dumnezeu astăseară. 
Ne-a chemat la beţie, nu la bărbierie. 

— Dumneata te bärbieresti | 

— Eu mă bărbieresc, că-s om curat. Dar d-voastră faceţi uce- 
nicie pe obrazul ălor mulți. Cât e ceasul? Poftim: e unspce 
şi un pol! Nu mai aruncați bombe cu apă fiartă la ora asta, că 
vă crapă în mână și vă opäriti. Când treci din partid în partid 
cu condiţia să ti se plătească datoriile, ăsta e lucru cilibiu, nene 
Pantelimoane ? Când directorul gazetei dumitale îţi castrează verva, 
dragă Tudose, fiindcă i s'a uns cu franci osia rotativei, serios e? 
Nu mai umblati cu vâjul, cu pupături si cu porcării sociale. Fiți 
oameni cum se cade, așa cum v'au născut mamele | Frăția, prie- 
tenia, inima bună: astea da, sunt serioase. Serios e și cetățeanul 
ăla de colo cu jantilică si cu părul cret care așteaptă de un ceas 
întrun picior, pe lângă plopul fără soț. E un diseur. Vrea să vă 
cânte două romanțe; două șlagăre, cum ziceți dumneavoastră: 
Pentru tine m'am nenorocit şi Ce ţi-am dat si ce mi-ai dat? adică: 
Tantoi pe tantoi. N'aveţi grije, că n'o să treacă cu cheta. A avut 
grije Conu Coriolan să-l atingă la mansetä cu un miar. Pă ochii 
mei! Casă mare, del 

Și pe când mesenii, zâmbind compătimitor, ridicau din umăr 
şi se gândeau: Pompilică e tot Pompilică, — acesta începu să 
vorbească alternativ cu diseurul si cu mesenii: 

— Bă... ei, banabac, Cristea Nazopol, stergeti bocancii si pre- 
zinte-te la raport! V'am adus marfă dela Paris. Ai supt gogo- 
sarul ăla în oțet care ti l-am dat pentru voce? Bravo, vino încoace, 
apropie-te, că nu-ți pun piedică. Așa ! Huo... nu te băga în mine 
că te aburesc, și o să-ți ia vocea izul de braghină. 

Domnilor, acesta e celebrul diseur Cristache Nazopol, zis 
Cristy Nasy. Zi mersi ! Pentru astăseară l-am îmbrăcat în hainele 
mele. Pantofii nu știu de unde și i-o fi luat, că ai mei îl strângeau. 
D. Nasy e copil din flori, făcut de ministrul nostru pe lângă 
Vatican cu doica Sultanului. În urma unui pariu făcut cu primul 
ministru şi cu fondurile secrete, d. Nasy va pleca zilele acestea 
în propagandă culturală si va face ocolul pământului mergând 
deandaratelea. O să vedem ce o să iasă. A încercat ca și d-voastră 


17° 

toate meseriile, până acu, și a găsit că cea mai bună e tot cea de 
diseur. Deschizi gura si umfli polul. 'Tot negustor de iluzii si de 
vânt ca si noi, mă Tudose. Numai că el cântă si tu te rästesti. 
Da, da. Ce te uiţi la mine ca rața când tună? 

In urma succeselor pe care le-a avut, d. Nasy a căpătat mai 
multe porecle: Caruso al nenorocitilor, Ucigaşul fără voie si Acci- 
dentul terțiar. Semne particulare n'are. Un ochi de sticlă și un 
rinichi flotant, alea nu contează. Dacă o să vă placă vocea lui, 
aveţi voie, în puterea entusiasmului, să-l muscati de unde vreţi. 
Hai, domnule, dizăr, dă-i drumul, că oamenii trebue să se ducă 
pe la cäsile lor. 

Cristy Nasy, încântat de prezentarea ce i-o făcuse Pompilică, 
înaintă cu o falsă smerenie și începu să-și bolborosească în plas- 
tron o serie de: do, mi, sol, mi, do, întrerupte de câte o tuse dis- 
cretă, urmată imediat de o repede înghitire de salivă. In timpul 
acesta, lăutarul Dinică Mânzu, el însuși, întovărășit de un tam- 
balagiu cu mâinile epileptice, cu o figură de pământ desgustată 
de univers, si cu ochii țintă pe coarde, se apropiaseră colegial de 
diseur. Acesta, după ce-şi trecu de vreo două, trei ori degetul 
între guler si inghititoare, începu: 


Peantru tâine mo-am neïînor-hocit 
Peantru tâine chât oam sou-ferit. 


Și așa mai departe până la sublimele versuri dela sfârșit: 


Hânsă hazi când eşti a altuia 
Eu te simt că ești numai aaaaa mea! 


Vorbe care fură acoperite de o răpăială de palme aprobatoare. 
Dar când ovatiile se terminară, din boschetele ascunse printre 
pomi se auzi altă serie de aplauze ironice, de strigăte de: bis! 
şi de: ajutor, säriti hoţii! Ne-a furat porcu! 

— Nu te emotiona, mă Cristache, băiatule, zise Pompilică. 
Gloria e o pâine amară ca şi foamea. la mai zi tu ceva să le mai 
tiue urechea. Tu lucrezi cu idialu. Suge burta si ia o figură inte- 
ligentă. Nu te lăsa. Imbätosez-vous ! 

Si Cristy Nasy începu altă romantä tot atât de plată si de sfâ- 
şietoare, ca să dea invitaţilor lui Butic iluzia că trăiesc în secolul 


muzicii, al dragostei și al poeziei. 
HORIA FURTUNĂ 


VERSURI 


DIN VREMURI 


E frig... e iarnă... 

Vreau să gândesc la anii mei pustii — 
Nu mai astept pe nimeni 

Nici o sperantä... 

Nimeni nu mai este liber... 

Vreau să gândesc la anii mei pustii — 
Inchide oriunde... 

Inchide ușa... e frig... iarnă... 


UN CÂNTEC 


Ce trist este pe lume 
Un cântec, 

Un cântec ce-l tot aud: 
— La muncă... 

In zori de primăvară, 
Cine-a putut să 'nceapă — 
In nopţi târzii de iarnă, 
Necontenit, 

Un cântec 

Ce l-am uitat cu anii 
Haotici 

Si fără nici o normă... 

Cine-a putut să ’nceapä 
Un cântec de viață 

La ușa părăsită 

La anii mei târzii... 
Ce trist este pe lume, 
Necontenit, 

Un cântec ce-l tot aud: 
— La muncă... 


G. BACOVIA 


CUM INCEP UN VEAC 
ȘI O CĂSNICIE 


XIX 


Bătrânul Boruzescu rămase cu Filipache lângă tava cu dul- 
ceață si cu cafele și-și deschise inima... 

— Cu d-ta pot să vorbesc slobod!.. Eşti ca si copilul meu... 
fratele lui Constantin... D-le Filipache, și nevastă-mea și eu 
ne sfârsim de inimă rea... Un singur fecior ne-a dăruit Dum- 
nezeu și acum umblă să ni-l ia... Biata Zoe e topită... Boala ei 
de mai nainte s'a înrăutățit de o jumătate de an încoace... Apoi şi 
Constantin e un suflet pe care nu pot să-l pricep... Nu vorbesc 
de mintea lui și de învățătura lui... Ce să fac!.. Eu sunt un 
om fără carte... Constantin e un om învăţat... Cum o să pri- 
cep eu învățătura din capul lui?.. Dar e suflet ciudat că nu-și 
mai iubeşte cuibul unde s'a născut... și poate nici pe noi, ticä- 
loşii de părinţi... 

Bătrânul rägusise treptat... Acum vorbea cu lacrimi în glas. 
Filipache răspunse, cucerit de emotiunea bătrânului: 

— D-le Boruzescu... lasă-mă să-ți vorbesc ca un adevărat 
frate al lui Costache... Te rog să gonesti asemenea gânduri din 
inima d-tale... Costache e un om deosebit, nu seamănă cu toată 
lumea... Este mai deștept si mai citit decât noi toţi, tovarășii 
lui de şcoală, si poate decât toţi tinerii de azi... Dar dragostea 
lui de părinţi o ştiu eu mai bine decât d-voastră... Ai dreptate 
în punctul ăsta că fratele Costache e un om ascuns și mândru 
Nu vrea să ne fie milă de el... Ei, d-le Boruzescu... feciorul 

d-tale e aspră viţă oltenească... Nici eu nu-l înțeleg de tot... EI 
nu vrea să-l vedem zăcând să ne înghesuim pe lângă el, să-i ară- 
tăm că ne e drag... Vrea să-şi biruiască boala, departe, în sin- 
gurătate ... 

Cu un necaz gata de dat în plâns, bătrânul Boruzescu îl între- 
rupe: 

— Ce fel de vorbă e asta, departe și în singurătate, când noi, pă- 
rintii lui, suntem în viață și vrem să-l îngrijim, ziua si noaptea ?.. 
Pe cine are el la mânăstire?.. Cine poate să se lipească de un 
bolnav și să-l caute mai bine decât maică-sa?.. 

— Este și nu prea este... Nu orice boală se lecueste lângă 
sânul mamei... Costache are și el dreptatea lui... Mânăstirea 
Neamţu are clima cea mai blajină, pentru bolnavii de piept... 
Și Costache nu e părăsit... Se află între prieteni... 

— Bine... știu... ne-a scris tot ce-ai făcut pentru el si cum 
îl cercetează mătușa nevestei d-tale, cälugärita dela Varaticu... 
Da eu tot socotesc că i-ar fi fost mai bine la noi decât la sfârşitul 
pământului. .. 

Filipache începu să râză, cu oarecare căutată exagerare: 

— Ei, cocoane Mihalache... Așa mi se părea si mie acum 
doi-trei ani... Când auzeam de Mânăstirea Neamţu, de Piatra- 
Neamţu, de Târgu-Neamtu... mi se părea că sunt locuri din ţara 
nemteascä, nu din Moldova lui Stefan cel Mare... Dar Dumnezeu 
a avut grijă să mă däscäleascä... Mi-a dat o nevastă, jumătate 
moldoveancă si trăită, în copilărie, în fața Cetăţii Neamțului... 

— Să-ţi trăiască si să-i träesti, până la adânci bătrânețe, da să 
nu vă dea Dumnezeu bătrânețe de astea pustii și cu copii bolnavi, 
departe, prin streini... 

Filipache se gândi: să-i spun secretul lui fiu-său ori să tac?.. 

— Cocoane Mihalache... nu te lăsa prea mult amărăciunii... 
Eu am primit, acum în urmă, dela Costache, o scrisoare cu vești 
mai bune!... 

— Noi n'am mai primit o scrisoare întreagă cam de mult... 
Acum, când ne-a vestit că vei venipe la noi, ne-a scris puţin... 
Despre sănătatea lui nici o vorbă... Dar nici mai nainte... Nu 
se spovedeste el prea mult: ce-l doare si cum îl doare... 

— Atunci te rog să ştii dela mine (până mâine-poimâine, când 
o scrie si Costache) că a început să-i meargă mai bine... 

— Să te auză, Dumnezeu!.. Să-ţi fie venirea cu noroc, în 
casa noastră, și să ne vie băiatul sănătos... Asta ar fi leacul neve- 
ste-mi... Ea e bolnavă de inimă rea... Avea ea mai nainte ce 
avea, dar focul ei e boala lui Constantin... 

— Să vedem ce ne spune d-ra Iatropol... 

— Iti mulțumesc că ne-ai adus-o pe domnişoara... şi-i voi 
mulțumi și d-sale, în chip dssebit, cum se cuvine unei doftorițe. . . 

Filipache prinse mâinile bătrânului: 


— Inteleg ce vrei să spui... Te rog să-ți schimbi gândul 
cu desăvârșire... D-ra Iatropol a venit ca un neam al meu, nu 
ca o doftoritä... Să nu te gândești să-i dai parale, fiindcă o 
rusinezi si mă rusinezi si pe mine... Noi suntem ca si frații 


« 


lui Costache si fiii d-voastră... 

La rândul lui, bătrânul prinse mâinile lui Filipache. .. 

— Bine... vă înțeleg... Ati venit din dragoste către fecio- 
rul meu... Mă mângâie si mă înduioșează prietenia d-voastră... 
Dar din casa mea d-ra Iatropol nu poate să plece cu mâna 
goală... Unde stă ea?.. E cu părinţii, e singură? 

— Tatä-säu, doctorul Iatropol, e la Brăila... E însurat a doua 
oară... Mama Elvirei a fost prima lui soţie... D-ra Elvira 
este internă la Spitalul Filantropiei... Acolo e casa ei... 

— Bine... poate să ia dela noi un paneras cu ceva de-ale 
gurii si cu vreo două sticle de vin... 

— Eu cred că nici asta... 

— Aci credința mea alta și e mai tare decât credința d-tale !. . 
Ce e, cumnată?.. A isprăvit d-ra doftoriță?.. 

Ceva mai îndrăzneață, dar tot cu ochii în jos, Smaranda Boru- 
zescu răspunse: . 

— A isprävit... Poftiti că vă chiamă Zoe, la ea în odaie... 

Se sculară din jilturile bătrâne, în care sezuserä contemporanii 
lui Popa Șapcă, si prin câteva odäite ajunseră în odaia încăpă- 
toare și luminoasă unde se afla Zoe Boruzescu. 

Nu era culcată în pat, ci pe un divan larg turcesc, într'un 
cuib de perne, care îi ţinea capul sus si îmbrăcată într'o lungă 
rochie de casă. Alături de ea stătea Elvira. Filipache căscă ochii 
cu totul surprins si minunat... Era în fața amicului său Con- 
stantin Boruzescu, existent într'o ediție feminină, încă rezistentă 
si deosebit de frumoasă. 

Zoe Boruzescu surâse exact ca fiu-său și întinse lui Filipache 
o mână subtiraticä și boierească, printre horbotele mânecii: 

— Fii bine venit, d-le Filipache... amicul cel mai bun al lui 
Constantin... si binecuvântatul gândurilor mele!.. 

Filipache sărută mâna ce i se întindea si rămase în mijlocul 
odăii, vizibil aiurit... Apoi, dibuind, se explică: 

— lertaţi-mă, doamnă... dar... amicul meu Boruzescu... 
e atât de mult chipul d-voastră, încât... am soväit, un moment... 

Zoe Boruzescu îl pofti să stea aproape de ea... 

— Bietul meu Constantin... da... e chipul maicä-si... Ce 
idee bună ai avut să ne aduci încoace şi pe d-ra doctoritä... 
Sunteţi neamuri, așa e? 

Elvira interveni: 

— Sunt neam cu Antonina, soția d-lui Filipache... și buni 
prieteni... 

Zoe Boruzescu, cu o privire surâzătoare, obosită şi depărtată, 
continuă: 

— Aţi avut un gând fericit... Ați luat, o clipă, locul lui Con- 
stantin în inima mea... Poate că mai târziu, d-le Filipache, ne 
vei aduce și pe d-na Antonina, soția d-tale... 

— Sper, doamnă... Când amicul Costache va fi iarăși acasă, 
voios și sănătos, voi îndeplini o veche näzuintä... să viu si să 
stau aci la d-voastră, câteva zile... Și voi aduce-o si pe An- 
tonina.. .. 

Zoe Boruzescu rămase cu ochii căutători, în tavanul camerei. . . 
Era zmeadă, cu sprâncenele arcuite, cu gura inteligentă si iro- 
nică, cu fruntea nobil zidită, întocmai ca feciorul ei Constantin... 
O amărăciune imensă, o dezamăgire cu obârșii vechi, o bunătate 
vastă dar adânc sceptică se întâlneau, în această oră, în ființa ei, 
cu boala de inimă de care suferea. Filipache o privea, după întâile 
minute de surprindere, cu o nedomolită curiozitate. Ar fi dorit 
pare-că să spună cu glas tare, că legile eredității, de atâtea ori sfi- 
dătoare si inextricabile, de data aceasta, în cazul prietenului său, 
lucraseră simplist si evident... Era cazul subliniat de Schopen- 
hauer... Fiul reproducea pe mama inteligentă și aristocrată... 
Zoe Boruzescu părea o levantină... Dar Mihalache Boruzescu 
era oltean get-beget... O ştia dela Costache... Părinţii lui 
Mihalache Boruzescu erau de pe valea Amaradiei... Cum se 

întâlniseră, cum se luaseră, ce trai duseseră împreună acești oameni 
atât de deosebiți, poate că mărturisea rodul căsniciei lor, feciorul 
lor, Constantin, cu sănătatea lui grav amenințată si cu sufletul 
lui dezamăgit și negativ... | 

Zoe Boruzescu întoarse ochii spre Filipache: 

— Te-ai însurat așa de tânăr!.. Dar ai făcut bine... Ce feri- 
cită trebue să fie mama d-tale... Şi-a văzut pe noră-sa şi poate în 
curând și un nepot... 

Filipache făcu gestul celui ce se scarpină în cap: 

— Doamnă Boruzescu... fericirea noastră crește, întreagă și 
ispitioare, pentru ochii prietenilor noștri... dar noi cei din casă 
nu prea ne împiedicăm de ea... Mama are încă două nurori si 
știe ce însemnează orăcăielile nepoților. . . 

— Cu toate acestea... E o fericire pentru un părinte să-şi 
vază copilul mare și intrat în rândul lumii... 

Apoi, Zoe Boruzescu, plimbându-și privirile dela Filipache 
spre Elvira, spuse cu încetineala si cu suspinele dorului: 

— Cum as fi voit si eu să-l văd pe Constantin, în ziua cunu- 
niei, braț la braț cu o fată, care i-ar fi fost dragă şi lui și mie!.. 

Filipache se simți străbătut de un fior și ochii lui scăpărară 
în părul Elvirei, totuși răspunse convențional: 

— Mi se pare că... dorința d-voastră nu e numai absolut 
legitimă, dar foarte ușor de îndeplinit... 

Iar gândul lui alergă spre destăinuirile lui Boruzescu și spre 
doftorita dela Agapia... 

— Doamnă, poate că săvârșesc o indiscretie pe care Costache 
nu-mi va ierta-o prea ușor... Există, lângă Costache, o doamnă 
doctoritä Care se interesează de persoana si de suferința lui... 
Mi-a descris-o el în ultima lui scrisoare... Cred că mi-este iertat 
să deschid gura în fața părinţilor lui Costache... 

Mihalache Boruzescu, până aci mut şi retras, se apropie de 
Filipache. . . 

— Se înţelege, d-le Filipache!.. Nu te sfii!.. Dacă este 
cineva care ţine la feciorul nostru, cum să nu știm și noi?.. 

Filipache urmă, precaut și destul de încurcat: 

— Este o doamnă din lumea cea mai bună, o doctoritä în me- 
dicinä... încă tânără, frumoasă, plină de distincţie... Această 
doamnă este medicul care îngrijește azi pe Boruzescu... 

Zoe Boruzescu se miră, uşor îndurerată: 

— i nouă să nu ne scrie nimic!.. Copil ciudat, cu mii de re- 
zerve şi de secrete!.. Suntem bucuroşi să aflăm că această 
doamnă are grijă de Constantin... Firește, este altceva decât 
ceea ce doreşte inima mea, dar sunt recunoascătoare ori si cui 
care dă un pahar de apă bietului meu copil... 

Elvira se desteptä ca dintr'un vis... 

— D-l Filipache, discret precum se cuvine să fie un prieten, 
a tăcut chitic despre toate aceste lucruri... Dacă însă o fi vorba 
de o doftoritä dela Mânăstirea Agapia (o mânăstire de călugărițe, 
nu prea depărtată de Mânăstirea Neamţu), apoi eu am auzit 
despre ea... Este o femeie de o rară inteligență... A fost cea 
dintâi femee doctor din ţara noastră şi cunoscută în toată lumea 
medicală... Ne-a vorbit odată despre ea, cu mari elogii, mult re- 
gretatul meu profesor doctorul Assaky... 

Mihalache Boruzescu întrebă cu elementară curiozitate: 

— Dar de ce stă, frate, la mânăstirea aia de călugărițe? .. 

Filipache îl lămuri: 

— Din păcate, doftorita asta, care bate pe toți doftorii din 
țară, este şi ea bolnavă... Nu la pat, dar bolnavă... 

Zoe Boruzescu ridică de pe divan mâna ei subțire, ascunsă în 
dantele. Apoi, încet, dolent, cu pauze care spuneau mult mai mult 
decât cuvintele, îşi dădu părerea: 

— Poate că e şi ea bolnavă de boala mea... Ori de altă boală, 
soră cu boala mea... Biata femeie... dacă spuneți că are atâta 
înțelepciune şi atâta învățătură... 

Mihalache Boruzescu se sculä de pe scaun. In ultimele cu- 
vinte ale neveste-si pare că se agita nu ştiu ce ac magnetic care 
arăta spre polul unor dureri necunoscute, unor taine domestice 
de strivitoare si nedorită rechemare... 

Mosneagul se adresă Elvirei: 

— Ce zici, d-ră doctor?.. N'ar fi bine să rugăm pe cocoana 
Zoe să ne lase să plecăm . . . Mă tem că vorbeşte prea mult si se obo- 
seste... 

— Da, este înțelept să economisim puterile doamnei... 

Zoe Boruzescu se rugă pe şoptite: 

— Mai staţi lângă mine... Dacă mă simtiti obosită este de bu- 
curie şi de mulțumire... D-ră doctor, cred că bolnavii d-tale se 

fac sănătoși mai mult când te văd și te privesc lângă patul lor, 
decât când iau medicamentele prescrise. . . 

Filipache nu se putu stăpâni și spuse și el: 

— Și eu cred tot așa, doamnă... De aceea am ţinut să vă 
aduc pe d-ra Elvira... 

Dar după o pauză, Zoe Boruzescu întrebă, spre intima confu- 
ziune a lui Filipache: 


— D-ră doctor... te-a chemat Constantin al meu să-l exa- 
minezi, pe când era încă în București?.. 
— Nu doamnă... Eu eram si sunt încă prea ucenică în- 


tr'ale medicinii. .. Nu se putea gândi la mine... Dar a consultat 
pe marii noștri profesori... Să vă spună d-l Filipache... 

— Dacă nu mă înșel... a consultat pe Stoicescu, pe Buicliu... 
chiar si pe profesorul Marinescu, cu care a avut o interesantă 
convorbire... 

Zoe Boruzescu șopti dornică si galesä, ca un bolnav care pof- 
teste ceva din lumea fantaziei si a capriciului: 

— Ce mult as vrea, d-ră doctor, să-l examinezi si d-ta pe 
Constantin !.. 

Bärbatu-säu se uitä la Filipache si la Elvira cu niste ochi care 
spuneau: — Idee de bolnav!.. Filipache se simţi deodată gol de 
orice gând şi cu fruntea înghețată... 

— Mami dragă (sopti Boruzescu, cu buzele în dantelele mâ- 
necii neveste-si...) te lăsăm să atipesti un ceas... Mai pe urmă, 
dacă ne chemi, mai venim... 


XX 


Se înapoiară în odäita cu jilturi arhaice. Smaranda Boruzescu 
rămase mai pe urmă, lângă Zoe. După câteva minute se arătă şi ea. 

Tot cu ochii în pământ, tot cu gura strânsă şi parcă silită de 
mare nevoie, Smaranda comunică din partea Zoei: 

— Cumnata zice că să vă duc sus în odăi... să vă odihniti 
şi d-voastră... 

Mihalache aprobă şi completă: 

— Foarte bine... Da, mai întâi, să mergem noi amândoi si 
să pregătim odăile... Uite, vezi, sunt toate pline de florile și de 
copăceii Zoei... Zoe are o dragoste grozavă pentru toate buruienile 
lui Dumnezeu... Dacă m'aș fi potrivit cu această dragoste a ei, 

ar fi trebuit să cultiv, pe fisteica mea de moșie, numai lalele, fulit 
si mixandre... Si iarna, în loc să am grajduri și damuri, pentru 
vite, ar fi fost să am bordeie de alea cu geamuri, pentru ficusi şi 
pentru lămâi. . . 

Acum, precum vedeţi, locuim în aste odăi de jos... Casa de 
sus este pentru mosafiri și pentru ghiveciurile Zoei. .. Astă iarnă, 
am făcut foc în zilele mai reci, dar... cu gradul, să nu näduseascä 
florile... Nu pot să vă las, la noapte, să dormiti acolo fără putin 
foc, făcut din vreme... 

Elvira si Filipache întâmpinară: 

— Nu, cocoane Mihalache... Cui mai trebue foc la sobă, acum 
când dă în primăvară?.. 

Dar Mihalache stărui: 

— Nu, nu... ştiu eu ce fac... D-ta,d-ră doctor,o să dormi 
în iatacul Zoei... Acolo e mai mult dichis pentru o cocoanä... 
Iar d-ta, d-le Filipache,o să dormi în salonas, cu vreo doi rodii 
la picioare... Acum, hai cumnată cu mine, să deschidem puţin 
geamurile și să încălzim cât de cât sobele... D-voastră, vă rog, 
ingäduiti-ne... Dar fiți ca la d-voastră acasă... Uşa asta duce 
la dependințe... 

Elvira luă de pe o mäsutä un album de fotografii. Filipache 
se făcu că observă niște pistoale turcești cu cremene, agätate în 
perete. Elvira însă dădu în album, peste chipul Zoei Boruzescu, 
contemporan cu proclamarea Regatului... 

— Grozavă asemănare !.. Priveşte pe Costache Boruzescu, în 
ipostază feminină. . 

Filipache lăsă pistoalele si veni să privească fotografia din al- 
bum, aplecându-se, ca peste un enorm buchet de toporasi negri, 
peste cositele savant clădite ale Elvirei. . . 

— Da...pare că e Boruzescu în stare angelică, . . adică (după 
teoriile idealiste) mai nainte‘de a intra în ergastula pământească, 
așa dar dincolo de timp, de spațiu și de cauzalitate... 

Am fost profund izbit de asemănarea lui cu d-na Boruzescu, 
din primul moment când am văzut-o... Dar, te rog, închide albu- 
mul. ,, Spune-mi acum, între patru ochi, ce-ai găsit, la cercetarea 
d-tale... 

Elvira răspunse cu degajare, și ca la întrebarea unui coleg 
de meserie... 

— Boală de inimă... destul de înaintată... anomalii stetosco- 
pice, destule... La baza plămânului, cred că am prins niște cre- 
pitatiuni caracteristice... In orice caz, starea ficatului este 
demonstrativă... E destul de mărit — umflat, e dureros la 
pipăit, și atârnă ca o piatră, sub coastele din dreapta... Cred 
că trece, sub coastele false, cu câțiva centimetri... Ei si 
apoi... edemele picioarelor, fenomenele de cianoză evidente... 
Ai văzut ce mâini frumoase are?.. Totusi unghiile ei încep 
să fie de agată palidă violacee... Oricât sunt eu de boboc în- 
tr'ale meseriei, dar toate mi s'au arătat întocmai cum scrie la 
carte... I-am cercetat pulsul... aritmie completă!.. La folie 
du coeur |. 

Filipache repetă: 

— La folie du coeur! Uite, domnule !.. Mari poeți mai sun- 
teti voi, doftorii !. . 

Elvira continuă cu aceeași neglijență, poate putin căutată: 

— Pe urmă, din interogatorul bolnavei, cred că am găsit ur- 
mele gândului si impresiile doctorului care a cercetat-o, înaintea 
mea... In sfârşit, recomandările și retetele lui mi-au făcut de- 
plină convingere... : 

— Asta însemnează că nu mai e nici o sperantä?.. 

— Nicidecum !. . Asta însemnează că știm precis cu ce boală 
avem deaface. : 

— Ce va să zică profesionistul!.. Mai întâi satisfacția lui că 
a stabilit caracterele si identitatea fenomenului !. . 

— Da..., fiindcă numai după ce l-am identificat riguros pu- 
tem să vorbim de combaterea și de expulzarea lui... 

„— Ei bine, cum îl combati si cum îl expulzezi?.. 

— Mi se pare că doctorul care m'a precedat: întâi își cu- 
noaste meseria și al doilea nu e prost de loc... N'am nimic de 
adăogat la tratamentul prescris de el... Intr'un singur punct, am 
îndoieli... Trebue să mai întreb pe maeştri... 

— Pot să știu şi eu ce îndoieli ai?.. 

— E ceva prea special... Predecesorul meu i-a prescris bol- 
navei (cum si trebuia) infuziune de digitală, timp de trei zile... 
Ei, da pe urmă, vine un succedaneu... Care ar fi cel mai indi- 
cat?.. Si succedaneul are si el cinci, şase zile... Aci nu-l admit 
pe predecesorul meu... 

— Bine, astea sunt doftorii... Dar mie mi se pare că regi- 
mul are si mai mare însemnătate... Ce regim prescrieti la ase- 
menea boalä?.. 

— Greu de tot!.. Liniste completă!.. Suspendarea gălăgiei 
vieţii !, . Moartea grijilor, a necazurilor și a tuturor supărărilor !. . 
Perdelele din odaia bolnavului lăsate în jos și cortina, de pe scena 
şi drama vieţii, lăsată la fel!.. Iar ca hrană, lapte dulce și iar 
lapte dulce, câte trei litri, pe fiecare zi... 

Filipache trase cu urechea, se uită împrejur si apoi, prin geam, 
afară: 

— S'ar părea că acest colț patriarhal, unde nu se aude decât 
probabil, noaptea, vuetul Oltului, ar fi locul ideal unde să trimiti, 
spre vindecare, pe un cardiac... 

— Ironia voiește însă ca tocmai locul acesta să fie locul unde 
s'a bolnävit de inimă doamna Boruzescu !. . 

In clipa aceea, norii scämosi si scoboriţi, care impovărau cerul 
şi pământul, se sfâsiarä trecător si casa din față străluci albă, 
încinsă de balcoane si de vrejuri uscate. Avea o scară în două 
părţi, ca o sea, pridvor larg cu stâlpi väruiti, acoperiş de olane, 
un şir dle odăi în pământ si în coaste: tei bătrâni de streajă, mult 
mai bătrâni decât casa. In fugarul soare de primăvară, clădirea 
aceasta, cu faţa spre miazăzi, avea înfățișarea zveltä si drägälasä 
a caselor oltenești, iar florile care se îmbulzeau la toate ferestrele 
ei îi dădeau un caracter de pension de fete — nerăbdătoare să dea 
năvală afară, să privească revenirea cocorilor . . . 

Filipache tresäri de fericire... Ca si cum solara cascadă de 
afară s’ar fi vărsat în inima lui: 

— D-ră Elviro... te uită cum se zbat, la geamuri, înflorite 
și gata de înflorire, nădejdile și norocul meu!.. 

Elvira îi răspunse ager și cu jignită mândrie: 

— Pardon, d-le Filipache!.. Poate ai voit să-mi arăţi vreju- 
rile astea, uscatele... 


GALA GALACTION 


VERSURI 


LIBELULA 


În cartea ’nchisä, astăzi, acolo unde semn e 
Descoperii în file o vizită postumă. 


S'a rătăcit rănită încoace... Greu pesemne 

Cu aripioara ruptă s'a ridicat din humă. 

De boare ajutată o fi venit, bolnavă; 

Si-antenele de aur le-o fi întins din cartea 

Inchisä în nestire, când inima prin slavă 

— Roş porumbel — rotindu-mi, visa, de sigur moartea. 


Străpunse arcul spaimei cu rândunici... A vaer 
Căzu un vreasc, o frunză îngălbeni în aer... 
Cu 'nsângerări străine, cu unghiile-atente, 

Mă depărtam pe vârfuri de blocuri transparente. 


Să-ţi cadă aurie pe umăru 'n mătasă 
Lasi umbreluta tristă —o aripioară ruptă. 
Și 'n mine e o larmă de aripi şi o luptă... 


Treci, leneș, pe la poartă ca să te văd frumoasă. 


TREPTE 


Nu ridicasem coiful de jar, revoltei — si 
Tăcerea, ca o moarte, nu o simtisem încă. 
Pe lespezile bolţii, de cenușie stâncă, 
Sorbea, mâhnit, amurgul, veninuri aurii. 

Melcu-asteptärii 'n mine se închide și se pierde 
Stâlcit în cochilie sub umerii ce crunti 

Imi strâng din laturi pieptul și näpustiti, doi munţi, 
Cu umbre încleştate peste-o genune verde. 


Te strig — şi vântul negru își surpă între noi 
Pe noaptea mișcătoare corabia de pâslă 

Sub care se scufundă, ca apelor o väslä, 

Si ’ntepeneste, glasu-mi, ca o vâslă în noroi. 


CICERONE TEODORESCU 


O METAFIZICĂ 
NEO-PLATONICĂ 


1. Am văzut în studiul nostru «Academia platonică din 
Florenţa», apărut în numărul de Februarie al acestei reviste, 
că scopul pe care şi-l propunea Plethon era să reformeze 
din temelii viața publică şi privată a contemporanilor săi. Pri- 
velistea decadentei adânci a poporului grec care fusese altădată 
cel dintâi dintre popoarele lumii, prin înălțimea concepțiilor 
sale filozofice și prin frumusețea creaţiilor sale artistice, îl 
umplea de întristare şi îl împingea să caute căile vindecării. Acest 
scop practic al activității sale filozofice îl recunoaște limpede 
Plethon, dela începutul operei sale fundamentale. « Cartea aceasta, 
zice el, cercetează legile si așezămintele de Stat, credința si 
silintele, prin care oamenii pot nădăjdui să ajungă la viața 
cea mai bună și mai frumoasă — sau, pe cât este cu putinţă, la 
vieata cea mai fericită » 1). 

Nu dar speculaţiile teoretice pure îl atrag pe Plethon; el nu e 
un visător, ci un om de acțiune; el nu voeşte să instruiască pe 
oameni decât numai spre a le schimba soarta, El e, cu alte cuvinte, 
un reformator social. 

Cum a ajuns Plethon la filozofie, pornind dela acest punct 
de plecare, ne-o arată destul de limpede resturile operei sale. 
Scopul reformatorului, care vrea să schimbe formele vieții pu- 
blice și private ale omenirii, este în definitiv să facă pe oameni 
fericiți. Căci fericirea este ţinta ultimă a vieţii. Dacă însă toţi 


1) Nouot..., ed. Alexandre, pag. 16. 

oamenii tind către fericire, nu toți o caută pe aceleași căi. Nu e 
dar de mirare că unii n'o găsesc nicidecum, iar alţii o găsesc în 
măsuri foarte diferite şi foarte relative. Căci nu toate căile sunt 
deopotrivă de bune. Cu atât mai mult trebue prin urmare să-și 
pună reformatorul, care își ia sarcina să ¿chimbe viaţa oamenilor, 
spre a le face scopul ei mai accesibil, întrebarea: care este calea 
ce duce cu adevărat la fericire? 

Spre a găsi această cale, ar trebui să vedem, mai întâi, ce este 
fericirea. Spre a nu ne pierde însă în analiza acestui cuvânt cu 
înțelesuri felurite, să zicem deocamdată, că fericirea este mul- 
tumirea deplină a întregii ființe a omului. Este însă vădit că această 
mulțumire nu o poate produce decât ceea ce este conform cu na- 
tura omenească. Suntem dar aduși, spre a găsi căile fericirii, să 
ne întrebăm, care e sau în ce constă natura omenească. Însă omul 
face parte din univers, e un membru al vastului organism ce 
poartă numele de Cosmos. Prin urmare, spre a ne lămuri asupra 
naturii omului, trebue să vedem mai întâi ce este universul. 

La aceste întrebări, nu suntem noi cei dintâi care căutăm un 
răspuns. Mii şi mii de semeni ai noştri şi-au pus, înaintea noastră, 
aceleaşi probleme, — şi au încercat să le deslege cum au putut. 
Părerile lor ne stau dinainte, în scrierile tuturor timpurilor, în 
tradiţiile tuturor popoarelor şi, mai ales, în religiile consacrate. 
Insă diversitatea acestor păreri e așa de mare, încât ele nu pot 
să fie toate adevărate. Cum să ne călăuzim dar, în mijlocul miilor 
de erori, pe care le cuprind ele? 

Principalele categorii ale celor ce s'au ocupat de problemele 
naturii si ale vieţii sunt: poeţii, sofistit, legiuitorii și inteleptii. 
Pe poeți să nu-i ascultăm; ei nu caută decât să ne distreze cu 
jocurile închipuirii lor; adevărul nu-i preocupă și legile lui nu 
le îngrădesc activitatea. De sofişti să ne temem; ei nu caută ade- 
vărul, ci gloria, si se silesc să ne facă să luăm drept adevăr, ceea 
ce le convine lor să credem. Cei mai primejdiosi dintr 'inșii, fiindcă 
sunt cei mai vicleni, sunt cei care pretind că fac minuni si că au 
dela Dumnezeu darul de a guverna lumea. Oamenii aceștia vor- 
besc de sus, în formule pompoase, ca reprezentanți ai înțelepciunii 
divine, — si înșeală multă lume. Fiind ascultate mereu, din co- 
pilărie, poveștile lor se înrădăcinează adânc în spirite și capătă 
o putere şi un prestigiu, ce aduc multă vătămare vieții publice 

si private. Sofistii de care vorbeşte Plethon aci sunt, evident, 
reprezentanții religiilor consecrate si în deosebi ai creştinismului. 
Am văzut mai sus că Plethon făcea răspunzător creștinismul de 
decăderea imperiului bizantin. Cu dreptate au relevat dar ad- 
versarii săi această atitudine, şi Gennadios, patriarhul din Cons- 
tantinopol, scria în critica sa: «aceia pe care fi numesti sofisti 
sunt oamenii care au primit adevărul dela Dumnezeu și îl tâlmă- 
cesc lumii fără greșeală » 1). 

Legiuitorii si înțelepții merită mai multă încredere. Fără în- 
doială, și ei au putut greşi. Dar de vreme ce au căutat cu inima 
curată adevărul şi binele, și de vreme ce au fost cei mai aleși din- 
tre oameni, nu se poate să fi greșit totdeauna. Sau dacă nu, trebue 
să credem că mintea omenească nu e în stare să găsească nicio- 
dată adevărul. Numai, nu trebue să-i ascultăm orbește și să cre- 
dem tot ce spun ei. Ci trebue să cântărim bine spusele lor, să le 
comparăm unele cu altele, şi numai după o matură gândire să 
ne hotărîm pentru unele sau altele dintr'însele. Numai aşa vom 
avea o părere proprie, o ştiinţă a noastră câștigată prin propriile 
noastre sträduinte, — si nu o știință străină, luată cu împrumut 
dela alţii, cum fac cei mai mulți oameni, care se lasă să fie înșe- 
ati de sofisti, — si ei înșelați, de cele mai multe ori, de cei ce 
i-au precedat pe calea pe care merg. 

Printre legiuitorii cei mai vrednici de credință numără Plethon 
pe Eumolpos, care a dat Atenienilor instituția misterelor Eleu- 
sinice, ca să-i învețe nemurirea sufletelor, pe Minos din Creta, 
pe Lykurgos din Sparta, pe Iphitos, întemeietorul jocurilor Olym- 
pice, pe Numa, regele roman, și, mai presus de toți, pe Zoroastru 
persanul, cel mai vechi dintre cei ce au tâlmăcit oamenilor mis- 
terele naturii. 

Printre înţelepţi citează Plethon, în afară de izvoarele de care 
vom vorbi mai jos, pe legendarii Cureti greci, pe Polyeidos, în- 
vätätorul lui Minos, pe Teiresias, pe Chiron, pe cei șapte înte- 
lepti: Chilon, Solon, Bias, Thales, Cleobul, Pittakos și Myson, 
— pentru ca să ajungă în sfârșit la filozofii propriu ziși, la Py- 
thagora, Platon si urmașii lor, Plutarch, Plotin, Porphyr si lamblich. 


1) Din scrisoarea lui Gennadios către exarhul Iosif. Cf, Alexandre app., 
pag. 424. 

Proklos, cel din urmă dintre marii neoplatonici, nu e menționat 
de Plethon. Adversarii săi au profitat de aceasta, ca să-l acuze 
că nu l-a citat fiindcă l-a plagiat ?). 

Toţi acești înţelepţi, oricât s'ar deosebi în modul cum se ex- 
primă, se întâlnesc în înţelesul mai adânc al învățăturilor lor. Și nu 
e de mirare. Căci neoplatonicii şi-au primit doctrinele de la Pla- 
ton, care, la rândul său, le-a primit dela urmașii lui Pythagora. 
Acest filozof însă a stat în contact în Asia cu magii persani si a 
primit dela ei învăţăturile lui Zoroastru. lar Zoroastru n'a in- 
ventat aceste învățături ca ceva nou si neobişnuit, ca o creație 
subiectivă a sa; el n'a făcut decât să prindă într'un corp de doc- 
trină ideile naturale ale oamenilor. 

Aceste învățături ale lui Zoroastru, în forma pe care le-au dat-o 
Platon şi urmaşii săi, vrea Plethon să le reînvieze — «färä să 
adaoge nimic dela sine » — cum ne asigură el însuși 2). Căci ele 
singure i se par potrivite ca să facă fericiți pe contemporanii săi. 
Să vedem dar în ce constau aceste învățături. 

2. Toate lucrurile au o cauză. Mintea noastră, cel putin, nu 
poate înţelege altfel existenţa lor. 'Totalitatea lucrurilor în ființă, 
așa dar, adică lumea, trebue să fi avut si ea o cauză. Iar acea cauză 
dintru început a lumii n'a putut avea ea însăși o cauză. Căci 
atunci, acea cauză a ei ar fi fost cauza dintru întâi a lumii, nu 
ea, Ea n'a fost prin urmare produsă de nimic, ci a existat prin 
ea însăşi, înainte de orice alt lucru, înaintea chiar a eternității. 
Ea este prin urmare necreată şi pre-eternă. 

Existând prin ea însăși, neatârnând de nimic în existenţa ei, 
cauza primă a universului e o existență pură sau absolută: nici o 
părticică dintr'însa nu poate fi convertită în non-existentä. Ea nu 
poate pieri niciodată şi nu se poate schimba niciodată. Căci orice 
schimbare ar însemna convertirea unei părticele din existenţa ei 
în non-existentä, pentru ca să poată fi înlocuită de altceva. Ea 
este şi rămâne totdeauna aceeași, este adică o unitate absolută. 
E prin urmare greșită dogma creștină a trinitätii, după care cauza 
primă a universului ar fi compusă din trei existente deosebite: 


1) Aşa, Gennadios, în scrisoarea citată către exarhul Iosif. Cf. Alexandre, 


app., pag. 423. 
3) Traité des lois, éd. Alex., pag. 256. 

“Tatăl, Fiul și Sfântul Duh. Fiind o unitate absolută, cauza primă 
a universului este o identitate absolută. Într'însa nu pot exista 
nici măcar deosebiri logice. Existenţa, cugetarea, voinţa, putinţa, 
acțiunea sunt într'însa unul si același lucru. 

Această cauză, așa definită, de vreme ce a produs, produce 
şi va produce pururea totul, trebue să cuprindă în sine tot. Ni- 
mic nu poate lipsi dintr'însa, fiindcă altfel ar fi lucruri ce ar pur- 
cede de altundeva, care ar avea adică o altă cauză decât cauza 
a tot ce există. Această cauză e deci deplină, desăvârşită, per- 
fectă. Și prin urmare e bună. Căci, nelipsindu-i nimic, e în sine 
împăcată si n'ar avea de ce să fie rea. De altfel, răutatea ar fi o 
imperfectie ce nu s'ar potrivi cu perfectia cauzei universului. 

Cel dintâi rezultat al cercetării noastre și deci cea dintâi 
axiomă a întregii noastre științe este: bunătatea absolută a cauzei 
prime a universului. 

Ce e acum această cauză primă? Ea nu poate fi de același fel 
cu lucrurile create de ea, adică cu natura. Dacă n'ar fi așa, lu- 
.crurile din natură ar putea exista prin ele însele, ca şi cauza primă. 
Ea trebue să fie deci supra-naturală, divină. Acestei divinități 
supreme, îi dă Plethon numele zeului suprem din mitologia greacă, 
numele de Zevs. 

Despre acest zeu suprem știm până acum numai că, fiind cauza 
a tot ce există, trebue să cuprindă în sine tot ce există şi că, prin 
urmare, nimic nelipsind dintr'însul, e perfect și absolut bun. Ca 
să-l cunoaștem mai de aproape, trebue să vedem de ce a creat 
lumea și cum a creat-o. 

Nelipsindu-i nimic, fiind în sine împăcat, zeul suprem ar fi 
-putut să nu creeze lumea, a cărei lipsă n'o simțea. De ce dar a 
creat-o? — A creat-o, spune Plethon, fiindcă e în natura bună- 
tății să tindă a se manifesta. Bunătatea n'ar fi bună dacă n'ar 
împărți altora bunurile sale. Spre a satisface această nevoie in- 
ternă a naturii sale, Zevs a creat lumea. Această creație n'a fost 
însă nicidecum silită; o nevoie internă, întrucât duce la acțiune 
fără nici o constrângere din afară, e o hotărîre liberă. 

Așa cum a creat-o Zevs, lumea e bună, e absolut bună. Căci 
Zevs n'a putut-o crea decât conform cu natura sa, care e bună- 
tatea absolută. Lumea n'ar putea fi rea, decât dacă Zevs ar fi 
-voit-o rea — sau dacă, voind-o bună, n'ar fi putut-o face decât 

rea. Amândouă aceste hipoteze sunt însă absurde. Bunătatea ab- 
solută nu poate voi decât binele absolut. Și fiindcă voinţa și pu- 
tinta sunt pentru Zevs tot una, acțiunea sa creatoare n'a putut 
fi de cât absolut bună, ca si voința sa. Tot de aci rezultă că lu- 
mea e absolut neschimbătoare. Căci fiind absolut bună, dacă s’ar 
schimba, ea n'ar putea deveni decât rea, binele absolut neputând 
deveni mai bun decât este. Orice schimbare a universului ar fi 
dar o scădere a perfecțiunii lui primitive, — și Zevs n'o poate 
voi. lar fără voia sa, nici o asemenea schimbare nu se poate 
petrece. 

De unde vine atunci răul, care există totuşi în lume? De: 
unde vine imperfectiunea fizică a lucrurilor ce ne înconjoară, si 
imperfectiunea intelectuală si morală, a noastră, a oamenilor? 
— Ca să putem răspunde la această întrebare, trebue să vedem 
mai întâi, în ce chip a putut proceda Zevs, ca să producă lumea. 

Noi cunoaștem trei căi, pe care poate începe să existe ceva: 
nașterea, la ființele însuflețite, fabricarea, la lucrurile neînsufletite 
pe care le producem noi oamenii, şi emanatia, la lucrurile neîn- 
sufletite care se produc ele însele. Primele două modalități ne 
sunt prea cunoscute, ca să mai fie nevoe să le examinăm în deo- 
sebi. Pe cea de-a treia ne-o poate lămuri imediat un exemplu. 
Noi zicem cu toţii că focul încălzește, — şi înțelegem prin aceasta 
că el produce ceea ce numim căldură. Cum o produce însă? Prin 
emanatie. Focul care arde «răspândește ? în jurul lui căldură. 
In același chip, o lampă aprinsă «răspândește » în jurul ei lu- 
mină. Această « răspândire » presupune o æ&izvorîre » a ceea ce se 
împrăștie împrejur, —a căldurii şi a luminii, — din ceea ce le 
« produce ». 

Care din aceste trei modalități a fost cea de care s'a servit Zevs, 
când a creat lumea? Propriu vorbind, nici una. Să le trecem, 
în adevăr, în revistă, dela cea din urmă spre cea dintâi. Emanatia 
e un proces fizic, propriu lucrurilor neînsufletite din natură. E 
ceva mecanic ce nu implică conștiința si exclude prin urmare 
gândirea, simtirea si voinţa. Cine ar putea însă admite că Zevs 
a creat lumea fără să fi ştiut ce făcea, fără să fi simţit dorința 
de a-i da naștere, fără să fi luat hotărîrea liberă de a-și realiza 
planul? Fabricarea, iarăși, nu ne poate da o imagine a modului 
cum a trebuit să procedeze, când a creat lumea, cauza ei primă. 

Ce e drept, fabricarea presupune o acțiune conștientă, desfäsu- 
rându-se după un plan și în vederea unui scop. Dar ea nu este 
decât o nouă așezare a unor elemente materiale vechi, adică pre- 
existente. Un meserias care construeste un scaun sau o masă 
întrebuințează lemnul, fierul și celelalte materii, ce mai intră în 
alcătuirea lor, si care existau mai dinainte. Dacă am compara 
procesul divin al creaţiei cu procesul omenesc al fabricării, s’ar 
naşte, în mod inevitabil, întrebarea: cine a produs materia din 
care a înjghebat Zevs lumea? O asemenea întrebare ar fi însă 
absurdă, fiindcă am zis că, în afară de cauza primă, nu mai putea 
exista, la început, nimic. Întrucât exista dar singură, cauza primă 
n'a putut produce lumea decât scotând-o din ea însăși, — ceea 
ce ne duce la cea dintâi din cele trei modalităţi, de care am vor- 
bit, adică lă procesul nașterii. O mamă, în adevăr, naște un copil, 
scoțându-l din ea însăși. Fost-a creaţia lumii un proces analog? 
Da, în aparenţă; nu, în realitate. Căci nașterea, la fiinţele vii, pre- 
supune concepţia, iar concepția presupune colaborarea a două din- 
tr'însele. O femeie nu poate da naştere unui copil decât cu aju- 
torul unui bărbat. Ar trebui dar să presupunem că în actul crea- 
tiunii cauza primă n'a lucrat singură şi n’à fost prin urmare inde- 
pendentă, ceea ce i-ar lua caracterul de cauză primă. 

Dacă nu ne putem reprezenta, în nici un chip, modalitatea crea- 
tiunii, ne putem oare lămuri mai bine cu privire la desfăşurarea 
momentelor ei? A constat oare ea dintr'un singur act sau din 
mai multe? Si în acest din urmă caz, din care anume? 

Este evident că nici o cauză nu poate produce decât un efect 
potrivit cu ea sau conform cu natura ei. Aceasta e o axiomă fun- 
damentală a minţii noastre. De aceea nu putem atribui niciodată 
un efect supra-natural unei cauze naturale. Dacă privim însă 
lumea, cu lucrurile ei nenumărate, schimbătoare, imperfecte și 
pieritoare, nu putem să nu ajungem la credința, că ea nu poate 
semăna întru nimic cu cauza primă care a trebuit să-i dea naș- 
tere. Am zis, în adevăr, mai sus, că acea cauză primă a trebuit 
să fie unică, veșnic aceeași, perfectă și eternă. Acea cauză primă 
n’a putut deci crea dela început lumea aceasta vizibilă; a trebuit 
să creeze mai întâi o lume care să semene cu ea, — și anume lu- 
mea ideilor invizibile. Ideile sunt, ce e drept, multiple; însă, fiind 
generale, sunt unitare, fiecare din ele rezumând în sine o infinitate 

de lucruri asemenea. Mai departe, ideile sunt, în unitatea lor, 
neschimbătoare; lucrurile pe care le reprezintă se schimbă 
necontenit, ele însă rămân pururea aceleaşi. In sfârşit, ideile sunt 
eterne; lucrurile pe care le reprezintă se nasc si mor, ele însă 
nu pot pieri niciodată. 

Prin aceste atribute ale lor, ideile sunt mai aproape de cauza 
primă a universului decât lumea vizibilă, materială. Prin urmare, 
după axioma stabilită mai sus, Zevs a trebuit să creeze mai întâi 
lumea ideilor. Acestei lumi a ideilor îi dă Plethon numele unui 
alt zeu din mitologia.greacă, numele lui Poseidon. 

« Poseidon, zice Plethon însuși, ca cel dintâi din fiii lui Zevs, 
este o idee; nu însă această idee sau aceea, ci ideea în general, 
genul cuprinzând în unitatea sa totalitatea ideilor » 1). 

3. Zevs a creat pe Poseidon din el însuși și el singur, fără aju- 
torul nici unei alte fiinţe, întâi fiindcă n'avea nevoie de un ase- 
menea ajutor și al doilea fiindcă nici o altă ființă nu mai exista 
la început afară de el. El n'a procedat prin urmare ca un tată 
care are nevoie de o mamă, ca să dea naştere unui copil. Și fiindcă 
elementul femienin e cel care dă materia creatiunii, pe când ele- 
mentul masculin dă numai forma, trebue să admitem că Posei- 
don, care a avut un tată, dar n'a avut o mamă, e formă pură, 
cu totul lipsită de materie. Prin urmare, lumea ideilor este 
imaterială. 

Mai departe, Poseidon este etern. Căci am zis că Zevs nu poate 
crea decât ceva asemenea cu sine însuși. Zevs este pre-etern, 
Poseidon este etern. El are un început, întrucât a fost creat; 
dar acest început al său e logic, nu cronologic. Poseidon n'are 
un început în timp, Zevs fiind anterior timpului. De unde rezultă, 
că lumea ideilor, pe care o reprezintă Poseidon, nu e supusă tim- 
pului. Pentru idei nu există trecut și viitor, ci numai prezent; 
pentru ele nu există un mai nainte și un mai târziu, ci un veşnic 
acum. Așa fiind, ele nu sunt supuse schimbării; căci schimbarea 
nu e posibilă decât în timp. 

Tot așa nu sunt supuse ideile spațiului. Căci nefiind materiale, 
ele n'au un corp, care să ocupe o porțiune de spațiu și să fie legat 
de un anumit punct al lui. Tot din această cauză, ele nu sunt 


1) Traité des lois, éd. Alex., pag. 104. 

divizibile, fiindcă n'au părți, în care să poată fi descompuse. Ele 
sunt prin urmare spirite pure, absolut unitare. 

In sfârşit, Zevs fiind, ca acţiune pură, absolut activ, Poseidon, 
care trebue să-i semene, nu poate fi nici el decât esențial activ. 
Ideile sunt dar spirite active, a căror activitate constă în cugetare, 
— într'o cugetare însă, care e în același timp acțiune, care lu- 
crează ca o cauză a naturii. În această ultimă calitate a lor, de 
spirite active, Plethon le dă ideilor nume deosebite, — numele 
zeilor din panteonul grec, Aceste nume le vom vedea însă mai jos. 

4. Fiind esenţial activă, lumea ideilor este creatoarea universului, 
pe care îl percepem cu simţurile. De altfel, lumea ideilor cuprin- 
zând în sine, în mod ideal, tot ce poate exista ca realitate, era 
prototipul universului, și prin urmare numai ea singură putea 
să-l producă. Zevs singur nu l-ar fi putut crea, fiindcă se deo- 
sebea prea mult de el — si am văzut că o cauză nu poate produce 
decât efecte conforme cu natura sa. 

Universul se compune însă din trei trepte diferite de existență: 
treapta eternității pre-timporale, adică a lucrurilor eterne care nu 
există în timp, cum sunt ideile însele, treapta eternității timporale, 
adică a lucrurilor care există în timp, dar durează veșnic, cum 
sunt fiinţele nemuritoare, — și treapta schimbării vecinice, adică 
a lucrurilor ce există în timp și trec cu el, cum sunt ființele mu- 
ritoare. 

Ideile, formând ele însele prima treaptă de existență, n'au să 
producă decât pe celelalte două, să producă adică fiinţele ce există 
în timp, — unele fiind nemuritoare si altele muritoare. Fiindcă 
însă lumea ființelor nemuritoare si lumea fiinţelor muritoare sunt 
deosebite și de o valoare deosebită, trebue să admitem și în lu- 
mea ideilor o deosebire corespunzătoare. Și anume, ideile care 
dau naştere lumii fiinţelor nemuritoare, formează, ca spirite ac- 
tive, clasa zeilor de primul rang, clasa olimpienilor sau a zeilor 
ce locuesc în Olimp, iar cele ce dau naștere lumii fiinţelor muri- 
toare formează, ca spirite active, clasa zeilor de al doilea ordin, clasa 
titanilor sau a zeilor ce locuesc în Tartar. Și după cum lumea 
fiinţelor nemuritoare constitue o treaptă superioară a univer- 
sului față de lumea ființelor muritoare, tot așa formează si clasa 
olimpienilor o clasă superioară de zei față de aceea a titanilor. 
De aceea și zice Plethon că, în regiunea supra-cerească unde 

locuesc zeii, cei dintâi ocupă partea superioară, Olimpul, pe când 
cei din urmă ocupă partea inferioară, 'Tartarul. Dar aceste ima- 
gini n'au decât o valoare simbolică — și nu trebuesc luate ad-lit- 
teram. Căci zeii sunt idei, — si ideile, fiind imateriale, nu pot 
ocupa un loc în spaţiu. Este dar evident, că imaginile de care se 
servește Plethon n'au decât rolul să pună în evidență ierarhia 
ideilor sau a spiritelor creatoare ale universului 1). Acești zei sunt 
personificări, — pe de o parte ale categoriilor logice ale existenței, 
iar pe de alta ale categoriilor ei reale. Asa, Poseidon este ideea 
ideilor în general sau a formei pure, Hera este ideea materiei, 
Apolon este ideea identităţii, Arthemis ideea diversității, He- 
phaistos este ideea repausului sau a inertiei, Dyonisos ideea mis- 
cării active, Athena ideea mișcării pasive. 

Acești 7 zei, cei mai însemnați după Plethon, sunt personifi- 
cări ale categoriilor logice ale existenței. Cei ce urmează sunt 
personificări ale categoriilor ei reale. Atlas este ideea corpurilor 
cereşti în general sau a constelatiilor, 'Tithonos ideea planetelor, 
Dione ideea stelelor fixe, Hermes ideea demonilor sublunari sau 
pământeşti, Pluton ideea sufletelor omenești, Rhea ideea elemen- 
telor, în general, Letho ideea eterului, Hecate ideea aerului, 
Thetys ideea umezelii, Hestia ideea pământului. 

Toţi zeii insirati până acum sunt olimpieni. Ei reprezintă ideile 
a tot ce e nemuritor în natură, a tot ce rămâne veșnic neschim- 
bat în schimbările ei necontenite. Zeii ce urmează sunt Titani si 
reprezintă ideile ființelor muritoare. Kronos și Aphrodite repre- 
zintă forma și materia acestor ființe în general. Kore sau Per- 
sephone este ideea părților muritoare ale omului (sufletul său fiind 
nemuritor); Pan este ideea animalelor, iar Demeter este ideea 
plantelor. Pe lângă acești Titani de căpetenie, mai sunt, zice 
Plethon, şi alții care reprezintă părți mai mari sau mai mici din 
ființele muritoare, dar ale căror nume ar fi de prisos să le înșirăm 
cu deamănuntul. 

Deși aceste două clase de zei, Olimpienii si Titanii, sunt deo- 
sebite, ele formează totuși împreună lumea unitară a ideilor, — 


1) 4 Nu trebue să ni se ia În nume de rău, aice Plethon însuşi, că ne ser- 
vim de numele strămoșești ale zeilor spre a indica acei zei, pe care îi recu- 
moaşte filozofia ». (Alexandre, pag. 130). 

întocmai după cum sufletul si corpul omului, deși sunt deosebite, 
formează totuşi împreună omul, ca individ unitar. Această îm- 
preunare a celor două clase de zei, ne-o înfățișează plastic mitul 
răpirii Persephonei. Acest mit a jucat un mare rol în istoria cuge- 
tării greceşti, — în misterele eleusinice. Pluton, ideea sufletului 
omenesc, a răpit pe Persephone, ideea corpului omenesc, — și copilul 
căruia i-au dat naștere a fost omul. Acest mit ne arată pe de o 
parte unitatea lumii ideilor, iar pe de alta ne deschide înțelegerea 
modului cum a dat naștere această lume treptelor inferioare ale 
existenței. 

5. Pentru ca universul să fie un tot unitar, un sistem armonic, 
trebue ca între diferitele trepte ale existenţei lui să se intercaleze 
forme de tranziţie, care să umple abizul dintre ele și să le pună 
astfel în legătură unele cu altele. După cum dar Poseidon sau 
lumea ideilor a umplut abizul dintre creatorul unic si lumea mul- 
tiplă a creatiunii, dintre Zevs si univers; după cum, în lumea 
ideilor, Pluton și Persephone au umplut abizul dintre Olimpieni 
si Titani, dintre ideile fiinţelor nemuritoare si ideile lucrurilor 
muritoare, tot așa abizul dintre lumea ideilor şi lumea materială 
în general îl umplu zeii planetari. Dacă Zevs stă în capul pira- 
midei, în primul rang al existenței universale, Olimpienii și Ti- 
tanii sunt zeii de rangul al doilea, iar zeii planetari ocupă rangul 
al treilea. Ei mijlocesc trecerea dela idei la lucrurile materiale, 
întrucât sunt idei — însă idei întrupate, împreunate cu un su- 
flet si cu un corp — si anume așa, încât corpul e subordonat su- 
fletului, iar sufletul e subordonat ideii — toate împreună for- 
mând o singură ființă. Pe când zeii de al doilea rang, cu Poseidon 
în frunte, au fost creați deadreptul de Zevs, zeii planetari, zeii 
de al treilea rang, au fost creaţi de Poseidon, care dela sine le-a 
dat ideea, în legătură cu Atlas si cu Tithonos le-a dat sufletul, 
iar în legătură cu Hera le-a dat corpul. Zeii planetari sunt 7: 
Helios sau soarele, Selene sau luna, Heosphoros sau Venus, Stil- 
bon sau Mercur, Phainon sau Saturn, Phaethon sau Jupiter si 
Pyroeis sau Marte. 

Dintre acești zei, Helios singur şi-a primit sufletul dela cola- 
borarea lui Poseidon cu Atlas. Toţi ceilalți 6, şi-au primit sufletul 
dela colaborarea lui Poseidon cu Tithonos. Sufletul lor, ca un 
reflex al universalitätii ideilor, e a-tot-stiutor. Corpul lor e alcătuit 

din elementul material cel mai fin si mai uşor, adică din foc. 
Rolul lor în univers e să creeze lumea materială și s'o guverneze. 

După zeii planetari vin, printre zeii de al treilea rang, aceia 
ai stelelor fixe. Ei sunt creați tot de Poseidon, care dela sine le-a 
dat ideea, în unire cu Dione le-a dat sufletul, iar în unire cu Hera 
le-a dat corpul. Ei sunt dar de aceeași natură cu zeii planetari, 
dar le sunt inferiori într'un singur punct: ei nu sunt creatori, 
ei nu iau parte la creatiunea lumii materiale. Rolul lor în univers 
e numai contemplativ. Ei contemplă universul, îl admiră și cântă 
un veșnic imn de laudă lui Zevs, —imn care este armonia sfe- 
relor cerești. 

După zeii stelelor fixe, în al treilea rând printre zeii de al treilea 
rang, vin demonii. Ei sunt creaţi tot de Poseidon, în unire cu 
Hermes si cu Hera. Demonii sunt cei din urmă dintre zei — si 
joacă în univers rolul de mesageri ai zeilor superiori, care se ser- 
vesc de ei ca să trimită oamenilor poruncile lor, să-i guverneze 
şi să-i ajute, Printre zei, ei sunt dar cei mai aproape de oameni, 
cei mai asemenea cu ei, — de vreme ce li se pot adresa direct. 
Căci oamenii nu pot comunica cu toți zeii deopotrivă 1). 

Deși se aseamănă însă cu oamenii, demonii nu sunt răi, ca ei, 
ci buni, ca toți zeii. Calitățile lor sunt pe jumătate divine si pe 
jumătate umane. Ei sunt nemuritori ca zeii, dar nu sunt a-tot-știu-. 
tori ca ei. Sufletul lor este mărginit în știință ca al oamenilor, 
dar nu este supus greselii ca el. Ei nu ştiu tot, dar, în ceca ce știu, 
nu se pot înşela. Corpul lor e compus, ca și al zeilor planetari 
și stelari, din elementul cel mai fin și mai uşor, focul, — însă nu 
din partea lui arzătoare și luminoasă — flacăra, ci din partea lui 
rece şi invizibilă — eterul. Aceşti demoni sunt foarte numeroși. 
st se împart si ei în mai multe clase. Dintr 'înşii şi-a recrutat magia 
Renașterii, precum vom vedea mai departe, legiunile spiritelor- 
sale sublunare. 

6. Am văzut până acum că — Zevs fiind creatorul a tot ce există 
— existența are mai multe trepte diferite. Prima treaptă o: 


3) In drama lui Goethe, bunăoară, Faust nu poate vorbi cu spiritul lumii, 
care îl inspăimântă şi pe care nu-l înţelege; el nu poate vorbi decât numai 
cu spiritul pământului; o rămășiță din ierarhia zeilor, după doctrinele neo- 
platonice, care a trecut în teosofia și magia dela începutul Renaşterii, pe 
care ni le înfăţişează poetul german în această parte a operei sale. 

formează lumea ideilor, lumea spiritelor create deadreptul de Zevs, 
adică lumea zeilor de al doilea rang. A doua treaptă o formează 
lumea zeilor planetari, a zeilor siderali și a demonilor, adică a 
zeilor de al treilea rang. A treia treaptă a existenței o formează 
în sfârşit lumea ființelor si a lucrurilor muritoare, — a oamenilor 
şi a naturii neînsuflețite, 

Fiinţa cea mai perfectă de pe această a treia treaptă a existenţei, 
cea care o leagă cu treapta anterioară, păstrând astfel continui- 
tatea naturii și unitatea universului, este omul. Căci armonia 
universului cere ca, între cele două părți ale lui, — cea nemuri- 
toare şi cea muritoare, — să nu existe un abiz, pe care nimic să 
nu-l poată umplea. O legătură firească trebue să existe dar între 
aceste două părți — și această legătură trebue să o facă o ființă 
pe jumătate nemuritoare și pe jumătate muritoare, care să cu- 
prindă adică în sine și să împace ambii termeni ai acestei con- 
tradictii fundamentale a naturii. 

Omul e nemuritor prin sufletul și muritor prin corpul său. 
Sufletul omului vine deadreptul din lumea nemuritoare a zeilor 
olimpici, el este o emanatie directă a lui Pluton, care, ca idee, 
reprezintă tocmai sufletul omenesc în partea lui generală si eternă, 
— şi prin urmare o emanatie indirectă a lui Poseidon si a lui Zevs 
însuși. 

Prin sufletul său omul se aseamănă cu zeii, de vreme ce e ca- 
pabil de o activitate asemenea cu a lor. Activitatea de căpetenie 
a zeilor constă, în afară de activitatea creatoare primordială a lui 
Zevs, în contemplarea existenței create și în guvernarea ei. Acti- 
vitatea intelectuală a omului constă de asemenea în contemplarea 
lumii, iar ca o urmare a ei, activitatea lui practică constă în gu- 
vernarea vieții sale proprii, potrivit cu principiile scoase din con- 
templarea lumii. După principiul stabilit la început, că o cauză 
nu poate să producă decât efecte asemenea cu ea însăși, trebue 
să conchidem, că o astfel de activitate teoretică și practică, ase- 
menea cu aceea a zeilor, presupune existența în oameni a unei 
substanţe de natură divină. Această substanță, imaterială ca și 
zeii, nemuritoare ca și ei, este sufletul. 

Că sufletul e nemuritor, ne-o dovedeşte mai ales faptul că unii 
oameni își doresc moartea sau chiar se sinucid. In mod natural, 
orice fiinţă vie tinde să-şi conserve existența și să și-o prelungească 

dacă se poate, cât mai mult. E dar evident că ceea ce pri- 
cinueste, în cazurile extreme, sinuciderea nu e partea muritoare 
a omului, adică corpul lui material, care trebue să urmeze regula 
naturii, ci partea lui nemuritoare, adică sufletul lui imaterial, 
care i se poate sustrage. Stiindu-se deosebit de corp și suferind 
din cauza lui, sufletul se leapădă de el, îl ucide, ca să se libereze, 
— rămânând, fireşte, să tragă mai departe consecințele acestui 
fapt, care nu este indiferent. 

Am zis că sufletul imaterial al omului este împreunat cu un 
corp material. Care e cauza acestei împreunări? Să fie oare, cum 
zicea Platon în Phaidros, fiindcă sufletul «a căzut » din pricina 
« dorinţei pätimase si păcătoase »? Nu, zice Plethon. Impreunarea 
sufletului cu corpul e cerută de armonia universului, pentru ca 
să existe o legătură între partea nemuritoare şi cea muritoare a 
lui. Asa zice si Platon în Timaios, unde pare a nemeri mai bine 
adevărul. 

Corpul material al omului, în deosebire de corpul material al 
zeilor planetari, e muritor. Când viața omului încetează, când 
sufletul lui se întoarce în sferele supraceresti din care a purces, 
corpul lui se descompune și elementele lui se împrăștie, întor- 
cându-se în lumea «stihiilor » din care au pornit. Așa fiind, prin 
corpul său muritor, omul formează în univers tranziția către 
lumea corpurilor materiale supuse pieirii, către natura fizică. 
Această lume, cea din urmă si cea mai de jos din univers, cuprinde, 
după Plethon, animalele, plantele și restul lucrurilor neînsufle- 
tite. Natura fizică e creată și guvernată de zeii planetari, — şi 
în deosebi de Helios şi de Selene. Acești zei planetari pricinuesc 
apariţia si dispariţia, naşterea și moartea, cu un cuvânt schim- 
barea veșnică a tot ce compune lumea ființelor muritoare. După 
cum Helios se apropie sau se depărtează de pământ, avem ano- 
timpurile, cu toate schimbările lor fizice, cu arsita verii si cu 
frigul iernii, cu ploile și vânturile, cu zăpezile și viscolele, cu 
creşterea sau uscarea vegetației, cu reproducerea animalelor, — și 
cu toate celelalte schimbări ce alcătuesc viața pământului. Iar 
Selene îşi adaogă influenţa ei la producerea tuturor acestor schim- 
bări. Ea mișcă veşnic, cu lumina ei misterioasă, apele mărilor 
și oceanelor, țese cu razele ei palide soarta muritorilor de tot 
felul, le împarte timpul în bucăţi măsurate, potrivite cu scurtimea 

existenţei lor, si guvernează astfel viaţa lor întreagă. Cât de mult 
influențează luna actul capital al vieţii, care este generaţia, ne-o 
poate arăta corespondența dintre ciclul fazelor ei, — aşa numita 
«lună » a calendarului, — si «luna » femeilor, adică perioada lor 
menstruală, care condiționează concepţia. 

Natura e astfel, în întregime, divină, fiindcă este, graţie acestor 
legături, un lanț infinit de acțiuni ideale, de influențe spirituale, 
ce se coboară dela Zevs creatorul, din sferele supra-cerești, până 
la cea din urmă insectă, până la cel mai neînsemnat fir de iarbă, 
până la picătura de apă din valul de mare, până la bobul de nisip 
din dunele pustiilor. Universul întreg e divin, fiindcă e o ierarhie 
de zei, o cascadă de spirite, un sistem logic de idei, așezate în 
ordinea generalitätii lor descrescânde. Dela această concepție a 
naturii avea să pornească Academia «platonică» din Florenţa, 
spre a o dezvolta, adăogându-i ingrediente nouă, și a o transmite 
apoi teosofiei şi magiei din timpul Renașterii, 


P. P. NEGULESCU 


PARTIDELE POLITICE 
IN ANGLIA 


1. Partidele politice, în înţelesul de azi al termenului, apăreau 
pentru întâia oară în Anglia. Faptul nu era o simplă întâmplare. 
El era determinat de apariția regimului constituțional de guver- 
nare. După revoluția din 1688, viața politică engleză cerea anu- 
mite organizaţii, prin care să se canalizeze diferitele curente de 
opinie. 

Atât timp cât această viață era condusă de o mână de oameni, 
aleși de voința arbitrară a Regelui, nu se simțea necesitatea Par- 
tidelor. Cu tot parlamentarismul țării, care data de peste trei 
secole, viața politică a Angliei în trecut nu se întindea dincolo 
de Curtea Monarhului şi de cele două Camere, dominate de no- 
bilime și de marea burghezie. Odată însă cu introducerea noului 
regim, afacerile publice treceau în seama Parlamentului, repre- 
zentantul suveranității poporului. Aici și în noile condiții con- 
stitutionale, voința națiunii trebuia îndrumată pentru a nu ră- 
mânea haotică și incapabilă de o acțiune unitară. 

Ar fi totuşi o interpretare necorespunzătoare faptelor, dacă 
am atribui unei asemenea transformări un plan conceput și ela- 
borat dinainte. Nimic nu este mai străin de spiritul eminamente 
practic al poporului englez în materie de politică. Partidele se 
cristalizau în același mod empiric ca şi atâtea alte instituții poli- 
tice engleze. Odată apărute, ele urmau să se dezvolte după necesi- 
tätile realităţii. 

Incă pe vremea Parlamentului Lung (1641—1653) se desemnau 
două grupări politice în sânul Camerei Comunelor, una susținând 

prerogativele Coroanei, alta drepturile poporului. Sub Res- 
tauratie, se auzeau pentru întâia oară cuvintele 4 Tory » și 4 Whig » 
în înțelesul de facțiuni politice 1). Termenul « Tory », de origine 
irlandeză, apărea de fapt în 1679, când se dădea lupta în Par- 
lament în contra Billului pentru excluderea Ducelui de York dela 
succesiune, fiind întrebuințat în semn de dispreț pentru susti- 
nătorii acestui proiect de lege. De atunci cuvântul se încetätenea 
în vocabularul politic și reprezenta partidul, care ţinea la tradiția 
Coroanei si a Bisericii. Pe de altă parte, termenul « Whig », de 
origine scoțiană, se aplica în acelaşi timp facțiunii politice care 
susținea drepturile poporului împotriva privilegiilor medievale ale 
Coroanei si în contra intolerantei Bisericii de Stat. Ambele de- 
numiri erau menținute până la începutul secolului al XIX-lea. 

La început, rolul celor două grupări politice nu apărea precis. 
Însuși numele lor însemna, cum am amintit, o ironizare destul 
de crudă 2). Nașterea lor fusese datorită mai mult unor resenti- 
mente decât unor consideraţii de doctrină. In condiţiile turburi 
ale războiului civil şi, mai târziu, după revoluţie, spiritele erau 
prea agitate pentru a se gândi la un program și la o organizare 
rațională. Pe lângă aceasta, se adăuga situația poporului care, în 
marea lui majoritate, era neemancipat politicește. 

Numai în mod treptat cele două partide prindeau să se orga- 
nizeze. In secolul al XVIII-lea, existența lor se reducea la acti- 
vitatea parlamentară a membrilor şi la consfătuirile câtorva poli- 
ticiani, care lucrau din umbră. Nici unul din partide nu avea un 
contact direct cu masele. De altfel nu era necesar. Candidaţii 
la Camera Comunelor, recrutaţi din rândul nobilimii şiale celor 
bogaţi, aveau dinainte asigurată alegerea, care atârna mai mult 
de voința patronilor decât de votul putinilor alegători. 

Cu toate acestea, partidul Tory si partidul Whig nu erau lip- 
site de cele două elemente caracteristice unui partid politic, anume: 
programul şi șeful. In adevăr, în tot timpul secolului al XVIII-lea 
aceste partide reprezentau două programe deosebite și fiecare avea 


3) Henry Hallam, The Constitutional History of England, vol. II (seventh 
ed., 1854), pag. 436 şi Macaulay, History of England, vol. I (1858), pag. 258. 

2) Cuvântul « Whig », în dialectul scofian-galic, era întrebuințat propriu, zis 
pentru hoţii de cai şi fusese aplicat uneori şi Presbiterianilor scoțieni. lar 
cuvântul € Tory», în dialectul irlandez, însemna un papistaş prescris. 


19* 

şefii lui recunoscuţi în Parlament. Cum am amintit, partidul Whig 
ţinea la libertățile politice ale poporului câștigate prin revoluția 
din 1688, iar partidul 'Tory reprezenta tradiția în toate institu- 
tiile de bază ale țării până la reclamarea drepturilor medievale 
ale Coroanei si ale nobilimii. Dar aceste principii nu erau apărate 
totdeauna până la nesocotirea unor interese mai concrete. Așa, 
partidul Whig, în ciuda ideilor democratice pe care le repre- 
zenta, era asociat cu marea burghezie, uitând deseori drepturile 
poporului. Iar partidul Tory, deși apărător mărturisit al tuturor 
tradiţiilor si instituţiilor țării, reprezenta în primul rând interesele 
clasei aristocratice, nesocotind de multe ori prerogativele Co- 
roanei. Ambele partide erau în fond strâns legate de interesele 
unei plutocraţii în dauna marii majorități a poporului. 

Apariţia sistemului de guvernare prin Cabinet, în prima jumă- 
tate a secolului al XVIII-lea, accentua si mai mult necesitatea 
celor două partide, ca instrumente de afirmare a curentelor în 
politica ţării. Noul sistem însemna întărirea controlului parla- 
mentar care, la rândul său, era în funcţie de diferenţierea de opinie, 
exprimată în cele două tabere politice. 

Atât de necesară apărea existența a două partide, încât William 
Pitt, fiind la guvern, înlesnea partidului opozitionist să se întă- 
rească, având conștiința că țara trebuia să dispună totdeauna de 
a doua echipă de guvernare. De fapt se recunoștea că interesele 
țării cereau o alternare de oameni, care să facă posibil nu numai 
controlul în treburile publice, dar şi o guvernare eficientă prin 
stimularea unei competiţii permanente. Căci, oricât de bun ar fi 
fost un guvern, el se uza în timpul şederii la putere, făcând astfel 
să apară în mod fatal necesitatea unei schimbări la conducere, 
cu oameni din alt partid decât acela care guvernase. 

Istoria partidelor politice din Anglia până la Actul de Reformă 
din 1832 este mai mult istoria diferitelor cabinete si a diferiților 
prim-ministri care au guvernat ţara. Activitatea partidelor se re- 
ducea, cum am spus, la câțiva oameni influenți, fie prin nobilime, 
fie prin bogăţie, care căutau acces la guvernare pentru a putea să 
apere mai bine interesele clasei din care făceau parte; Orice aran- 
jament politic se făcea în cercuri restrânse şi sub conducerea 
șefului partidului. Aici se hotăra asupra candidaţilor pentru Ca- 
mera Comunelor sau asupra viitorilor membri ai guvernului. Pe 

lângă aceasta, fiecare politician avea oamenii lui, care îl urmau 
și-i dau votul în contra unor servicii sau chiar a unei sume de 
bani. În ţinuturile rurale, arendașii votau cu proprietarul lor 
(Landlord), iar micii proprietari rurali (freeholders), deși mai 
independenți, votau de obicei cu marele senior din ținut. La 
oraşe, clientela politică, alcătuită din micii negustori, urma pe 
magnații teritoriali, care erau de regulă proprietarii imobilelor. 
Astfel, marele proprietar rural sau urban dispunea de voturile 
chiriasilor care, în caz de nesupunere, erau eliminaţi de pe moşie 
sau din imobile. Rareori se întâmpla ca alegătorii să voteze pe 
un candidat neagreat de politicienii zilei. Așa s'a întâmplat cu 
agitatorul John Wilkes, ales în ciuda claselor conducătoare și a 
oligarhiei parlamentare. Dar un asemenea caz era numai o excepţie. 

Se înțelege dela sine că de o independență a alegătorilor nu 
putea fi vorba pe timpul acela și cu regimul electoral atunci în 
vigoare. Corupţia era ușor de practicat. In asemenea condiții, 
partidele nu aveau nevoie să se organizeze pentru mase, iar lupta 
lor nu trecea dincolo de coteriile din Parlament sau din jurul 
conducătorilor. Pentru reușita manevrelor în Camera Comunelor, 
partidele aveau câte un « Whip» (propriu zis «biciu »), un fel 
de regisor al luptelor, care se dădeau între reprezentanții lor. 
Acest rol supravietuia până astăzi. Mai aveau partidele câte un 
« leader », conducător, care dirija dezbaterile în Cameră. De fapt, 
aceste două personaje organizau lupta și pregăteau succesul par- 
tidului nu numai în cadrul Parlamentului, dar şi în culisele pa- 
tronilor magnați, care evitau orice manifestare în public. 

Cum elementele de seamă din care se compuneau cele două partide 
în secolulal XVIII-lea proveneau din nobilime și din marea bur- 
ghezie, interesele lor comune stabileau o solidaritate tacită, neturbu- 
rată decât de jocul alternării la putere. Dispunând de aproape trei 
sferturi din locurile Camerei Comunelor, magnații, fie nobili, fie co- 
muni, stăpâneau de fapt în permanenţă treburile publice ale ţării 1), 


1) După un calcul din 1815, în Camera Comunelor erau 471 membri, 
care datorau locul lor bunului plac a 144 nobili (pairs) şi a 123 magnați co- 
muni. Mai erau 16 membri numiţi de fapt prin intervenţia Guvernului, iar 
restul de 171 deputaţi erau aleşi pe cale dreaptă. Vezi: M. Ostrogorski, La 
Démocratie et les Partis Politiques (1912), pag. 7. Cf, J.A.R. Marriott, English 
Political Institutions (ed. a 3-a, 1925), pag. 219 urm. 

Cu toată această stare de lucruri, conducătorii vieții politice 
din Anglia secolului al XVIII-lea nu depășeau anumite limite. 
Interesele țării erau totdeauna respectate. Aşa se explică faptul 
că ambele partide dădeau țării oameni de Stat cu autoritate si 
mari patrioți. Un Walpole, un Lord Rockingham, un William 
Pitt au fost personalități care priveau problemele de Stat dea- 
supra intereselor de partid. Așa numitul partidism avea să apară 
mai târziu, în secolul al XIX-lea, când luptele electorale deve- 
neau mai intense prin lărgirea cadrului, în care se desfășurau. 
Dar nici atunci partidele politice din Anglia nu degenerau până 
a pierde simţul deosebirii între ce trebue și ce nu trebue pentru 
binele Statului. Căci elita conducătoare în Anglia, fie că era oli- 
garhică, fie că devenea demagogică, a știut să-și păstreze intactă 
conştiinţa răspunderii faţă de ţară şi de națiune. 


2. Organizarea propriu zisă a partidelor politice din Anglia 
începe abia după reforma din 1832. Lărgirea dreptului de vot și 
cu ea a numărului alegătorilor impunea partidelor sarcina să 
se adreseze maselor. Propaganda nu mai era acum redusă la câțiva 
clienți personali, pe care patronul şi amicii lui parlamentari îi 
puteau avea totdeauna de partea lor. Cadrul politic se schimbase 
radical. Mai întâi, legea introducea listele electorale, pe care 
trebuiau să figureze toţi cetățenii emancipati politiceste. Aceștia 
însă, în marea lor majoritate, nu ştiau sau chiar nu voiau să se 
intereseze prea mult de dreptul obţinut. Candidatul sau politi- 
cianul, având tot interesul să-i vadă trecuți pe liste, căuta să-i 
determine să se anunțe. Astfel organizația partidelor se întindea 
pe toată țara, urmând circumscripțiile electorale si, cu ele, masele 
de alegători noi. In fiecare localitate mai însemnată lua naștere 
câte un comitet, însărcinat cu propaganda. Cu timpul, comitetul 
se transforma în club. 

Primul club politic lua ființă la Londra. In preajma reformei, 
în 1831, Carlton Club era fondat de partidul Tory, devenit peste 
patru ani (1835) partidul conservator 1). In clubul acesta aveau 
loc consfătuirile conducătorilor, precum si întâlnirile cu agenții 


1) Termenul ¢ conservator » a fost popularizat întâia oară de J. W. Croker 
întrun articol din Quarterly Review (Ianuarie 1830). Se pare însă că ceva 
mai înainte, Canning îl intrebuintase într'un discurs politic ţinut la Londra. 

partidului de provincie. Ideea de club prinse si păru atât de efi- 
cace, încât celălalt partid, devenit acum partidul liberal *), în- 
ființă la rândul său, în 1836, tot la Londra, Reform Club. 

Crearea cluburilor locale era un alt pas în organizarea parti- 
delor. In acelaşi timp se înființau așa numitele « Registration So- 
cieties », însărcinate cu captarea electorilor și cu determinarea lor 
de a se înscrie pe liste și, în caz de alegeri, să-și exercite dreptul 
de vot. Goana după alegătorii din comitate, care nu erau obli- 
gati, ca electorii dela orașe, să locuiască în comunele unde figurau 
pe liste, forma una din cele mai importante însărcinări ale acestor 
societăți. În ceea ce priveşte propaganda propriu zisă, desfisu- 
rată în preajma alegerilor, ambele partide se foloseau de aceleași 
mijloace, printre care cel mai eficace era vizita pe care candi- 
datul și amicii lui politici o făceau alegătorilor, atrăgându-i prin 
vorbe sau promisiuni. Era ceea ce se înțelege prin termenul « can- 
vass », adică a solicita, prin contact personal, votul alegătorilor. 
In asemenea ocazii, politicianul căuta să capteze bunăvoința ale- 
gătorului prin persuasiune. Uneori el simula o atenţie deosebită 
pentru toți membrii familiei, arătându-se preocupat de sănătatea 
şi starea fiecăruia 2). Evident, această familiaritate impresiona pe 
micul alegător, ignorant nu numai de valoarea votului său, dar 
si de mobilul solicitudinii, pe care i-o arăta vizitatorul. 

In sfârșit, un alt mijloc întrebuințat de partide prin «socie- 
tätile de înregistrare » era să înlăture pe alegătorii bänuiti de opo- 
zitie, provocând cât mai multe «obiecții» cu privire la figurarea 
lor pe liste, sau introducând persoane necalificate pentru vot. 
Aceasta dădea naştere, firește, la apeluri şi discuţii interminabile 


1) Termenul «liberal » emana direct din mişcarea democratică stimulată 
la sfârşitul secolului al XVIII-lea de evenimentele Revoluţiei franceze, dar 
era acceptat, când aşa numiții 4 Radicali» din şcoala lui Bentham se uneau 
cu partidul Whig pentru a lupta împreună pentru realizarea reformelor politice. 
Intrebuinţarea precisă a termenului este atribuită Lordului John Russell. 

2) Acest procedeu se practica şi în secolul al XVIII-lea, Unul din cei 
mai pricepuţi € canvassers » era pe atunci Lordul Wharton. Se povestește 
cum acesta odată, intrând în prăvălioara unui cismar, întrebă: « Unde-i Dick?» 
(Diminutivul lui Richard). Soţia, vădit impresionată de vizita lordului, îi 
răspunse că nu e acasă, dar că domnia sa să nu fie îngrijorată de soarta lui. 
«Ba sunt!» răspunse lordul afectat. Apoi el se interesă de fiecare copil, 
menţionându-l pe nume spre surprinderea femeii. Ostrogorski, Op. cit., pag. 56. 

din partea celor interesaţi. Era, într'un cuvânt, o sicanä întreti- 
nută cu rea credință și cu scopul vădit de a zădărnici pe alegători 
de a se prezenta la urne. Mai multe anchete parlamentare fură 
instituite pentru a remedia răul, care amenința, odată cu perfec- 
tionarea organizaţiilor de partid, să degenereze într'un sistem de 
corupţie rationalizatä. Abia în 1883 Parlamentul trecea o lege 
în contra acestor obiceiuri (Corrupt and Illegal Practices), sta- 
bilind în același timp un cod de reguli pentru conduita în 
alegeri 1), 

Adevărul este că maşina politicianismului începuse să apară si 
să se perfecționeze din ce în ce mai mult. Adoptând si unele mij- 
loace de propagandă dela politicianii din Statele-Unite, partidele 
engleze urmăreau o cât mai adâncă pătrundere în mase. In 
urma reformei electorale din 1867, numărul alegătorilor 
crescu dintr'odată cu peste un milion, în majoritate munci- 
tori si mici meseriași. O asemenea situație reclamă o reor- 
ganizare mai temeinică decât înainte. In această privinţă, poli- 
ticianii englezi se deciseră să adopte sistemul american aşa numit 
« caucus » ?). 

Din lagărul liberalilor dela Birmingham, prin Joseph Cham- 
berlain, ales în 1873 primar al orașului, se desprinse noul sistem 
de organizare. In ce consta acest sistem? Intr'o vastă întreprin- 
dere de captare a alegătorilor, prin formarea de comitete şi sub- 
comitete, în care manevrele politicianilor americani erau adoptate 
pentru realizarea triumfului în alegeri. Din Birmingham orga- 
nizarea se râspândea în toate orașele principale, înlocuind vechile 
asociații si stabilind legătura cu centrul partidului liberal dela 
Londra. Gladstone, șeful partidului, primea noua organizare ca 
un model de propagandă raţională şi de afirmare a noului libe- 
ralism. La alegerile generale din 1880, sistemul fu pus la încer- 


1) Această lege era în parte amendată și prevăzută cu noi măsuri în con- 
tra ilegalităţilor, prin legile de reformă electorală din 1918 şi 1928 (Represen- 
tation of the People Act). 

2) Cuvântul « Caucus +, de origine indiană, apărea în America ceva înainte 
de războiul de independenţă, în epoca colonială, când așa numitul Partid 
Patriot se întrunea la « Caucus Club» din Boston. Dela acest club rămânea 
termenul cu înţelesul de întrunire a conducătorilor pentru a decide asupra 
candidaţilor la alegeri sau la funcțiuni, care urmează a fi susținuți de partid. 

Care pentru întâia oară. Caucus-ul se dovedi eficace, scoțând o 
mare majoritate în Parlament și aducând partidul la putere. Cham- 
berlain, care introdusese sistemul, fu numit ministru în cabinet. 
Organizaţia nouă nu se mulțumi însă cu atât. Incurajatä de suc- 
cesul obținut, ea își continua activitatea nu numai în organiza- 
tiile locale, dar și în sânul Parlamentului, intervenind pe lângă 
deputaţii majoritari să susțină fără rezervă proiectele de legi ale 
guvernului. Așa, pentru a cita numai două cazuri de asemenea 
intervenţie, vom releva că ordinul organizației se făcea simțit 
printre deputaţi în 1882, când Gladstone propunea, pentru a 
pune limită discuţiilor interminabile, utilizate deseori ca obs- 
tructie din partea opoziţiei, introducerea măsurii de a închide 
discuţia. Aceeași intervenţie se producea cu ocazia proiectului de 
Home Rule pentru Irlanda în 1886. 

Adevărul este că organizația dela Birmingham înțelegea să mili- 
teze în calitate de arbitru suprem, atât în Parlament cât si în 
organizațiile locale din țară. Era, de fapt, întronarea maşinii poli- 
ticianiste americane în sânul partidului liberal. Nimeni nu putea 
să-i reziste. Incercarea de a reacționa în contra unei asemenea 
tiranii, cum fusese cazul cu Joseph Cowen sau alţii, se izbea ca 
de un zid, căci solidaritatea organizării era mai puternică decât 
orice voință independentă. 

In același timp și tot după reforma din 1867, partidul conser- 
vator începu să se organizeze cu același scop de a pătrunde cât 
mai adânc în mase. Tipul de organizare adoptat de partidul li- 
beral fu lăsat deocamdată la o parte, fiind privit ca o instituție 
importată si deci nepotrivită spiritului țării. Conservatorii se 
multumirä să reînființeze vechile + societăți constituţionale » în 
toate localitățile, Pe baza așa numitului « Torysm popular », pro- 
clamat de şeful lor, Disraeli, propaganda se întindea până si prin- 
tre muncitori, emancipati de curând pentru viaţa politică. Aceştia 
erau atrași în asociaţii speciale (Conservative Workingmen’s As- 
sociations), spre satisfacția liberalilor, care vedeau în această în- 
telegere hibridă încă o dovadă de abatere a conservatorilor dela 
vechea lor doctrină. Dar noua organizare avu un triumf de scurtă 
durată pentru partid, care, după eşecul la alegerile din 1880, se 
gândi la alte mijloace de readaptare, Acestea fură găsite tot în 
maşina caucus-ului, pe care conducătorii o criticaseră înainte, dar 

pe care acum o adoptau pentru a nu rămânea înapoi față de orga- 
nizarea partidului liberal 1). 

Astfel, generalizarea sistemului imprima vieții politice de partid un 
aspect uniform, în ceea ce priveşte organizarea și mijloacele de luptă. 
Rămânea diferenţierea programului. Să vedem în ce direcție se în- 
dreptau, din acest punct de vedere, cele două partide tradiţionale. 


3. In evoluţia celor două partide engleze din ultimii cincizeci 
de ani, se observau unele abateri dela ideile, pe care fiecare le re- 
prezentase în cursul secolului al XIX-lea. Partidul conservator 
trecea prin unele transformări, care-l depărtau de vechea doc- 
trinä. Dela reforma electorală din 1867, pe care Disraeli o înfăp- 
tuise într'un spirit larg de readaptare la noile condiţii ale socie- 
tății, si până la unirea cu liberalii disidenti ai lui J. Chamberlain 
în 1895, luând numele de partid «unionist», partidul conser- 
vator renunţa de a mai reprezenta tradiţia în forma ei reacționară. 
« Torysmul popular » devenea din ce în ce o realitate, cuprinzând 
masele și clasa mică burgheză, totdeauna dispusă a fmbrätisa 
calea medie în materie de reformă socială. Introducerea în corpul 
partidului a liberalilor, care votaseră în contra proiectului de 
Home Rule, contribuia să desävârseascä «liberalizarea» conser- 
vatorilor. Acum partidul își crea o nouă platformă de propa- 
gandă, agitând ideea imperialistă, devenită actuală prin războiul 
cu Burii, dar care nu era suficientă pentru un program individual 
şi exclusiv. Căci această idee era în principiu împărtăşită si de 
celălalt partid, iar națiunea întreagă vedea în creșterea Imperiului 
Britanic expansiunea firească a propriilor forte şi garanția exis- 
tentei în viitor. Rămânea să vină alte vremuri, care să readucă 
actualitatea ideii conservatoare în tot ce avea ea permanent şi 
pozitiv pentru societatea engleză. 

In adevăr, partidul conservator devenea actual imediat după 
război, în urma dezorganizării liberalilor și mai ales în urma 
creşterii mișcărilor extremiste. Ca o reacțiune a straturilor sănătoase 
ale societăţii, conservatorii iesirä învingători la alegerile din 
Noemvrie 1922. Dar guvernul conservator (prezidat de Bonar Law 

1) Organizarea caucus-ului, cu masinatile și ingeniozitatea € trägätorilor 


de sfori» (wire-pullers), a fost descrisă până în amănunte de Ostrogorski 
Op. cit., pp. 156—172. 

şi apoi de Stanley Baldwin) nu putu rezista în faţa dificultăților 
economice. La alegerile din anul următor, liberalii împreună cu 
laburistii obtinurä majoritatea. Cu toate acestea, situația gene- 
rală a țării nu îngădui un guvern alcătuit din laburiști decât 
pentru câteva luni. O nouă consultare fu necesară. Astfel, la ale- 
gerile din toamna anului 1924, conservatorii repurtară o mare 
victorie asupra celorlalte partide, luând 420 locuri si guvernând, 
de data aceasta, o întreagă legislatură, până în 1929. In sfârșit, 
la ultimele alegeri din 1931, determinate de criza financiară și eco- 
nomică a ţării, partidul conservator ieși cu o majoritate zdrobitoare 
(472 locuri), afirmându-si din nou forța în masele electorale. 
Cele mai adânci transformări de doctrină le suferea partidul 
liberal, ca exponent al ideii de progres. Minat de mai multe cu- 
rente în sânul organizaţiilor lui, acest partid căuta o nouă orien- 
tare, prin care să se refacă în opinia maselor electorale. Ocazia 
i-o oferi chiar fostul lui partizan, Chamberlain, care începuse 
să propovăduiască protectionismul. Poporul și în deosebi comer- 
ciantii se alarmară la perspectiva unei asemenea legiferări, care 
ar fi stânjenit exportul. Liberalii găsiră cu acest prilej un motiv 
puternic de raliere în jurul vechii lor idei de libertate economică, 
iar la alegerile generale din 1906, ei obtinurä o mare majoritate, 
Dar susținerea libertăţii comerțului (Free Trade) în contra pro- 
tectionismului, nu constituia un program suficient de bogat pen- 
tru a da o nouă viață partidului. O altă platformă trebuia găsită, 
mai atrăgătoare și actuală. Aceasta i-o sugerau agitatiile munci- 
torilor. In adevăr, problema reformelor sociale la ordinea zilei 
îndeplinea ambele condiţii. Era si atrăgătoare, cu posibilități de 
pătrundere largă în masele muncitorești, și în același timp de o 
actualitate pe care nimeni nu o ignora. Pe lângă aceasta se recu- 
nostea că liberalismul, pentru a deveni iar o forță politică, trebuia 
să se readapteze noilor condiţii, chiar cu riscul de a se socializa. 
O asemenea transformare servea nu numai partidului, ziceau doc- 
trinarii liberali, dar și ţării, căci prevenea întărirea curentelor de 
stânga, mai ales printre muncitori, care începuseră să se organi- 
zeze si politiceste. Asa, sub impulsul unor tineri entusiasti, re- 
formele sociale cerute de necesitățile momentului, fură încorporate 
în programul partidului. Mai multe concesiuni fură adoptate 
în favoarea muncitorilor si împotriva capitaliștilor. Legi cu caracter 

social fură votate, printre care cea mai caracteristică era aceea 
privitoare la pensiile pentru bătrâni (Old Age Pensions). Impo- 
zitele propuse de Loyd George alarmară clasele bogate. Faimosul 
«buget» al acestui om politic, pe atunci ministru de finanțe, 
desläntui criza constituțională, care duse la alegerile din Ianuarie 
1910 și la reforma Parlamentului din anul următor, reformă prin 
care Camera Lorzilor ieșea diminuată în puterea ei legislativă. 

Abaterea dela vechiul principiu al liberalismului de neinter- 
ventie a Statului constituia de fapt o lovitură pentru programul 
şi rațiunea de a fi a partidului. Efortul unor liberali de a înfățișa 
schimbarea de direcţie ca o dezvoltare logică a liberalismului nu 
convingea clasele mijlocii, pe care se sprijinise partidul în trecut. 
Adevărul este că partidul liberal se apropia si se confunda din 
ce în ce mai mult cu tendințele socialiste ale maselor muncito- 
resti, făcând astfel inutilă propria lui doctrină de altădată. 

Era evident că situația liberalismului, ca doctrină și partid, 
devenise precară. Lovitura cea mai serioasă se producea în 1916, 
când Lloyd George înlătura pe Asquith, făcând o spărtură adâncă 
printre membrii de frunte ai partidului. Apoi, în 1918, dezbinarea 
se accentua, când toți partizanii fostului şef liberal fură înlocuiți 
cu noi înscriși, străini de ideologia partidului si oportuniști până 
la abandonarea oricăror principii. Partidul se menținea la putere: 
nu atât prin propriile lui resurse cât mai ales datorită împreju- 
rărilor. Nu era nici un secret că procesul de disolvare al parti- 
dului fusese oprit pentru câtva timp de marele război. Numai 
în unire cu opoziţia, în forma de guvern de coaliție, partidul li- 
beral izbutea să-şi prelungească guvernarea până în 1922. 

Deși o reorganizare a partidului a urmat apoi, reîntregirea lui 
nu a putut fi realizată. Partidul, care fusese înlocuit de fapt de 
partidul laburist, se färämita în mai multe grupuri, fără a-și regăsi 
unitatea de doctrină si de acțiune. Viitorul liberalismului în Anglia 
este un mare semn de întrebare, cum se întâlneşte de altfel și în 
alte țări astăzi, când vechea doctrină este depășită de realitate 1). 


1) Incercarea din ultimul timp a lui Lloyd George de a reînvia partidul, 
prin agitarea unui program de reconstrucţie naţională, nu pare a convinge 
cele două grupuri liberale de sub conducerea lui Herbert Samuel şi Sir 
John Simon. Propaganda fostului Prim-Ministru liberal ia aspectul unei 
manifestări izolate, care poate duce numai la un triumf personal. 

4. La începutul secolului nostru, începea să se organizeze un 
al treilea partid în viața politică a Angliei. Acesta era partidul 
muncitoresc sau laburist (Labour Party), cu puternice tendințe 
spre socialism. Pentru a înțelege nașterea si ideologia acestui 
partid, e necesar a cunoaște câteva fapte asupra organizațiilor 
muncitorești din Anglia înainte de afirmarea lor în politică. Se 
ştie că Trade-Uniunile luau naștere din starea mizerabilă în care 
se aflau muncitorii în urma schimbărilor produse de așa numita 
€ revoluţie industrială » din a doua jumătate a secolului al XVIII-lea. 
Muncitorul individual, devenind din ce în ce mai mult sclavul « sis- 
temului fabricilor » (Factory system), era silit să-și vândă munca 
în condiţiile dictate de proprietarul capitalist. O mișcare de apărare 
a intereselor muncitorilor se desemna în ciuda măsurilor pe care 
le luau guvernanţii. O lege din 1800 interzicea Uniunilor dreptul 
de a lupta pentru ridicarea salariilor și reducerea orelor de 
lucru. 

Räzvrätirea « Ludditilor » în 1811, care distruseseră maşinile din 
unele fabrici, ca o protestare în contra mijloacelor care le luaseră 
putinţa de trai, răscoalele provocate de foametea din 1816 și alte 
turburări nu mai puțin grave, arătau disperarea în care se aflau 
muncitorii. Dar ceea ce făcea această stare și mai insuportabilă 
era faptul că muncitorii nu aveau nici un drept politic pentru a-și 
apăra interesele în Parlament. Abia în 1824 Trade-Uniunile ob- 
tinurä recunoașterea prin lege de a se organiza. In urma propa- 
gandei desfăşurate în favoarea lor de Francis Place şi Joseph 
Hume, o parte din prohibitiile trecute înainte de Parlament fură 
ridicate. In acelaşi timp, reformatorul Robert Owen, prin efortul 
pe care-l depunea în educarea maselor muncitorești, determina 
crearea unei Uniuni Generale (Grand National Consolidated 
Trades Union). De asemenea mișcarea Chartiștilor atrăgea atenția 
conducătorilor asupra stării nenorocite a muncitorilor din uzine, 
Un conservator, Lordul Shaftesbury, lupta pentru introducerea 
unei legi în contra exploatării copiilor în fabrici. Diferitele « Factory 
Acts », trecute de Parlament în prima jumătate a secolului trecut, 
contribuiră să îmbunătățească condițiile de existență ale muncito- 
rilor, fără însă a le asigura vre-un drept de participare la viaţa 
politică a țării. Reforma din 1832 lăsase pe muncitori tot nee- 
mancipati. 

Dela 1848 si până în 1887, când se înființează Federaţia Mi- 
nierilor (Miners? Federation), cea mai importantă Uniune de 
muncitori, Trade-Unionismul trecea printr'o epocă de tranziție, 
dar în care lupta se desemna în cadrul unui program unitar. Mun- 
citorii își propun în principiu să obțină salarii cât mai corespun- 
zătoare unui trai bun și reducerea orelor de lucru, în așa fel ca 
să lase fiecăruia lucrător timp liber pentru cultivare si recreare. 
In 1868, imediat după reforma electorală care le dădea dreptul 
de vot, se întrunea la Manchester primul Congres al Trade- 
Uniunilor, un fel de Parlament al Muncii, care urma să devină 
o forță în viaţa muncitorilor englezi. La alegerile generale din 
1874 erau aleşi doi reprezentanți ai muncitorilor, din treisprezece 
candidați 1). In anul următor Parlamentul trecea o lege (Trades 
Union Act), prin care Uniunile căpătau un statut legal mai 
larg decât îl avuseseră dela recunoaşterea lor, cincizeci de ani 
înainte. 

Înfiinţarea Federaţiei minerilor inaugura de fapt epoca așa 
numitului « Nou Trade-Unionism ». Acum ideile socialiste încep 
să pătrundă în programul mișcării muncitoreşti. Alte Uniuni iau 
naştere în același timp. In greva muncitorilor din docurile Lon- 
drei în 1889, John Burns (mai târziu ministrul Muncii în guvernul 
Asquith), Tom Mann si alți leaderi apar ca exponentii cauzei 
muncitoreşti. Marea grevă a Federaţiei minerilor din 1893 du- 
rează aproape cinci luni si se termină în folosul muncitorilor. 
In același an ia ființă partidul Laburist Independent (/ndepen- 
dent Labour Party), sub conducerea socialistului Keir Hardie, 
la care adera și viitorul prim-ministru J. Ramsay MacDonald 2). 

Mișcarea politică a muncitorilor creștea odată cpu organizarea 
lor economică. Uniunile obligau pe fiecare membru să verse o 


1) Cea dintâi încercare de a pune candidatura unui reprezentant al munci- 
torilor se producea în 1857, când George Jacob Holyoake se adresa în acest 
sens electorilor dintr'un cartier al Londrei, dar fără succes. De asemenea 
trebue amintită aici candidatura lui John Stuart Mill, în 1865, solicitată de 
populaţia muncitorească din Londra. 

2) Pentru amănunte asupra mișcării muncitoreşti în genere şi a Trade- 
Unionismului în deosebi, vezi: Sidney and Beatrice Webb, The History of 
Trade Unionism (London, 1920), R. W. Postgate, A Short History of the 
British Workers (London, 1926) si Alfred Barton, À Short History of Trade 
Unionism (London, 1926). 

cotizatie săptămânală la fondul de rezistență în caz de grevă și 
mai ales pentru alegeri. Rezultatul era că numărul reprezentan- 
tilor muncitorilor în Camera Comunelor creștea la alegerile 
următoare. Așa, în 1880 erau aleşi trei reprezentanţi, în 1886 zece, 
iar în 1895 doisprezece. Aceste succese erau însă datorite, în 
parte, înțelegerii pe care muncitorii o aveau acum cu partidul 
liberal. i 

Dependenta reprezentanților muncitorilor de liberali dură până 
la sfârşitul secolului trecut. Atunci se produse o mişcare de inde- 
pendentä în sânul muncitorilor. Din îndemnul unor intelectuali, 
masele muncitorești sindicalizate se deciseră să participe pe cont 
propriu la viaţa politică a țării. Conducătorii lor inteleserä că 
numai în Parlament puteau să apere interesele clasei muncito- 
reşti şi că o îmbunătăţire reală nu se putea înfăptui decât pe calea 
pașnică a legiferării. Muncitorii înglobaţi în cele două partide se 
grăbiră să adere la noua mișcare. Astfel Congresul Trade Uniu- 
nilor, ţinut la Plymouth în 1899, hotăra convocarea unei confe- 
rinte la Londra în anul următor, în care se dădu unui comitet 
(Labour Representation Committee) delegația de a lua măsurile 
necesare pentru o afirmare autonomă la alegerile viitoare. Așa 
numitul « Partid Laburist Independent », care luase ființă înainte, 
cu un program pronunțat de stânga, dar care nu reușise să pă- 
trundă în Parlament, se uni cu noul partid, imprimându-i o parte 
din ideologia socialistă. 

Partidul laburist înțelegea să se organizeze în același mod ca 
şi cele două partide vechi, adică să aibă cluburile, comitetele și 
mai ales «whip »-ul lui. Uniunile se obligau să verse cotizatii 
la fondul electoral pentru cheltuelile de propagandă si pentru 
întreținerea deputaților, care pe atunci nu primeau nici o in- 
demnizatie din bugetul Statului. Dar o alegere generală avu 
loc înainte ca organizarea partidului să fie terminată. Numai 
unsprezece reprezentanţi laburiști pătrunseră în Camera Co- 
munelor. 

La această mișcare de afirmare autonomă a muncitorilor în po- 
litică, se asociară, pe lângă Partidul Laburist Independent, alte 
două asociații cu caracter socialist: Social Democratic Society, cea 
mai veche organizație socialistă din Anglia, şi cunoscuta asociație 
de intelectuali și propovăduitori ai unui umanitarism socialist, 

Fabian Society 1). Astfel partidul laburist pornea dela început 
cu un stat-major de intelectuali, care îi arătau posibilitățile de 
dezvoltare în viitor. 

Noul partid ameninţa să devină însă un partid de clasă şi cu 
tendinţe revoluționare. In 1903, Comitetul central hotăra ca re- 
prezentantii în Parlament să se lege de a vota după ordinele par- 
tidului, sau să demisioneze. Organizarea se perfecționa atât de 
bine, încât la alegerile din 1906 ieșeau nu mai putin de 56 repre- 
zentanti laburisti. Această victorie arăta clar că partidul devenise 
o forţă în viața politică a ţării. Pierderea a mai multor locuri 
la alegerile din 1910, nu zdruncina situația câștigată. Laburistii 
continuară să influențează opera legislativă a liberalilor. O bună 
parte din legile cu caracter social, trecute înainte de război, se 
datorau acestei influențe. In timpul războiului, în 1915, partidul 
laburist era reprezentat în guvern printr'un membru în cabinet. 

Progresul partidului se menținea continuu. La alegerile din 
1918, primele sub regimul votului universal, se alegeau 69 labu- 
risti. In 1923 partidul obținea 192 reprezentanţi în Camera Co- 
munelor. Succesul acesta determină pe Rege să cheme un guvern 
laburist, sub preşedinţia lui J. Ramsay MacDonald. Dar gu- 
vernarea laburistilor fu de scurtă durată. Imprejurärile sociale si 
politice erau prea complicate pentru inexperienta noului partid. 
La alegerile din anul următor, laburiștii obtinurä numai 151 lo- 
curi, fiind astfel siliți să cedeze guvernul conservatorilor, care 
aveau majoritatea în Cameră. In sfârșit, în 1929 partidul laburist 
veni iar la guvern, dar, în urma situației determinate de criza finan- 
ciară, fu silit să apeleze la o nouă consultare a naţiunii. La ale- 
gerile din toamna anului 1931, partidul pierdu nu numai marea 
masă a alegătorilor, dar și pe şeful lor, MacDonald, care, împreună 
cu o parte din laburiști se uni cu conservatorii, iesiti cu o 


1) Această societate, înfiinţată în 1884, având ca patron pe Fabius Cunc- 
tator din istoria romană, era alcătuită de fapt din burghezi socialiști, printre 
cari figurau nume cunoscute în literatură, ca G. B. Shaw şi H. G. Wells, 
sau teoreticieni sociali, ca soţii Sidney şi Beatrice Webb. Activitatea de căpe- 
tenie a societății era de a răspândi broşuri de propagandă socialistă sau de a 
ţine conferinţe asupra problemelor economice, cu scopul de a educa marele 
public şi de a-l determina spre o reformă a societăţii pe baza unui socialism 
moderat sau evoluționist. 

-covârşitoare majoritate, pentru a forma guvernul de coaliție na- 
tionalä, care däinueste şi astăzi. 

După spărtura făcută de MacDonald, partidul laburist trece 
printr'o criză serioasă. Totuși, judecând după succesele obținute 
în diferitele alegeri parțiale din ultimul timp, se pare că partidul 
se reorganizează si câştigă din nou teren în masele electorale. 

Cum am amintit, organizarea partidului laburist nu se deosebea 
mult de aceea a celor două partide tradiționale. O disciplină mai 
severă era însă observată printre partizani. Propaganda scrisă, prin 
răspândirea de broşuri de lămurire a problemelor economice şi 
sociale, juca de asemenea un rol mai mare în tactica partidului 
decât în aceea a vechilor partide. Altfel, aceeași mașină si tiranie 
a caucus-ului, aceleași comitete si conferinţe anuale si înrâuriri 
publice, destinate pentru educarea si captarea partizanilor, se în- 
tâlnea și în noul partid. Căci scopul urmărit era același: succesul 
la alegeri. 

In ceea ce priveşte doctrina partidului laburist, se constata 
de asemenea o continuă solicitudine pentru compromis. Primind 
unele idei extremiste dela partidul laburist independent, cum 
am pomenit, şi idei socialiste dela celelalte asociaţii, care contri- 
buiseră la formarea lui, partidul laburist privea totuși ordinea 
burgheză ca o realitate dată, pe care urma să o transforme, după 
obiceiul poporului englez, în mod treptat, pe calea reformei. Acest 
spirit moderat nu se desminte în fața celor mai grave probleme 
pentru muncitori. Intre interesele de clasă și interesele nationale, 
muncitorii știu să aleagă cu abnegatie soluţiile impuse de nece- 
sitätile Statului. Asa se explică atitudinea lui MacDonald din 
1931, când prefera să se despartă de grosul partidului pentru a 
colabora într'un guvern de coaliție națională. 


5. După război, se produceau în Anglia unele curente extre- 
miste de stânga și de dreapta. Așa apărea o mișcare comunistă 
și o mișcare fascistă. Asupra celei dintâi se cuvine a ne opri mai 
mult, căci ea se dezvolta, sub directa influență a evenimentelor 
din Rusia, într'un partid, cu organizaţii în toate centrele indus- 
triale din Anglia si Scotia. 

Partidul comunist luă ființă în 1920 sub influența Internatio- 
nalei a III-a. Alcătuit în majoritate din elementele de stânga 

excluse din partidul laburist și din vechiul Partid Socialist Britanic 
(British Socialist Party, înfiinţat în 1912), partidul comunist 
era încurajat și de împrejurările create de criza industriilor en- 
gleze. Numărul mereu crescând al șomerilor, nemulțumirea mun- 
citorilor sub regimul comprimării prețurilor și al salariilor îi ofe- 
reau un teren ușor de propagandă. Pe lângă aceasta, fondurile 
de propagandă trimise probabil din streinătate îl ajutau să se 
organizeze și să lupte chiar în alegeri. 

Ce voeste acest partid, care sunt problemele pe care le ridică 
şi prin ce mijloace înțelege să se soluţioneze, reiese clar din 
numeroasele broșuri de propagandă, pe care le răspândește 
abundent printre muncitori. « Comunism este bun simț», sună 
titlul unei asemenea broșuri, publicată de partid 1). Chestiunea 
este veche, cunoscută de pe timpul când Trade-Uniunile se 
pronuntau pentru un obiectiv socialist si se rezumă la propoziția 
că interesul muncitorilor este diametral opus interesului capita- 
liștilor. De aci necesitatea luptei de clasă, care să desființeze 
actualul sistem al ordinii sociale. Dar pe când Trade-Uniunile, 
înainte de a se organiza politiceste în partid, nu urmăreau un 
obiectiv revoluţionar si nu intretineau legături directe cu orga- 
nizatiile internationale socialiste din alte țări, partidul comunist 
ia poziție pe față si declară să lupte prin violență si cu ajutorul 
« camarazilor » din alte părţi ale lumii pentru întronarea unei 
ordini noi sociale. Internationalismul comuniștilor englezi apare 
mai bine la iveală, când considerăm atitudinea lor față de Impe- 
riul Britanic. Pentru ei, această vastă organizare politică nu este 
decât produsul cel mai elocvent al capitalismului. Stăpânirea prin 
forță a unei suprafețe de peste zece milioane kilometri pătrați și 
a peste trei sute milioane de oameni de rase și naționalități deo- 
sebite nu se menține, zic ei, decât pe baza aceluiași sistem. « Im- 
periul nostru », exclamă broșura-program a partidului comunist, 
«este un imperiu de exploatare și un izvor de război». 

Interesant de relevat este atitudinea de doctrină, pe care o iau 
comuniștii față de partidul laburist. Obiectia de căpetenie în 
contra acestui partid este că, prin tendințele lui liberalo-burgheze, 


1) Communism is Common Sense, London, ed. a 2-a, 1927. Cf. de asemenea 
revistele ccmuniste, The Communist şi The Communist International din Londra. 

trădează interesele adevărate ale muncitorilor. Deşi bazat pe 
Trade-Uniuni, din punct de vedere politic, partidul laburist se 
depărtează de țelul suprem al mișcării trade-unioniste, când sus- 
ține că guvernarea reprezentativă este «o democraţie evolutio- 
nară », care duce la socialism. Laburistii colaborează însă de fapt 
cu capitaliștii și abandonează astfel interesele muncitorilor. 

La conferința dela Liverpool din 1925, comuniștii puneau « Re- 
zolutiile » lor alături de acelea ale laburistilor, ca reprezentând 
dorințele întregului corp muncitoresc, Să indicäm pe scurt punc- 
tele pe care le recomandau comuniștii în interesul cauzei mun- 
citoreşti și care formează, de fapt, programul partidului comunist 
din Anglia. In ceea ce priveşte politica internațională, partidul 
se declara în contra Ligei Naţiunilor și a tuturor tratatelor de pace, 
formulate la încheierea marelui război, ca fiind alcătuiri capi- 
taliste îndreptate în contra intereselor muncitorești. In chestiunea 
comerțului international, viitorul guvern al muncitorilor va trebui 
să susțină monopolul Statului asupra întregului comerț, înlesnind 
nu numai cumpărarea din străinătate a cantităților necesare de: 
hrană, dar si dirijarea economică a tuturor bunurilor si nationa- 
lizarea serviciilor maritime. In mod logic, se va proceda la natio- 
nalizarea băncilor, a solului, subsolului și imobilelor. In ches- 
tiunea şomajului, se recomanda reorganizarea industriei miniere 
şi electrificarea căilor ferate, care să ocupe ca soluție provizorie, 
până la înfăptuirea societăţii viitoare, pe muncitorii fără lucru. 
In sfârșit, propunerile relative la reforma constituțională nu sunt 
mai putin radicale. Comuniștii cer desființarea Camerei Lorzilor, 
stabilirea unui singur drept de vot, atât pentru Parlament cât și pen- 
tru administrația locală, adoptarea unui sistem de reprezentare pro- 
portionalä, abolirea oricărei restricții pentru participarea la insti- 
tutii publice, drepturi de vot pentru soldați, marinari şi aviatori. 
Toate acestea sunt, bine înțeles, măsuri de tranziţie, care să pre- 
gătească viitoarea societate socialistă, ale cărei realizări necesită câtva 
timp si după opinia comuniștilor englezi 1). 

Mișcarea comunistă din Anglia amenința să ia proporţii îngri- 
jitoare. In 1919 avea loc greva dela căile ferate, în anul următor 


D Vezi broşura The Reds and The Labour Party (London, 1926), PP- 
24—32. 

greva minierilor, iar încercarea de grevă generală din Mai 1926 
umplea de aprehensiune cercurile conducătbare ale țării. Par- 
tidul se dovedea a fi de asemenea o realitate. La alegerile din 
Noemvrie 1922, candidaţii comuniști primeau 34.100 voturi, iar 
la alegerile din Octomvrie 1924, ei obțineau 101.803 voturi. Dar 
aceste succese nu se mențineau mai departe. O reacțiune a pu- 
blicului se produse, mai ales dela publicarea faimoasei scrisori a 
lui Zinoviev, dată în vileag de conservatori 1). In 1927 și 1928 
Congresul Trade-Uniunilor proclama, cu o mare majoritate de 
voturi, condamnarea oricărei tentative revoluționare. La alegerile 
din Mai 1929, comuniștii obțineau numai 50.614 voturi. In sfârșit, 
la ultimele alegeri, din Octomvrie 1931, numărul partizanilor cres- 
tea din nou, urcându-se la 74.824. 

In tot cazul, mișcarea comunistă din Anglia, organizată în par- 
tid, nu a dispărut. Dezvoltarea ei pare să fie oprită pentru mo- 
ment, deși motivele care au creat-o nu au dispărut din socie- 
tatea engleză. Pe lângă partidul comunist mai există încă două 
asociații cu caracter comunist în Anglia: National Minority Mo- 
vement şi Young Communist League. Ambele militează pentru 
același scop. 

Despre mișcarea fascistă din Anglia, nu se poate spune decât 
foarte putin. Inauguratä de Sir Oswald Mosley, un fost membru 
în guvernul al doilea laburist din 1929, mișcarea fascistă se in- 
spiră în bună parte din regimul mussolinian din Italia, având în 
același timp si o atitudine antisemită. Diferite manifestări publice 
ale Uniunii Britanice a Fascistilor (The British Union of Fascists) 
în Londra nu au izbutit însă a atrage prea multi partizani. Publicul 
o priveşte mai mult ca o curiozitate, iar conducătorii politici o 
consideră drept o încercare sortită să dispară. 

6. Cine privește de aproape situaţia actuală a celor trei partide 
de guvernământ din Anglia, constată o continuă mobilitate în ra- 
porturile lor cu masele electorale. Pentru a înțelege acest fenomen, 
cu deosebire proeminent după introducerea votului universal în 
1918, trebue să relevăm câteva date, care ne indică substratul 


1) Asupra amestecului Guvernului Sovietic în mişcarea comunistă, Guver- 
nul Britanic publica o serie de acte oficiale. Vezi broşura Documents illustra- 
ting the Hostile Activities of the Soviet Government and Third International 
against Great Britain, London, H. M. Stationery Office, 1927. 

condiţiilor în care se desfășoară astăzi viaţa politică din Anglia. 
In primul rând, este de amintit numărul alegătorilor. După reforma 
menţionată, numărul votantilor creștea dintr'odată aproape de trei 
ori față de cât fusese înainte, anume, dela 8.357.648 la 21.392.322 
Iar în urma emancipării femeilor, fără restrictiuni de vârstă, prin 
legea din 1929, numărul total de alegători pentru Anglia propriu 
zisă, "Țara Galilor, Scotia și Irlanda de Nord (Ulster), se urca 
la 28.850.970. În sfârșit, numărul cetățenilor înscriși pe liste în 
1033 era de 30.613.272 1). 

Lărgirea corpului electoral făcea din propagandă o întreprindere 
dificilă, iar din rezultatul alegerilor o chestiune mai mult de șansă 
decât de calcul dinainte prevăzut, Masele oscilau după diferitele 
curente de opinie și după problemele care agitau spiritele. Această 
situație se reflectă clar în numărul variabil de voturi, pe care le 
primea fiecare partid între alegerile din 1918 și ultimele alegeri 
generale, în 1931. Asa, considerând locurile obținute în Camera 
Comunelor de fiecare partid în diferitele alegeri după dizolvarea 
guvernului de coaliție în 1922, constatăm următoarele osciläri: 
conservatorii obțin la alegerile generale din acest an 344 locuri, 
liberalii 53, iar laburistii 142. La alegerile din anul următor: 
conservatorii iau 258 locuri, liberalii 159 si laburiștii 191. La 
alegerile din 1924: conservatorii obțineau 412 locuri, liberalii 40, 
iar laburiştii 151. La alegerile din 1929: conservatorii aveau 260 
locuri, liberalii 59 si laburistii 288. In sfârșit, la ultimele alegeri 
generale, în 1931: conservatorii obțin 472 locuri, față de 76 li- 
berali (43 grupul Herbert Samuel, 29 grupul Sir John Simon și 
4 grupul Lloyd George), 52 laburisti (grupul Henderson) si 13 
laburiști naționali (grupul MacDonald). 

Aceste date ne indică două fapte. In primul rând, masele elec- 
torale oscilau într'un răstimp de mai puţin de zece ani şi la cinci 
alegeri generale, între partidul conservator si partidul laburist. 
In al doilea rând, partidul liberal se dovedea incapabil de a mai 
cuceri marea majoritate a electorilor. În locul lui se ridica par- 
tidul laburist, ca al doilea mare partid de guvernământ. Totuşi 
această situație nu pare definitivă. Judecând după rezultatul 


1) Pentru aceste date statistice, vezi The Constitutional Year Book, Forty- 
ninth issue, London, 1935. 

ultimelor alegeri, locurile obținute de laburisti nu depășeau pe acelea 
întrunite de cele trei grupuri liberale. Numai din punctul de 
vedere al numărului total de voturi, laburiştii erau înaintea libe- 
ralilor. 

O întrebare se pune, când privim partidele politice din Anglia, 
anume: dacă existența lor individuală nu va suferi modificări 
într'atât, încât să le schimbe fizionomia în viitorul apropiat. Am 
văzut că tendința generală a partidelor engleze după război a 
fost spre guverne de coaliție sau naționale. Insuși partidul conser- 
vator, care la alegerile din 1931 ieşea cu o majoritate neobișnuită, 
prefera un asemenea guvern, unui guvern omogen de partid. 
Lozinca sub care pornise în alegeri era caracteristică: « Tara îna- 
intea Partidului » (Country before Party). Se renunța la doctrina 
si la programul propriu. Timpurile erau prea grele, problemele 
de guvernământ prea complexe pentru a stărui într'o direcție 
egoistă de partid. Programul «omnibus » era mai cuprinzător si 
mai adaptabil împrejurărilor decât programul individual. 

Adevărul este că partidele se schimbau în atitudinea lor față 
de alegători, adoptând o altă tactică si alte concepții în lupta lor 
de afirmare. Poporul englez se schimbase la rândul său prin larga 
participare, pe care i-o îngăduiau acum legile, la politica țării. 
Numărul mare de votanti în urma reformelor amintite trans- 
forma radical cadrul în care se desfășurau luptele electorale. 
Numai o politică de ansamblu, care să se adreseze întregii națiuni, 
putea să miște masele într'o parte sau alta. 

Majoritatea covârșitoare obținută de conservatori la alegerile 
din Octomvrie 1931 era caracteristică pentru modul cum înțe- 
legea poporul englez să reacționeze pe vremuri de mare criză. 
Alegerile mai aveau însă şi o altă însemnătate decât aceea de a 
fi bătut recordul în ceea ce priveşte majoritatea pentru un partid. 
Ele dovedeau în mod pregnant solidaritatea poporului englez față 
de încercarea unei politici de partid si de clasă. Poporul reactio- 
nând viguros prin votul dat, se conducea după normele celei 
mai bune tradiţii. El se îndrepta hotărît spre dreapta. 

Ar fi totuşi o greșeală de a crede că întronarea conservatorilor 
la cârma ţării, în condiţii atât de grele, înseamnă o eclipsă a demo- 
cratiei în Anglia, cum susțineau adversarii lor politici. Partidul 
conservator de astăzi nu mai reprezintă de mult timp interesele 

de clasă ale nobilimii sau ale marii burghezii, ci numai tradiția 
în înţelesul pozitiv al termenului. Ca și în cursul secolului trecut, 
partidul conservator este azi dominat de cele mai înaintate idei 
în politică. De aceea el continuă să trăiască în ciuda numelui, 
care a supravieţuit înțelesului, dar la care Englezii tin din evlavie 
pentru trecut. 

Nu poate fi îndoială că viitorul partidelor politice apare mai 
asigurat în Anglia decât în alte țări. Conducătorii vieții politice 
engleze știu că existența partidelor este în funcţiune de capaci- 
tatea lor de a se adapta la împrejurări, si că în afară de o aseme- 
nea capacitate nu poate fi altă rațiune pentru menținerea lor. 
Constiinta aceasta izvorăște din convingerea că partidele nu sunt 
decât instrumente în guvernarea țării. Ele pretuesc atât cât pot 
servi scopul guvernării. În acest înțeles ele au fost concepute si 
numai în acest înțeles ele continuă a-și îndreptăţi locul în viața 
publică a țării. 

Această concepţie despre rostul şi rolul partidelor ne explică 
faptul că în Anglia se aude mai puțină critică în contra unor ast- 
fel de organizaţii. Englezii mai ştiu că, în arta guvernării, geniul 
de invenţie al omului este limitat. Nu s'a găsit până acum un 
alt mijloc de a canaliza curentele de opinie în politica țării. Jar 
sub regimul votului universal, o asemenea canalizare este cu atât 
mai necesară, cu cât pericolul unei dezorientări devine mai imi- 
nent în masele electorale. 


NICOLAE PETRESCU 


LYAUTEY 


Au légitimiste qui a donné un empire à la Republique. 

Aceasta e închinarea pe care Principesa Marta Bibescu o adre- 
sează pe un volum dăruit lui Louis-Hubert-Gonzalve Lyautey, 
maréchal de France, răposat întru Domnul, câteva zile înainte 
de Paul-Ludvig-Hans von Beneckendoff und von Hindenburg. 
Rămășițele pământești odihnesc acum în pământul natal, alături 
de osemintele falnicilor Duci de Lorena si ale lui Carol Te- 
merarul. 

Rar realitatea a fost surprinsă mai limpede si mai rezumativ în 
câmpul binoclului întors al expresiei lapidare și rar și-a găsit 
tălmaci mai norocos, ca viața magnificului francez, în dedicatia 
subtilei noastre compatrioate. Cea mai amănunțită biografie, cât 
de romantatä sau neromantatä, nu poate spune mai mult. 

Un légitimiste qui a donné un empire à la Republique: acesta e 
Lyautey. Cele zece cuvinte prin care Principesa Bibescu l-a zugrä- 
vit cuprind întreaga lui existență, cu tot paradoxul ei. Căci, 
dacă e drept că după o carieră glorioasă şi plină de uluitoare peri- 
peţii, cu duşmanul în față și cu omul politic în spate, Lyautey 
a izbutit totuşi să dedice patriei sale o ţară, care nu e decât opera 
lui, e tot atât de adevărat, citează Principesa Bibescu, că îi plă- 
cea să spună: 

— « Je suis militaire et je déteste les militaires !.. Je suis soldat 
et j'ai été dreyfusard !.. Je ne mettrai plus les pieds à l’Academie 
depuis qu’il y ont nommé M. X... Je déteste la République et 
je l’ai servie toute ma vie. Je n’aime que le peuple et les aristo- 
crates... Regardez-moi: je suis légitimiste... Ce n'est plus une 
opinion, c'est une fleur... Il n'y en a plus!» 

Ce înalt prestigiu capătă asemenea vorbe, rostite la finele unei 
asemenea existente, si cât de minunată trebue să fie țara în care 
astfel de oameni, încălziți de sentimente potrivnice stării ei actuale, 
își găsesc totuși întrebuințare, spre folosul și binele ei! 

Dacă vorbele acestea nu sunt o simplă butadă (si nu sunt), 
e cu atât mai frumos și pentru Lyautey şi pentru Franța. De altfel, 
Republica pe care a servit-o, după cum el însuși mărturisește, 
atât cât a trăit, l-a înțeles, l-a folosit, l-a răsplătit, l-a cinstit. 

Legiunea de onoare, Maresalatul, Academia... Nici una din 
marile distinctiuni pe care le-a meritat din plin nu i-a fost refu- 
zată, precum în viață, așa și după moarte: 

«Par décret en date du 28 Juillet 1934, reproduce d. Alberic 
Cahuet în « L’Illustration », il sera fait à Louis-Hubert-Gonzalve 
Lyautey, maréchal de France, des funérailles nationales, qui 
seront célébrées par les soins de l’État et aux frais du Trésor 
public ». 

Dupä o viatä regalä, Lyautey e dus la locul de veci ca un Rege, 
escortat de Generali, Cardinali, Academicieni, Miniștri, Pasale, 
Dragoni, Husari si Spahii. Patru fanioane, patru simboluri mate- 
riale, amintesc originea, starea si faptele märetului încetat din 
viață: fanionul Lorenei, de care nu s'a despărțit niciodată, fanio- 
nul de Resident general al Marocului, fanionul de comandant 
suprem al trupelor Protectoratului şi fanionul marocan, cu armele 
lui Solomon. Străjuit de patru statui vii, în deplină uniformă 
de ofițeri superiori ai Republicii, înmănușați în alb si cu săbiile 
scoase, din capela Rotonde, « le salon funéraire des Ducs de Lor- 
raine », Lyautey Africanul intră în istoria Franţei şi în eterni- 
tate, pe sub porticul bisericii care duce la Capelă și care (amin- 
teste d. Cahuet), poartă scris pe frontispiciu: 

« Arrâte-toi, ici, passant, et admire. Autant de ducs de Lor- 
raine ensevelis ici, autant de héros. Autant de duchesses, autant 
de femmes courageuses, autant de leurs enfants, autant de princes 
nés pour l’empire et plus dignes encore du ciel ». 

« D’après un proverbe lorrain, continuă d. Cahuet, les trois 
plus magnifiques cérémonies qui se pouvait voir en Europe étaient 
le couronnement d’un empereur à Francfort, le sacre d’un Roi 
de France à Reims et l'enterrement d'un duc de Lorraine à 
Nancy. 

«Les funérailles de Lyautey ont continué, avec un apparat 
modérnisé, les fastes des funérailles ducales », încheie domnia-sa. 

Astfel, porțile unui glorios trecut s'au deschis ca două brațe, 
în faţa trupului neînsuflețit al unui fiu vrednic de el. 


* 
* * 


« Romani! într'o zi ca aceasta am învins pe Hanibal, cucerind 
Cartagina. Urmati-mä în Capitoliu ca să mulțumiți zeilor pentru 
această strălucită victorie, rugându-vă să vă mai dea conducători 
ca mine !» 

Nu disculpându-se, ca un infractor de rând, ci așa a înțeles 
celălalt african, Publius Cornelius Scipio, să răspundă la in jus 
te voco, al lui Caton Bătrânul și la acuzaţiile oamenilor lui. 

Işi vor fi amintit poate unii de Scipio si de trufasa lui atitudine, 
citind în biografiile lui Lyautey, care, numai din nobila dorință 
de a-și servi patria, primise să-şi schimbe sceptrul dela Casa- 
blanca, pe un portofoliu ministerial la Paris, cum tocmai în mo- 
mentul în care ascendentul lui asupra comandamentului britanic 
ar fi putut grăbi realizarea frontului unic (punct nevralgic al 
desnodământului), e silit să demisioneze, trăgând după el 
întregul cabinet Briand, în huiduelile câtorva deputați, ca replică 
la un discurs care, pronunțat de un civil, ar fi stârnit poate 
ovatii. 

Insondabilul capriciu al destinului hotărăște încă odată ca doi 
oameni despărțiți de veacuri și milenii să fie mai aproape unul 
de altul, decât aceia cu care au stat cot la cot. Când a fost să-l 
asemuiască, nici unul din compatrioţii marelui soldat loren nu s'a 
ispitit să-şi rotească privirea în contemporaneitate, ci toți au 
căutat departe, în trecut. 

— Om al Renaşterii, au zis unii! 

— Proconsul, zic alții ! 

Da, da, pe aici strigă faptele, prin forumul înconjurat de cele 
şapte coline, în care două mii de ani a stat neclintită cârma lumii; 
pe aici cäutati-l și-l veți găsi. Iată-l în togä quiritară, pășind cu 
fruntea sus spre acuzatori. Intinde mâna spre Roma veacului de 
față, mutată spre malurile Senei, aşteptând parcă peste timp si 
spaţiu, mâna fraternă a lui Lyautey. 

Lyautey-Scipio: Africanii ! 

Scipio-Lyautey ! Aceasta e octava istorică în care e cuprinsă, 
întreagă, gloria colonială a latinității. 

Par sa douceur, glăsueşte cronica, a cucerit Scipio inima Catar- 
ginezilor. 

Par la politique du sourire, afirmä maresalul Pétain, seduce 
Lyautey populatia Marocului. 

Les Scipions ca si les Lyautey au dat patriei generatii de ostasi 
vrednici, culminând, primii în Publius Cornelius, secunzii în 
Louis-Hubert-Gonzalve. 

Când, ales consul, cuceritorul de mai târziu al Cartaginei pre- 
gătește o expediţie în Africa, neîncrezător, Senatul îi acordă 
forte insuficiente. 

Când, numit comandant al sub-diviziei Sud-Oraneze, pacifi- 
catorul de mai târziu al Marocului cere efectivele trebuitoare, 
metropola nu-i dă decât ajutoare insuficiente, sau tardive. 

Scandalizat de luxul desfășurat de Scipio, severul Caton îl 
denunță Romei, urmărindu-l fără încetare cu fulgerile lui, ca și 
cum nu aceasta ar fi ridicat prestigiul armatelor romane. 

Lui Lyautey i se aduc aceleași acuzații în rubricele catoniene 
ale unei prese tot atât de severe, ca și cum un misionar locuind 
în cort si ieşind cu galosi si umbrelă.sub braț, ar fi putut să impună 
Franţa, în fața somptuaselor tradiții orientale, ale nobililor şefi 
Arabi. 

Patrie nerecunoscătoare, nu vei avea oasele mele, pune să-i sape 
pe piatra funerară vindicativul Roman, retras între larii și penatii 
lui la Litorna. 

Lorenul, care şi el şi-a dat ultima suflare pe moșia lui dela 
“Thorey, unde își alesese un liniștit exil voluntar, nu are, din feri- 
cire aceleași motive să-și deteste patria. Moare împăcat cu sine, 
în plină glorie, încărcat de ani si amintiri, slävit și regretat de 
metropolă, de colonii si de întreaga omenire cugetätoare. 


* 
* * 


Ca exemplar uman, Lyautey reprezintă în alte proporţii și pe 
alt plan, ceea ce era pe vremuri în principatele Moldo-Valahe 
un velit boier. Acum, când minunata lui viață s'a încheiat ca un 
film moral în care triumfă binele, într'o apoteoză, multele și felu- 
ritele ei peripeții ne apar ca nişte simple semne ale destinului, 

necesare economiei scenariului şi aranjate parcă anume pentru 
a face spectacolul mai interesant. Asta nu înseamnă însă că ele 
nu au fost tot atâtea obstacole și primejdii reale, pe care omul 
a trebuit să le străbată si să le înlăture. Poate că vre-o stea prote- 
guitoare, din puzderia care luminează înălțimile cereşti, va fi 
încercat de acolo, de sus, să călăuzească pașii gloriosului călător, 
luminându-i calea în întregime, dar în învälmäseala crâncenă a 
luptelor vieții pământești, razele binecălăuzitoarelor stele nu se 
văd şi capătul drumului, nouă muritorilor, deapururi necunoscut 
rămâne. 


x 
* * 


Reproduc, din d. André Maurois, biograf romantic, dar minu- 
tios si avizat, un pasaj edificator asupra firii si dispozitilor 
sufleteşti ale pe atunci tânărului Hubert Lyautey, elev al liceului 
din Nancy. Împreună cu camaradul lui, Antonin de Margerie, 
redactează următoarea profesie de credință, scrisă caligrafic și cu 
armele Franței desenate în frunte: 

Pourquoi nous sommes royalistes... 

«Nous ne pouvons être bonapartistes, à cause de l’asassinat 
du Duc d’Enghien. Nous ne pouvons être orléanistes, à cause 
de l’assassinat de Louis XVI. Nous ne pouvons être républicains, 
parce qu'aucun honnête homme ne peut appartenir à ce parti. 
Donc, nous ne pouvons être que légitimistes ». 

Lyautey avea 12 ani, Margerie 11. Când, cu putin înainte de a 
închide ochii, i-a mărturisit Principesei Marta Bibescu senti- 
mentele lui legitimiste, își va fi reamintit oare de prietenul Mar- 
gerie şi de curata lor justificare ? « Leur piété était ardente, urmează 
d. Andre Maurois; ils savaient par coeur d'innombrables vers 
religieux de Lamartine et n'aimaient pas Victor Hugo ». 

Să nu iubești un mare poet la o asemenea vârstă și pentru 
asemenea motive, e mai mult decât frumos. 

Tot d. Maurois povesteşte cum, de copil încă, îi plăcea să se 
joace de-a soldaţii şi de-a țara. Unul din copii era ales Impărat. 
Printre täränusii dela Crevic, proprietatea părintească, evident că 
Lyautey era totdeauna Împăratul. La liceu însă, lucrurile se 
schimbă. Dar Lyautey îşi face repede un grup de partizani, în 
cap cu fidelul Margerie. Reproduc în întregime pasajul acesta, 

deschis ca o fereasträ, pe un colt de viatä care ne pune în con- 
tact direct cu atmosfera în care a crescut Marocanul: 

— « Hubert, lui disaient-ils, il faut que ce soit toi qui devien- 
nes l'Empereur. 

C'était bien lavis de Lyautey. La bande se réunissait dans 
une cour où, de quelques caisses d'emballage, elle avait fait une 
tribune. Un jour Lyautey y monta, deux pistolets d’enfant à la 
main, les déposa devant lui sur la caisse-tribune et fit un coup 
d’Etat. Les autres l’acclamèrent. Le titulaire fut détrôné. Dans 
le monde des parents, l’histoire du coup d’état du petit Lyautey 
se répandit vite et eut un grand succès. Les vieux Messieurs 
ne l’appelaient plus que l’Empereur. Mais la grand'mere, qui 
était légitimiste, traita son petit-fils sévèrement. Deux jours plus 
tard, comme il entrait dans le salon où se trouvait un vieil ami, 
ancien sous-préfet de la Monarchie de Juillet, celui-ci dit en 
riant: «Ah ! Bravo, Louis Philippe !». 

— Ne riez pas, dit M-me de Villemotte, d'un air fâché, je trouve 
qu'Hubert s’est conduit comme un usurpateur ». 

In asecendenta lui de altfel nu găsim decât regalisti; orleaniști 
în linia paternă, legitimiști în cea maternă, «mais le tout sans 
violence » (Maurois). 

La 92 de ani, punica mareșalului (soția generalului Lyautey), 
care avea la acea epocă șaizeci de descendenţi, spunea la masă: 

— « Mes enfants, je rends grâces ă Dieu de ce que parmi vous, 
étant pourtant si divers, il n’y ait aucun républicain ? (Maurois). 


* + 

Sub calda priveghere a unor astfel de ascendenti, ale cäror 
nume si fapte se împletesc pe istoria Franţei ca « bunä-dimineata » 
pe trunchiul unui stejar bătrân, copilăria lui Lyautey trece totuși 
încet si trist. Până la 12 ani nu părăseşte ghipsul în care a fost 
imobilizat, decât pentru a-l schimba cu încercuirea rece a unui 
corset metalic. In fasä încă e lăsat să cadă în stradă din brațele 
doicei, care, din balcon, căsca gura la o defilare. Umărul întâm- 
plător al unui husar amortizează izbitura, și Lyautey scapă cu 
viaţă. Nici nu va fi bănuit, de sigur, femeia aceea simplă, că tinuse 
în braţe Marocul si nici ostașul acela necunoscut că salvase o colo- 
nie franceză. 


* 
* * 

Iată, după d. Paluel Marmont, primele etape ale acestei strä- 
lucite cariere: 

Janvier 1876 — Sous-lieutenant, élève à l'Ecole d'Application 
d'Etat-Major. 

Janvier 1878 — Lieutenant au 2-tme Chasseurs. 

Juin 1880 — Lieutenant au 2-ème Hussards. 

Fevrier 1881 — Citation pour un travail topografique. 

Septembre 1882 — Capitaine au 4-ème Chasseurs, à Saint- 
Germain-en-Laye, 

Décembre 1883 — Lettre de félicitation du Ministre pour 
un mémoire sur la cavalerie italienne. 

Mars 1893 — Chef d'Escadron au 12-ème Hussards, à Gray. 

Octobre 1893 — Chef d’Etat-Major de la 7-ème Division de 
Cavalerie, à Meaux. 

38 de ani! Șef de Stat-major! Frumos! la acea epocă, 
magnific. 

Dar Lyautey nu era din pasta acelora care se mulțumesc să-şi 
facă drum prin rezistenţa de pilaf a carierelor normale si nu sim- 
tea nici o satisfacție sărind automat câte un galon. 

Incheieturile lui de hunter cereau bancheta irlandeză şi obstacole 
casse-cou. Era nemulțumit. Se plictisea. Deprins să observe si să 
mediteze de pe vremea când alți copii înalță smee si bat mingea, 
plăcându-i să se instruiască prin lecturi, inteligent şi cu pronun- 
tate inclinatiuni artistice, având gust literar, spaţiul unei mici 
garnizoane de provincie era cu mult prea limitat pentru aptitu- 
dinile si preferințele lui. Diferentiat de mediul în care intrase, 
structura lui intelectuală îl indică izolării. Ambitia de om care-și 
cunoaşte valoarea, orgoliul și dorinţa de a servi, toată energia 
lui comprimată, nu-și află decât o răsuflătoare: apropierea 
(din școala militară încă), de căpitanul Albert de Mun, inițiatorul 
unui curent de reformă socială prin catolicism, pentru ale cărui 
idei militează cu entusiasm și convingere, Devotamentul lui pen- 
tru ideea monarhică, în așteptarea himericului Henric al V-lea, 
care ar fi urmat să fie contele de Chambord, ia, după cum o dove- 
deşte corespondența rămasă, aspecte de adevărată exaltare, când 
e primit la Goritza, unde se duce anume, de acest legitim preten- 
dent, care, îl încadra laolaltă cu Joseph de la Bouillerie și Antonin 
de Margerie, în denumirea de « mes trois mousquetaires ». 

— «Je viens de Le quitter, scrie el lui Margerie. L'emotion 
est telle, l'emprise si forte que je ne parviens pas à reprende con- 
science de ma personnalité, abdiquée, fondu en Lui, pendant ces 
heures de grâces. Le Roi de France ! — Je l’ai vu, je l’ai touché, 
je Pai entendu...», 

Isi inchipuie oricine, citind aceste rânduri, ce trebue sä se fi 
petrecut în sufletul tânărului căpitan de vânători, când, înainte 
de a se duce în audiență la Papa Leon al XIII-lea, contele de 
Chambord, care îi facilitase acest.demers, îi spune: 

— «Il faut que le Pape sache qu’il y a encore en France une 
jeunesse royaliste, agissante, pleine de foi: qu’il y a derrière moi 
autre chose que de vieux Etats-Majors. Il faut qu’il le constate. 
Il faut le voir et lui parler franchement ». 

— « Tu devine mon frisson, urmează scrisoarea către Margerie. 
Je me montais certes fort l’imagination, mais j'eus l'impression 
d’une investiture, celle de la Parole Royale qu’il m’appartenait 
de transmettre ». 

Și iarăși e uşor de închipuit ce deceptie încearcă Lyautey, 
când, la capătul acestei înalte misiuni, se convinge că Papa e 
republican. 

Mai târziu, fără să se apropie de contele de Paris, « Lyautey 
restait monarchiste et s’il se montra, un peu plus tard, antibou- 
langiste, ce fut en partie parce qu’il avait une horreur naturelle 
du desordre, mais plus encore parce que Boulanger avait contre- 
signé le décret d’expulsion des Princes » (Maurois). 


* 
* * 


In viata de garnizoanä, Lyautey se va izbi dela inceput de tipic 
si rutină, și în tot restul carierii lui va avea zilnic prilejul să se con- 
vingă că logica și ideile clare sunt cele mai greu de impus. Așa, so- 
cotind că e mai bine ca soldatul să prefere să stea în cazarmă decât 
la cantină, sau să bată străzile, şi că în acest scop e indispensabil 
să transformi cazarma într'un fel de cămin atrăgător, Lyautey 
construește pentru escadronul lui o sală de agrement, cu biliard, 
diferite jocuri, cărți de citit și hârtie de corespondență. Inovația 
irită vechile cadre si inovatorul e privit chiorîș si ironizat, Exem- 
plele de acest fel se iin lanţ. O întâmplare îl clasează însă de-a- 
dreptul printre revoluționari. 

In salonul d-lui de Guerle, Lyautey face cunoștința vicontelui 
de Voguă, atunci ales membru al Academiei Franceze. O spon- 
tană simpatie, care avea să evolueze repede în adevărată prietenie, 
se stabilește între cultivatul cavalerist si proaspătul academician. 
Lyautey își expune vederile asupra rostului armatei și ostasului 
modern. 

— «Le soldat français est difficile à commander, mais il est 
facile à conduire», susține Lyautey (Paluel Marmont). 

— «La force d'une armée, urmează el, n'est pas à la mesure 
du nombre de ses fusils; elle réside toute entière dans sa valeur 
morale, dans son orientation sociale, dans son degré de compré- 
hension » (Paluel Marmont). | 

Cucerit de teoriile tânărului ofiţer, Voguë îi cere câteva note, 
cu intenţia de a le utiliza pentru un articol. Peste câteva zile, 
sub titlul «Du rôle social de l'officier », Lyautey îi înmânează un 
lung articol pe care îl redactase între timp. Voguë îl inserează 
întocmai în Revue des deux Mondes, fără semnătură. O indiscretie 
redacțională dă însă la iveală numele autorului. 

Succes pe de o parte, scandal pe de alta. In orice caz, articolul 
are răsunet. E comentat, scrie d. Paluel Marmont, în cercurile 
politice, în statele-majoare străine. E remarcat de împăratul Wil- 
helm al II-lea, ceea ce atasatul militar german comunică lui 
Lyautey. Militarii înţepeniţi în prejudecăți și cercurile conser- 
vatoare îl dezaprobă. Aşa se face că acest monarhist, acest tra- 
ditionalist, acest conservator, își atrage totodată si prin aceasta 
simpatia republicanilor de stânga, cu sprijinul cărora își va atinge 
obiectivele. Curând, ceea ce a expus în scris, va fi în măsură 
să aplice în stil mare şi cu același succes pe teren. O telegramă, 
care îl găseşte la o manevră, îl anunţă că e detașat la Statul-Major 
al trupelor din Indo-China. Implineste 40 de ani. Aniversarea îl 
surprinde pe bordul vasului Pei-Ho. 

Lyautey navighează spre punctul de plecare al carierei lui colo- 
niale. 

x “+ 

Dela debarcare încă, un concurs de împrejurări îl obligă să-și 
asume răspunderi care depăşesc atribuţiile lui. E sub comanda 
lui Gallieni. Incercatul colonial îl cântărește repede: 

— 4 Je vous ai jaugé. Je crois que ça marchera, Si ça ne marche 
pas, je vous lâcherai comme une muscade » (Paluel Marmont). 

Lyautey scrie acasä: 

— «Je me sentais né pour créer et je crée; pour commander 
et je commande; pour remuer des idées, des projets et des oeuvres, 
et j'en remue à la pelle... Ah! se coucher le soir, après avoir 
dépouillé le courrier qui annonce dans la même journée qu'on 
vient de progresser d’un jour de marche dans la Menanava, qu’une 
reconnaissance a atteint l'objectif fixé, que deux villages se sont 
repeuplés, qu'il y a six kilomètres de routes de plus achevées, 
que six mille francs d'impôts imprévus sont rentrés, qu’un essai 
de pommes de terre a réussi, qu’un négociant nouveau s’est installé, 
qu'un marché s’est rouvert... Quel bon sommeil sur tout cela ». 
(Paluel Marmont). 

Si despre Gallieni: 

« Ce dont... je jouis en dilettante, c'est de constater ce magni- 
fique spécimen d'homme complet, de voir réalisé ce type de chef 
absolu, soldat et administrateur, rustique et cérébral, de toucher 
à un homme qui développe à travers la vie, sans entraves, son 
entière personnalité. Et comme il connaît son monde: « Voyez 
vous, me dit-il, en exposant ses plans, ses plans du Lang-Son à 
venir ses larges idées de relations commerciales avec la Chine, 
sa conception de l’organisation définitive de ce pays; voyez-vous, 
je vous dis cela, mais je me garde bien de le leur dire à Hanoi. 
Je les épouvanterais et l’on m'arrâterait net. Je leur sers donc 
des plats pour leur estomac, je leur rapetisse tout ce que je fais, 
j'avance en cachette, en louvoyant, en atténuant toujours la por- 
tée des choses, en donnant comme mesure de simple police, de 
détails de rectification commune, mes actes le plus osés et en 
somme le plus révolutionnaires, et alors, ça passe ». (Paluel Mar- 
mont). 

Si, din altă scrisoare: 

« Ça me change tant de France de sentir qu’au lieu de travailler 
dans le vide, de faire de plans de transport qui ne transporteront 
rien et de préparer des manoeuvres conventionnelles, on fait de 
immédiat et du réel». (André Maurois). 

Iată vorbe de om de acţiune, de militar înnăscut, de comandant. 


x 
% * 


21 


322 REVISTA FUNDAȚIILOR REGALE 


După ce-l inițiază, Gallieni părăsește dubla comandă, läsändu-Ë 
să zboare singur. 

Il pretueste, îl admiră. Discipolul e si el încântat de maestru, 
căruia îi va da, oridecâteori va avea prilejul, toate probele de recu- 
nostintä și devotament. Scrie scrisori entusiaste în Franța. Aceste 
scrisori circulă, se comentează. Când lucrurile se încurcă în Mada-- 
gascar, Gallieni e însărcinat de urgență cu potolirea ținutului. 
«C'est à cause des lettres de Lyautey que Gallieni sera choisis, 
scrie d. Paluel Marmont. 


* 
* * 


Je vous lâcherai comme une muscade... 


%* 
* * 


Următorul schimb de telegrame e mai elocvent decât orice- 
comentariu în ceea ce privește notorietatea pe care o câștigase: 
Lyautey si a raporturilor dintre el si Gallieni: 

Le Ministre des Colonies au Gouverneur Général de l'Indo-Chine :. 

«Si voyez pas inconvénient, dirigez Madagascar commandant 
Lyautey, demandé par Gallieni ». 

Gouvernement Général à Ministère: 

« Ai absolument besoin Lyautey jusque courant Janvier. Galliens 
peut-il réserver poste jusque-là ? 

Gallieni à Colonies: 

« Garderai poste Lyautey jusqu’en Mars. 


* 
x * 


De aci înainte se va vorbi de o metodă de colonizare Gallieni- 
Lyautey. Această metodă, scrie d. Raymond Recouly, «consiste a" 
se servir de la force uniquement comme un moyen, jamais comme une 
fin». Această metodă de concepție specific latină, e o metodă de 
pacificare, de penetratie lentă, politique de tache d'huile, cum o 
numește însuși Lyautey, de seducţie. 


* 
* x 


In Madagascar, seful si subalternul se vor cunoaste mai bine. 
Pe măsură ce se vor cunoaşte, vor avea temeinice motive să se 
admire. In definitiv, fiecare pretueste în celălalt propriile luf 

calități, cu care se va putea mândri, fără impedimentul stinghe- 
ritor al modestiei. Amândoi și-au format reflexele comandei la 
şcoala răspunderii. Amândoi au avut de luptat cu același biro- 
crat tipicar și paperasier. Căci si în Franţa, si la noi, si pretutindeni 
a existat, există şi va exista totdeauna acel tip de ofiter-functionar, 
bun topograf, bun ochitor, călăreț reglementar, tactician de mane- 
vre si strateg de operetă, Cei care au făcut războiul își vor fi amin- 
tind de acest răspândit papagal al doctrinelor şi patefon ambulant 
al reglementelor, pe câmpul de luptă, terorizând furierii şi terorizat 
la rându-i de teama răspunderilor, incapabil să pună în baterie 
un tun sau să deplaseze un cheson, fără acoperirea justificativă a 
ordinului scris. Situatiile, fireşte, nu așteaptă niciodată sosirea ordi- 
nelor şi se schimbă între timp după legi independente, abătân- 
du-se ades dela tema dată și punându-se de-a-curmezisul planului 
de luptă, cel mai bine întocmit. Asa se face că acești contopisti 
de profesie si ofițeri diletanti rămân totdeauna alături de eveni- 
mente și în caz de război (unicul prilej de a se ilustra în carieră), 
sunt puși să păzească pesmeti sau să inventarieze cauciucuri și 
bidoane de ulei, nu să conducă oameni. Am amintit de acești 
corecti încurcă-lume şi solemni macină-vânt, pentru că tocmai la 
polul opus găsim (mai rar, ce-i drept) militari prin vocaţie de 
gen Gallieni-Lyautey. Aceștia nu cer ordine scrise. Ei n'au nevoie 
de acoperire. Lor nu le trebue decât putere. Răspunderea, ori e o 
consecință a puterii, ori nu mai e nimic. Depinde de și e în directă 
legătură cu. De aceea, oameni ca aceştia, oridecâteori e nevoie, 
atunci când putere nu li se dă, şi-o iau. Ordinele scrise sunt de 
multe ori redactate de ceilalți, de contopisti, si nu odată problemele, 
pe care ei de abia și le pun pe hârtie, se află de mult rezolvate pe 
teren. In Maroc, Lyautey va primi odată instrucțiuni scrise dela 
Minister, asupra modului în care va trebui să ocupe un oraș: 

— « Nous y sommes», va răspunde el telegrafic, 

Americanii au parvenit să conducă avioanele dela distanță. 
Pentru oameni în luptă însă nu s'a descoperit încă mijloc similar. 
De aceea, dispoziţiile de cabinet privind operaţii în curs n’au fost 
de când lumea decât ghiulele de picioare și plumbi în aripile 
adeväratilor comandanţi. De multe ori, pentru aceștia, ordinele 
de dindärat sunt mai incomode decât primejdia din față. Și Gal- 
lieni, și Lyautey erau de talie să le îngenunche pe amândouă: 


21* 

șa ia «éloigné du pouvoir central, faisant l'apprentissage des res- 
ponsabilités et des décisions, ayant charge de population indi- 
gènes nombreuses et diverses, et de colonies française et etran- 
gères », scrie Lyautey (Paluel Marmont). 

Asa dar, la contactul permanent cu realitățile își va desăvârși 
aptitudinile marele colonial. 

In acest fel, își va verifica pe viu teoriile militare și concepțiile 
administrative. 

Oricât de înzestrat, un militar care n'a făcut decât manevre, 
nu înseamnă mai mult decât hirurgul care n'a băgat cuțitul, cu 
oricâtă îndemânare, decât în cadavre şi anatomii de cauciuc. 
Lyautey va opera, fără autopsii prealabile. Lectiile lui Gallieni 
le pricepe, le apreciază si le aplică. Gallieni îi va fi nașul atunci 
când va primi botezul focului, și când meșterul operator va încre- 
dinta bisturiul azistentului, e pentru a purcede la operaţie adevă- 
rată, nu la anodin experiment: 

— «Je vous lâcherai comme une muscade.. .». 


* 
* * 


O primä lectie de comandament, care coincide cu primul con- 
tact cu noul șef, în Indo-China, lecţie aproape inutilă, deoarece 
nu făcea decât să confirme opiniile pe care Lyautey le avea mai 
dinainte: 

«A Lang-Son, où déjà sur un sol qui était nu il y a quatre mois, 
cinquante maisons s'élevent à un étage, Gallieni s’est planté 
devant lui, jambes ouvertes: 

— Naturellement, vous avez apporté ici tout ce qu'il y a de 
plus dernier cri comme documents pour votre rôle de chef d'Etat- 
Major ? 

— Certes, mon Colonel. 

— C'est bien, donnez-les moi... Je vais les renvoyer à Hanoi. 
Je ne veux pas que vous ayez la tentation d'y jeter les yeux quand 
vous serez avec moi. Ces breviaires ne feraient que vous embrouil- 
ler. C’est sur place, en maniant les hommes et les choses que 
vous apprendrez votre métier» (Paluel Marmont). 

Altädatä, când sub suier de gloante Lyautey va trepida în astep- 
tarea unor coloane care nu mai soseau, Gallieni nu-și va lua ochii 
de pe cartea pe care o citea cu mult interes, decât pentru a-i spune: 

— «Je vous en prie, pas de tracassin ! Prenez une feuille de 
papier et dessinez le paysage. Il reste encore deux heures aux 
colonnes pour arriver sur leurs emplacements. D'ici là je ne veux 
pas m’en occuper. Ou les commandants des colonnes ont compris 
et tout va bien; ou ils n’ont pas compris et alors il est trop tard. 
Toute agitation est inutile. Faites votre croquis et laissez-moi 
lire ». 

a Les colonnes arrivèrent parfaitement. Gallieni avait pu achever 
son livre et Lyautey avait pris une magnifique leçon de sang- 
froid dans la direction des opérations», conchide d. Paluel 
Marmont. 

Si urmează: 

a Le 24, parti avec la colonne de tête, il s’élançait à l’assaut d'une 
redoute, y entrait le troisième, faisait planter au sommet le pavillon 
tricolore et sonner au drapeau. Ce soir-là, le Commandant Lyautey 
était nommé Caporal-honoraire au 9-ème Régiment d’Infanterie de 
Marine et recevait de son Colonel, en hommage «un diable de 
drapeau à grands caractères bleus, déchiré de balles ». 

Replica nu era mai prejos de lecție. 

Mai târziu, în Maroc si într'o situație cu mult mai serioasă, 
Lyautey își va fi amintit de sigur de pilda lui Gallieni si va pro- 
ceda la fel: 

« Lyautey se porte au point le plus menacé. Le voici à Fez. 
La région est à feu et à sang. La ville est assiégée par les tribus 
fanatisées. Tenue par 1500 Français, 40.000 disidents la menacent. 
Des balles sifflent aux carrefours, crepitent sur les places. Les fenâ- 
tres sont autant de créneaux d’où l’on fusille; les maisons autant 
de forteresses qu’il ne faut pas penser enlever d’assaut. Lui-même 
est à la merçi d’un coup de main ou d’une surprise. Il fait mettre 
dans des caisses ses cantines, sa tenue de parade, ses selleries, 
tout ce qui pouvait servir à l’ennemi, en cas de défaite, pour se 
parer des dépouilles du chef vaincu, et il fait placer à proximité 
un bidon d'essence afin de mettre le feu aux caisses si tout est 
perdu. 

Puis, tranquille de ce coté, il monte sur une terrasse. Les colli- 
nes qui encerclent la ville ont l’air d’un anneau de feu. Ils sont 
là quatre officiers: Lyautey, le poète Alfred Drouhin, Benedic et 
Guillaume. 

— Maintenant que les ordres sont donnés, dit Lyautey, récitez- 
nous des vers, Drouhin. 

Et, sous une dégelée de balles, Drouhin recita des vers de la 
Jonque Victorieuse ». (Paluel Marmont). 

Iată fapte care se înscriu dela sine în orice mare epopee si care-și 
aşează oamenii de-a-dreptul în galeria eroilor unei naţiuni. 


+ 
+ + 


După cum se vede, elevul e la înălțimea maestrului. Când se 
desparte de el, Gallieni îl lasă complet format. Pe unde trece, 
lasă urme legate de numele lui. E temut, e iubit, e respectat. 

Cu câţiva ani în urmă, povesteşte d. Raymond Recouly, călă- 
torind în Indo-China, a găsit o modestă odäitä, conservată cu 
religiozitate, aşa cum se găsea: e biroul maiorului Lyautey. 

Când îl reclamă în Madagascar, Gallieni ştie că se adresează 
unui egal, pe care se poate bizui. De felul în care Lyautey își 
înţelege rostul pe lume, ne putem da seama, dintr'un fragment 
de scrisoare către sora lui: 

« Tu sais, aujourd’hui, tout ce qut j’ambitionne d’être et de 
faire et dans quelle voie je me crois une impérieuse mission à 
remplir... J'appartiens aux événements; il s’agit d'y apporter 
la volonté la plus forte, la préparation la plus complète, l’équilibre 
le mieux maintenu. 

Mais, à ces pensées seules, mes narines s'ouvrent au vent de la 
lutte, mon coeur saute. 

L'essentiel est de savoir ce que l’on veut et où l’on va. Or, 
cela je le sais... Former, par les colonies, un groupe de plus 
en plus nombreux d'initiatifs, de forts, de détachés de besoins, 
de voyants de haut; par ce groupe, réagir sur l’inertie métropoli- 
taine, établir un circuit continu et régénérateur de vie entre la 
France du dehors et la France du dedans, qui soit pour celle-ci 
le réveil de la fécondité physique, le réveil de l’activité écono- 
mique, le réveil du large commerce, le réveil de l’esprit d’entre- 
prise, le réveil aussi des pensées généreux, des vastes vouloirs 
et des jugements larges sur le monde et sur les nations qui le 
peuplent. Voilà, et cela vaut le sacrifice de bien des choses ». 
{Paluel Marmont). 


* 
+ * 

A doua întâlnire cu Gallieni nu e mai putin caracteristică, 
pentru amândoi. 

De abia debarcat în Madagascar, Lyautey se informează de car- 
tierul Șefului, plecat în recunoaştere. Il caută, afirmă d. Paluel 
Marmont, nouă zile. In a zecea zi, îl găseşte. Reproduc: 

« Celui-ci (Gallieni), retour de reconnaissance, fait son entrée 
dans la Capitale à la tête d’un cortège prestigieux de spahis dont 
les amples manteaux écarlate claquent au vent de leur galop. 
Lyautey s'insinue dans le cortège. Son cheval gagne sur les autres, 
rattrape celui de son chef et le frôle. La bête, surprise, frissonne. 

— Mon Colonel... Me voici! 

— Merçi, dit simplement Gallieni. 

Aceastä scenä are loc pe vulcan. Toatä insula clocoteste. Rabe- 
zavana, căpetenia Hovasilor ridică gloatele, jefueste, omoară, dă 
foc țării. Lyautey nu terminase inspecția teritoriului care i se 
încredințase, când l-a ajuns ordinul de a lua comanda trupelor 
îndreptate împotriva indigenului hainit. Pe-o arşiță cumplită, 
istovit si scuturat de friguri, Lyautey dă bătălia, silind pe Rabe- 
zavana să i se supună. Ceremonia se desfășoară după obiceiul 
pământului: în mijlocul populației îmbrăcate în haină de sărbă- 
toare şi în apropierea vechii locuințe regale, Lyautey așteaptă. 
Solemnitatea e prea pitorescă, pentru a nu reproduce întreagă 
scena supunerii: 

«Et voici que soudain, en effet, un remous se creuse, precede 
d'un murmure assourdi. Par le chemin qui fore, ă deux pas en 
avant, un cavalier magnifique, Rabezavana s’avance, à cheval. 
Un long frémissement parcourt la foule. Un tremblement ner- 
veux agite le petit doigt de Lyautey. Six cent quarante-trois 
guerriers suivent Rabezavana, armés de fusils, d’arcs et de 
lances. 

«Arrivé a portée de voix du Commandant français, le chef 
Hova met pied à terre. En même temps, les siens, un à un jettent 
leurs lances, leurs arcs, leur fusils. 

« Quand le dernier de la dernière file se trouva ainsi désarmé, 
Rabezavana s’approcha du Commandant Lyautey jusqu’à toucher 
du front le mors de son cheval et, sollennellement, avec de grands 
saluts obséquieux, lui fit sa soumission. Puis il enleva du médius 
de sa fine main droite l’anneau d’or à cabochon de corail qui 

était le signe de son commandement et le tendit à son vainqueur. 
Celui-ci d’un geste souverain, le passe à son doigt. 

« Alors la foule, jusque-là réservée et silencieuse, explosa en 
acclamations dont la rumeur se répandit au loin, dans la fôret 
et par delà les crêtes, repercutée d’écho en écho ». 


* 
* * 


Gallieni avea de ce să se bucure si cu ce să se mândrească. 

Işi așteaptă colaboratorul pentru a-i înmâna personal plicul în 
care se afla avansarea la gradul de locotenent-colonel. 

— Merçi, mon Colonel... Et en échange? întreabă Lyautey. 

Gallieni fi räspunde: 

— Deux choses: D'abord vous allez me prendre en mains 
tout le pays de l'Ouest. A peu près le quart de la France à admi- 
nistrer, ça doit vous plaire !.. Ensuite, vous allez me rouvrir la 
route de Majunga. Je vous préviens que ça ne sera pas facile: 
région désertique, matériel inexistent, sécurité incertaine et tout 
le reste à l’avenant. 


* 
* * 


Două luni mai târziu, raportează d, Paluel Marmont: «alors 
qu'on le croyait encore à Majunga occupé a dresser des plans, 
il fait son entrée à Tanararive, venant de Majunga en effet...» 

După 5 ani de astfel de activitate, Lyautey lasă în Madagascar 
sate prospere legate de drumuri noi si bune, rebelii supuşi, o 
populaţie simpatizantă şi respectoasă, în fine ordine, aducând 
cu el în Franţa 5 citatii si această scrisoare oficială (subliniază 
Paluel Marmont) a lui Gallieni: 

« Je tiens à vous exprimer, mon cher Colonel, les sentiments 
de reconnaissance que la Colonie vous doit comme à un de ceux 
qui lont servie avec le plus d’éclat et de dévouement, et j'emets 
le voeu que le Gouvernement de la République fasse encore appel 
à votre patriotisme pour présider à l'épanouissement d’une oeuvre 
coloniale nouvelle dont votre expérience assurera le succès b. 


* 
+ * 


Măcar că numit temporar în diverse comandamente, ceea ce 
l-a si făcut ades să-și socoată cariera de colonial încheiată, Lyautey 

va juca de aci înainte rolul hirurgului virtuos, la care recurgi, 
indiferent de sentimentele pe care i le păstrezi, oridecâteori ţi-e 
viața în primejdie. 

La fiecare complicatie ivită pe oricare punct de pe glob, trăind 
sub semnul tricolorului francez, numele lui Lyautey va fi pe 
toate buzele. 

Toute grande vie naît de la rencontre d'un grand caractere et 
d'un grand hasard — scrie cu sagacitate d. André Maurois, în 
biografia d-sale. 

Marele hasard, cu care se întâlnește marele caracter Lyautey, 
se numește Jonnart. Intâlnirea are loc la un dejun, în casa d-lui 
Jules Charles Roux, un prieten al lui Lyautey, în momentul în 
care iluzoria frontieră algero-marocană inspira Metropolei serioase 
îngrijorări. D. Jonnart era Guvernator-General al Algeriei. Nu 
mult după această întrevedere, Generalul Andre, al cărui nume 
a făcut mai târziu scandal prin cunoscuta afacere a fișelor, ticluite 
în lojile organizației Grand Orient de France, numește telegrafic 
pe Lyautey comandant al Sub-Diviziei Ain-Sefra. E începutul 
triumfului Republicii în Africa. Reputația lui Lyautey și convor- 
birea dela dejunul la care s'au cunoscut sunt suficiente pentru 
a-l determina pe Jonnart să-i scrie: 


Mon cher Colonel, 


« Je suis sûr que vous accomplirez au mieux des intérêts de 
votre pays l’importante mission qui vous est confiée. Je n'ai pas 
hésité à réclamer votre nomination, car il faut à Aïn-Safra, non 
seulement un vaillant soldat, mais un organisateur et un politique 
avisé... Je n'ai pas besoin de vous dire que je vous seconderai 
de mon mieux dans l’accomplissement de votre mission ». (André 
Maurois). 

Hasardul s'a dovedit perspicace. 

Non seulement un vaillant soldat, mais un organisateur et un 
politique avisé. Lyautey era de sigur omul care îi trebuia, după 
cum și lui Lyautey îi trebuia o asemenea însărcinare. 

E o etapă necesară inteligenţei lui naturale de ofițer cultivat 
şi «lettré », înainte de a se înscăuna cu brio în fruntea unui Stat. 
In această privinţă, Lyautey nu s'a putut plânge de noroc. Acel 

dram, indispensabil oricărei întreprinderi omeneşti l-a avut. Și 
dacă nu l-ar fi avut, paguba ar fi fost mai mică pentru el, decât 
pentru ţara lui. Poeţii cunosc glorii postume. Oamenii de acţiune, 
nu. Un poem de valoare, desconsiderat în timpul vieții autorului, 
își poate cuceri locul mai târziu. O faptă mare, împiedicată să se 
realizeze, e o ireparabilă pierdere pentru umanitate. Lui Lyautey 
i-a fost dat să se realizeze deplin. Hasardul Jonnart, ca si toate 
celelalte îl vor găsi pregătit. Totdeauna ştie ce vrea şi unde merge. 
La o vârstă când majoritatea acelora de seama lui nu cunosc 
decât cazarma, balurile şi localurile de noapte, Lyautey se com- 
place în cercul unor oameni ca Melchior de Vogiie, Marcel Proust, 
Henri de Régnier, José-Maria de Heredia, fiind unul din obisnuitii 
dineurilor Doamnei Aubernon, . . . et la maîtresse de maison lui fit re- 
marquer qu'il en était le premier officier, scrie d. Andre Maurois. 

Si mai departe: 

« Ce type de soldat lettré paraissait alors surprenant. Il avait 
toujour été l’idéal de Lyautey. 

« Souvent en regardant une charmante copie d’un portrait d’An- 
gelo Bronzino, que possédait sa mère et qui représentait un seig- 
neur de vingt ans, l’épée au côté et la main sur un livre, il avait 
pensé à ce temps où un soldat pouvait sans ridicule être passion- 
nément attaché à l'étude. 

« Que de fois (citează d. Maurois), l’ai-je regardé et entretenu, 
ce témoin charmant, grave et pensif d'un âge disparu. Que de fois 
j'ai revécu avec lui cette vie vraie, où l’on se poignardait bien 
au coin des rues, où la lutte était à chaque pas, mais où tous les 
ressorts étaient tendus, où toutes les facultés vibraient. Il a son 
épée. C'était «un noble cavalier, hardi et courtois»; c'était un 
soldat comme l'était tout seigneur; il vient sans doute de com- 
battre à la tête de ses gens contre les troupes de l’empereur Char- 
les-Quint qui menace la ville. Mais il est appuyé aussi sur un 
livre. C’est qu'après les bons coups d'estoc il aime à lire Dante; 
il a peut-être lui même composé quelques sonnets; à coup sûr il 
a devisé des affaires de la République et causé de l’art avec son 
peintre et ses compagnons. C’était alors tout simple, l’homme et 
le citoyen demeuraient sous l’habit qui les couvrait. 

« Un soldat de nos jours, n’a pas le droit de dépasser l'horizon 
que lui tracent la théorie et le métier (subliniat de Lyautey)... 

On lui rit au nez si, decendu de cheval, il trouve quelque joie ă 
ses livres et, le moins qu'on fasse, c'est de le regarder comme 
un peu toqué ». (Andre Maurois). 

Citind aceste rânduri, nu mai avem dreptul sä ne miräm de 
felul în care dela început Lyautey a înțeles magistralele lecţii ale 
lui Gallieni și nici de magistrala aplicație pe care le-a dat-o mai 
târziu. 


* 
* * 


In adevăr, marele hasard întâlnise marele caracter. Dela comanda 
-Sub-Diviziei Sud-Oraneze până la treapta de Țar al Marocului, 
sub denumirea benignă de « Résident-Général » şi « Commandant 
en chef», Lyautey merge din victorie în victorie, pășind din pisc 
în pisc. Câteva luni după debarcarea în Maroc, Jonnart îi scrie: 

« Vous avez justifié, et même au delà, nos éspérances, la con- 
fiance que nous placions en vous, et vous avez temoigné des 
qualités d’organisateur et de politique dont tout le monde se 
rend compte, même au Ministère de la Guerre...» (Maurois). 

Aici, pe pämänt african va primi Lyautey cei mai bine meri- 
tati lauri, care se vor așeza însă pe o frunte care tot aici a purtat 
şi coroana de spini. Va trebui să suporte, pentru a fi lăsat, în 
definitiv, să-şi servească ţara, pe lângă intermitentele atacuri ale 
dușmanilor, permanentele lovituri ale Parlamentului, ale presei, ale 
opiniei publice reale câteodată, ale omului politic întotdeauna. 
In afară de curajul și priceperea care se cer oricărui comandant 
în luptă, va trebui să execute adevărate tururi de forță de atac 
şi abilitate, pentru a se pune la adăpost de prigoana redutabilului 
pouvoir central, a guvernelor în general și a Ministerului de 
Război în special. 

Față de vitrega ocârmuire va uza pe rând si după caz de toate 
mijloacele, dela cea mai riscată îndrăzneală, până la aparenta supu- 
nere completă, dela cea mai ingenioasă inducere în eroare până la 
puerila păcăleală. Așa de pildă, când Metropola îi interzice de a 
intra în localitatea Bechar, pe care o ocupase dintr'un inevitabil 
imperativ tactic, nu găsește el mijlocul de a rămânea pe loc, schim- 
bând numele localității, din Bechar în Colomb şi comunicând 
centrului că nici nu se gândeşte să intre în Bechar și că se va 
conforma ordinelor, menținându-se în Colomb ? 

Nu totdeauna însă poate scăpa atât de ușor și de cele mai multe 
ori trebue să-și pună în joc persoana și situația lui, ceea ce nu ezită 
să facă atunci când e nevoie, dar numai atunci. Așa, urmându-și 
politica lui de tache d'huile, Lyautey ordonă vrednicului său cola- 
borator Henrys, la acea epocă maior si șeful lui de Stat-Major, 
să ocupe în teritoriu marocan (se afla în Algeria), singura fântână 
a regiunii. Populaţia vine să-i mulțumească și Lyautey îi făgă- 
duește protecția pe care acesta o cere. Efectul la Paris: campanie 
de presă, Consiliu de miniștri, ordin de evacuare. Lyautey dic- 
tează unui ofițer subaltern, următoarea telegramă: 

... « Ce recul contraire à tous engagements pris avec popula- 
tions, qui vont subir représailles immédiates, portera atteinte 
mortelle à notre influence et à notre loyauté, et fera perdre tout 
bénéfice de situation acquise depuis dix mois. C’est avec la plus 
profonde conviction et le sentiment le plus grave de ma respon- 
sabilité pour sécurité Sud-Oranais que Gouvernement m'a confiée 
que je vous adjure présenter à Gouvernement ces observations, 
qui peuvent échapper quand on n'est pas sur place, et lui demande 
sursis au moins exécution jusqu’à rapport détaillé... M'etant, 
d’ailleurs, engagé personnellement vis-à-vis populations au nom 
de la France que nous ne les abandonnerons plus, les protégerions 
et les ayant ainsi aménées à se grouper autour de nous et à retrou- 
ver sécurité et trafic inconnus depuis sept ans, je ne pourrai sans 
manquer à l’honneur, procéder moi-même à cette mesure et, si 
elle est maintenue, je demande respectueusement à être mis. 
immédiatement en disponibilité, de manière être seul en cause 
vis-à-vis populations et à ce qu’elles se rendent compte que c'est 
moi seul qui ai indûment engagé parole Gouvernement français. 
et, me sachant desavoué, ne puissent que me suspecter seul et 
non la parole du Gouvernement de la République...» (Paluel 
Marmont). 

Se înţelege, că după o astfel de corespondenţă, fără energica 
solidarizare a lui Jonnart, lui Lyautey i s'ar fi luat comanda. Hasar- 
dul a fost însă pe măsura caracterului. 


* 
* + 


S'ar părea că rolul hasardului e terminat. Aparentä. Aici se 
termină numai rolul hasardului-Jonnart. 

Dela comanda diviziei din Oran, Lyautey trece, cu un grad 
în plus, comandant de corp de armată la Rennes. Nu împlineşte 
însă patru luni în această comandă. Imixtiunea Germaniei vine 
să încurce și mai mult afacerile Marocului, în care vântul nesu- 
punerii suflă în voie. Urmează Agadirul, cedarea unei porțiuni 
din Congo Germaniei, în schimbul deplinelor puteri pe care 
Franţa le obţine în Maroc şi, în scurt timp, semnarea Protecto- 
ratului. 

Populaţia se răscoală împotriva Sultanului, dar si a Franței. 
Șaisprezece ofiţeri francezi sunt uciși. Metropola e consternatä. 

« Trois noms volent de bouche en bouche: Gallieni, d'Amade, 
Lyautey. Gallieni se récuse et désigne Lyautey. Il reste deux. 
C'est presque à la courte paille qu'on tire. Lyautey est désigné 
et averti de ce choix par téléphone. Dès le lendemain il était, par 
décret, nommé Commisaire Resident Général de France au 
Maroc ». (Paluel Marmont). 

Aceasta e ultima şi cea mai glorioasă perioadă a întregii lui 
cariere de ostaș, diplomat și organizator. 

Aici își va da întreaga măsură a multiplelor lui însușiri. Aici 
va avea în cele din urmă întreaga libertate de a comanda fără 
tutelă. Aici își va vedea acţiunea lui potolitoare progresând nestin- 
gheritä si se va bucura de roadele ei. Aici îşi va realiza cele mai 
înalte gânduri și cele mai îndrăznețe aspirații. Poet al faptei, 
reprezentând idealul clasic al omului în care gândul se acordă 
cu gestul ca strunele unui clavir pus la punct de-o mână mesterä, 
tot ce va visa noaptea, va împlini ziua. Piatră cu piatră, casă cu 
casă, stradă cu stradă, oraș cu oraș, va zidi o țară, din temelii. 
Porturi, uzini şi fabrici se vor ivi în nimic, desprinzându-se din 
închipuirea lui creatoare, ca de pânza unui pictor nebun, care 
si-ar vedea zugrăveala părăsind pânza, dilatându-se până la supra- 
natural si fiintând aevea. Și toate acestea cu câtă stäruintä, cu 
câtă hotärîre, cu cât gust. A occidentalizat oraşele, fără să le dis- 
trugă pitorescul, modernizând pe urmele tradiţiei locale. Având 
© justificată oroare de concepţiile edilitare ale ofițerilor de geniu, 
care n'ar fi soväit să construiască stereotipe cazărmi franceze, în 
exuberanta decorului african, n'a îngăduit să se ridice o schelă, 
nici să se vopsească un acoperiş, fără prealabila lui încuviin- 
tare. Nu e linie si coloare care să nu-i aparțină. Numele lui se 

înscrie dela sine sub harta Marocului ca acela al lui Lionardo 
sub Gioconda si al lui Titian sub Flora. A găsit în Maroc aşezări si 
obiceiuri medievale, de care nu s'a atins, decât pentru a le lumina 
calea spre veacul de față, netezindu-le-o. N'a distrus nimic, a 
perfecționat totul. N’a importat, a adaptat. N'a revoluționat, a con- 
tinuat. A procedat în fine așa cum ar fi procedat un băștinași 
pios si traditionalist, dacă istoria ar cunoaşte asemenea salturi si 
dacă își poate cineva imagina un Marocan, care să fi putut atinge 
la acea epocă si chiar mai târziu, gradul de evoluţie intelectuală 
al unui Lyautey. Un ţinut pustiu, locuit de populații sălbatice 
sumedenii, haiducind după plac, un colț de lume fără hartă si 
fără stăpân, o țară în care era de creat totul, dela Sultan până la 
păzitorul de cămile, e astăzi una din cele mai prospere colonii 
de pe glob. Adevărat artist, Lyautey şi-a iubit opera cu patimă, 
apărând-o cu dârzenie şi de barbaria triburilor sălbatice și de 
sălbăticia prostului gust oficial european. A mers până acolo încât 
a inspirat Serifului mai multe legi, prin care declară monumente 
istorice intangibile, tot ce bunul lui gust găsea interesant şi 
demn de a fi pus la adăpost de nepăsare și nepricepere. Ba, 
ceva mai mult. Formează un serviciu al artelor indigene, pentru 
a da de lucru meșterilor locali, care altfel amenințau să dispară. 

« Afin que Mes sujets aille tous au Paradis, car tel est Notre bon 
plaisir. ..». Asa începe o ordonanţă, a lui Ludovic al XIII-lea, 
mi se pare. Acest Roi très Chrétien, cum se intitulau puternicii 
Regi ai Franței, deprins să hotărască în stăpân absolut asupra 
supușilor săi, s'a îndemnat să-i ocroteascä și după moarte. Cu 
puteri aproape egale, dar în alte vremi, Lyautey s'a mulțumit 
să se ocupe de soarta Marocanilor pe acest pământ numai. Tel 
fut son bon plaisir. 


* 
* * 


Cu toate că e cea mai strălucită, nu vom insista asupra epocii 
Maroc. E prea recentă și prea cunoscută. Nu putem însă trece cu 
vederea amănuntul cel mai interesant. 

Marele război îl găseşte pe Lyautey acolo. Propaganda ger- 
mană turburase minţile, semănând furtună. Parisul îi cerea trupe, 
ordonându-i să părăsească pozițiile înaintate, reducând ocupaţia 
la câteva porturi. Lyautey îşi consultă colaboratorii: 

— En toute circonstance, me repondez-vous de votre region? 

— Oui, dit Gouraud. 

— Oui, dit Henrys. 

— Oui, dit Brulard. 

— Oui, disent les colonels Peltin et Gueydon de Dives. 

Dupä ce cântäreste räspunsurile, Lyautey dicteazä urmätoarea 
telegramă: 

— « Je garderai jusqu'au bout le Maroc ă la France, non seu- 
lement comme posséssion, comme gage acquis, mais comme 
réservoir de ressources de toutes sortes pour la Métropole ». 

« C'était faire preuve d'un beau courage que de jouer dans ces 
conditions une telle partie», conchide, cu drept cuvänt, d. Paluel 
Marmont. 

Si urmează: 

«On lui réclamait 30 bataillons? Le 15 septembre, il en avait 
expedié 37, plus six batteries, une brigade de cavalerie, un esca- 
dron divisionnaire, trois compagnies du génie et deux compag- 
nies de télégraphistes » !.. 

Formula Lyautey: 

« Qui n'avance pas, recule ! Qui n'impose pas sa volonté subit 
celle de l'adversaire ! Un ralentissement de notre activité mili- 
taire devant être immédiatement exploitée par nos ennemis, ne 
pas s’en tenir à une attitude passive, mais bien à une « défen- 
sive active ». 


* 
+ + 


Lyautey se dovedește a fi de talie să-și ţină teribilele angajamente. 
In toți cei patru ani de război european nu va face decât « bonne 
mine à mauvais jeu ». Toată acțiunea lui va avea de scop (şi va 
izbuti) să dea autohtonilor impresia forței, a securităţii, a vic- 
toriei sigure. Va trage avantaje pentru Franţa până și din cele 
mai disperate situaţii, Luptând în condițiuni tehnice din ce în ce 
mai proaste, furnizând fără încetare Metropolei efective, ofiţeri 
(si ce ofițeri !) si material de război, nu va înceta totuși să creeze, 
să construiască, să împânzească ţinutul cu șosele, poduri, căi 
ferate. 

In Lorena bate tunul. Lyautey deschide iarmaroace. Casa pärin- 
tească îi e distrusă de linamic. Lyautey organizează expoziţii. 

Colonelul Lavedun, unul din cei mai viteji ofițeri ai lui e măcelărit 
în luptă inegală și crâncenă într'o văgăună din Bled es-Siba, 
împreună cu 30 de ofițeri si şoo de soldați. A doua zi Lyautey 
inaugurează la Casablanca marile magazine Paris-Maroc. (Paluel 
Marmont). 

In dosul acestor impunătoare festivități, marele regisor își 
continuă opera de penetratie, înaintând cu forte derizorii, dar 
cu tenacitate, în regiunile nesupuse, înarmate de propagandistii 
debarcati din submarinile dela Kiel. 

— C'est que partout nous disputons à l'ennemi l'initiative du mou- 
vement, spune el. 

Secretul acestei ribambele de victorii ni-l dă însuși Lyautey, 
care, ne asigură d. Paluel Marmont, mărturisește unui prieten intim: 

— Mon ami, îl n'y a pas trente-six manières de gouverner. Il 
faut un roi... Ici, je suis roi. 

Mai târziu, când, retras în domeniul lui dela Thorey, își va 
aminti de Maroc, în mod firesc, povestirea va începe totdeauna 
cu sous mon règne, ne afirmă principesa Marta Bibescu. 

Asumându-și răspunderi copleșitoare, Lyautey înțelege să exer- 
cite puteri absolute. 

I se potriveau. Și în concepții, si în sentimente, si în înfăţişare, 
avea majestate regală. 

Arätati-l așa cum l-a surprins penelul lui Baschet sau al lui 
Lazlo, în superba-i ţinută de mareșal, cu pieptul înstelat și cu mâna 
pe gardă, unui copil. Nu vă îndoiţi că prima lui întrebare va fi: 
unde a domnit? E destul să-l privești, ca să nu te mai prindă 
mirarea aflând că viteazul Loren a cutezat să-l înfrunte până și 
pe Clemenceau. Tigrul dela Paris și leul dela Casablanca s'au 
privit în ochi: 

— Ce Lyautey! Il aurait dû passer vingt fois en conseil de guerre, 
Il n'y a pas de soldat plus indiscipliné. Chaque fois que je lui ai donné 
un ordre, îl m'a répondu: «Non!» 

Comprenez-vous ça? 

Et après un silence: 

— Ça ne fait rien. Il me plait. C'est un Monsieur. 

Aceste vorbe, scrie d. Gabriel Courtial în Candide, i-au fost 
spuse de Georges Clemenceau. Dar omul acesta, care a domnit 
douăzeci de ani, n'a putut guverna decât trei luni, 

Din domnie pleacă binecuvântat de-o țară, 

Din guvernare e izgonit cu huidueli. 

Nul n'est prophète dans son pays. Apoi, unghiul istoric si cel 
politic nu coincid totdeauna. Ochiul exercitat pe unul, se încurcă 
ades pe celălalt. Je ne comprends rien à cette race, spunea Lyautey 
«despre politiciani. 

Odată fiind bolnav, Musulmanii au înălțat rugăciuni pentru 
însănătoşirea lui, în toate moscheele. Făcându-se bine (în urma 
vizitei Imamului dela moscheea Moulay Idrim, credeau localnicii), 
Lyautey a fost invitat (lucru fără precedent) să päseascä pragul 

inviolabil al Casei Profetului, pe care nu mai călcase niciodată 
picior de ghiaur. D. André Maurois povestește că Lyautey a mers 
până la usa templului, dar că a refuzat să intre, multumindu-se să 
atingă o lespede cu vârful piciorului, fără să pătrundă mai mult 
în sfântul locaș. Intrebat mai târziu de ce n'a voit să intre în mos- 
Chee, raportează d. Gabriel Courtial, Lyautey a răspuns: 

— Alors, tu ma pas compris que si j'étais entré dans la mosquée, 
J'aurais créé un précédent, et que, lorsque je ne serais plus ici, quelque 
_farfadet de parlementaire en mission — et il employait en réalité au 
lieu de farfadet, une expression beaucoup plus crue — n'aurait pas 
manqué de s’en autoriser pour en faire autant. Non! Tout, mais 
pas çal» 

Tot d. Gabriel Courtial povesteste cä la un banchet, oferit 
de Société du Maroc, a spus pe un ton sarcastic: 

— «Je suis heureux, mes amis, de ne pas voir ici un seul parle- 
mentaire. Nous sommes en famille ». 

Dupä scurta sedere si semnificativa lui plecare de pe banca 
ministerialä, Lyautey e retrimis (era sä zic si nu greseam repa- 
triat), în Maroc, de guvernul Ribot. Timp de opt ani, va desă- 
“vârsi ceea ce crease: va vernisa tabloul. Acolo, în regeasca lui 
reşedinţă, va primi (în fine) toate omagiile, trăind din plin. Toate 
satisfactiile misiunii împlinite. 

Rar vis se va fi apropiat mai mult de realitate. Numai o perdea 
le despärtea. Dela fereastra lui, cât poate cuprinde ochiul, crea- 
torul îşi putea admira în voie opera. E ușor de închipuit senti- 

mentul cu care un pictor în declinul vieții şi-ar vedea adunate 
într'o vastă sală, pânzele risipite la cele patru vânturi și cu câtă 
emoție ar silabisi titlurile tablourilor, pe măsură ce si le-ar 

rememora: Doamna în galben, Plopii, Crizanteme, Culesul viilor, 
Judecătorul, Madona... 

Fez, Meknes, Rabat, Marakech, Casablanca... își va fi zis 
Lyautey dela fereastra lui. 

E suprema satisfacție pe care Parcele i-au hărăzit-o. 

Nu i-a fost dat însă să închidă ochii acolo, cum se pare că ar fi 
dorit. Si când, petrecut cu iubire și venerație de funcționari, ofi- 
teri, coloniști si indigeni până la puntea de îmbarcare, se va des-- 
părți pentru totdeauna de Maroc, îndată ce vaporul se va pune 
în mişcare, va intra în cabina lui, fără să mai întoarcă privirea 
înapoi. 

Scrie Joinville, cronicarul, în cronica lui: 

... et en demantières que je aloie à Bléchecourt et à Saint-Urbain,. 
je ne voz onques retourner mes yex vers Joinville, pour ce que le cuer 
ne me attendrisist du biau chastel que je leissoie et de mes deux 
enfants. 

Lyautey läsa o tarä, un popor, toatä viata lui. 

r*a 

Dela intrarea în patria unde cel dintâi îl întâmpină fiscul şi 
până la săvârşirea lui dintre vii, de două ori și în două mari împre- 
jurări, numele lui mai face sgomot: cu prilejul expoziţiei coloniale, 
când a realizat pe continent, în miniatură și în surogat, ceea ce 
realizase în stil mare și în autentic în colonii, și cu prilejul recen- 
telor evenimente sângeroase de pe străzile Parisului, când pre-- 
zenta lui în stradă, în capul invalizilor, răstoarnă ultimul guvern 
al Republicii, a căruia schimbare o mai apucă. 

S'a stins acolo unde a primit lumina, într'un ungher retras a} 
solului natal, fără să-și mai poată vedea opera, ca și Beethoven 
care, surd, nu şi-a mai auzit simfonia. 

+ id * 

Am adunat cucernic aceste însemnări fugare, culese în pripä, 
din tot ce s'a prizărit ca material informativ, în librăria româ- 
neascä. 

Atunci când marile vieţi franceze își vor găsi Plutarcul, etapele 
si peripetiile vieții lui Louis-Hubert-Gonzalve Lyautey, Maréchal 

de France, îi vor înfățișa gata scris, unul din cele mai frumoase 
capitole. Cronicar îndepărtat și smerit în faţa măreției subiec- 
tului, eu nu cutez să însemn, dela mine, pe răbojul meu românesc 
decât atât: a fost un pios catolic, un viteaz soldat, un sincer rega- 
list, un leal republican, un mare artist, un boier, un om, și ceva 
mai mult: un Francez. 


AL. O. TEODOREANU 


22® 


ORIGINEA UNIVERSULUI 
IN CONCEPȚIA INDIENILOR 
SI A GRECILOR 


Credintele și poveștile cu privire la originea lumii sunt foarte 
vechi. Le găsim la toate popoarele, chiar si la cele mai putin civi- 
lizate. Cea dintâi și cea mai veche carte a Vechiului Testament 
poartă numele de Geneză (Creatiune) 1). 

Speculatiunile filozofice referitoare la nașterea si la constituția 
universului, așa cum se află în sistemele cosmogonice şi ontologice 
ale Indienilor și Grecilor, au de asemenea o mare vechime și re- 
prezintă cele dintâi încercări de gândire la aceste popoare. 

Literatura indiană începe cu Rig-Veda, o colecţie de 1.017 
imnuri în versuri, care constitue cel mai vechi document literar 
al grupului de popoare indo-europene. Unele din aceste imnuri 
:sunt de natură filozofică și se preocupă de originea lumii. Intre 
acestea este celebrul imn al Creafiunii, X, 129, care cuprinde în såm- 
bure întreaga concepție cosmogonică de mai târziu a Indienilor. 

Imnul acesta, împreună cu comentariile făcute asupra lui de 
învățații şi filozofii indieni din diferite timpuri 2), are o mare 
însemnătate pentru studiul teoriilor cosmogonice la Indieni și 
chiar la Greci. De aceea ne vom ocupa în special de el, după 


1) Povestirea Creaţiunii din Biblie provine din tradiţie (ca şi la Indieni) si 
a fost aşezată de Moise în fruntea legii sale, Povestirea a fost adusă de pa- 
triarhii lui Israel din patria chaldeică. Ea are legături cu legendele babilonice, 
aşa cum ne apar din inscripţiile cuneiforme, 

3) Cel mai vestit e Sâyana, din sec. XIV, p. Chr., al cărui comentar detaliat 
«explică textul rigvedic, cuvânt cu cuvânt, 

care vom expune pe scurt și celelalte concepţii privitoare la originea 
universului, ivite mult mai târziu, mai întâi la Indieni, apoi la Greci. 

Tradus adesea în limbile europene, mai ales în cea germană 1), 
imnul Creatiunii a inspirat pe cel mai mare poet al nostru, pe 
Eminescu. 2) Din nefericire, aceste traduceri nu-l redau în în- 
tregime exact, fie datorită obscuritätii textului original, fie din 
pricina interpretării greşite a anumitor pasaje (interpretări făcute 
uneori chiar de comentatorii indieni si bazate pe concepții filo- 
zofice mai recente), fie în sfârșit din cauza redării prea libere, 
impusă traducătorului și de cerințele ritmului și ale rimei. 

De aceea redăm imnul Creatiunii, mai întâi în original 3), în 
transcriere cu caractere latine, apoi în traducere, însoțit de un 
comentar bazat în parte pe acela al lui Geldner 4). 


RIG-VEDA X, 129 


Textul 

Ná âsat ăsit nó sát ăsit tadă nim ná äsit râjah nó vy6ma parâh yát / 

kim 4’ avarivah kuha kâsya gârman âmbhah kim âsit gá- 
hanam gabhirâm //1// 

ná mrtyüh āsīt amftam ná târhi ná ra’tryäh âhnah ăsît praketâh / 

â'nit avätäm svadhâyă tát ékam tásmāt ha anyát ná parâh kim 
cana ă'sa //2// 

tâmah äsit tâmasă giidhâm âgre apraketäm salilâm sârvam â” 
idâm / 

tucchyéna âbhu âpihitam yât âsit tâpasah tát mahină' ajäyata 
ékam //3]] 

kâ'mah tát âgre sám avartata âdhi mânasah rétah prathamäm 
yát ă'sit / 

satâh bândhum âsati nih avindan hrdí prati isya kavâyal» 
manișă! //4// 


1) Cea mai bună este acea în versuri a marelui filozof și sanscritist Pau? 
Deussen, în: Allgemeine Geschichte der Philosophie, vol. I. 

2) In Scrisoarea I, v. 41—6o. V. excelentul studiu al d-lui C. Papacostear 
« Filozofia antică în opera lui Eminescu » (în rev. Minerva, 1930, 1, 16—36). 

3) Din ediţia lui F. Max Müller: The hymns of the Rig-Veda, in the Pade 
Text, London, 1873. 

4) K. F. Geldner, Der Rigveda in Auswahl ; Zweiter Teil: Kommentar, 1909 
(pp. 207—214). 

tiragci'nah vi tatah raçmih ésäm adhäh svit äsit upâri svit ăsit / 

retodhă'h äsan mahimă'nah äsan svadhă' avästät prâyatih 
parâstăt //5// 

kâh addhă' veda kâh ihá prá vocat kütah âjătă kutah iyâm 
visrstih / 

arvă'k devă'h asyâ visärjanena átha kâh véda yâtah aba- 
bhüva //6// 

iyâm visrstih yâtah äbabhü'va yâdi va dadhe yâdi vā ná / 

yâh asyă'dhyakșah paramé vyóman só angá veda yâdi vă ná 
véda //7/|. 


Traducere 


Atunci 1) nu era nici neființă, nici ființă :); nu era väzduhul, 
nici cerul cel depărtat 3). 

Ce acoperea? 4) unde? 5) sub a cui ocrotire erau apele? ê) era 
oare un adânc fără fund? 7) (x). 


1) Atunci: înainte de creatiune, în starea primordială, 

2) Cf. Eminescu, Scris. I, v. 41: «La nceput pe când ființă nu era, nici 
neființă +. Cuvântul « neființă » (scr. dsat) pare a fi introdus pentru prima oară 
de Eminescu (germ.: Nichtsein); iar «ființă» (scr. sát) este traducerea lui Sein ; cu 
această acceptiune pare de asemenea să fi fost întrebuințat numai de Eminescu. 

3) „Diferitele părţi ale lumii lipseau. Cf. Taittiriya-Brâhmana 2, 2, 9, 1: 
e Lumea aceasta nu era nimic la început; nu era cerul, nici pământul, nici 
văzduhul +. 

4) « Ce înfăşura (lumea)?, adică: € ce cuprindea ea? » 

5) «In ce (înveliș)? » 

$) Continuare la versul 1: lipsea marea. Lumea era fără conţinut şi fără 
înveliş şi fără zeul personal suprem. 

7) Cf. Xdoş la Greci (v. p. 352). 

Eminescu, Scr. I, v, 45: € Fu prăpastie? genună? Fu noian întins de apă? » 

Catapatha-Brâhmana 10, 5, 3, 1 se referă la introducerea imnului și poate 
fi considerat ca cea mai veche interpretare a acestuia: 

« Lumea aceasta (iddm) a fost la început și reală şi nereală; ea a existat si 
n’a existat; ea a fost pe atunci numai gândire. De aceea înţelepţii spun despre 
ea: € Atunci nu era neființă, nici fiinţă » (nâ'sad ăsin nd sád âsit tadă nim. R. V. 
X, 129, 1 a); pentru că gândirea nu era nici ceva real, nici ceva nereal. Această 
gândire a dorit să se manifeste ca ceva creat, mai pronunţat şi mai concret; 
ea îşi dori o personalitate (âtmdn), se înfierbântă şi se condensă ». 

Manu 1, 11 şi 14 spune clar că atât ceea ce încă nu s'a desfăcut (avyaktam), 
Cât şi gândirea (sau substanța gânditoare), pe care Brahma a produs-o cea 
dintâi din sine, sunt în acelaşi timp şi reale şi nereale. V. şi p. 350. 

Atunci nu era moarte nici nemurire; semnul nopţii si al zilei 
(încă) nu era 1). 

Liber sufla fără suflare acest Unul 2); mai presus de el nu mai 
era nimic altceva 2) (2). 

La început 4) era întuneric învăluit în întuneric; acest Tot 
era o întindere nedeslusitä de ape 5). 

Germenul care era ascuns în chaos, acest Unul s'a născut prin 
puterea căldurii &) (3). 


1) Continuare la versul 1: Nu erau oameni şi zei, nici timp. 

+ Inainte de naşterea acestei lumi nu exista noţiunea de t moarte », fiindcă 
au era nici un muritor» (Durga). 

Semnul (distinctiv) al nopţii, etc.: # Luna şi stelele sunt semnul nopţii, 
soarele al zilei ». (Sâyana la Taittirlya-Brähmana). 

2) Altfel Eminescu, Scr. I, v. 44: « Când pătruns de sine însuşi odihnea cel 
nepătruns », 

Unul este substanţa (entitatea) primordială, + Brahma » (Durga). Fiinţa 
primordială răsufla fără a produce o suflare (â'nid avätdm). Deci ea nu trăia 
în mod fizic, ci numai spiritual, fiindcă era numai inteligenţă. 

3) e Afară de acest Unic (Brahma), nu exista ceva mai presus. Prin negarea 
Aumii, s'a tăgăduit mai înainte şi ceva mai prejos. Aşa dar nu exista nimic mai 
4 presus sau mai prejos şi diferit de Brahma », (Sâyana la Taittiriya-Bräh- 
mana). Cf. şi următoarele pasaje din Rig-Veda: 

« Acest Unul a devenit Totul» (éka vă idăm vi babhăva sdrvam). (RV. 8, 
58, 2). Cf. Eminescu, Scr. I, v. 91: « Unul e în toţi, tot astfel precum una e 
în toate». 

« Unul e stăpân peste tot ce se mișcă şi tot ce stă; ela devenit tot ce merge 
şi tot ce zboară » (éjaddhruväm patyate viçvamékam câratpatatri visunam vi 
jâtâm). (RV. 3, 54, 8). 

Cf. şi pp. 347, 357 $ u. 

4) Aici se arată încă odată haosul și naşterea, adică transformarea în Uni- 
vers, a germenului Lumii cuprins în haos. 

La început, t adică: înainte de creatiune, căci pe atunci nu era cine să vadă, 
nu era vedere și nici obiect care să fie văzut 2, (Durga). Cf. Eminescu, Scr. I, 
v. 48: e Dar nici de văzut nu fuse şi nici ochi care s'o vază», 

5) Cf. Eminescu, Scr. I, v. 47: « Căci era un întuneric ca o mare făr'o 
rază », Cu versul acesta din Rig-Veda și cu cel precedent cf. Geneza I, 2: 
4 Peste faţa adâncului de ape era întuneric şi Duhul lui Dumnezeu se mişca 
pe deasupra apelor ». 

#) Prima fază a creaţiunii; cf. Eminescu, Scr. I, v. 51—52: « Dar deodat” 
un punct se mișcă... cel dintâi şi singur. Iată-l / Cum din haos face mumă 
dară el devine Tatăl...» * 

Scr. tdpas, căldură, asceză, înseamnă aici näzuinfa lăuntrică fierbinte, care 
precedă actul creatiunii. Cf. şi p. 345. 

La început s'a ivit deasupra acestuia dorința, care a fost cea 
dintâi emanatie a spiritului 1), 

Legătura cu ființa au găsit-o înteleptii în neființă, cercetând cu 
înţelepciune în inima lor (4). 

Raza lor luminoasă era îndreptată de-a curmezișul 2); a fost 
oare un dedesubt? a fost oare un deasupra? 3) 

Puterile creatoare erau; puterile primitoare erau; puterea pasivă 
era dedesubt, puterea activă deasupra 4) (5). 

Cine ştie într'adevăr, cine ar putea spune aici (pe pământ), 
de unde s'a născut, de unde-i această creatiune ? 5) 

Zeii s'au ivit după crearea acestei lumi ©); atunci cine știe de 
unde s'a născut? (6). 


1) Strofa aceasta şi cea următoare descriu creatiunea primitivă, prin care 
fiinţa primordială se naşte ca lume. 

+ Lumea aceasta era apă, numai valuri. Singur Prajäpati (Creatorul) apăru 

pe o frunză de lotus, In cugetul său se ivi dorinţa: 4 Aș vrea să creez această 
lume s. Despre aceasta tratează strofa: « La început, etc.» (Taittirfya-Âra- 
nyaka 1, 23, 1). Cf. Geneza I, 2 (p. 343). 
” Este vorba de naşterea lumii materiale din fiinţa primitivă spirituală. Prima 
emanatie a spiritului (mdnas) a fost dorinţa, de asemenea încă spirituală, 
voinţa de-a crea. Lumea reală este o emanatie a fiinţei primordiale, care-i 
spirituală şi nematerială; ea s'a născut din aceasta printr'o separare (+ desfa- 
cere >, Eminescu) succesivă, materializându-se. 

2) Ochiul spiritual al celor ce văd (al inteleptilor) a pătruns cu raza sa de 
lumină de-a curmezișul, adică prin mijlocul întunericului acelei epoci pre- 
mergătoare și a răspândit astfel lumină asupra întregului act al creatiunii. 

3) Expresia + de-a curmezişul » dă naștere întrebării dacă în starea pri- 
mordială a lumii existau dimensiuni, De aici întrebarea: 4 Exista oare un 
dedesubt, etc. +. 

O altă interpretare e aceasta: € (Acel Unul) a fost oare dedesubt? a fost 
oare deasupra ? » 

4) Cele două principii creatoare ale zeului suprem: principiul masculin și cel 
feminin, Ideea unei uniri între principiul feminin, privit ca o energie, şi cel 
masculin e foarte veche, în sistemele cosmogonice indiene. (Cf. p. 345, n. 4). 
In Rig-Veda şi în Brahmane se află adesea aluzii la împreunarea cerului cu 
pământul (cf. p. 353), care împreună dau naştere oamenilor, zeilor şi tuturor 
creaturilor. (Cf. Monier W., Indian Wisdom, London 1875, p. 100). 

5) Cf. Eminescu, Scr. I, v. 46: 4 N'a fost lume priceputä şi nici minte s'o 
priceapă 2, 

€) «Zeii s'au născut după crearea elementelor (eterul, apa, etc.); deci 
cum ar putea ei să cunoască creafiunea, care precedă în timp naşterea lor? » 
(Säyana). 

De unde s'a născut această lume, dacă a făcut-o sau nu, 

Cel care-i stăpânul ei în cerul cel mai înalt 1), numai acela o 
ştie, — sau nu ştie nici el (7). 

* * 

In cele mai multe din imnurile filozofice ale Rig-Vedei se vor- 
béste de un Creator al Universului. Acest creator poartä diferite 
nume: Prajäpati, Brahmanaspati (sau Brhaspati) sau Viçvakar- 
man ; însă totdeauna e închipuit ca un zeu personal. 

Totuși în versul penultim al imnului Creatiunii (v. mai sus), 
poetul se îndoește dacă lumea a fost « făcută » sau s'a născut altfel; 
iar principiul creator nu poartă nici un nume, ci se numeşte 
«Unul». El s'a născut «prin puterea căldurii », (fdpas, ceva ase- 
mănător cu clocirea) 2). 

Acest Unul era deja o fiinţă intelectuală și cel dintâi produs 
al spiritului său, — « prima emanatie 2) a spiritului », — cum spune 
poetul, — a fost Kâ'ma, adică «dorința, plăcerea sensualä » 4). 
In acest Kâ'ma, înțelepții cercetând în inima lor, au găsit prin 
meditație legătura dintre ființă şi neființă 5). 

Astfel încă în imnurile din Rig-Veda găsim marea idee despre 
Unitate, ideea că tot ceea ce vedem în natură şi pe care credința 
populară o numeşte «zei», este în realitate numai o emanatie a 
celui Unic, că orice pluralitate este numai aparență €). 

Aceasta este și doctrina fundamentală a Upanisadelor. 


1) « Supraveghetorul (stăpânul) acestei lumi + (asyâ'dhyakșah), adică zeul 
suprem, 

2) Cf. concepţia despre oul Universului, pp. 346, 350, 353. 

3) In scr. «sămânță» (rétas). 

4) Kâ'ma nu e acelaşi lucru cu ¢ voința ? lui Schopenhauer, cum crede 
Deussen şi alţii, ci corespunde lui Eros din mitologia greacă. (Cf. pp. 353, 354; 
356). Gânditorii antici înțelegeau prin Jubire (Eros, Kâ'ma) forţa misterioasă 
ce li se părea că atrage elementele materiale unele către altele, spre a crea 
mereu fiinţe noi. 

Această concepţie se află în mintea tuturor poeţilor din toate timpurile şi 
arată neputinţa minţii lor de a-şi închipui creatiunea altfel, decât prin imaginea 
procreării omeneşti. Cf. P. Mazon, Hésiode, texte établi et traduit, Paris, 
1928, p. 27 şi M. Winternitz, Geschichte der indischen Litteratur, Leipzig, 
1907, vol. I, p. 87, n. 1. V. şi p. 344, n. 4. 

5) Winternitz, o. c. I, 87 sq. Aceasta a format mai târziu cea mai înaltă 
preocupare a Upanișadelor si a filozofiei indiene. V. pp. 347, 349. 

°) Winternitz, o. c., I, 88. 

Foarte numeroase sunt legendele privitoare la creatiune în 
Brahmane). Aceste legende încep de obicei prin a arăta că 
Prajäpati (Creatorul) se chinueste și practică asceza (tdpas) ?). 
După cum vrăjitorul se pregăteşte pentru vrăjitoria sa şi preotul 
se pregăteşte pentru jertfă, supunându-se la chinuri și la asceză, 
tot aşa si Prajăpati se pregăteşte în acelaşi chip pentru marea operă 
a Creatiunii. 

In cele mai multe legende Prajäpati este unicul Creator, dela 
care îşi trag originea lumea si ființele. Există însă în Brahmane si 
pasaje, unde însuși Prajâpati e creat, iar creatiunea începe cu apa 3) 
sau cu neființa sau cu Brahma 4). 

Dintre diferitele tratate teologice care poartă numele de Brah- 
mane, cel mai important este Catapatha-Brähmana. Una din le- 
gendele sale privitoare la creatiune spune (11, 1, 6): 

«La început nu era nimic decât apă, o mare de apă. Apele 
acestea au dorit să se propage. Ele se chinuiră si practicară 
asceza. Atunci se născu în ele un ou de aur 5). Acesta pluti pe ape 
un an. După un an se născu din el un om. Acesta era Prajäpati. 
El sparse oul de aur. Pe atunci încă nu era un loc de stat. De 
aceea oul de aur pluti, purtându-l, un an. După un an, Prajâpati 
căută să vorbească si rosti: «bhuh» şi acest (cuvânt) deveni pă- 
mântul; «bluvah», şi acesta deveni văzduhul; «suvar», şi acesta 
deveni cerul 8). 


1) Brahmanele sunt tratate teologice, care prescriu în mod amănunţit cum 
trebue adusă o jertfă. Ele vin imediat după Vede, a căror anexă sunt. 

2) Cf. Winternitz, o. c., I, 192. Cuvântul tdpas înseamnă: «căldură », 
apoi: încălzirea în scopul de-a practica asceza; apoi asceza însăși (ib., 191, n. 4). 
3) V, p. 350; tot astfel la Greci (cf. p. 352) şi în Biblie (v. P. 343, n. 5). 

4) Winternitz, o. c., I, 194; cf. şi PP. 347, 351. 

5) V. pp. 350, 353. 

5) Wint., I, 194. Cf. Geneza, I, 6—r10: « Dumnezeu a zis: « Să fie o în- 
tindere între ape şi să se despartă apele de ape (6). 

Dumnezeu a numit întinderea cer (8). 

Dumnezeu a zis: «Să se strângă la un loc apele care sunt dedesubtul 
cerului si să se arate uscatul ! » (9). 

Dumnezeu a numit uscatul pământ» (ro). 

Cf. şi 2 Pe. 3, 5: « Odinioară erau ceruri şi un pământ scos prin Cuvântul 
lui Dumnezeu din apă». 

Evr. 11, 3: « Lumea a fost făcută prin Cuvântul lui Dumnezeu ». 
Psalmul 33, 6: t Cerurile au fost făcute prin Cuvântul Domnului ». 

Altă legendă însă spune (11, 2, 3, 1): 

La început era numai Brahma. Acesta creă pe zei 1), şi după 
ce-i creă, le dădu lumile acestea spre a le locui: pământul lui gni, 
văzduhul lui Văyu şi cerul lui Sürya 2). 

Și mai interesantă e legenda care începe astfel (6, 1, 1): 

« La început era numai neființa (dsat) » 3). 

Un progres mare în gândirea indiană îl găsim în Upanișade 4) 
şi în cele şase sisteme filozofice care derivă din ele. 

Upanişadele sunt o anexă la Brahmane şi constituesc a treia 
subîmpărțire a Vedelor. Cele mai vechi datează de pe la 800 a. 
Chr. 5). Scopul lor este de a adânci probleme obscure ca: originea 
universului, natura zeilor, a sufletului, si legătura dintre spirit 
si materie ©). 

Iată câteva cugetări privitoare la creatiune: 

«Întreg universul acesta este. Brahma; dela el purcede; în el 
se reîntoarce; în el respiră » 7). 

« La început era numai Fiinţa, si anume ca Unul, fără al doilea. 
E drept că unii au spus: « La început era numai Nefiinta, si anume 
ca Unul, fără al doilea, și din această neființă s'a născut ființa ». 
Dar cum ar putea să fie aşa? Cum ar putea să se nască ființa din 


1) Cf. p. 358. 

2) Wint., I, 194. Acestea sunt cele trei lumi din religia indiană: cerul, pe 
care-l capătă Soarele (Sürya), Pământul, pe care-l primeşte Focul (Agni) şi 
Văzduhul, pe care-l stăpânește Vântul (Vâyu). Cf. împărțirea lumii, în mito- 
logia greacă, între Zeus, Poseidon și Hades. 

3) Cf. p. 342, n. 7 şi Haosul (vidul) din Theogonia lui Hesiod (v. p. 352). 

4) Upanișad înseamnă 4 învăţătură mistică (secretă) ». Invätatii indieni 
spun că upa-ni-șad înseamnă: ta face să înceteze ignoranta prin revelarea 
cunoștinței despre spiritul suprem ». (Cf. W. Monier, Indian Wisdom, London, 
1875, p. 35 și n. 1). 

5) Wint., III, 450. 

6) Monier, o. c., 37. 

7) Chändogya-Upanisad, III, 14 (în: The twelve principal Upanișads, 
vol. III, by Raja Rajendralal Mitra and E. B. Cowell. Madras, 1932). 

In al doilea aforism din Vedänta, Brahma este definit la fel: « acela din care 
rezultă formarea acestui univers 2. Brahma este esenţa împrăștiată în întreg 
universul. El este deci baza întregii existente și în același timp principiul 
creator. A. Weber îl compară cu Adyos din filozofia neo-platonică si din 
creştinism. Cf. Monier, o. c., 114 si Wint., o. c., I, 196; 212, n. 1. Despre 
Vedänta, v. p. 349. 

neființă? 1). Numai ființa a fost la început si anume ca Unul, 
fără al doilea » 2). 

«La început nu se putea deosebi nimic în universul acesta. 
El era înfășurat în moarte »2). 

« După cum pânza iese din păianjen, după cum micile scântei 
ies din foc, așa purcede din Sufletul acesta tot ce respiră, toate 
lumile, toți zeii si toate ființele » 4). 

« Tot ce există în acest univers trebue privit ca înfäsurat de 
marele Stăpân, ca învălit într'o haină... El e înlăuntrul acestui 
Univers si totuși în afară... El e atotștiutor, cârmuitor al minții, 
deasupra tuturor celor existente, cel care există prin sine însuși. 
El a creat toate lucrurile, așa cum sunt dela începutul vea- 
curilor 5). 


Cu vreo 500 de ani înainte de era creștină, o mare mișcare 
intelectuală se produce atât în India și în Persia, cât si printre 
Greci. Când apare Budha în India, Grecia îl avea pe Pitagora 
şi Persia pe Zarathustra. 

Gânditorii începură să-și pună, între altele, următoarele între- 
bări: « Ce e lumea în care ne aflăm? A fost ea creată din nimic, 
de o Fiinţă înteleaptä, bună si atotputernică ? Sau a luat ea naştere 
singură dintr'un germene etern? Sau a rezultat din combinarea 
unor atomi eterni? Are Creatorul formă sau nu? Are calități 
sau nu? 6) 

Cu unele din aceste probleme se ocupaseră deja Brahmanii, 
dar mai ales Upanisadele. Pentru prima dată, ele apar chiar în 
unele imnuri ale Rig-Vedei (v. p. 345). Insă numai cugetarea descă- 
tuşată de rigorile religiei brahmanice a fost în stare să sondeze 
aceste probleme mai adânc. 

Filozofii indieni recunoșteau autoritatea necontestată a Vedelor, 
scrierile sfinte ale Brahmanilor. În schimb erau liberi să facă orice 
speculatiuni asupra lumii și a lui Dumnezeu. 


1) Cf. p. 349. 

2) Chândogya-Upanișad, VI, 2, 1—2 (o. c.). 
5) Brhad-ăranyaka-Upanișad, 1, 2, 1 (v. n. 5). 
4) Ib., IL, 1, 20. 

5) Îça-Upanisad I, 5, 8. 

°) Monier,-49. 

Filosofia indiană izvorăște direct din Upanișade și cuprinde 
şase sisteme: Nyäya, Vaiçesika, Sămkhya, Yoga, Mimänsa si 
Vedânta. Scrierile lor constau din aforisme, numite Säfra, extrem 
de concise si de obscure 1). Nu se ştie care din cele șase sisteme 
de filozofie a apărut mai întâi. Sistemele Nyâya și Vaiçesika 
merg aproape tot aşa de departe ca şi Budismul, ignorând de fapt, 
Chiar dacă nu expres, un creator suprem și inteligent ?). 

Deasupra tuturor acestor sisteme exista o concepţie filozofică 
comună, numită de Monier brahmanism rationalist. Toți gânditorii, 
independent de sistemul filozofic căruia îi aparțineau, aveau aceleași 
păreri despre materie si despre suflet. 

Credinţa unui filozof indian în vesnicia substanței lumii, — fie 
că această substanță are o existență reală şi materială, fie că e o 
simplă iluzie 3), — provine din următoarea dogmă: « Din nimic nu 
se naște nimic»; cu alte cuvinte: « Cum se poate ca o entitate 
să se nască dintr'o non-entitate ? » 4) 

« Producerea unui lucru care nu există încă potenţial este cu 
neputinţă, ca si un corn la un om ê); fiindcă trebue neapărat să 
existe o materie, din care să se desvolte un produs; și fiindcă 
orice lucru nu se poate ivi oriunde si oricând 6); si fiindcă orice 
lucru posibil trebue să fie produs de ceva în stare de a-l produce 7) ». 
(Sămkhya 8) I, 78, 114—117). 

Cf. Aristotel, Metafizica I, 3: «'T'rebue să existe o natură oare- 
care (pvoig), — fie una fie mai multe —, din care să rezulte 
alte entități. 

Toti filozofii antici ai Greciei si ai Romei au fost de acord în 
această privință. Gnosticii şi alte secte filozofice creştine din 


1) Cel mai vestit dintre comentatorii diferitelor opere filozofice este 
Cankara Zcârya, care a trăit probabil în sec. VII sau VIII p. Chr. 

3) Monier, 53. 

3) Nâvastuno vastusiddhih (ex nihilo nihil fit). Cf. Lucrețiu, Nat. rer. I, 150: 
Principium hinc nobis exordia sumet | Nullam rem e nihilo gigni divinitus unquam, 

4) Asatah saj jâyeta kutas. (Monier, 63). 

5) Näāsadutpādo nrgrngavat. Cf. şi P. 347. 

6) Sarvatra sarvadă sarväsambhavät. 

7) Cf. Lucrețiu, Nat. rer. I, 160 sq.: € Nam si de nihilo fierent, ex omnibu 
rebus | Omne genus nasci posset... 

8) Sistemul filozofic Sâmkhya a fost întemeiat de Kapila între 800 şi 550 
a. Chr. (Winternitz, o. c., III, 450). 

primele veacuri tăgăduiau, la fel ca și filozofii indieni, posibilitatea 
creării vre-unui lucru din nimic. Ei admiteau existenţa veșnică a 
unei substanțe inerte, din care Dumnezeu a făcut lumea 1). 


Conceptiile despre originea lumii, pe care le-am găsit în Brahmane 
şi în filozofia indiană, se ivesc din nou și în codul lui Manu ?). 

Cosmogonia lui Manu 5) este un amestec de teorii privitoare 
la creatiune, luate din Sämkhya și Vedânta, înainte ca acestea să 
fi devenit două sisteme distincte. 

Cartea I-a cuprinde două povestiri diferite, una făcută de însuși 
Manu (I, 14 sq.), cealaltă de Bhrgu (I, 74 sq.) 4). 

Jată pe scurt povestirea din Manu: 

« La început lumea aceasta era cu totul în întuneric, fără pu- 
tintä de a fi percepută și definită, ca şi cufundată în somn, Atunci 
Cel-de-Sine-Stătător 5), vrând să producă diferite fiinţe din propria 
lui substanță, a creat mai întâi cu gândulé) apele si a aşezat 
pe ele o sămânță sau un ou. Apoi el însuşi se născu în oul acesta 
sub forma lui Brahma. După aceea, el făcu ca oul să se desfacă 
în două, și din aceste jumătăţi formă cerul sus și pământul jos?). 
După aceasta își împărți propria lui substanță și deveni jumătate 
bărbat, jumătate femee, din care se născu Virâj, care creă pe Manu, 
creatorul secundar al tuturor ființelor 8) ». 


1) Monier, 68, n. 2. 

2) Celebrul cod de legi si de precepte al lui Manu cuprinde 2685 de versuri 
în 12 cărţi şi a fost alcătuit probabil între sec. II a. Chr. şi sec. II p. Chr. 
Codul acesta este baza jurisprudenţei hinduse și influenţa lui s'a extins departe, 
dincolo de graniţele Indiei. Este considerat de Indieni ca cea mai sfântă operă, 
după Vede, şi ocupă un loc de frunte în literatura universală. 

3) V. Wilh. Jahn, Uber die kosmogonischen Grundanschaungen im Mânava- 
Dharma-Sästram. Inaug. Diss. Leipzig, 1904. 

4) Si în Geneză avem două povestiri cu privire la Creaţiune: Gen. I, 1—2, : 
4 a şi 2, 4 b—25; ceea ce a făcut pe exegeti să conchidă că sunt doi autori 
diferiţi. (C£. Ioh. Nikel: Grundriss der Einleitung in das Alte Testament, Mün- 
ster, 1924). 

5) Svayambhū, descris cu epitetul avyakta t indistinct » sau « nedesvoltat +; 
cf. tò ànetgov, p. 356. 

s) Cf. Epistola a 2-a a Sf. Petru, 3, 5 (v. p. 346, n. 6). Aóyoç înseamnă: 
« Cuvânt» şi « Rațiune ». 

7) V. p. 346, 354. 

8) Monier, 228. 

Confuzia si obscuritatea din povestirea creatiunii este un in- 
diciu sigur cä nu-i un singur autor. Din cele douä povestiri, acea 
a lui Bhrgu este mai simplă. Insă amândouă (I, 14 si I, 74) fac 
din « principiul gândirii » primul produs — cel care este si nu este 1), 
— care are o existenţă reală, dar totuşi nu e veșnic, fiindcă-i un 
produs °). 


Credintele populare ale Indienilor se află depozitate în Pu- 
rane 3). Ele sunt pentru religia indiană de mai târziu, numită uneori 
hinduism, cam ceea ce sunt Vedele pentru religia mai veche, brah- 
manismul 4). 

In Padma-Puräna, care cuprinde peste 50.000 de strofe (loka), 
cartea I-a poartă numele de Srștikhanda (Despre Creatiune). 
Ea începe cu descrierea lotusului (padma) 5), în care apare zeul 
Brahma în momentul Creatiunii. El este cauza primordială €). 

Interesant pentru marea sa asemănare cu imnul Creatiunii 
(R. V. 10, 129; v. p. 343) este următorul pasaj din Vișnu-Purâna : 

«Nu exista nici zi nici noapte, nici cer nici pământ; nu era nici 
întuneric nici lumină nici altceva. Atunci era Unul, Brahma ». 


COSMOGONIA GREACĂ 


Caracteristica fundamentală a cosmogoniei greceşti, spre deose- 
bire de cea indică, este ideea că lumea nu s'a născut dintr'odată, 
adică n'a fost creată 7), ci a evoluat, pornind dela începuturi obscure 


1) Sadasadätmakam. 

2) Monier, ib. 

3) Purâna înseamnă « vechi »; apoi «legendă sau poveste veche», mai 
ales mituri cosmogonice (Wint., I, 189, n. 3 și 441). Despre povestirile din 
Purane privitoare la creatiune vezi: A, Roussel, Cosmologie hindoue d'après le 
Bhägavata Purâna, Paris, 1898. 

4) Monier, zor; Wint., I, 440. 

5) De unde şi numele de Padma-Puräna. 

e) Winternitz, I, 453. 

7) Cf, p. 354. Ideea de creatiune o găsim exprimată într'o măsură oarecare la 
Ovidiu, Met. I, o Hanc Deus et melior litem natura diremit. | Nam caelo terras 
et terris abscidit undas, | Et liquidum spisso secrevit ab aëre caelum, (Cf. Geneza, I, 
10, cit. p. 346, n. 6). Conceptiile filozofilor şi poeţilor romani privitoare la 
lume sunt împrumutate dela poeţii și filozofii greci. 

şi elementare, dezvoltându-se și organizându-se, până a căpătat 
aspectul final al lumii perfecte de azi (Cosmos). 

Această evoluţie cuprinde mai multe etape, fiecare din ele mar- 
când un progres; ultima etapă este Zeus, împreună cu lumea 
zeilor si a ființelor peste care stăpânește. 

De aceea, pe cât sunt de numeroase legendele cosmogonice în 
literatura indiană, începând din timpurile cele mai vechi, pe atât 
sunt de rare în cea greacă. 

Miturile grecești se ocupă foarte puţin cu teogonia. Existau 
poeme teogonice de Linus, Thamyris, Musaeus s. a., însă aprocrife. 

Cea mai însemnată operă de felul acesta este Teogonia lui 
Hesiod, care însă foarte probabil s'a inspirat din alte poeme mai 
vechi 1). Deja în antichitate peripateticianul FEudemus identifica 
teogonia lui Hesiod cu teologia lui Orfeu. 

Este cert că trebue să fi existat si alte poeme didactice cu numele 
de teogonii sau teologii, chiar și înainte de Hesiod 2). Se atribuiau 
mai multe povestiri de felul acesta lui Orfeu, ceea ce înseamnă 
că erau așezate în epoca cea mai îndepărtată, si li se dădea numele 
de teogonii, ca şi poemei lui Hesiod 5). 

Cea mai veche concepţie despre originea lumii o găsim la Homer. 
După acesta, obârşia tuturor lucrurilor este Oceanul 4). Aceeaşi 
concepţie o găsim si la Orfeu (marea) si la primul filosof grec, 
Thales din Milet (apa) 5). 

In schimb, în Teogonia lui Hesiod, originea Universului e 
Chaosul $); acelaș lucru îl exprimă mai târziu si Acusilau. Chaosul 
înseamnă + spaţiul căscat », adică vidul, golul, prăpastia deschisă, 
fără fund”); deci e un fel de abstractiune. Totuși el nu trebue 
închipuit ca un spațiu pur abstract, ci plin cu negură si întuneric 8). 


1) Cf. L. Preller, « Griechische Mythologie », 2 vol., 1860, I, 25. 

2) Cf. Preller, |. c., şi P. Mazon, Hésiode, texte établi et traduit, 1928, p. 25. 

3) Cf. Mazon, o. c., 25 şi 29. 

4) oneco pEveaic ndvreoo réruxtar (Il. 14, 246). 

5) V., p. 354. Cf. aceeași concepţie la Indieni, p. 346. 

6)  X dog (tò) dela yairw, ydoxw «a fi deschis, a cäsca ». 

7) Cf. Eminescu, Scris. I, v. 45, cit. p. 342, n. 7. 

8) Preller, o. c., I, 33 sq. Cf. si Th. Benfey, Zeitschrift für vergleichende 
Sprachforschung, 8, 187—206, care indică paralele în limba şi în concepția 
indiană. 

Rudis indigestaque moles a lui Ovidiu aparţine concepţiei de mai târziu, 

Iată cum descrie Hesiod starea primordială a lumii: 

«Cel dintâi a fost Chaosul: iar după aceea Gaea (Pământul) 
„cu pieptul larg, lăcaș neclintit pe veci al tuturor (ființelor), şi 
Eros, care-i cel mai frumos printre zeii nemuritori ». 

« Din Chaos s'a născut Intunericul si Noaptea cea neagră. Iar 
din Noapte s'au născut Eterul si Ziua ». 

«Pământul a dat naştere mai întâi Cerului înstelat, egal cu 
dânsul, ca să-l acopere în întregime şi să fie un lăcaş neclintit 
pe veci pentru zeii cei fericiți 1) ». 

Deci la Hesiod, prima origine a lucrurilor e Chaosul, iar după 
acesta Pâmântul si Eros. Activitatea creatoare aacestui din urmă 2) 
'se manifestă mai întâi în productiunile Chaosului: Intunericul 
„şi Noaptea, din a căror unire se naște Lumina, cea mai mare 
minune a creatiunii 

Apoi Eros (Iubirea) cuprinde Cerul şi Pământul (Gaea), din 
Care se nasc Titanii, Ciclopii si Hecatonchirii 3), 

Teogonia lui Hesiod este deci în același timp si o cosmogonie. 
Insă Hesiod nu arată cum s'a născut pământul din vid (Chaos), 
de unde a provenit Eros și care a fost rolul său la începutul lumii 4). 

O altă ficțiune poetică cu privire la originea lucrurilor este aceea 
a oului universului, pe care o găsim în teogonia orfică 5). Concepţia 
aceasta o găsim si în Orient, la Indieni ê), Persi, Fenicieni, etc. Era 
si firesc ca oul să fie considerat ca simbol al creatiunii și al vieţii 7). 

Și la Orfeu primele începuturi ale lumii sunt Chaos (vidul), Ere- 
bos (întunericul) si Nyx (noaptea). Din aceste două din urmă pare să 
se fi format apoi oul lumii, din care a ieșit, odată cu Lumina, Eros. 

După o versiune orfică foarte răspândită, la început era Timpul, 
‘care nu are început. Apoi s'a născut Chaos, o prăpastie adâncă, 
plină de noapte şi de negură, şi Eterul înfocat, principiul tuturor 


1) Hesiod, Teogonia 116—120, 123—124, 126—128. 

2) Cf. p. 345, n. 4. 

3) Preller, o. c., I, 35. Şi în mitologia străveche indiană se nasc diferite 
zeități din unirea Pământului (Prthivī) cu Cerul (Dyäus). Cf. Monier, o. c., 
14 sq. 

4) Mazon, o. c.. 9; IO—II. d 

5) Id., 26. 

6) V. p. 346, 350. 

7) Cf. Preller, o. c., I, 35. 

celor însuflețite si înzestrate cu formă. Timpul face ca negurile- 
Chaosului printr’o mișcare de rotație să formeze un ou 1), așezân- 
du-se în jurul sâmburelui Eterului, până în cele din urmă mișcarea 
puternică de rotație rupe oul, care se desface în două jumătăți. 
Ele formează cerul și pământul ?), iar din sâmbure se naște ființa 
orfică minunată și universală, care capătă felurite denumiri : Eros,. 
Metis, Phanes, etc., si căreia i se atribue tot felul de puteri 3). 


Si filozofia dinainte de Socrat se preocupă de aceeași problemă 
ca si teogonia vechilor poeţi: «De unde provine lumea în care 
trăim? Cum s'a format?» 4). Insă, spre deosebire de Indieni, 
filozofii greci nu se ocupă de creatiune 5), ci de alcătuirea univer- 
sului si de elementele primitive din care s'a format, sin gur, fără 
intervenția directă a vre-unei divinități 6). Acest „fel de a concepe 
formarea universului își găseşte suprema expresie în atomismul 
lui Democrit. Sistemul filozofic indian Nyâya, şi mai ales Vai-- 
çesika ?), are o teorie atomistică identică şi prezintă mari ase- 
mănări cu doctrina lui Epicur, aşa cum o găsim la Lucrețiu în: 
cartea a Il-a a poemului său: « De natura rerum» 8). 

Cei dintâi care se ocupă cu problema formării și alcătuirii: 
universului sunt filozofii ionieni. Aceștia caută originea lucrurilor: 
într'unul din elementele lucrurilor vizibile sau în materia con- 
fuză si indistinctä ?). 

Primul dintre ei este Thales din Milet 10). Acesta susținea că. 
totul provine din apă, deasupra căreia plutește pământul. 


1) Cf. Eminescu, Scr. I, 55—58. 

2) Cf. Mazon, 26 v. p. 

3) Preller, I, 36. 

4) Cf. A. Croiset, « Histoire de la littérature grecque ?, Paris, 1898, II?, 483.. 

5 V, p. 351. 

*) V. p. 355. 

?) Sistemul filozofic Vaigeșika datează probabil din sec. II a. Chr. (Win- 
ternitz, o. c., III, 472). 

8) Cf. Monier, 82 sq. si Winternitz, III, 471. 

9) Cf. tò &neipov, p. 356 şi avyaktam la Indieni (p. 342, n. 7). 

10) Thales träeste în prima jumătate a sec. VI a. Chr. Se spune că a călătorit 
prin Egipt, unde a învățat aritmetica, geometria şi astronomia. Pare să fi 
fost un discipol al Fenicienilor și al Egiptului, în ceea ce priveşte ştiinţele 
pozitive, jucând rolul de intermediar între ei si compatrioţii săi. N'a scris- 
nimic. (Cf. A. Croiset, o. c., II, 493). 

Anaximene !) din Milet socotea ca element primitiv al lucru- 
rilor aerul, prin condensarea si rărirea căruia au rezultat focul, 
apa si pământul 2). 

Aceeași concepție are și Diogene *) din Apolonia (Creta). Prin 
rărirea şi condensarea aerului iau naştere celelalte corpuri. Nimic 
nu se creează și nimic nu se pierde; numai starea se schimbă, 
dar substanța rămâne aceeași. 

Ca şi Anaxagora, Diogene crede că lumea a fost formată cu 
ajutorul inteligenţei 4), care însă, după el, nu-i altceva decât aerul 
sec și cald 5). 

Heraclit $) admite ca element primitiv focul. Foarte importantă 
este concepția sa despre divinitate și despre creatiune, pe care o 
găsim în parte, mai târziu, la Anaxagora: 

a Singura înțelepciune, spune Heraclit, este de a cunoaște gån- 
direa, care cârmueste toate lucrurile trecând prin toate ». 

«Zeul acesta suprem n'a creat nimic ; el prezidează la schim- 
bările lucrurilor ?) ». 

Pentru prima oară apare în filozofie noțiunea de Spirit, con- 
siderat ca o forță independentă și supremă. Această întâietate este 
atribuită pe nedrept lui Anaxagora 8). 

Pherekyde din Syros, admite ca element primordial pământul, 
alături de Zeus si de Timp °). lar Xenophan (v. p. 39) spune că 
toate ființele muritoare au ieșit din pământ și din apă; acestea 
la început erau amestecate, dar timpul le-a separat. Dovadă scoicile 
ce se găsesc în munți si urmele de pești întipărite în stânci 10). 


1) Anaximene trăeşte între Anaximandru şi Anaxagora v. p. 37 şi 41). Din 
scrierea sa: € legi púoswg» n'a rămas nimic. 

2) Cf. A. Croiset, o. c., II, 496. 

3) 'Trăeşte în prima jumătate a sec. V a. Chr. Din opera sa: Megol pÜoewc au 
rămas opt fragmente. 

*) Cf. p 357 ş. u. şi 342, n. 7. 

5) Cf. A. Croiset, II, 541 sq. 

€) Heraclit din Efes s'a născut pe la 540 a. Chr. 

7) A. Croiset, II, 519; Cf. şi pp. 351, 354, 358. 

8) Cf. A. Croiset, II, 538. 

?) Prima frază din opera sa: “Entápuyos (Peştera cu şapte unghere) era: 
« Zeus, Cronos şi Chthonia au existat întotdeauna. Jar numele Chthoniei 
a fost Gea (Pământul) ». 

19) A, Croiset, II, 509. 

In sfârșit Empedocle !), al cărui sistem e o sinteză a doctrinelor 
anterioare, socotește ca elemente primitive pământul, aerul, focul 
si apa la un loc?). La început, elementele acestea erau amestecate 
intro masă sferică (Zpaiooc), menținută de Eros, pe care însă 
Discordia, (Eris) a desfăcut-o încetul cu încetul. Lupta dintre 
cele două principii este întreaga istorie a lumii; ceea ce a desfăcut 
Discordia va fi refăcut de Eros. Sphaeros va fi veşnic distrus și 
refăcut prin jocul forțelor opuse 3). 

Pe de altă parte, Anaximandru 4) considera germenul primordial 
ca un principiu nedeterminat, dar infinit sau fără margini (rò 
&neivov) 5). Totul a ieşit din acest äxetpoy prin separație sau 
distincție (ëxxorotg); totul trebue într'o zi să reintre în el, în 
aşteptarea unor noi nașteri si noi morți; căci viața prezentă nu 
e decât un scurt moment în această serie ritmică de oscilaţii 
între nașterea și moartea universală 6). 

Alţi filozofi afirmau ceva asemănător, spunând că toate lucrurile 
au provenit dintr'un chaos confuz. 

Spre deosebire de școala ionică și de filozofii care căutau la 
origina lucrurilor un principiu fizic (material), Pitagora 7) face să 
consiste Fiinţa în Număr, adică într'o abstractiune, pe care însă 
el o ia într'un senz concret. Aceasta înseamnă în fond că materia 
sensibilă nu dobândește existența decât prin proporție si formă. 

Cosmologia lui Pitagora este un mare progres față de acele 
ale predecesorilor săi. El este acela care a dat lumii numele de 
xóouoç («ordine»). 


1) Empedocle din Agrigent s'a născut la 484 a. Chr. 

2) La fel la Indieni. Manu (I, 75—78) şi sistemele filozofice Sämkhya si 
Vedănta citează elementele în ordinea următoare: dkâșa, väyu, jyotis, pas şi 
Bhiimi (eterul, aerul, focul, apa și pământul). (Cf. Monier, 84, n. 3). 

3) Croiset, II, 533. 

4) Anaximandru din Milet e compatriot și contemporan cu Thales. El e 
primul filozof care a scris, Opera sa, la fel ca a celorlalţi filozofi din acea epocă, 
purta titlul: [epi qÜoeuwc. 

5) Cf. p. 342, n. 7 şi P. 347 cu n. 1. 

5) Croiset, II, 495. 

?) Pitagora din Samos trăeşte în a doua jumătate a sec. VI a. Chr. Invätä- 
turile sale prezintă mari asemănări cu acele ale diferitelor popoare din Orient, 
cu care a venit în contact în lungile sale călătorii. Unii învățați însă contestă 
lucrul acesta; cf. Croiset, II, 498, N’a scris nimic. 

La rândul său Xenophan 1) înlocueşte numărul prin Unitate 
(Unul). El e primul gânditor grec, care vorbeşte despre Dum- 
nezeul unic cu un sentiment de adorare profund. 

După Xenophan cauza oricărui lucru este în Ființa unică, 
neschimbată si nemișcată. Totuşi această substanță eternă prezintă 
manifestări particulare şi schimbătoare. 

Parmenide ?) duce până la capăt doctrina lui Xenophan. Fiinţa 
(tò 8») ware început, nici sfârşit; ea e unică si neschimbätoare; 
forma ei este sferică 3). Următoarele două pasaje cuprind întreaga 
învățătură a Eleatilor despre Unul: 

« Fiinţa există ; mii de semne ne arată că ea nu s'a născut si nu 
va muri; ea e Totul, Unul, Imobilul, Indestructibilul. Ea nu era 
si nu va fi, căci ea este. Ea e Fiinţa universală, una si continuă» 4). 

« Cum vrei tu ca să se fi născut Fiinţa? In ce chip? Din ce ori- 
gine? De unde i-ar proveni creșterea? Din neființă? 5) Te opresc 
s'o spui şi s'o gândești. Nu se poate spune, nici gândi că Fiinţa 
nu există. Și ce necesitate ar fi făcut-o să existe ? De ce mai curând 
sau mai târziu? In Fiinţă nu e nici naștere, nici început. Ea e în 
mod absolut sau nu e»f). : 

Eleatii, la fel ca Vedantiştii indieni, au fost panteisti; ei 
socoteau că universul e Dumnezeu și Dumnezeu universul; cu 
alte cuvinte că Dumnezeu era tò &y, sau singurul lucru existent 7). 

Ca şi Parmenide, Anaxagora 8) afirmă că apariția unei substanțe 
care n'a existat mai înainte este cu neputinţă. Elementele sunt 
veşnice, nelimitate ca număr și variabile și divizibile la infinit. 

La început ele erau amestecate si confundate întrun fel de 
Chaos, unde dominau aerul și focul. Formarea corpurilor s'a 
produs printr'o mișcare circulatorie, care a înlesnit părților ase- 
mănătoare să se apropie şi să se grupeze împreună. Principiul 


1) Xenophan din Colophon s'a născut pe la 600 a. Chr. Invätätura lui s'a 
fixat în Elea (Lucania) unde s'a format celebra şcoală filozofică a Eleatilor. 
Din poemul său filozofic: Meot gúoswç ne-au rămas vre-o 30 de versuri. 

2) Parmenide din Elea trăeşte între 500 şi 450 a. Chr. 

3) Croiset, II, 524; cf. p. 356. 

1) Croiset, II, 528. Cf. Eminescu, Scris. I, v. 91. 

5) Cf. p. 15 urm. şi 19 urm. 

% Croiset, II, 528; cf. p. 348. 

7) Cf. p. 347 $. u. 

8) Anaxagora din Clazomene s'a născut la începutul sec. V a. Chr. 

acestei mișcări este Spiritul (Noÿc). Acesta este, prin esenţa lui, 
liber şi distinct; el scapă de orice amestec și e mai subtil și mai 
pur decât orice. 

Tot ce trăește e cârmuit de Spirit. El e acela care a produs la 
origine circulația universală 1). 

Cartea lui Anaxagora începea astfel: 

« Toate lucrurile erau laolaltă, infinit de multe si de mici; 
căci micimea era fără margini. De oarece toate erau amestecate, 
nici unul nu apărea, din pricina acestei micimi. Aerul și eterul 
cuprindeau totul, amândouă fiind fără limite; ambele, într'adevăr, 
dominau în corpuri prin numărul si prin mărimea lor »?). 

Sofistii din secolul V renunță de a mai cerceta în zadar aceste 
probleme, cărora li se dăduse soluţii atât de variate si de contra- 
dictorii. Ei se mărginesc la cunoașterea lucrurilor folositoare vieţii 
practice. La fel renunță și marele lor adversar, Socrate. 

Totuşi preocupările filozofilor Ionieni si Eleati, precum si ale 
celorlalți, cu privire la originea lumii se ivesc din nou, foarte 
curând, la cel mai strălucit representant al gândirii eline, la 
Platon. 

Dialogul său, Timeu, conţine un sistem complect al lumii. La 
origină există Dumnezeu, iar alături de el încă două substanțe: 
una indivizibilă si incorporală : lumea inteligibilă a Ideilor ; cealaltă 
divizibilă și materială. 

Lumea sensibilă a fost creată de Dumnezeu după modelul 
Ideilor, dintr'o substanţă invizibilă și lipsită de formă 3). Această 
lume e formată dintr'un corp și dintr'un suflet. Corpul lumii 
cuprinde totalitatea materiei, modelată de Dumnezeu după Idei 
şi după numere 4); sufletul lumii este format dintr'un amestec 
de două substanțe. 

Zeul suprem, Demiurgul, creează mai întâi pe zei 5); apoi îi 
însărcinează să creeze pe celelalte ființe, spre a nu fi răspunzător 
de imperfectiunile lor 6). 


1) Croiset, II, 536 —538. 

3) Ib., 541. 

3) åvógatov elddç ti xal &uoepov, Tim. 24). 
4) Timeu, 27; cf. p. 356. 

5) Cf. p. 347. 

4) Croiset, IV, 291 sq. 

Sinteza întregii gândiri a lumii elenice o face Aristotel 1). După 
ce expune pe scurt teoriile filozofice de care ne-am ocupat până 
acum, el ne arată si propria sa concepţie despre lume: 

După el, Dumnezeu este principiul tuturor lucrurilor, sfârşitul 
care singur explică totul. El n'a creat în timp materia și mişcarea °); 
timpul, mișcarea si materia sunt veşnice. Insă o mișcare, chiar 
dacă-i veşnică, are totuși nevoie de o cauză primă; altfel nu poate 
fi înțeleasă. O serie infinită de cauze secundare nu explică nimic; 
trebue să ne oprim undeva; trebue de găsit primul care a pus în 
mișcare 3). Acest prim motor, această cauză supremă, este Dum- 
nezeu, care-i nemișcat, — (căci dacă ar fi în mișcare, ar trebui 
să i se caute un alt motor), — însă care atrage la el tot ce se mișcă, 
din dragoste pentru perfecțiunea sa nemărginită. 

Mişcarea şi viața din întreaga natură nu sunt decât un imens 
elan de dragoste spre perfecțiune, adică spre Dumnezeu 4). 

Cu privire la ideile filozofilor greci se pune următoarea între- 
bare: au izvorit ele numai din cercetările făcute de ei personal, 
sau âu fost împrumutate în mare parte din lumea Orientului și a 
Egiptului? Problema aceasta o pune A. Croiset în Istoria litera- 
turii grecești și tot el îi dă o soluţie în bună parte acceptabilă. 
Iată ce spune acest învățat: 

«Intr'adevär, se găsesc ici colo între sistemele celor dintâi fi- 
losofi greci si unele doctrine orientale, puncte de asemănare vred- 
nice de atenţie. Mai mult: înșiși Grecii au vorbit deschis despre 
influența Orientului, despre învățăturile pe care le-au primit dela 
Egipt sau dela Chaldea. Ei atribuiau lui Pitagora, lui Platon şi 
altora călătorii în ţări străine, fără a mai socoti că primii fiziologi, 
Ionieni din naştere, erau vecini cu popoarele Asiei. 

Pentru toate aceste motive, problema raporturilor dintre filo- 
Zofia greacă și Orient se impune atenţiei. Ea a fost rezolvată în 
chip foarte diferit de cei care s'au ocupat de ea. Unii, cu o exa- 
gerare vădită, regăsesc în diferitele sisteme greceşti toate marile 
doctrine orientale, dela cele ale Egiptului, până la cele ale Indiei 


1) Aristotel din Stagira s'a născut în anul 384 a. Chr. A fost educatorul 
dui Alexandru cel Mare. 

3) Cf. p. 355 sin. 7. 

3) zodtoy xwoiv 

4) Croiset, IV, 721 sq. 

şi Chinei. Alții, dimpotrivă, susțin că Grecii nau împrumutat 
nimic din afară. Părerea acestora din urmă, deși poate exagerată 
şi ea, este mai aproape de adevăr. 

Orientul sfârseste prin a deveni, pentru Neo-Platonicieni, izvorul 
unic si sfânt al oricărei intelepciuni. 

Insă între aceste concepții pretinse orientale si învățăturile 
corespunzătoare ale filozofilor greci este o deosebire esenţială 7 
cele dintâi sunt mitologice și religioase, pe când celelalte sunt 
pur raționale. 

Ceea ce caracterizează Grecia este că ea clădeşte un sistem al 
lumii nu în felul inconștient al teogoniilor, care sunt nişte ecouri 
mitologice ale unei tradiții impersonale, ci cu afirmarea clară și 
calmă a unei ştiinţe care nu vrea să atârne decât de rațiune. Si 
această libertate îndrăzneață a inteligenței n'a putut s'o învețe 
Grecia dela Orient, 

Orice am gândi despre raporturile mai mult sau mai putin 
problematice ale cutărui sau cutărui filozof cu Orientul, putem 
spune că filozofia greacă, considerată în spiritul ei, este originală; 
pentru că chiar şi noţiunile pe care a putut să le împrumute din 
altă parte au devenit ale ei, prin valoarea cu totul nouă, pe care 
le-a dat-o 1)». 

Concluzia este justă. Cu toate acestea, cercetările făcute de 
savanți ca W. Monier, Max Müller, M. Winternitz ș. a. au stabilit 
în mod neîndoios asemănări izbitoare nu numai între gândirea 
indiană şi cea greacă, dar și în literatura poveştilor și mai ales a 
fabulelor 2); ceea ce dovedeşte că între Orient si Occident schimbul 
de civilizație a fost tot atât de activ în domeniul ideilor ca si în 
acela practic al comerțului. 


TH. SIMENSCHY 


1) Croiset, II, 485—487. 
2) Cf. Winternitz, III, 294 sq. 

Marea afecţiune cu care un popor întreg a închis în inima sa 
martiriul dela Alba-lulia a creat în jurul acestui eveniment 
atât de însemnat 6 legendă care, acolo unde documentele isto- 
rice nu aruncau destulă lumină, îmbrăca în vălul povestirii 
istoria răscoalei lui Horia. Este un ciudat fenomen, caracteristic 
tuturor istoricilor care au încercat a descrie desfășurarea tragică 
a răscoalei țăranilor Ardeleni din 1784. Intr'adevăr, îndată ce 
ajung să pătrundă rostul acestei răzvrătiri adânc omenești, sunt 
cuprinși de o înduioșare care îi face să treacă peste adevărul ce se 
desprinde din documente şi ca atare să accepte, cu toată obiectivi- 
tatea pe care se silesc a o păstra, si elemente din legenda lui Horia. 

Astfel nu este de mirare că şi în jurul atitudinii Împăratului 
Iosif al II-lea față de răscoala Moților s'a creat o taină, din care 
se desprind tălmăciri, uneori foarte interesante, însă alături de 
adevărul istoric. 

Arhivele imperiale sunt azi larg deschise si documente care 
erau în trecut sever păzite au devenit cunoscute. Dosarul răs- 
coalei era păstrat în trecut la Hofburg-ul din Viena, între docu- 
mentele secrete, sub motivul de a evita ca prăpastia istorică 
care ne despärtea de maghiari să fie și mai mult adâncită 
de această amintire sângeroasă, In acest dosar voluminos se 
află și 14 scrisori personale ale Impăratului Iosif al II-lea către 
fratele său, Marele Duce Leopold de Toscana, si 88 scrisori 
oficiale privind răscoala lui Horia, adresate diferiților demnitari 
civili si militari ai Imperiului. 

Din aceste scrisori autografe ale Impăratului reformator se 
poate vedea clar că răzvrătirea românească l-a preocupat în cea 
mai mare măsură, după cum reiese şi dintr'o scrisoare adresată 
Baronului Bruckenthal, în care aminteşte că şi-a luat pe inimă 
această chestiune. (Da mir diese Sache wie Sie leicht erachten 
können sehr am Herzen liegt). Domnitor muncitor, el n'a 
cruțat nici timp, nici osteneală pentru a înțelege substratul 
inițial al acestei răscoale care se producea într'un moment în 
care izbucnirea unui război cu Olanda părea iminentă. 

Impăratul Iosif se consulta totdeauna asupra tuturor chestiu- 
nilor mai importante cu Marele Duce Leopold, fratele şi succe- 
sorul său la Tron. Nu încape deci mirare dacă îi trimetea toate 
rapoartele referitoare la răscoala din Ardeal. Observatiunile 
Marelui Duce n'au influențat numai odată instrucţiunile Impă- 
răteşti trimise prin curier special în Ardeal. Hotărîrea Impă- 
ratului de a înăbuși cu forța armată si fără crutare mișcarea 
maselor populare, fără a lua în considerare încercările de pașnică 
aplanare a răscoalei, se datoreşte în parte şi îndemnului fratelui 
său care, din depărtare (se afla în Italia), insista ca răscoala să 
fie înăbușită fără multă pierdere de timp, pentru ca Imperiul 
să fie în măsură a dispune de armată în cazul unui conflict extern. 

Schimbul de scrisori între Impăratul Iosif şi fratele său dez- 
vălue întreg complexul gândurilor care îl preocupau pe acela, 
în legătură cu răscoala lui Horia. Fără a ne opri la amănunte, de 
altfel foarte interesante, ale acestei corespondențe pentru noi 
lămuritoare, vom desprinde totuşi din mănunchiul ei unele părți 
mai caracteristice, din care se poate înțelege o atitudine plină 
de îndoieli, soväiri si hotărîri care contraziceau intentiunile re- 
formatoare de a asigura binele popoarelor pe care, prin dese 
călătorii, Impăratul a încercat să le cunoască de aproape, vrând 
să se convingă personal de schimbările unor stări anacronice, pe 
care nu le putea cunoaște numai din rapoartele demnitarilor 
țării, ci mai de grabă prin contactul direct cu poporul. 

Iosif al II-lea a fost de trei ori în Ardeal. Prima dată la 1773, 
în timpul domniei Mariei Theresia. A doua oară, în primăvara 
anului 1783, adică un an și jumătate înainte de izbucnirea răs- 
coalei lui Horia. A treia călătorie a făcut-o după răscoală, în 
în anul 1786. 

Este surprinzător din partea Împăratului că, cu toate că în- 
treprinsese două călătorii în Ardeal și avea o bună cunoaștere a 
stărilor din acea provincie îndepărtată, cu câtă greutate şi înceti- 
neală a înţeles totuși răzvrătirea țăranilor români împotriva clasei 
feudale maghiare asupritoare. Căci această răscoală n'a fost, cum 
s’ar putea crede, un război civil între țăranii maghiari si români, 
ci o luptă exclusiv împotriva stăpânirii clasei feudale maghiare. 
Pe insignele cu crucea triplică si inima străpunsă cu inscriptiunea 
« Horia rex Daciae », găsim și acel « Nos pro Cesare » care explică 
atitudinea țăranilor față de armată şi ale acesteia față de răscu- 
dati. In tot decursul răscoalei n'au fost ciocniri mai însemnate 
între răsculați şi armată; iar prinderea lui Horia și a lui Cloșca, 
conducătorii și animatorii acestei răzvrătiri, n'a fost meritul locote- 
nent-colonelului Kray, cavalerul de mai târziu al Ordinului Maria 
"Theresia, ci a însemnat o miseleascä trădare a unor țărani, ade- 
meniti de premiul de 300 de galbeni, care se pusese pe capul 
räzvrätitilor. 

Acest premiu a fost instituit de Impăratul Iosif din cauza 
neputinței autorităților din Ardeal de a stăpâni si a se împotrivi 
avântului național al maselor românești. Comandantul militar 
dela Sibiu Generalul Preiss a fost înlocuit prin generalul Febris, 
om mai energic; într'adevăr, generalul Preiss nu înțelegea ce măsuri 
să ia față de răsculați, cunoscând prea bine înclinările democrate 
ale Împăratului, si nu fusese în stare să se hotărască a trimite 
armata împotriva poporului, Astfel se explică și tergiversările 
Care s'au produs în luarea măsurilor militare împotriva răscu- 
latilor. Zile întregi, generalul Preiss coresponda cu Baronul Bru- 
ckenthal, guvernatorul Ardealului, dela un colț la celălalt al 
pietii din Sibiu, până ce intervenţia energică a Împăratului a 
pus capăt acestei corespondențe, care a întârziat în mare mă- 
sură trimiterea unor informatiuni precise. 

La 31 Octomvrie 1784, adică tocmai în ziua izbucnirii 
răscoalei, Impăratul Iosif scria Marelui Duce Leopold: « Contra 
Domnilor maghiari am încă mult fir de tors; ei se opun 
conscrierii militare cu impertinentä si fără dreptate. S'ar 
putea uşor întâmpla să fiu obligat de a-i pedepsi în mod exem- 
plar, ceea ce ar pune de sigur stavilă arogantei lor. Amân deo- 
camdatä acest gând pe cât va fi posibil». 

Aceste puţine rânduri explică nu numai cunoscuta nemultu- 
mire a Împăratului Iosif împotriva feudalitätii maghiare, care se 
opunea cu îndârjire reformelor împărăteşti, ci ne lămuresc si 
asupra unor rapoarte ale diplomaților acreditaţi la Curtea Impe- 
rială din Viena, care căutau a desprinde din evenimentele din 
Ardeal un amestec direct al Împăratului, o încurajare a răscoalei, 
pe care ar fi considerat-o şi ca o disciplinare a împotrivirii feu- 
dalitätii maghiare față de intentiunile sale reformatoare. 

D. A. Clemens, trimisul Saxoniei, raportează la 8 Decemvrie 
1784, ministrului Stutterheim, pe baza zvonurilor care circulau 
în cafenelele vieneze că «în cercurile nobililor s'a format opi- 
niunea care se debitează în public că însuşi Impäratul spriji- 
neste în secret răscoala din Ardeal». Si mai categoric este în 
rapoartele sale baronul Riedesel, diplomatul prusiac acreditat 
la Viena, care raportează regelui său la 12 Ianuarie 1785: «Ceea 
ce surprinde este că Împăratul a afirmat că are stimă şi admi- 
rațiune pentru curajul si entuziasmul acestui om — este vorba de 
Horia — şi că îl va chema să vină la Viena pentru a-l vedea şi 
a-i vorbi ». 

Mai precaut decât colegii săi germani, raportează Marchizului 
de Noailles, trimisul Franței la Curtea din Viena, care încă la 
17 Noemvrie 1784 informase pe Ministrul Afacerilor Străine 
Vergennes că «se poate presupune că Împăratul nu consideră 
această stare de dezordine și confuziune ca dăunătoare autorității, 
pe care vrea s'o stabilească pe ruinarea nobililor ». 

Astfel de zvonuri circulau şi în presa din Bratislava şi poate 
este un amănunt demn de reținut că, pentru a împiedica răspân- 
direa unor asemenea svonuri, Împăratul institue la 1 Ianuarie, 
printr'un ordin adresat Contelui Esterhazy, cancelarului său, nu 
numai censura ziarelor, dar le obligă să publice chiar şi un comu- 
nicat de desmintire redactat de el însuşi, ceea ce a făcut pe unii 
să atribue Impăratului Iosif calități de jurnalist. 

La 15 Noemvrie Împăratul trimite Marelui Duce prima ştire 
referitoare la răscoală: « Aici avem un eveniment foarte deza- 
greabil; țăranii valahi răsculați de un strengar (coquin) care 
poartă un ordin şi o patentă pretinzând a fi trimis din partea 
mea, s'au adunat şi au aprins casele stăpânirilor omorînd câțiva 
dintre ei. "Țăranii cred că vor fi soldați și că maghiarii le sunt 

dușmani. Totul se petrece la frontierele Transilvaniei, ale Bana- 
tului și ale Ungariei. Am dispus luarea unor severe măsuri 
pentru a reprima această frenezie », 

La 18 Noemvrie, în urma unor rapoarte, care evidențiază 
lipsa de informatiuni a baronului Samuel Bruckenthal si a gene- 
ralului Francis Preiss, comandantul militar al Sibiului, Impăratul 
îi scrie Marelui Duce, amintind că « răscoala țăranilor s'a liniștit, 
totul fiind numai o încercare a 40 de strengari care au hotărît 
să aprindă câteva case ale maghiarilor ». 

La 25 Noemvrie, adică a 26-a zi după izbucnirea răscoalei, 
când aceasta era în toiul ei, Împăratul îi scrie fratelui său că 
«răzvrătirea țăranilor din Transilvania este ca si terminată; 
dacă s’ar fi luat dela început măsurile cuvenite, nu s'ar fi ajuns 
aşa departe ». 

Marele Duce răspunde Împăratului că este surprins că s'a 
găsit un om atât de îndrăzneţ care a cutezat să răscoale pe ţărani 
în numele Împăratului si speră că armata trimisă a împrăștiat 
pe acești ștrengari si a arestat pe şefii lor. « Indrăznesc totuşi — 
scrie Ducele Leopold — a te ruga, afacerea fiind atât de stranie, 
de a-mi comunica cum s'a terminat răscoala si a-mi trimite 
amănunte despre începutul ei și privitor la persoana care pre- 
tindea a fi trimisul tău. Cu ce patentă (falsă) sau mijloace a răscu- 
lat pe ţărani, care au fost ideile lor, ce excese au comis și cum 
s'a terminat această afacere. Te rog să nu consideri întrebările 
mele drept o indiscretiune, ci atribue-le numai dorinței mele 
de a fi informat asupra unui lucru atât de ciudat și important 
ca consecință, evenimentele petrecute fiind prea asemănătoare 
acelor petrecute cu mai mulți ani înainte în Boemia ». 

Scrisoarea aceasta este foarte însemnată; într'adevăr, Marele 
Duce Leopold atrage atentiunea Impäratului asupra adevă- 
ratului caracter al răscoalei. Nu mai era vorba de răzvrătirea 
unui mic grup de țărani împotriva stăpânilor maghiari, ci de o 
răscoală țărănească, care cuprindea masele Românilor din Ardeal, 

Ca răspuns la această scrisoare plină de întrebări, Împăratul 
îi face Marelui Duce, la 3 Decemvrie, o lungă expunere asupra 
evenimentelor, comunicându-i următoarele: « Abuzuri comise de 
proprietari ani de-a-rândul fac obiectul unor plângeri generale ale 
întregii naţiuni și în special ale celei valache ». Este de remarcat 

că Împăratul întrebuințează totdeauna termenul « Națiunea Va- 
lahă », cu toate că atunci nu erau încă recunoscuţi Românii din 
Ardeal ca naţiune. 

« Niciodată, continuă Împăratul, n'a fost mijloc de a remedia 
acestei situatiuni, nici cel putin de a introduce un regulament. 
Impărăteasa Maria 'Theresia a făcut zadarnic încercări în această 
privință. Numai cu greu am reuşit să impun Guvernului și 
Cancelariei să redacteze un asemenea Regulament, care însă până 
acum n'a fost trimis la destinație. Funcţionarii Domeniului 
Zlatna au beneficiat de numeroase privilegii. Cu toate plângerile 
lor repetate și anchetele făcute de o comisiune, nu sa ajuns 
la încetarea abuzurilor. Aflându-mă în anul trecut în țară — 
e vorba de a doua călătorie în Ardeal a Impăratului, din anul 1783 
— am instituit o nouă comisiune căreia i-am ordonat să-mi rapor- 
teze direct. Deputatiunea de țărani trimisă la Viena a primit 
dela Cancelaria maghiară asigurări în scris si a fost invitată 
să se întoarcă acasă şi să aștepte, în liniște şi fără teamă, deci- 
ziunea ce se va lua. 'Totuși acești trimiși întorcându-se la Zlatna, 
au fost arestați si maltratati. Unul dintre ei, numit Horia, a reușit 
să scape si a adunat țăranii, răsculându-i împotriva stăpânilor, 
asigurându-i că procedura Domnilor este contrarie poruncii 
Impăratului. 

« Guvernul a avut afară de aceasta si nefericita idee a insu- 
rectiunii nobililor, care împreună cu slugile lor maghiare au 
atacat pe românii răsculați. Prinzând 31 de țărani, nobilii au dispus 
tăierea capetelor lor fără a respecta vreo formă de procedură ». 

Insurectiunea nobilimii maghiare a provocat adânca indignare 
a Împăratului Iosif. El ordonă Cancelarului său, contelui Esterhazy, 
încetarea imediată a insurectiunii, care ar putea să degenereze în 
răzbunare personală cu grave urmări, pentru viitor. 

Incrucisarea instrucțiunilor împărătești cu rapoartele guver- 
natorului şi ale comandantului militar precum şi anevoioasa 
corespondență prin curier între Viena si Ardeal au contribuit 
mult la o prea târzie înțelegere din partea Împăratului Iosif 
a întregului complex de motive care au desläntuit răscoala lui 
Horia. Insusi Împăratul, mâhnit de contrazicerile informatiu- 
nilor ce îi veneau din Ardeal, se hotărăște a institui o comisiune 
specială sub președinția contelui Anton Jancovics. 

Activitatea acestei comisiuni este îndeajuns cunoscută. Impä- 
ratul Iosef a dat contelui Jancovics cele mai amănunțite instruc- 
tiuni asupra felului cum va trebui să procedeze, atrăgându-i 
atentiunea să nu se grăbească cu pedepsirea răsculaților, până 
când nu se va lămuri totul. Il solicitase să-şi îndrepte atentiunea 
nu numai pentru a ajunge la potolirea răscoalei, ci a încerca să 
împace pe feudali cu țăranii pe care-i desparte o ură națională 
şi religioasă, și să facă pe nobilii maghiari să înțeleagă că 
prin aplicarea unor pedepse severe, prin frângere pe roată, tra- 
gere în ţeapă și bătăi, nu se vor potoli spiritele, ci se vor îndârji 
şi mai mult. 

In cea din urmă scrisoare adresată contelui Jancovics, la 28 
Februarie, adică în ziua executării lui Horia și lui Cloșca la Alba- 
Iulia, Impäratul îi scrie că ar fi dorit să cunoască înainte de exe- 
cutarea lor, declaratiunile acestora, pentru a putea dispune să fie 
ascultați în ce privește unele chestiuni, despre care ar dori să 
aibă explicatiuni mai amănunțite. Deoarece însă, probabil, 
aceștia au fost deja executați, ar dori să fie informat si verbal 
din partea contelui Jancovics, pentru a cunoaște toate cauzele 
acestei răscoale. 

Este poate o indicatiune a destinului, că o moarte subită l-a 
împiedicat pe contele Jancovics de a-i mai vorbi vreodată Impä- 
ratului său despre martiriul dela Alba-Iulia. 

Cu ocazia procesului răscoalei, Horia și Cloşca, au refuzat 
a da vre-un răspuns contelui Jancovics. La cele mai insistente 
întrebări, ei cereau să fie duși în fața Impäratului, singurul dela 
care așteptau dreptate pentru națiunea română. Ei nu s'au 
răzvrătit împotriva feudalilor maghiari, pentru a se simți obli- 
gati a răspunde în fața unui reprezentant al lor. Drumul până 
la Viena la Impärat n'a fost prea greu, nici prea lung pentru 
Horia, de atâtea ori. Ultima sa dorință a fost a-l mai între- 
prinde încă odată, pentru a cere dela Împărat, ceea ce prin 
răscoală n'a reușit să obțină pentru Ardealul românesc. 

După 150 de ani, împlinirea ultimului său gând e îmbrăţi- 
şată de recunostinta unui neam întreg. 


OCTAVIAN BEU 


REFORMA ADMINISTRATIVĂ 


1. INTRODUCERE 


Reforma administrativă nu trebue privită ca o modalitate de 
asanare a finanțelor publice, ci trebue să fie traducerea juridică 
a unei ideologii politice si consecinţa principiilor constituționale 
consacrate, 

Dacă se examinează problema administrativă exclusiv în func- 
tiunea efectelor ei financiare, nu se pot realiza decât reforme 
fragmentare, lipsite de unitate și efemere. 

Sub presiunea necesităților financiare, s'a ajuns la mozaicul de 
texte care oglindesc intentiuni contradictorii si care pretind să 
reglementeze în momentul de față viața administrativă a țării. 

Președintele Consiliului de Miniştri francez, într'un discurs ţinut 
la 12 Octomvrie 1933,spunea că s'a creat în ultimul timp «o mis- 
tică a economiilor ». 

In asemenea condițiuni, reforma administrativă devine o simplă 
modalitate de asanare a finanțelor publice, modalitate care s'a 
dovedit pretutindeni a fi ineficace singură. Atunci nu mai este 
vorba de reformă în deplin înțeles al cuvântului, ci, cum spune 
d. C, Rousseau, de «un pragmatism inorganic » 2). 

Pentru multi publicisti, reforma administrativă este concreti- 
zată prin extinderea descentralizării administrative, pe care mulți 
o identifică greșit cu autonomia. Pentru alții, reforma se rezumă 
într'un cuvânt: regionalism. 


1) Reforme administrative, în 4 Annales du Droit et des Sciences So- 
ciales », Nr. 2-3/1934, pag. 123. 

In realitate, reforma administrativă este astăzi impusă de trei 
fapte importante care au un caracter universal. 

Primul, este progresul civilizaţiei care creează o nouă textură 
a societății, o nouă mentalitate colectivă, profund influențată de 
tehnica modernă și inspirată de noi idealuri. Acest fapt pretinde 
o ridicare a standardului de viață colectivă si cere o reformă 
calitativă a tehnicei administrative. 

Al doilea fapt este situația economică și financiară actuală care, 
dimpotrivă, impune o reducere a standardului de viață si cere 
o simplificare cantitativă a aparatului de Stat. Este adevărat că 
conjunctura financiară impune astăzi limite restrânse tendințelor 
pe perfecţionare a vieţii administrative, dar, înlăuntrul acestor 
limite, legiuitorul este dator să clădească o operă juridică armo- 
nioasă, care să fie fructul unei concepții unitare. 

Al treilea fapt îl constitue presiunea evenimentelor politice ex- 
terne şi interne. In adevăr, alta trebue să fie organizarea admi- 
nistrativă a țării în epocile de linişte socială şi de pace, alta trebue 
să fie această organizare în epocile turburi sau de consolidare 
internă. 

Reforma administrativă poate fi concepută drept consecință a 
unei reforme mai profunde, în legătură cu reforma constitutio- 
nalä. Asa s'a întâmplat în Rusia, Germania, Italia, Spania, Ju- 
goslavia si Polonia. Schimbarea temeliilor organizării de Stat 
impune o nouă rânduială administrativă. 

Reforma administrativă poate fi concepută în limitele consti- 
tutiei în vigoare. Greșit cred unii că, în acest caz, perspectivele 
sunt limitate; principiile constituționale sunt destul de generale 
ca să lase legiuitorului ordinar o largă inițiativă în materie de 
organizare administrativă. Astfel s'a procedat în Anglia, Belgia, 
Ungaria, Lituania, Cehoslovacia, Turcia și România. 

In Franţa, reforma administrativă a dat naștere unei literaturi 
bogate şi variate, multe idei au fost vânturate şi aproape nici una 
n'a fost tradusă în fapte. Au avut loc câteva declaraţii ministeriale 1) 
rămase fără efect. D. Louis Marin, deputat de dreapta, a prezentat 


1) Discursul d-lui A. Tardieu, în: calitate de președinte al Consiliului, la 
Dijon, la 1 Iunie 1930. — Declaraţia ministerială a cabinetului Boncour din 
22 Decemvrie 1932. — Discursul d-lui Daladier, în calitate de Preşedinte al 
Consiliului, la 12 Octomvrie 1933. 


24 

succesiv trei amendamente prin care cerea o temeinică reorga- 
nizare a administraţiei. Toate trei amendamentele au fost respinse 
de Camera Deputaţilor cu o mare majoritate (394 voturi contra, 
140 pentru reformă, la 8 Decemvrie 1933). 

Nu s'au realizat în Franţa decât mici reforme parţiale în legă- 
tură cu economiile bugetare: reforma lui Poincaré în 1926, în 
bună parte anulată prin legile votate de cartel în 1929, legile din 
15 Julie 1932, 17 Octomvrie 1933, privitoare la echilibrul bu- 
getar, si legea din 2 Ianuarie 1933, prin care se suspendă recru- 
tarea funcționarilor timp de un an. 

In schimb, în restul Europei continentale, activitatea legislativă, 
privitoare la dreptul administrativ a fost intensă în ultimii zece ani. 

Jugoslavia a procedat la o radicală reînnoire a așezămintelor 
constituționale și administrative. Prin legea asupra banovinelor 
din 3 Octomvrie 1929, prin legea asupra procedurii administra- 
tive din 9 Noemvrie 1930 ale cărei dispoziţii au devenit consti- 
tutionale (art. 82 până la go din Constituţia dela 3 Septemvrie 1931) 
şi prin legea asupra administrației comunale din 14 Martie 1933, re- 
gatul vecin este înzestrat cu un regim administrativ unitar şi modern. 

Ungaria, prin legea XXX din 28 Iunie 1929 asupra administrației 
comitatelor şi comunelor, a renovat vechile legi organice din 1886. 

Cehoslovacia şi-a reorganizat administrația prin legi funda- 
mentale în 1929. Polonia retușează neîncetat legile ei organice. 
Turcia, prin legea din 1929 asupra administraţiei vilaetelor (județe) a 
introdus dispoziții moderne în administrația ei locală. Această lege 
conţine şi un statut al funcționarilor administrativi. Până și Anglia 
a simplificat sistemul ei extrem de complicat, prin legea asupra 
administraţiei locale din 27 Martie 1927 (Local gouvernment Act). 

In România, ultima lege de organizare administrativă, publicată 
la 3 August 1929, a suferit modificări succesive prin 14 legi votate 
în spațiul de 5 ani, astfel că regimul actualmente în vigoare nu 
mai are decât o foarte vagă înrudire cu legea primitivă 1). 


1) LEGILE ADMINISTRATIVE VOTATE DELA 1925 PÂNĂ LA 
SFÂRȘITUL ANULUI 1934 


1. Legea pentru unificarea administrativă (L.U.A.), publicată în Monitorul 
Oficial Nr. 128 din 14 Iunie 1925, aplicată cu începere dela 1 Ianuarie 
1926. 

Putem spune cä pe cale de retusäri succesive s’a creat un re- 
gim administrativ nou, având un caracter empiric foarte pronunţat. 

Conducătorii statului român, de toate nuanțele politice, au 
căzut de acord că se impune o reformă temeinică și rațională. 

Faptele fundamentale amintite mai sus determină şi mijloacele 
prin care se poate realiza un fericit compromis între atâtea cerințe 
diverse. 

Putem deosebi cinci mijloace si anume: 

1. Modificarea geografiei administrative, prin o nouă împărțire 
rațională a teritoriului țării, adică crearea unei noi ierarhii de 
unități administrative și modificarea organizării unităților păstrate. 
Acest mijloc realizează o reformă cantitativă care influențează 
imediat situația financiară. 

2. Rationalizarea metodelor prin care acțiunea administrativă 
se manifestă; această rationalizare constitue o reformă calitativă. 

3. O judicioasă combinare a tendințelor fundamentale, adică a 
descentralizării și a desconcentrării, după natura unităților admi- 
nistrative create. 


2. Legea pentru aplicarea unor dispozitiuni din legea pentru unificarea 
administrativă, publicată în Monitorul Oficial Nr. 283 din 22 Decemvrie 1925. 

3. Legea pentru modificarea unor dispozitiuni din legea pentru unificarea 
administrativă, publicată în Monitorul Oficial Nr. 22 din Decemvrie 1925. 

4. Decretul Nr. 287 din 23 Ianuarie 1926, publicat în Monitorul Ofi- 
cial din 28 Ianuarie 1926, privitor la determinarea numărului consilierilor, 
cu 4 anexe. 

5. Regulamentul pentru aplicarea art. 17-25 și 101—107 din Legea uni- 
ficării administrative, publicat în Monitorul Oficial Nr. 21 din 26 Ianuarie, 
cu rectificarea publicată în Monitorul Oficial Nr. 27 din 2 Februarie 1926. 

6. Legea pentru organizarea administraţiei comunale a oraşului București, 
publicată în Monitorul Oficial Nr. 31 din 7 Februarie 1926. 

7. Legea pentru organizarea administratiunii locale (L.O.A.L.), publicată 
în Monitorul Oficial Nr. 170 din 3 August 1929. 

8, Legea pentru organizarea administrațiunii Municipiului Bucureşti 
(L.0.B.), publicată în Monitorul Oficial Nr. 202 din 11 Septemvrie 1929. 

9. Legea pentru modificarea art. 537 alin. 1, art. 367, alin. 2 şi 368 din 
L.O.A.L., publicată în Monitorul Oficial Nr. 291 din 31 Decemvrie 1929. 

10. Legea pentru organizarea Comitetului central şi Comitetelor locale 
de revizuire (L.C.R.), publicată în Monitorul Oficial Nr. 3 din 3 Ianuarie 
1930. 

11. Legea pentru modificarea art. 294, 297, 298, 299 din L.O.A.L., publi- 
cată în Monitorul Oficial Nr. 4 din 4 Ianuarie 1930. 

4. Reorganizarea administratiilor tuturor departamentelor con- 
form noilor principii, ceea ce ar realiza coordonarea si armoni- 
zarea diverselor funcțiuni ale Statului. Numai reorganizarea admi- 
nistratiilor locale şi a administrației Ministerului de Interne nu 
realizează decât o reformă parțială, repede zădărnicită prin ac- 
tiunea discordantă a celorlalte departamente. 

5. Întocmirea unui nou statut al funcționarilor publici, care 
să conţină şi ierarhizarea tuturor funcţiilor publice precum si 
armonizarea salariilor. 


II. TENDINŢELE FUNDAMENTALE 


In legătură cu problema administrativă, se pot deosebi astăzi 
cinci mari curente de opinie: 

a) Reformismul propriu zis, în cadrul Constituţiei în vigoare; 

b) Regionalismul autonomist, în cadrul unei Constituţii noi; 

c) Industrialismul; 


12. Legea pentru completarea art. 247 din L.O.A.L., publicată în Moni- 
torul Oficial Nr. 148 din 7 Iulie 1930, 

13. Legea pentru modificarea art. 462 din L.O.A.L., publicată în Moni- 
torul Oficial Nr. 148 din 7 Iulie 1930. 

14. Legea pentru modificarea art. 44, 178, 429, 430, 432, 435, 437, 453 si 
454 din L.O.A.L., publicată în Monitorul Oficial Nr. 23 din 29 Ianuarie 1931, 

15. Legea pentru modificarea unor dispoziţiuni din L.O.A.L. și din Legea 
pentru organizarea Municipiului Bucureşti (L. 1931), publicată în Monitorul 
Oficial Nr. 161 din 15 Iulie 1931. 

16. Legea pentru modificarea unor dispozitiuni din L.O.A.L., publicată 
în Monitorul Oficial Nr. 221 din 21 Septemvrie 1932. 

17. Legea pentru abrogarea unor dispozitiuni din Legea pentru modifi- 
carea unor dispoziţiuni din L.O.A.L,. din 15 Iulie 1931, publicată în Moni- 
torul Oficial Nr. 100 din 3 Mai 1933 (L. abrog.). 

18. Legea pentru modificarea Legii de organizare a Comitetului central şi 
a Comitetelor locale de revizuire (L. mod. C.R.), publicată în Monitorul 
Oficial Nr. 90 din 20 Aprilie 1933. i 

19. Legea pentru organizarea finanţelor locale (L.F.L.), publicată în 
Monitorul Oficial Nr. 88 din 14 Aprilie 1933. 

20. Legea pentru modificarea unor articole din Legea pentru organizarea 
administratiunii locale, publicată în Monitorul Oficial Nr. 65 din 18 Mar- 
tie 1934. 

21. Legea pentru modificarea unor dispozitiuni din Legea finanțelor 
locale, publicată în Monitorul Oficial Nr. 68 din 21 Martie 1934. 

d) Sindicalismul pur; 

e) Corporatismul integrat. 

Afară de cel dintâi, aceste curente sunt îndreptate împotriva 
concepției de stat liberal. 

Sindicalismul pur este chiar adversar noțiunii de stat. 

Regionalismul autonomist, industrialismul și sindicalismul tind 
a mări atributiunile și sarcinile statului, însă slăbesc mijloacele 
lui de acțiune, căci în realitate luptă contra conceptului de putere 
centrală. 

Deci, prima problemă constă în a constitui o armătură centrală 
solidă în care se pot desvolta libertățile individuale, locale, re- 
gionale sau corporative, fără să primejduiască integritatea Sta- 
tului național. 

Inainte de a porni la reforma administrativă, trebue deci fixate 
jaloanele unei ideologii politice; organizarea administraţiei este 
într'adevăr concretizarea acestei ideologii în domeniul activității 
statului si a subîmpărțirilor sale, si în relatiunile dintre indivizi 
şi diversele colectivități de drept public. 

Sociologia a dovedit existența unor scopuri supraindividuale, 
unei conştiinţe a comunității, unei voințe generale deosebite de 
voinţa indivizilor componenți !). Nu este locul aci să examinäm 
natura acestei voințe, ne vom mărgini să admitem existența unei 
voințe naţionale, existența unei voințe colective locale sau regio- 
nale și existența voințelor individuale; nici nu se poate concepe 
noțiunea de democraţie fără o prealabilă admitere a existenței 
unor voințe colective, deosebite de voința individuală. 

Voința colectivă are conştiinţa unor scopuri comune supra- 
individuale, are simțul solidarităţii, care recunoaşte și necesitatea 
unui comandament. Dela început deci, întâlnim două noțiuni 


1) Chestiunea de a ști dacă existenţa unei voințe generale distincte de 
suma vointelor individuale este o realitate sau un concept, a dat loc la vii 
controverse care amintesc celebra dispută medievală între realiști și nomi- 
nalişti. Universalia sunt realia, spune Academia; universalia sunt nomina, 
spun pozitiviştii. Ne raliăm la conceptualismul lui Abailard care zice: Uni- 
versale neque ante rem, nec post rem sed in re. Ideea de voința generală 
pusă în valoare de J. J. Rousseau este obiectul unei imense literaturi; deosebit 
de interesante sunt părerile profesorului Rudolf Laun dela Universitatea 
din Hamburg, expuse în cartea sa: « La démocratie », apărută în 1933 în Biblio- 
teca Institutului internațional de drept public. 

fundamentale în dreptul public: conștiința colectivă și constrân- 
gerea. 

Sociologia modernă a mai demonstrat că Statul, guvernul sau, 
cum se spune în românește atât de plastic, «stăpânirea», precum 
si ierarhiile sociale nu sunt abstractiuni, ci produse naturale ori- 
cărei societăți evoluate 1). 

Administraţia, în sensul larg al cuvântului, este strâns legată 
de noţiunea de stăpânire, de comandament; administrația presu- 
pune o voință unitară și o constrângere. 

Toate problemele pe care administraţia trebue să le rezolve nu 
privesc întreaga colectivitate, nu sunt toate naționale; multe pri- 
vesc numai colectivitätile minore (regionale sau locale); deci este 
natural ca rezolvarea acestor probleme să fie lăsată în seama con- 
ducerii acestor colectivități. 

Voința colectivitätilor minore intră atunci în concurență cu 
voinţa întregii colectivități. Delimitarea zonei de activitate a fie- 
cărei colectivități, adică împărţirea competenţelor între puterea 
centrală si autoritățile locale, este cea mai delicată problemă a 
dreptului administrativ. 

Gradul de subordonare a vointelor locale față de voința cen- 
trală măsoară gradul de descentralizare a administraţiei. 

Legiuitorul fixează si deplasează limitele competențelor acor- 
date fiecărei autorități. Determinarea acestor limite rezultă din 
ideologia politică de care este inspirată legiuitorul. 

Colectivitätile de drept public sunt organizate sub formă de 
persoane juridice politico-teritoriale 2): Statul, provincia, județul, 
comuna. 

Orice administraţie presupune : o organizație ierarhizată și puteri, 
adică competențe acordate fiecărui eşalon. 

Majoritatea autorilor disting patru sisteme de repartiție a com- 
petentelor între diversele persoane juridice politico-teritoriale si 


1) La finele unei broșuri apărute în 1934: « Statul, autoritatea politică 
şi ierarhiile sociale », am dat o bibliografie sumară a lucrărilor recente apă- 
rute în acest domeniu. 

2) Această expresiune atât de plastică este dată de d. profesor P. Negu- 
lescu şi conţine toate elementele care caracterizează acest soi de persoane 
morale. Prof. P. Negulescu: « Tratat de drept administrativ român », vol. I, 
ediţia a IV-a, 1934, pag. 92. 

anume: centralizarea, descentralizarea, autonomia și federalismul, 
Aceste patru sisteme schematice se deosibesc prin gradul de des- 
centralizare ce le caracterizează. 

In realitate, aceste sisteme sunt categorii teoretice create de 
rațiunea juridică, pentru a desemna diversele modalități prin 
care se realizează un echilibru între forța guvernamentală 
(voința centrală), cu tendințe centralizatoare și unificatoare, şi 
voinţa colectivitätilor locale care tind la diversificare şi la au- 
tonomie. 

Nu găsim nicăieri realizat un sistem pur; pretutindeni găsim 
sisteme mixte, adică combinaţii cu care intră într'o proporţie va- 
riabilă sistemele tip. Aceste combinații se deosebesc în realitatea 
vieţii politice prin mii de nuanțe. 

Nu se poate nici măcar afirma, cum fac unii autori, că cele 
patru sisteme teoretice, așa cum le-am enumerat mai sus, sunt 
așezate în ordinea unei demotratizări crescânde. 

Bunăoară în Franţa, sub regimul monarhiei absolute, adminis- 
tratia regală centralizată era condusă în provincie de guvernatori 
sau intendenti care, în teorie, se bucurau de puterea discretionarä 
de a decide în numele Regelui. Totusi exista o administraţie lo- 
cală autonomă, deoarece puterile guvernatorului erau limitate prin 
cutume respectate de ambele părți. Sub regimul republican de- 
mocratic, reprezentantul puterii centrale, prefectul, se amestecă 
mult mai des și direct în treburile comunelor decât foștii 
guvernatori. Administrația republicană actuală este, în practică, 
mult mai puternică şi mai centralistă decât vechea administrație 
regală zisă absolută. 

Regimul sovietic este bazat în teorie pe federalizarea sovie- 
telor de diferite categorii şi pe sistemul reprezentativ; în fapt, 
există o putere centrală absolută care a absorbit toată activitatea 
administrativă și a realizat un centralism efectiv. 

Regimul administrativ român este un amestec de centralizare 
moderată, de descentralizare limitată și de desconcentrare. 

Trebue să renuntäm deci la clasificări prea absolute si să ob- 
servăm, dincolo de definițiile juridice, jocul forțelor antagoniste, 
care, sub presiunea evenimentelor politice şi sociale și sub impul- 
siunea unor mistice schimbătoare, realizează un echilibru dinamic 
turnat de legiuitor în formule juridice. 

III. AUTONOMIE 


O colectivitate este autonomă când se guvernează prin pro- 
priile sale legi; această definiţie este de acord cu etimologia cu- 
vântului autonomie. Într'o lucrare apărută în volumul omagial 
dedicat d-lui profesor Paul Negulescu, am propus să se deose- 
bească două feluri de autonomie. Vom rezuma aci argumentarea 
noastră. Aceste două feluri de autonomie sunt: 

1. Autonomia originară, izvorită dintr'un fapt istoric medieval.. 
Cu excepţia câtorva centre importante care au avut «ab antiquo » 
statutul lor propriu, aglomeratiile urbane au cucerit autonomia 
lor prin luptă şi au consolidat-o prin contracte, câtă vreme provin- 
ciile si comitatele derivă din fief. Această mișcare către libertăţile: 
locale rezultă din sfortäri izolate si a avut un caracter de revendi- 
care, Autonomia originară a fost generalizată și consacrată prin obi- 
cei si a devenit o instituție cutumietă. Ideea generală abstractă de 
autonomie a izvorît dintr'o sumă de fapte locale. Mai târziu, legea 
a intervenit pentru a reglementa și a armoniza libertăţile locale 
astfel cucerite cu interesele nationale. Astfel a fost în vechea Frantä 
monarhică, în vechea Italie, în Germania până la constituția din 
Weimar; așa este și astăzi în Anglia si în Ungaria. 

2. Autonomia derivată care este o instituţie juridică legală, o 
creație a puterii centrale şi are o îndoită origine. 

Prima o constitue progresul ideilor democratice. Instituţiile li-- 
berale sunt mai mult realizarea unei mistici care a dominat în- 
treaga societate a unei epoci, decât rezultatul unor lupte locale. 

Animatorii acestei mistici au cucerit puterea politică în totalitatea 
ei, încă dela început, In acest caz, ideea generală a creat faptele locale. 

Al doilea factor care a contribuit la crearea autonomiei deri- 
vate este progresul civilizației, complicarea crescândă a vieţii so- 
ciale, ridicarea standardului de viaţă și triumful tehnicei, care au 
impus puterii centrale, incapabilă să suporte o activitate atât de 
intensă şi de diversă, o descongestionare a activității adminis- 
trative în profitul colectivitätilor locale si al marilor servicii pu- 
blice autonome cu caracter pur economic. 

Această descentralizare teritorială și pe servicii este o conce- 
siune acordată de puterea centrală si este limitată dela început 
printr”o lege organică, si nu prin cutumă. 

Astfel s'au petrecut lucrurile în Franţa şi Italia modernă și în 
România. În România s'a petrecut un fenomen curios: sub inspi- 
rațiunea unei ideologii ultra-democratice, s'a alcătuit și votat legea 
pentru organizarea administrațiunii locale din August 1929, care 
lărgea într'atât noțiunea de descentralizare, încât litera acestei 
legi acorda administratiilor locale o adevărată autonomie derivată. 
In practică însă, când legea s'a pus în aplicare, această autonomie 
sub influența puterii executive a fost repede redusă la dimen- 
siunile unei descentralizări obișnuite. 

Se poate observa un fenomen mai general, și anume, că cele 
două forme de autonomie, originară și derivată, deosebite ca ori- 
gine și dezvoltare, tind a se contopi în legislatiile moderne cu 
noțiunea de descentralizare. 

De altfel, nici democraţia, nici Statul autoritar nu mai admit 
autonomia în sensul originar al cuvântului, 

In adevăr, democraţia autentică, bazată pe egalitatea riguroasă 
cetățenilor, pe drepturile individuale sacre şi inalienabile, cere ca 
toate fractiunile națiunii să fie supuse la același regim; fiecare 
om, fiecare colectivitate minoră are dreptul la aceeaşi cantitate 
de libertate, garantată de întreaga colectivitate, 

Fiecare unitate politică teritorială este organizată după un 
model uniform şi obligator impus de legile organice. 

Puterile autorităților locale derivă din voința puterii legislative 
centrală. Democraţia adevărată este rationalistä și, ca atare, tinde 
către uniformitate, către forme arhitectonice precise și bine 
determinate, către universal, Cel mai strălucit exemplu de 
realizare ni-l oferă administrația franceză, în care fantezia locală 
este cu desăvârșire exclusă. 

Istoria instituțiilor politice franceze ne arată cum regalitatea a 
tins si ea, prin o îndelungată sfortare și prin perfecționarea admi- 
nistratiei regale, mai întâi la reducerea, apoi la armonizarea 
autonomiilor locale cucerite sub regimul feudal. 

In Austro-Ungaria, monarhia Habsburgilor printr'o seculară 
evoluţie a transformat un conglomerat de state şi de provincii 
cu mentalități şi civilizații profund deosebite, într'un imperiu co- 
herent, prin crearea unei administrații imperiale solide suprapuse 
administratiilor locale. Printr'o abilă politică de delimitare a com- 
petentelor, prin patente și decrete, s'a transformat autonomia în 

descentralizare si s'a acoperit întreg imperiul cu rețeaua adminis- 
tratiei imperială care a dat si instituţiilor locale o coloratură K.u.K. 
S'a creat astfel un patriotism imperial. 

S'a făurit astfel o armătură atât de solidă, încât ea singură a 
permis unui imperiu polietnic, poliglot, policonfesional, în care 
mocneau tendințe divergente, să reziste timp de câteva secole 
cauzelor de destrămare. O bună administraţie: iată secretul co- 
eziunii imperiului Austro-Ungar. 

In Italia, Germania, Portugalia, Turcia, unde partizanii 
statului autoritar si totalitar socot că statul este ființa supremă 
dela care derivă orice putere și față de care indivizii și colec- 
tivitätile interne n'au decât datorii, este evident că autonomia nu 
are sens, și descentralizarea se transformă în desconcentrare. 

Din cele expuse mai sus, reiese că autonomia, în sensul literal 
al cuvântului, nu este o formă de administrație compatibilă cu 
textura statului modern, în structura lui evoluată. Autonomia, 
prin natura ei însăși, este o protestare împotriva statului unitar. 


IV. DESCENTRALIZARE 


Descentralizarea este compatibilă cu noţiunea de Stat unitar, 
căci descentralizarea administrativă, în înțelesul adevărat şi ju- 
ridic al cuvântului, nu are un conținut politic, ci este o metodă de 
administraţie. 

O administrație este centralizată când administrarea intereselor 
locale sau regionale este încredințată, agenților numiţi de puterea 
centrală, supuși ierarhiei generale si rigide a statului. Acest sis- 
tem exclude participarea directă a localnicilor la administrarea 
afacerilor publice locale. 

Puterea centrală, în principiu, tinde la soluții comune, la uni- 
formitate; inevitabil, agentul centrului care conduce o adminis- 
tratie locală ar fi inspirat de aceste tendinţe si va nesocoti în bună 
parte problemele specifice -ale localităţii. Chiar dacă aceste pro- 
bleme nu sunt nesocotite, chiar dacă soluţiile guvernului sunt 
bune și aplicabile, din motive psihologice (rezistența pasivă a po- 
pulatiei, indiferența ei din ce în ce mai pronunțată față de tre- 
burile obștești), împiedică administrația centralistă să obțină re- 
zultatele așteptate. 

De altfel sistemul pur centralist este caracteristic epocilor de 
schimbare de regim, de răsturnări de situaţii politice sau de apă- 
rarea statului împotriva pericolelor externe si interne. Indatä ce 
liniștea se restabilește si regimul devine durabil, administrația tinde 
la descentralizare. 

Descentralizarea administrativă nu presupune lupta împotriva 
puterii centrale, nici neîncredere față de dânsa, ceea ce este una 
din caracteristicele autonomiei adevărate ; descentralizarea nu rupe 
unitatea dreptului naţional, ci este dimpotrivă bazată pe împăr- 
tirea competențelor între puterea centrală și autoritățile locale. 
Această împărțire de atribuţii și competențe este hotärîtä de pu- 
terea legiuitoare centrală în numele națiunii, care decide care sunt 
chestiunile de interes local sau regional şi care sunt acelea 
de interes general și național. Deci descentralizarea izvorăște 
dintr'un act de voință națională, iar autonomia dintr'o mişcare 
de revendicare locală. 

Istoria instituţiilor politice ne arată că autonomia ca şi centra- 
lizarea sunt forme care, în mod irezistibil, tind a evolua spre o 
forma mai stabilă, caracteristica vremurilor liniștite, care este des- 
centralizarea administrativă. 

Totuși, se poate observa o nuanţă între descentralizarea de ori- 
gine democratică si descentralizarea de origine autoritară. In pri- 
mul caz, responsabilitatea pentru buna conducere a treburilor pu- 
blice păstrează un caracter colectiv, difuz, datorită originii sale, 
astfel că în practică această responsabilitate este aproape inexis- 
tentă. În al doilea caz, responsabilitatea a păstrat un caracter 
personal, deci a rămas efectivă, căci în definitiv nu există res- 
ponsabilitate reală decât aceea legată de o persoană. 

Descentralizarea comportă în mod esențial aplicarea noțiunilor de 
alegeri locale (participarea localnicilor la conducerea afacerilor 
locale) și de libera deliberare asupra chestiunilor pe care legiui- 
torul le-a declarat de interes local sau regional. Relatiunile dintre 
administrația centrală si administratiile locale sunt determinate 
prin felul cum s'a făcut împărțirea competențelor, adică prin 
gradul de descentralizare, deci prin gradul de libertate acordat 
autorităţilor locale. 

Deşi, din punctul de vedere strict tehnic, se poate admite că 
o administrație centralizată este mai ieftină, mai impartialä, mai 

perfecționată, totuşi aceste elemente materiale nu sunt suficiente; 
trebue ținut socoteală de elementele psihologice și afective pre- 
cum: nevoia imperioasă de o libertate compatibilă cu scopurile 
naţionale, obiceiurile regionale şi locale care determină un anume 
fel de a trăi, raporturile de vecinitate care variază dela o regiune 
la alta si creează o mentalitate locală. 

Dacă, în vremurile normale, descentralizarea pare a fi forma 
de administrație cea mai rațională, problema ce se pune este de 
a determina limitele și conţinutul descentralizării. 

Competența administratiilor locale are două izvoare: 

a) Tradiția, fapt social anterior legii si care este un produs 
al evoluţiei istorice; acest izvor determină aproape exclusiv com- 
petenta administratiilor autonome, în sensul originar al cuvântului, 
numai în urmă a venit contractul inspirat de cutume; 

b) Legea de organizare, fapt politic modern. In unele țări 
(Anglia, Ungaria), legea a recunoscut şi a organizat competențele 
moştenite din tradiție, adaptând unele la vremurile de astăzi. 
In cele mai multe țări, în special în România, legea de organizare 
a creat, dela început, în mod exclusiv competența autorităţilor 
locale. In Principatele române, ordonantele voevozilor date în 
materie administrativă erau legi; ele nu aveau caracterul contrac- 
tului feudal. 

Oricare ar fi izvorul competenţei, în măsura în care colectivi- 
tatea locală exercită funcțiuni de autoritate, relatiunile între auto- 
ritate si indivizi sunt reglementate prin dreptul public. 

In dreptul public modern se deosibesc două sisteme de deter- 
minare a competenţelor: 

a) Sistemul anglo-saxon, în special practicat în Anglia și care 
a organizat o pluralitate de autorități locale. Fiecare nevoie locală 
este satisfăcută printr'un organ propriu; sunt astfel consilii și 
comitete pentru fiecare ramură de activitate administrativă: con- 
siliul pentru azistentä, consiliul pentru școală, consiliul pentru 
alimentarea cu apă, consilul de igienă, pentru transportul în co- 
mun, etc., fiecare având o gestiune aparte si un buget separat. 

Circumscriptiile în care acționează aceste organe nu se supra- 
pun. Avem astfel un complex de organe si de circumscripții, fie- 
care împlinind un scop special. Pe de altă parte, fiecare organ 
sau autoritate are exclusiv competenţa fixată de lege, nu există 

un organ cu o competență generală, cum este de pildă la noi con- 
siliul comunal. Când o activitate nu este prevăzută în textul legii 
și atribuită unui anumit organ, nici o autoritate nu are dreptul 
s'o organizeze. 

Acest sistem, care este o moștenire a tradițiilor din trecut, a 
devenit incompatibil cu viața. modernă si prezintă multiple in- 
conveniente precum: alegeri multiple şi prea dese, care provoacă 
indiferența generală, circumscripţii încâlcite, lipsa unei priviri ge- 
nerale, în special în materie de finanțe. Inconvenientele sunt de 
aşa natură, încât de câţiva ani a început în Anglia o reacțiune 
care tinde să constitue un drept administrativ şi servicii centrale 
si regionale 1). 

b) Sistemul continental. Fiecare colectivitate locală este condusă 
de un corp electiv, având dela lege o competenţă generală pentru 
tot ceea ce legiuitorul a socotit că este de interes local. Tot ceea 
ce nu este rezervat administraţiei centrale, tot ceea ce nu este 
interzis de lege, este de competența acestui corp. Acest corp alege 
si organele executive locale. Circumscriptia în care se exercită 
competenţa este unică şi cuprinde întreg teritoriul comunei, al 
judeţului sau al regiunii, după felul autorității. Colectivitatea lo- 
cală sau regională, astfel organizată, este dotată cu personalitatea 
juridică, are un patrimoniu, exercită drepturile și prerogativele 
unei autorități publice (constrângere), în limitele fixate de lege. 

De altfel, noţiunile de corp deliberativ ales, de persoană juri- 
dică și de descentralizare sunt în acest domeniu inseparabile. 

In sistemul anglo-saxon, administraţia locală este înainte de toate 
administrația unui comitet de cetățeni aleşi, în care funcţionarul 
nu exercită puteri, ci este sau un sfătuitor al alesului omnipotent, 
sau un executor tehnic. 

Italia, țările germane, Ungaria, Jugoslavia, Cehoslovacia au 
adoptat sistemul continental, însă funcţionarul joacă un rol deter- 
minant, şi colaborarea aleşilor cu funcționarii este mult mai strânsă. 
In aceste țări avem atât la centru, cât si la periferie guverne de 
experţi. 


1) In privinţa acestei mișcări, deosebit de interesant este articolul d-lui 
Ph. Develle din + Revue politique et parlementaire » din August 1933, unde 
se descrie amănunţit acest fenomen de modernizare. Vezi şi critica d-lui 
Harold I. Laski: «La Grammaire de la Politique », cap. VII—X. 

România a adoptat și ea sistemul continental, funcţionarul însă, 
departe de a fi considerat ca un colaborator tehnic care asigură 
mersul continuu şi normal al serviciilor publice, este terorizat de 
personalul politic în scopul de a-l obliga să slujească cu precă- 
dere interese politice înaintea intereselor legale. 


V. DESCONCENTRAREA 


Deseori desconcentrarea este confundată cu descentralizarea 
administrativă; am stabilit mai sus caracteristicele descentralizării. 
Desconcentrarea este un complex de măsuri administrative prin 
care puterea centrală își organizează exercițiul competenţei. Avem 
desconcentrare când unele atribuţii ale puterii centrale sunt exer- 
citate de organe periferice ale statului, adică când unele organe 
centrale sunt deplasate spre periferie. 

Baza juridică a desconcentrării este delegarea de puteri. Descon- 
centrarea administraţiei centrale se poate realiza prin trei metode: 

a) Statul îşi creează la periferie cadre şi organe proprii pentru 
serviciile sale; în acest caz, țara este împărțită în circumscripții 
conduse de agenți ierarhizati ai statului, care exercită puterile 
delegate de autoritatea centrală, și circumscripţii dotate cu per- 
sonalitatea morală, în care se exercită exclusiv administrația des- 
centralizată prin organele ei proprii; 

b) Statul întrebuinţează cadrele si organele administratiilor 
descentralizate sau autonome și le însărcinează prin delegaţie să 
îndeplinească unele atribuţii de stat. In acest caz, ţara este îm- 
pärtitä într'o singură rețea de circumscripții, și administratiile 
locale au o îndoită calitate; prima ca reprezentante ale adminis- 
tratiei de stat cu puteri delegate, si a doua ca reprezentatne ale 
intereselor locale, cu puteri proprii date de lege (Wiirtemberg, 
Prusia, Baden, înainte de 1933); 

c) Mai există un sistem mixt în care statul exercită unele atri- 
butii prin organele sale periferice proprii si alte atribuţii prin 
delegație date organelor administrației descentralizate. Acest sis- 
tem este cel mai răspândit și este adoptat de legiuitorul român. 

In acest sistem găsim la periferie organele administratiilor des- 
centralizate si organele administraţiei centrale desconcentrate. In 
general, activitatea administraţiei centrale se exercită în cadrul 

circumscripțiilor administrației descentralizate; totuși pot exista 
în plus alte circumscripții pentru administrația de stat. 

In Italia, Jugoslavia, Franța, administrația centrală își exercită 
activitatea prin organe proprii pe eșalonul regional (provincie, 
banovine, departament) si prin organele administraţiei descen- 
tralizate pe eșalonul comunal. 

In România sistemul este următor: 

Cadrele în care activează administrația descentralizată sunt ju- 
detul și comuna prin organele elective proprii (consilii). Cadrele 
pentru desconcentrarea activităţii puterii centrale sunt actual- 
mente: judeţul, plasa şi comuna; la județ prin organe proprii, 
prefectul și serviciile județene de stat, la plasă prin primpretor 
şi la comună prin notar, organ al puterii centrale şi prin primar, 
organ al administraţiei locale. Legea din 1929 prevedea o uni- 
tate provincială de desconcentrare: directoratul, și ante-proectul 
actual de lege administrativă prevedea o nouă circumscripție 
pentru desconcentrare: ținutul. 

Dispoziţiile art. 4 din Constituția dela 1923, care privesc împăr- 
tirea teritoriului țării din punct de vedere administrativ, se referă 
la unităţile teritoriale conduse prin administrația descentralizată, 
ele nu privesc circumscripțiile pentru desconcentrarea adminis- 
tratiei centrale (plasă, directorat, ţinut) care, neavând nici perso- 
nalitate juridică, nici buget, nici adunare electivă, sunt simple 
organe ale puterii centrale, deci nu sunt contrare prevederilor 
Constituţiei. 

Ca exemplu de ţară care a întrebuințat prima metodă, putem 
da vechiul imperiu austriac, Administraţia de stat era încredin- 
tatä exclusiv agenților imperiali; legile, decretele si patentele im- 
periale au delimitat cu grijă zona de activitate a administrației 
autonome, care nu exercita atribuții de stat. Astfel, în ducatul 
Bucovina, administrația imperială se exercita prin guvernator cu 
serviciile centrale de stat si căpitanii de district (Bezirkshauptmann) 
toți numiți de puterea centrală, pe când administrația autonomă 
era încredințată Dietei, mareșalului țării, care prezida comitetul 
țării, şi consiliilor comunale. 

In cazurile când statul întrebuințează exclusiv (b) sa nu (c) 
cadrele administraţiei descentralizate, autoritățile locale au două 
feluri de atributiuni (Wirkungskreise). 

1. Atributiuni proprii (eigener Wirkungskreis) în materie de 
administraţie locală, 

2. Atributiuni delegate (übertragener Wirkungskreis) în materie 
de administraţie de stat. 

Delegarea de atributiuni nu se poate da decât pe cale de lege, 
iar nu pe cale de deciziune unilaterală, căci executivul, având el 
însuși o putere delegatä, nu o poate delega la rândul lui; a fortiori, 
delegarea nu se poate da pe cale de contract cum se făcea în ve- 
chiul drept, deoarece concepţia patrimonială a suveranității nu 
mai este acceptată. 

Delegarea de puteri creează în favoarea administrației locale 
astfel investită un drept la exercitarea puterilor delegate, drept 
ce nu poate fi revocat «ad nutum ». Exercitarea acestor puteri prin 
esența lor trebue să fie continuă si publică şi membrii colectivi- 
tätii trebue să fie în măsură să știe cui să se adreseze pentru a 
obţine prestarea serviciului public. 

Conţinutul delegației este foarte variabil după țări şi epoci. 
Delimitarea între atribuţii ce pot fi delegate și cele ce nu pot fi 
delegate depinde de gradul de civilizație, de tradiţii, de mora- 
vuri, de ideologia politică dominantă şi de circumstanțele geo- 
grafice; bunăoară, ar fi rațional ca într'o ţară săracă în mijloace 
de comunicaţii, sau cu o populație rară, să se acorde cât mai multă 
putere organelor locale. 

Delimitarea este hotärîtä de legiuitor. In ţările germane din 
Reich (Prusia, Bavaria, Baden, Würtenberg, etc.), însăși consti- 
tutia determină partajul competențelor ; în Franţa şi în România, 
competențele sunt determinate prin. legile de organizare. 

In Germania, în principiu, funcţionarul care exercită puterea 
delegată rămâne funcționar comunal sau provincial; el este supus 
în ceea ce privește exercitarea acestor atribuții controlului sta- 
tului, suprapus controlului șefilor locali. 

Sistemul românesc prezintă o particularitate interesantă. Avem 
doi funcționari care, deși sunt agenţi ai puterii centrale, deci su- 
puşi ierarhiei funcționarilor de stat, au totuşi importante atribu- 
tiuni în conducerea administrației descentralizate: prefectul și no- 
tarul, primul cheia de boltă a administraţiei regionale, al doilea 
element primordial al administrației comunale, amândoi organe 
de legătură între puterea centrală și adunările deliberative locale. 

Acest sistem s'a dovedit cel mai nimerit în țara noastră şi, după 
felurite încercări (notar-functionar comunal, prefect administrativ), 
s'a revenit la sistemul tradițional. 

Organele investite cu atribuţii de administrație de stat au drep- 
tul de investigatiune şi de informatiune, au rolul de organe de 
execuţie a dispozițiilor puterii centrale și au o putere oarecare 
de deciziune. 

Chestiunea cea mai importantä de care depinde eficacitatea 
desconcenträrii este determinarea puterii de deciziune acordatä 
organelor locale. Când aceastä putere este prea limitatä, atunci 
aceste organe nu mai sunt decât simple organe de control si de 
executare si avem a face cu un centralism real, iar nu cu o admi- 
nistratie desconcentrată. Este locul aci să deosebim aparența de 
realitate. Se pot acorda prin texte administratiilor locale descen- 
tralizate puterea de deciziune ; descentralizarea rămâne teoretică 
câtă vreme executarea acestor deciziuni este încredințată orga- 
nelor puterii centrale fără garanții. 

Se pot crea organe de desconcentrare a administrației centrale 
fără nici un folos pentru populație, câtă vreme aceste organe au 
fost create mai mult pentru comoditatea administrației, decât 
pentru folosul real al populației, cum a fost cazul directoratelor, 
care pe lângă aceasta au fost sabotate de administrația minis- 
terelor. 

Descentralizarea presupune încredere în națiune, desconcen- 
trarea presupune încredere în funcționari; fără ele nu este 
posibilă o administrație rațională. 


VI. INFLUENŢA MOMENTULUI ISTORIC 


Influența momentului istoric asupra regimului administrativ este 
covârșitoare. Când evenimentele externe sau interne sunt de na- 
tură să neliniștească opinia publică, când se ivesc pasiuni peri- 
culoase, atunci în mod spontan puterea centrală devine mai au- 
toritară, întinde prerogativele sale, strânge toate forțele națiunii 
şi se observă un regres al autonomiei locale. 

Când s'a restabilit liniștea, când a renăscut prosperitatea, atunci 
se deșteaptă și sentimentul de libertate și azistăm la o renaștere 
a autonomiilor locale. 

Se observă astfel un sincronism natural între mersul eveni- 
mentelor politice şi regimul administrativ. La depresiuni econo- 
mice si politice corespunde o regresiune a libertăților locale, la 
epoci de liniște si de prosperitate corespunde o înflorire a des- 
centralizării. 

La aceste fenomene generale, valabile pentru toate țările civi- 
lizate se adaugă fenomene specifice țărilor noi sau țărilor care, 
în urma tratatelor de pace, se găsesc în plină perioadă de con- 
solidare. Provinciile alipite care au fost supuse timp de secole 
la dominatiuni străine au păstrat urme de tradiții, au păstrat 
întrucâtva un fel de a trăi și de a gândi, impus prin o seculară 
convietuire cu ocupanţii. In aceste state, se impune deci consoli- 
darea unităţii politice prin crearea unei mentalități comune. 
Această operă nu se poate desăvârși păstrând autonomia pro- 
vincială. Administraţia în țările noi nu are numai sarcina de 
a administra interesele colective, mai are o misiune educa- 
toare și creatoare care trebue desăvârșită în cadrul tradiţiilor 
naţionale. 

Publiciştii si criticii doctrinari din Europa occidentală care, ju- 
decând în absolut, pretind că regimul administrativ bazat pe cât 
o mai largă descentralizare la toate eșaloanele este valabil pentru 
toate popoarele și toate timpurile, uită prea des lunga serie de 
sfortäri, de lupte, de revolte, de renuntäri, pe care se întemeiază. 
actuala soliditate a patriei lor. 

România se găsește într'o perioadă de creatiune activă și de 
consolidare naţională, deci nu poate fi vorba de aplicarea unui 
sistem abstract, ci mai de grabă de a realiza un regim adminis- 
trativ mai mult empiric decât teoretic, care să fie un instru- 
ment de consolidare națională, iar nu o piedică în calea realizării 
unui stat național puternic care a avut şi va avea de jucat, la 
porţile orientului un rol măreț, dar spinos. 


VII. NOUL PROECT DE LEGE ADMINISTRATIVĂ 


In momentul când studiul de față era cules, guvernul a depus 
pe biroul Senatului noul proect de lege, de mult anunţat. Este 
locul aci să-l examinăm pe scurt, la lumina principiilor enunțate 
mai sus, lăsând la o parte detaliile tehnice. 

Mai întâi trebue să constatăm că cerințele impuse de momentul 
istoric actual şi de poruncile ideii naționale sunt în bună parte 
împlinite. 

Proectul este un instrument de unificare naţională, pe când 
legea dela 1929 favoriza prea mult tendințele autonomiste. 

Proectul actual este mai mult o consolidare a regimului admi- 
nistrativ empiric actualmente în vigoare, așa cum a ieșit din nu- 
meroasele modificări si retusäri survenite în ultimii ro ani, decât 
o operă originală cum a fost legea din 1929. S'a acumulat în acest 
răstimp, un bogat material experimental pe care autorii proec- 
tului l-au folosit cu multă circumspectiune. 

Utilizând materiale verificate de experiență, s'a construit un 
edificiu juridic în care se pot recunoaște urmele edificiilor ante- 
rioare armonizate si consolidate. Aceasta nu înseamnă că con- 
structia propusă este cea mai elegantă sau cea mai logică; ea este 
însă, înainte de toate, practică, | 

Multe simplificări propuse au figurat în unele proecte ante- 
rioare, depuse de guvernele precedente, altele au si intrat în 
practica administrativă, toate au fost admise de principalele partide 
întrucât erau fructul experienței. 

Ni se pare că în momentul istoric actual, regimul administrativ 
cel mai nimerit pentru ţara noastră este desconcentrarea activi- 
tății statului pe unităţi puternice, pe județe mari în care si acti- 
vitatea județeană propriu zisă va putea să se dezvolte mai cu folos, 
alături de o descentralizare comunală limitată la interesele pur 
locale, însă reală și efectivă. 

Această desconcentrare se poate efectua pe regiuni sau pe ju- 
dete. Astăzi, administrația de stat este în parte desconcentrată 
în cadrul județului, însă organele astfel desconcentrate au 
o putere de deciziune prea limitată şi în realitate sunt mai de 
grabă simple organe de executare a deciziunilor administrației 
centrale. 

Astfel randamentul acestor servicii este deplorabil în județele 
mici. Am găsit județe unde bunăoară la Serviciul Drumurilor 
nu s'au putut utiliza pentru lucrări efective decât 15% din 
sumele prevăzute, restul fiind absorbit de regie. Trebue să 
recunoaştem că actualul cadru al județelor nu se pretează la o 
rațională desconcentrare a aparatului de stat; de aceea e nevoie 

de circumscripţii mai mari, cu mijloace financiare și economice 
corespunzătoare, 

Se prezintă două soluţii: sau se împarte teritoriul țării în ju- 
dete mai mari (de exemplu 25 de judeţe de mărime aproape egală), 
şi atunci în același cadru se poate desfășura administraţia de stat 
desconcentrată şi administrația județeană descentralizată, sau se 
lasă pentru administraţia descentralizată cadrul județului actual, 
si se creează pentru administrația desconcentrată unități mai mari 
care să cuprindă mai multe judeţe. Am avea astfel două admi- 
nistratii separate: administraţia județeană descentralizată cu organe 
elective si administraţia regională desconcentrată cu organe nu- 
mite de puterea centrală, 

Credem că aceleaşi motive care impun un cadru mai mare pen- 
tru administraţia de stat militează în favoarea aceluiași cadru 
pentru administrația județeană, condiţiile unui bun randament al 
aparatului administrativ, fie el de stat sau local, fiind aceleași. 
La acesta se adaugă şi cerințele simplificării geografiei adminis- 
trative şi realizarea de economii. 

In ceea ce priveşte administrația comunală, suntem. convinși 
că se impune la noi, ca şi în alte ţări, un statut urban și altul 
rural. România si Franţa sunt, cred, singurele țări care, de dragul 
unei simetrii rationaliste, impun, atât unei puternice aglomeratii 
industriale și comerciale de câteva sute de mii de locuitori, cât 
si unui sat dela munte cu câteva sute de gospodării răzlețe, aceeași 
organizare. La noi viața urbană si cea rurală n'au aproape 
nimic comun. Masa rurală n'a pășit pe drumul progresului tehnic 
cu aceeași repeziciune ca orășenii care, în ultimii 15 ani, s'au apro- 
piat foarte mult de mentalitatea orășenilor din marile aglomeratii 
occidentale. Putem afirma chiar că näzuintele sunt la ţară altele 
decât în oraș; în realitate avem a face cu două civilizații coexis- 
tente, dar distincte; deci problema administrativă trebue să fie 
rezolvată altfel la ţară si altfel la oraș sau la județ. 

Mai mult, aplicarea .dispozitiunilor comune valabile pentru 
mai multe feluri de unități administrative foarte deosebite 
cere din partea agenţilor administraţiei rurale o sfortare de 
interpretare care, având în vedere pregătirea lor intelectuală, 
riscă să introducă mai de grabă confuziunea decât simpli- 
citatea, 

Pentru administraţia rurală se cer dispoziții imperative simple, 
cu cât mai puține posibilități de interpretare. 

Proectul depus a realizat în parte acest deziderat, deoarece 
conține dispoziții deosebite pentru diversele categorii de co- 
mune; totuși credem că diferențierea între administrația rurală 
şi cea urbană trebuia să fie mai transatä si materia împărțită mai 
bine. 

Din punctul de vedere al descentralizării, trebue să constatăm 
că proectul constitue un regres față de starea actuală. In adevăr, 
după o lungă evoluţie, s'a ajuns astăzi ca deciziunile administra- 
tilor locale să fie realmente executorii prin ele însele afară numai 
de 5 acte (buget, regulament, împrumut, concesiune, înstrăinare) 
care, prin importanţa lor, cer aprobarea organului tutelar. Celelalte 
acte erau supuse numai la controlul legalităţii pe cale contencioasă. 

Afară de aceste acte, proectul supune aprobării: deschiderile 
de credite, închirierile și arendările pe un timp mai mare de 
5 ani, actele de dispoziție și licitaţiile. Cum în principiu, nici o 
administrație publică nu poate contracta, peste o sumă mică, 
decât pe cale de licitație publică, urmează ca în realitate întreaga 
activitate gospodărească locală va fi din nou încătușată,. 

Experienţa a dovedit că o tutelă excesivă, departe de a fi edu- 
catoare, este demoralizantă şi nici nu oferă garanţiile urmărite 
de legiuitor. 

La noi se poate fără nici un inconvenient lăsa o cât mai mare 
libertate politică la sate; administraţia însă trebue să aibă un rol 
educativ în privința gospodăriei și finanțelor şi chiar să exercite 
o tutelă chibzuită și autoritară asupra finanțelor locale. 

Dimpotrivă, activitatea socială şi politică a oraşelor trebue să 
fie un obiect de strânsă supraveghere din partea puterii centrale, 
căci orașele sunt centrele unde se nasc curentele de opinii, dintre 
care unele sunt hotărît îndreptate împotriva rânduielii românești. 

Activitatea economică si edilitară urbană însă nu trebue stân- 
jenitä, ci lăsată să se dezvolte în voie. 

Organizarea controlului ierarhic este neclară, ea apare numai 
în texte răzlețe şi confuze. 

Proectul a menținut și reorganizat justiția administrativă și 
bine a făcut; experiența a dovedit utilitatea instituţiei. Totuşi 
problema nu va fi solutionatä definitiv decât prin reorganizarea 

contenciosului administrativ general; soluția actuală îmbunătățită 
prin proectul actual nu constitue decât o etapă, ce e drept im- 
portantă. 

'Trebue să relevăm în textul prezentat de guvern o contradicție 
«esențială. In adevăr, art. 248 vorbeşte de administratiile si parti- 
Cularii «lezati în drepturile lor prin acte administrative ilegale », 
iar art. 267 vorbeşte de «administratiile publice sau particularii 
lezati într'un interes direct si personal ». Nu este îngăduit să se 
confunde în fața instanțelor judecătorești un drept cu un interes. 
Această contradicție a fost înlăturată de, comisia administrativă a 
Senatului care, modificând redacția articolelor, a admis că atât 
drepturile călcate cât si interesele lezate vor fi ocrotite. Art. 269 
fixează pentru introducerea acțiunii o taxă de 50 lei pentru săteni 
şi 100 lei pentru ceilalți reclamanti și stabilește astfel o inegalitate 
între cetățeni în fața Justiţiei şi creează un privilegiu inadmisibil. 

Pe de altă parte, noțiunea de «sătean », prin impreciziunea ei, 
nu poate figura într'un text de lege pozitivă; în adevăr după care 
criteriu se va orienta Curtea pentru a decide dacă un reclamant 
este sătean sau nu? 

Ne putem întreba de ce situația unui muncitor din fabricele 
urbane sau situația unui funcționar silit să trăiască în aglomeratii 
mari cu o leafă de 2.300 lei este mai putin interesantă decât 
situația săteanului. 

Nu vedem care motive puternice au îndemnat pe autorii proec- 
tului să schimbe tradiționala împărțire a materiei în titluri si ca- 
pitole; împărțirea actuală, prin lunga ei durată, înlesneste mult 
cercetarea legii. 

Proectul prezintă trei inovaţii care rețin atentiunea. 

Prima o constitue continuitatea în activitatea organelor admi- 
nistratiilor locale. 

Toatä lumea este de acord cä se impunea realizarea acestei con- 
tinuitäti. Proectul prezintă un mijloc original și îndrăzneț de 
realizare şi anume: durata consiliilor este nelimitată si adunările 
se vor primeni prin alegeri de preînnoire la fiecare 3 ani a câte 
o jumătate din numărul consilierilor aleşi; astfel ca mandatul unui 
consilier să nu depășească 6 ani. 

Numai experiența poate demonstra valoarea soluției; din ne- 
fericire, obiceiul pământului face ca la fiecare schimbare de regim 

toate consiliile să fie dizolvate prin lege, astfel că această verificare 
experimentală probabil va lipsi. A doua inovaţie este încercarea 
de a introduce rânduiala în recrutarea și pregătirea funcționarilor 
administrativi. Afară de unele dispoziţii, care vor rămânea plato- 
nice, credem că dispozițiile proectului sunt bune. 

In sfârşit, a treia inovație este organizarea recursului ierarhic; 
proectul n'a creat recursul cum pretinde raportul comisiunii, 
recursul a existat înainte; proectul a reglementat exerciţiul acestui 
recurs. Această reglementare era necesară; exprimăm nădejdea 
că va funcţiona în adevăr în folosul publicului. 

Astăzi administraţia nu mai funcționează decât constrânsă de 
intervenţiile de fiecare moment ale particularilor interesați. Aproape 
nici o chestiune nu se rezolvă în mod automatic înlăuntrul unui 
termen rezonabil, ci numai la stäruintele repetate ale particularilor. 

Trebue deci realizat un automatism cât mai desăvârșit în me- 
todele administrative, stârpirea răspunderii colective care nu este 
niciodată efectivă și stabilirea răspunderii personale a agenților, 
fie electivi, fie de carieră, răspunderea legată de persoană fiind 
singura reală. 

Ceea ce caracterizează administrația noastră este profunda deo- 
sebire între starea legală, teoretică, prevăzută de textele legilor 
şi regulamentelor, și starea reală la fața locului. 

Frenezia legislativă care caracterizează epoca postbelică a creat 
pe cale de reacțiune un drept cutumier, adeseori îndreptat în 
contra legii si care se aplică în realitatea zilnică. 

Una din cele mai mari dificultăți ce o întâmpină legiuitorul 
în materie de drept public este realizarea unui echilibru satis- 
făcător între două principii care par inconciliabile: tehnica și popu- 
laritatea. Idealul ar fi o cât mai desăvârșită separatiune între do- 
meniul politicei si cel al administraţiei; aceasta însă este o ches- 
tiune morală, care nu intră în cadrul juridic al expunerii noastre. 


IULIAN M. PETER 


JAMES JOYCE 


Intâlnim opere care dezvălue simetria ideală a unei realități 
imaginare, după cum altele revelează construcţia intelectuală lu- 
cidă și abstractă. 

Pe planuri variate, cu mijloace diferite, au construit, fiecare, o 
realitate nouă. 


* 
* * 


Când lumea revelată era prea personală, contrastând prea vio- 
lent cu valorile comune aflate în circulație, expresia își. schimba 
ritmul si tehnica obişnuită. Mijloacele curente nu se mai adaptau 
realității ce trebuia exprimată. Nu era numai insuficiență, dar 
decalaj, improprietate. 

Revoluţia tehnică apărea izvorîtä din necesitatea organică a crea- 
tiei. Pentru contemporani, noutatea aceasta avea ceva mistificator 
si ezoteric. Pentru inițiați, ea reprezenta o inovație ingenioasă, 
menită să prezerve sâmburele operei de contactul profan. 
Pentru artist ea devenea însă o necesitate stringentă, o elaborare 
autentică. 

Această elaborare a fost totdeauna trudnică. Dacă viziunea rea- 
litätii se sedimenta inconştient, în aluviuni succesive, dar fără 
efort, expresia s'a integrat operei prin dibuiri şi experiențe. 

Biografia lui Wagner ne revelează, către începutul formaţiei 
sale, un compozitor de melodrame scrise după retetele curente 
genului. 

Cunoaştem de asemenea evoluția scrisului mallarméan, deve- 
nirea lui Balzac, amplificarea tehnicii lui Joyce. 


%* 
* * 

Revelându-ne o nouă lume, zona de articulare a organicului 
cu sufletescul, Joyce a creat o expresie adecuată unduirii flo- 
tante si vagi a vieții subliminare. 

+ 
* * 

Opera lui James Joyce reprezintä cea mai remarcabilä expe- 

rientä poeticä a vremii. 


* 
* + 


Nu putem bănui, după lectura Oamenilor din Sublim şi chiar 
a Portretului, tehnica inedită, laborioasă, deconcertantă, realizată 
pe planuri variate, din Ulysse. 

In primul volum, un scris rectilin, viguros, pregnant, plin de 
culoare, dar nedepäsind canoanele scrisului obișnuit. Stil sobru 
de un romancier naturalist. Abia dacă în Portret, întrezărim o 
evadare, o încercare de a da o nouă suplete expresiei si a sugera 
astfel ritmul subteran al vieţii interioare. 

Oameni din Dublin 1), viziune rece si analistă a străzii, a oame- 
nilor, a lucrurilor. O viață în permanentă mișcare, redată cu 
relief si justete. Ochi scrutätor si lucid. In jur dinamism şi încor- 
dare. Competiţii, apetituri, conflicte, fapte diverse. Pe ecranul 
cenușiu al viziunii apar siluete fin trasate, mișcătoare si vii. Oa- 
meni din Dublin. 

Portretul artistului 2) năzuește la o construcție interioară. Pei- 
sajul se interiorizează. Decorul e acut redat, dar deslușim, în ace- 
lași timp, ecourile interne ale evenimentelor, proectia umbrelor 
exterioare în caverna sufletului. 

Proces evident de reconstrucție autobiografică. Din timp în 
timp, depășind detaliul concret, se deschid perspective fugitive 
de adâncuri şi de semnificații. 

Carte de tranziţie, unitară ca ţinută și ritm. 

Dar încercarea de monolog interior ne face să presimtim ela- 
borarea unui alt sistem de expresie. 


* 
CE 
Anul 1914 va fi reprezentat pentru evolutia sufleteascä a lui 


Joyce o piatră de hotar. Oameni din Dublin apare. Portretul 


1) Plon. Ed. 
2) Dedalus. Ed. dela Sirène Trad, Lavitzky. 

e terminat, (Culegerea de poeme «Muzică de Cameră» ne e 
necunoscută.) 

Poetul își lărgeşte şi intensifică viziunea, îşi amplifică resursele 
de expresie; dela cadrul fragmentar, trece la fresca largă și amă- 
nuntitä; dela desenul liniar la construcția sufletească; dela între- 
zărirea fugitivă a aspectelor, la distilarea savantă a esentelor. 

Ulysse e, independent de corespondențe şi simboluri, epopeea 
omului modern, trepidant, hărțuit, contradictoriu. Cadrul exte- 
rior există, rigid şi real, dar, în aceeaşi vreme, viaţa eroilor se 
desfășură frământată, amplă şi biciuitä, Planurile se întretae, apoi 
se îmbină. Expunerea trece brusc dela descrierea exterioară la 
monologul interior, dela aspectul străzii la asociația de gânduri 
a eroului, dela gândul acestuia la viziunea halucinatorie și gro- 
tescă pe care o îmbracă strada si orașul, Un permanent vârtej 
de asociații şi imagini, de transpozitii si de salturi pe planuri 
opuse, dau pe alocuri cărții un aspect haotic, incoherent, asemă- 
nător delirului de confuzie mentală. 

Ne înșelăm noi? dar am avut tot timpul lecturii impresia unei 
elaboräri lucide, la rece, a tuturor procedeelor întrebuințate. "Totul 
concură la obținerea unui efect conștient urmărit, minuţios des- 
făşurat într'o împletire încâlcită de elemente disparate. Nimic nu 
e lăsat la voia întâmplării: totul are o semnificație. Acumularea 
bogată de detalii şi amintiri, de senzații confuze sau de stări su- 
fleteşti pure, fără tonalitate, redă ritmul capricios al trăirii inte- 
rioare. Din această despicare si amänuntire expusă în succesie, 
pe sute de pagini, se ridică murmurul simfonic al existentii lăun- 
trice. 

Datele sufleteşti își corespund la zeci de pagini interval, îşi 
întregesc nuanțele, își amplifică rezonanța. Fiecare rând e un 
acord, fiecare capitol o stare muzicală, 

La o analiză amănunțită, totul se rezolvă în componente, în 
ruaje de complexitate crescândă, în îmbinări ingenioase de tehnici. 

Involburarea flotantă se dezarticulează în mecanisme simple şi 
explicite. 

Rezultatul e surprinderea în procesul cel mai intim al actului 
de trăire al eroilor. 

Simultan, avem descrierea ambianţei — cafenea, redacție, colţ 
de stradă, cameră de sanatoriu, cârciumă, cimitir sau cameră de 

bordel — siluetele protagonistilor, conversaţia lor si ecourile frân- 
turilor de discuţii în suflete, succesii de idei şi imagini stârnite 
de asociaţii. 

Joyce este poetul vieţii interioare. Scrisul lui revelează primul 
grad al elaborării intelectuale, izvorîtä din tumultul organic, deabia 
diferențiată, invertebrată, prolixă, informă. Amestec de amintiri 
şi senzaţii organice, de dorinti vagi şi de obsesii, desfășurare des- 
lânată, condusă de jocul pur al asociaţiilor, de apropieri neastep- 
tate, de corespondențe îndepărtate. 

Limbaj fragmentar, întrerupt, sacadat şi nervos. Construcție 
capricioasă şi instabilă: nu există o logică rigidă, supra adăogată 
şi lineară, ci o logică rudimentară bazată pe asociație. Totul e 
spontaneitate si mişcare liberă, nestingheritä. Dar e o mișcare de- 
ordonată, amintind jocul unui animal tânăr lăsat în libertate. 

Descätusat de norme si denudat, sufletul palpită: crâmpee de 
gând suspendate, incomplete, gângăviri, pauze. Frământare în 
adâncuri, obscură, zigzagatä, incoerentă, dibuită. E însuși pro- 
cesul de gândire surprins în momentul înjghebării, înainte de a 
fi turnat în forme fixe si străine de substanța lui. 

Expresia clară e străină lui Joyce, în Ulysse. Ea e rezultatul 
unui proces de eliminare și epurare a datelor sufleteşti primare, 
de arhitectonizare şi eşalonare a ideilor, de îmbinare a lor în sis- 
teme logice. Această formă, ultimă sublimare a gândirii, nu e 
poezie. Joyce o neglijează voit. El se opreşte la limita zonei comu- 
nicabile, Fondul cxprimabil al gândului e expus incidental în 
măsura în care asigură contactul cu viaţa socială, cu alte con- 
ştiinţe, 

Joyce e poetul vieții interioare. 


* 
* * 


Așa dar, clocot interior, vorbire cu sine însuşi, ezitări, revolte 
brusce, fragmente de amintiri, îndoieli fugace. Vulgaritate de ton, 
vulgaritate de limbaj. Orice decentä de expresie, orice convenţie 
literară dispar. Toate acestea se întrebuințează când ești în lume, 
când vrei să apari în anume poziţii, când menajezi persoane şi 
respecţi reguli, Dar faţă de tine însuţi? Când ești gol şi singur? 
Mai ai timp să cizelezi vorbirea, să observi reguli şi îndi- 
guiri? 

Joyce ajunge până aci. Se crede deci dispensat de a se supune 
artificiilor scrisului, care trebuesc respectate atâta vreme cât des- 
crierea realitätilor se menţine la suprafață sau se reduce la ra- 
porturi superficiale între oameni. 

Oamenii lui Joyce, văzuți pe dinăuntru, sunt autentici şi vii. 

Caracterul lor? Vreti definiții si formule? Dacă în timpul lec- 
turii cititorul s'ar gândi la aceste procedee superficiale şi desuete, 
ar izbucni în râs. Joyce nu statornicește puncte de reper între 
acești oameni și mediu, nu face aprecieri convenţionale după 
tabla de valori a convenientelor curente. Prin jocul variat al 
procedeelor sale el ne face să întrezărim însă șuvoiul turbure al 
vieţii lor interioare, zonă profundă, aproape inaccesibilă. 


+ 
% * 


După ce a dezvăluit aceste adâncuri, Joyce se aventurează mai 
departe. Fondul acesta de viață nu e unitar, identic cu sine în- 
susi, ci variabil, proteic, inepuizabil. Imprejurärile oferite de tre- 
pidanta vieții moderne dau alte valori și nuanțe mecanismului 
sufletesc. 

Oboseala destramă. Sgomotul străzii mărește tensiunea nervoasă. 

Insomnia prilejuește diformarea contururilor, alcoolul suscită 
halucinatia, excitatia sexuală biciueste și exaltă. Imaginea limpede 
a lucrurilor se cetueste, contururile se degradează, estompate. 

In crepusculul turbure al ochiului obosit, se agită dezordonat 
siluete cenușii. 

E momentul în care nervii excedati pierd controlul mişcărilor 
şi siguranța orientării. Gândul clar si logic se fragmenteazä dezar- 
ticulat si se rezolvă în imagine. Stare de amurg, incertă, preoniricä. 

Halucinatia invadează viziunea. Lumea își schimbă tonalitatea 
şi decorul. 


* 
+ * 


Pentru a reda acest univers interior profund, autentic și în 
veșnică frământare, scrisul obișnuit e impropriu. Există un de- 
calaj evident între expresia structurată si logică a expunerii lite- 
rare și cadenta surdă a scurgerii sufleteşti. Fraza scrisă comportând 
subiect şi predicat, sintaxă și ritm, dezvălue o armpnie proprie, 
valabilă pentru ea însăși, pentru arta scrisului, dar nu în raport 

necesar cu procesul intim pe care vrea să-l exprime. In ultimă 
analiză, scrisul e o convenție în care intră, în largă măsură, rețetă, 
©bisnuintä, trucaj. l 

Există o artă a scrisului. Aceea de a reface textul, de a com- 
bina perioadele, de a le modifica armonia și cadenta, de a alterna 
ritmul și de a varia mișcarea. Totul e în funcţie de efect pur for- 
mal, independent de conţinut, 

Simboliștii au reprezentat o reacție împotriva acestei tendințe 
de perfectie formală, năzuind către o expresie fluidă, polivalentă, 
adecvată ritmului sufletesc, 

Joyce e şi el un înnoitor de expresie, prin reacția împotriva 
artificialității tehnicii curente a scrisului, 


* 
* * 


Aceasta nu l-a împiedicat însă de a crea o tehnică tot atât de 
artificială, 


* 
* * 


Monologul interior aduce o primă inovaţie tehnică, Expresia e 
directă, imediată, dând impresia de a surprinde viața în mo- 
mentul desfășurării. Memoriul, jurnalul sau expunerea la a treia 
persoană oferă expunerea unui fapt consumat, descris retrospectiv 
sau actualizat. Monologul interior se desfășură concomitent cu 
procesul de conștiință. 

Sub această formă el a fost utilizat pentru prima dată, în formă 
rudimentară şi mitijată, de Fedor Mihailovici Dostoievski. 

In introducerea nuvelei Krotkaia (1876), autorul dă o explicare 
oarecum programatică procedeului 1), 

Problema prioritätii metodei a fost dezbătută de Dujardin, care 
eliminând pe Dostoiewski și Browning se consideră, de acord 
cu Lalou si Larbaud, întemeietorul genului. (Les lauriers sont 
coupés, 1887). 

Joyce recunoaşte proprietatea acestui fel de expresie si îl uti- 
lizează larg. Publicarea lui Ulysse a prilejuit o rapidă răspândire 
a tehnicii (Valery Larbaud, Em. Berl, Dominique Braga, 


3) « Journal d'un écrivain», Trad. Chuzzeville, ed. Bossard. Vol. II, 
pag. 366. 

Schlumberger, etc. 'Trebue să menţionăm însă că Schnitzler pre- 
cedează pe Joyce). 


*" x 

In forma cea mai simplä, monologul interior ia la Joyce struc- 
tura unei asociaţii de idei, fără soluţii de continuitate. E o expu- 
nere rectilinie, ca în acest exemplu de analiză psihanalitică: 

«Mes yeux se portent sur cette aquarelle de votre cabinet, 
Docteur. Que représente-t-elle ? Une mosquée ? Oui, une mosquée, 
cela me fait songer au Kremlin... Pourquoi? Mon père fait aussi 
de l’aquarelle et il a peint des choses de ce genre durant ses 
voyages... 

Le Kremlin, Moscou, les Soviets, Sebastopol, les troubles ré- 
volutionnaires sur les bateaux, mon père y était, étant alors sur un 
transport... etc., etc....» (Régis et Hesnard). 

La Joyce aceeaşi desfășurare. Ritmul e însă mai sacadat. 

Bloom revine dela o înmormântare 1): 

«Un cadavre c’est de la viande avariée. Bon, et qu'est-ce que 
c'est que le fromage? Du cadavre de lait. J'ai lu dans ces Vo- 
yages en Chine que pour les Chinois un blanc ça sent le cadavre. 
Le crémation est préférable. Les prêtres sont enragés contre. Ils. 
travaillent pour l’autre raison sociale. Brûleurs en gros et fours hol- 
landais. En temps de peste. Fosses de chaux-vive pour les consumer. 
Chambre d'asphixie pour les animaux. Poussière en ‘poussière. 

Ou bien jeter à la mer. Où est-ce, la tour du silence des Parsis ? 
Mangés par les oiseaux. Terre, feu, eau. On dit que la noyade 
est plus agréable. On revoit toute sa vie dans un éclair. Mais 
pour être ramené à la vie autre histoire »... etc., etc.,... (Ulysse, 
pag. 127). 

E starea de reculegere calmă si gravă a omului susținut de ca- 
drul social în care se află integrat. Atitudinea e rigidă, gândul e 
încă încorsetat în normele logicii. Monologul nu e incoerent şi 
dezorganizat, ci organic si închegat. Pentru situare si comparație 
cităm monologul unui bolnav de confuzie mentală: 


1) “Traducerea franceză a lui Morel şi Gilbert a fost revăzută de Valery 
Larbaud cu colaborarea autorului. Participarea lui Joyce a fost hotärîtoare. 
Textul poate fi considerat ca original. Vom face deci citatele în limba franceză, 
după ediţia 1930. (La maison des amis des livres). 

« Zéro... estropié... Salut bon... Ah, je suis rasé. Oui, oui 
c'est ça. 

Nous avons l’honneur. Veut-tu le savoir, il est bon le parapluie. 
...Là, ou demain matin après l’aiguille pas de piqûre, attends... 
cassez le bout... battu, content, ficelle, épatant la mère Durand 
c'quelle Pavait grand... Turlututu chapeau pointu, coton écru... 
Henri quatre...» (Chaslin, citat de Sèglas). 

Opozitia e evidentä. 

Monologul lui Bloom e prima adâncire a ritmului său lăuntric. 


* 
* * 


Dela această înseilare rectilinie, Joyce trece succesiv la aso- 
ciatie neprevăzută și grotescă, la onomatopee, calambur, creaţie 
sau diformare verbală, după climatul sufletesc schimbător al eroi- 
lor și după cadrul larg al simbolicii sale. 

« Leux Bloom, hui leux blomm lisait ces dernières paroles. En 
sourdine. 

Quand mon pays prendra sa place parmi. 

Prrprr. 

Doit être le bour. 

Fff. Oo. Rrpr. 

Les nations de la terre. Personne derière. Elle est passée. Alors 
mais alors seulement. Un tram. Kran. Kran. Kran. Bonne occas. 
Attention. Krandlkran Kran. Je suis sûr que c’est le bourgogne. 
Oui. Un. deux. Que mon épitaphe soit, Kraaaaaaaa. Ecrite. 

J'ai. 

Pprrpffrrppfff. 

Fini» (pag. 330—331). 

Haotic şi pueril la prima vedere, pasajul acesta e într'adevăr 
prestigios prin condensare, semnificație și bogăție. 

Bloom citeşte (textul subliniat). In același timp sgomotul 
străzii, mişcarea din jur, reflecții fugitive. Totul se întretaie, co- 
există, se îmbină si redă cu maximum de veridic și concentrare 
un moment unic si complet din existența lui Bloom. 


* 
* * 


Fiecare capitol sau pasaj are o corespondentä cu anume mo- 
mente ale epopeei homerice. Fiecare capitol reprezintä un 

moment diferit al zilei, o anume armonie cromatică, un anume 
regim sufletesc. 


* 
* * 


Sală de redacție. Ritm rapid. Dialog nervos. 


Salade russe 


— Justement nous cherchions le moyen, dit Stephen. 

— Réunion de tous les talents, dit Miles Crawford. Le barreau, 
l’enseignement. 

— Le turf, avança Lenehau. 

— La littérature, la presse. 

— Et si Bloom était là, dit le professeur l’art aimable de la 
publicité. 

— Et Madame Bloom, ajoute M. O’Madden Burke, muse du 
chant. 

L'’idole de Dublin. Lenehau toussa très fort. 

— Hemhem ! fit-il encore à mi-voix. 

Jai une gorge dans le chat. J'ai pris froid dans le parc. 

La grille était restée ouverte (pag. 151—2). 

Titluri mari întrerup textul. Fragment de gazetă, sugerând 
febra vieții de metropolă. 


* 
* * 


Stilul devine apoi relaxat, încărcat de digresii, cu progresiune 
lentă, dificilă. Solicitat de impresii multiple, spiritul rătăceşte în 
monolog confuz. Iruptie de expresii vulgare, stil de argot, ecou 
al străzii (un sacre con de ramoneur, un nom de Dieu de ramo- 
neur, que dit Joe..., etc...., pag. 332 $. u.). 

Apoi recâstigä tinutä si gravitate. O gravitate bizarä, amestec 
de humour, solemnitate si tristete. 

E presentimentul eternului ce bräzdeazä în rästimpuri coti- 
dianul ? 

«C'est pourquoi, qui que tu sois, 6 homme, considère ta fin 
qui est la mort, laquelle a prise sur tout homme né de femme, 
car de même qu’il sort nu du ventre de sa mère ainsi s’en re- 
tournera-t-il nu à son heure dernière, afin de partir comme il 


est venu» (pag. 439). 

Stilul devine arhaizant, necesitând pentru lectorul comun un 
glosar rabelaisian: 

« Et sire Léopold qui était le plus digne compaing qui jamais 
se assit à la table des escholiers et le plus doux homme et benoît 
qui onques mit main ménagère sous géline et du monde le plus 
féal chevalier qui onques servit gente dame, lui fit courtoisement 
raison de sa coupe », etc. (pag. 442). 


* 
. > * 


Ne aflăm într'o maternitate. Reculegerea degenerează repede 
în conversaţie obscenă. Limbajul redevine actual, apoi, odată cu 
intrarea în sală a unui nou vizitator (Mulligan), tehnic şi pedant 
(monstres multigéminaux, bispermatiques, etc., p. 467, agnathies, 
aprosopie, pag. 466, etc., etc.). 

O tristețe invadează pe Bloom. Muzică, incantatie : 

« Les voix se marient et se fondent en un silence nébuleux: 
un silence, qui est l’infini de l’espace: et vite, en silence, l’âme 
aspirée-plane au dessus de régions de cycles des cycles de géné- 
rations qui furent. Une région où le gris crépuscule descend 
toujours sans jamais tomber sur de vastes pâturages vert amande, 
versant sa cendre, éparpillant sa perpétuelle rosée d’établis. Elle 
suit sa mère à pas empruntés, une jumet qui guide sa pouliche. 
Fantômes crépusculaires cependant pétris d’une grâce prophé- 
tique, svelte, croupe en amphore, col souple et tendineux, douce 
tête craintive. Ils s’évanouissent, tristes fantômes: plus rien» 
(pag. 470). 


* 
* * 


Schimbarea permanentä de tehnicä, de vocabular, de ritm, de 
ton: monolog obscur si grav si stil conventional de roman foi- 
leton; termeni de argot și stil arhaizant; humor lucid si pasaj 
sirupos, leșinat, onomatopee si reculegere, artificiu şi vulgaritate. 
Fiecărei unduiri interioare îi corespunde o nouă expresie. 


+ 
* * 


Când oboseala învinge, continuitatea monologului se disociazä. 
Joyce recurge la monologul teatral, întrerupt frecvent de ima- 
gini şi evocări. Protagoniştii nu sunt decât pretexte pentru susci- 
tarea halucinatiilor ce izvorăsc necontenit, închegând o nouă lume. 


26 

Ca în perioada dinaintea somnului, viziunile se ivesc turburi 
şi schimbătoare. Spiritul pierde concentrarea si tensiunea: ideia 
se rezolvă în imagine. O simplă comparaţie, un cuvânt evocă un 
întreg tablou: 


Bloom 


(Le délaissé). Je n'ai jamais aimé une tendre gazelle sans la 
vouer au trépas... Des gazelles bondissent et pâturent sur les mon- 
tagnes. Des lacs proches. Au bord des lacs, les ombres noires à la 
file des plantations des cèdres. Un arome s'exhale, une vehemente 
chevelure de résine. Lorient se sonsume, le ciel de saphire est barré 
par le vol de bronze des aigles. Sous lui s'étend la femmecité, nu- 
dité, blancheur, luxe, fraîcheur, calme et volupté. Une fontaine mur- 
mure parmi les roses de Damas. Des roses géantes murmurent de 
vignes poupres. Un vin de honte, de luxure et de sang filtre avec 
un murmure étrange (pag. 537). 

Clopotele de miezul nopţii evocă lui Bloom pe demnitarii mu- 
nicipalităţii. Bloom îşi apare sie-si, deghizat în primar, purtând 
roba municipală, si începe un discurs către electori. 

Tabloul se încheagă, se complică, se întregește: electori, pur- 
tători de torţe, consilieri, Lordul Primar, Bloom. Totul se lär- 
geste într'o halucinație complicată si susținută (pag. 540 s, u.), 
viziunile se succed bogate, neprevăzute. Logica se relaxează, se 
încâlceşte. Crâmpeele de halucinaţii își pierd coerenţa, Prin 
neverosimil și ilogică, substituţii, deplasări de planuri si arbitrar, 
aceste viziuni îmbracă forma visului şi a delirului. 

Pe alocuri, Joyce le redă cu pregnantä si humor, ce contras- 
tează ciudat cu fondul «en grisaille » al tabloului: 


M-me Thornton 


(En blouse d’infirmière). Serrez-moi fort ma chérie. Ça sera 
bientôt fini. Fort, ma chérie. (Bloom la serre bien fort et met au 
monde huit enfants mâles de race jaune et de race blanche. On les 
voit le long d’un escalier au tapis rouge et décoré de plantes rares. Tous 
sont beaux, visages metalliques, articles soignés, bien bâtis, décem- 
ment habillés, bien élevés, parlent couramment cinq langues modernes 
et cultivent des arts et sciences variés », etc., etc., pag. 555. 


* 
* * 

Aerul rece al nopţii are efect salutar. Inertia organică, auto- 
matismul, plumbul oboselii lasă loc luciditätii. Dedalus si Bloom 
părăsesc Beresford Place și urmează, pare-se, un itinerar întor- 
tochiat. Joyce descrie drumul în urma unei întrebări puse. Capi- 
tolul se urmează în acelaşi ritm de întrebare şi răspuns, ca un 
catehism. E o descindere în timp, o actualizare a straturilor su- 
fletesti din adolescență, când unul din eroi era elev la iezuiţi. 
Intuitie psihologică pătrunzătoare si sigură: arpentarea sufletului 
pe dimensia timpului. 

Volumul se închee cu lungul monolog interior al soţiei lui 
Bloom. Linie sinuoasă, incoerentă, crâmpee vagi, amintiri, stări 
cinestezice, dorinti confuze, langoare animalică somnolentă si vo- 
luptoasă. Sfârșitul: abandonarea femeii, consimtindä si caldă... 
«quand j'étais jeune fille et une Fleur de la montagne oui quand 
j'ai mis la rose dans mes cheveux comme les filles Andalouses 
ou en mettrai-je une rouge oui et comme il m'a embrassé sous 
Je mur .mauresque je me suis dit après tout aussi bien lui qu’un 
autre et alors je lui ai demandé avec les yeux de demander encore 
oui et alors il m’a demandé si je voulais oui dire oui ma fleur 
de la montagne et d’abord je lui ai mis mes bras autour de lui 
oui et je Lai attiré sur moi pour qu'il sente mes seins tout par- 
fumes oui et son coeur battait comme fou et oui jai dit oui je 
veux bien oui» (pag. 870). 


* 
$ * 


Prin aceastä varietate de mijloace si prin reactia viguroasä îm- 
potriva tuturor convențiilor literare curente, Joyce este creatorul 
unui nou alfabet poetic. 


* * 


Dacä în Ulysse, Joyce tinteste crearea unei expresii mlädioase 
prin dislocarea sintaxei si emanciparea de sub rigiditatea formei, 
în noua lucrare în pregătire « Work in progress » autorul pare a 
încerca o revoluţie tehnică mai profundă, vizând însuși materialul 
prim al expresiei: cuvântul. Incă în Ulysse am remarcat încer- 
<äri în acest sens: onomatopeea, creaţia verbală prin fuziune de 
cuvinte, ritmul imitativ, aliteratia. 

« Work in progress », « O operă în mers » (din care nu cunoas- 
tem decât traducerea în colaborare din numărul din Mai 1931 

din N.R.F. si clişeul unei corecturi din revista « Bifur », Mai 1929. 
Editions du carrefour) pare a aduce această limbă personală, nouă, 
adecuată cerințelor poetului. Vehiculul expresiei e supus unei 
noi elaborări, cuvântul îşi pierde rezonanța cotidiană, accepţia 
chiar, se întregeşte prin fuziuni noi, prin valorile nebănuite atri- 
buite de context, printr'o întreagă alchimie de refontä şi creaţie 
« J'ai pu le (Joyce) voir sous mes yeux créer des mots neufs et à 
peine étaient-ils nés, qu'ils perdaient leur apparence de nouveauté. 
Ils faisaient immédiatement partie du vocabulaire » (Philippe Sou- 
pault). « Work in progress » ilumineazä procesul de nastere al 
limbajului, după cum Ulysse sondează adâncurile virtuale si re- 
giunile informabile ale sufletului. Spontaneitatea procesului na- 
tural e însă înlocuită cu creaţia conştientă, voită. Joyce reuşeşte 
să redea aceeași instabilitate şi efervescenţă, aceeaşi pipăire nesi- 
intrat într'o fază de relativă fixitate, fiind îndiguit în anumite 
limite de evoluție. 

Joyce sparge cadrele de cristalizare ale cuvântului și încearcă să-i 
libereze tot sucul primitiv, toate resursele de frăgezime si cu- 
loare, de sugestie si incantatie. El reîntronează epoca de primi- 
tivism spontan, de tâsnire proaspătă și nesecată a vorbirii arti- 
culate, înainte de a se fi statornicit în forma actuală. 


* 
* * 


Invenţia verbală a lui Joyce, cu tot nepreväzutul si bogăția ei, 
se reduce în esență, credem, la creația de expresii noi, prin fu- 
ziunea a două sau mai multe cuvinte disparate. (Joyce creează 
si cuvinte noi « de toutes pièces », vezi exemplul dat de Gillet în 
« Revue des deux mondes » 15 Août 1931. Procedeul ni se pare însă 
mai putin frecvent.) Rezultatul, desi aparent paradoxal, are o vânä de 
autenticitate si de tâsnire spontană din creuzetul creației populare. 

Sensul cuvintelor îşi lărgește forța prin anexarea de asociații 
îndepărtate. Astfel cuvântul « dépérissaient » devine « depyrrhis- 
saient », înglobând prin numele lui Pyrrhus o întreagă cohortä 
de imagini și amintiri, ce particularizează si nuanteazä sensul 
cuvântului. 

Cu această metodă, Joyce a scris cel mai turburător poem în 
proză al timpului. E vorba de Anna Livie Plurabelle. 

Două femei pe malul râului Liffey pălăvrăgesc spălând rufe, 

In vorbirea lor cuvintele se diformează. (Unde sfârșește defor- 
marea vorbirii omului incult şi unde începe decantarea de esențe 
a poetului?) Asociaţiile variate cu apa, marea şi numele apelor 
curgătoare de pe întreg globul dau poemului un caracter de uni- 
versalitate. Râul Liffey se încarcă simbolic cu toate fluviile lumii 
și îşi umflă alvia. In ciocnirea surdă a frazelor, în evocarea tuturor 
râurilor, clipoceste însăși scurgerea neîncetată a apelor. Cuvintele 
izvorăsc neprevăzute si noi. Astfel « gangerène » reprezintă fuziunea a 
două cuvinte : Gange si gangrène; « saônage » e creat din Saône si 
savonage (creaţie îndreptăţită de accentul popular care pronunță: 
sa’ônage). 

Expresia « maréage mixte ou amour en themise » trădează suc- 
cesiv două sugestii relative la apă: marée si Tamise (themise = 
Tamise şi chemise). 

Si apele curg în sonoritatea numelor evocatoare: « meusique » 
(Meuse si musique), « nil part » (în loc de nulle part), « escaule » 
(école, escale, Escaut), « grevant » (crevant şi grève), « eaurage » 
(eau si orage), «pommes d'Oder » (pommes de terre), « neckar- 
kaison » (Necker si cargaison), € rideaucul » (ride, eau, c...), etc., 
etc., calambur: «La calunnia e un vernicelli », etc. 

Totul e încărcat de suggestii şi asociaţii: 

«Anne Livie que Gieu me juge ! Et ne s'est-elle pas insorguée 
et mise à descendre à golo, puis à se tenir sur sa portenza tirant 
sur sa vieille boufarde et toutes les servantes à tête de linottes, 
toutes les garcieuses fermierrettes qui cheminaient sur les rades- 
routes de l’île, Savoy, etc., etc. ». 

Să descifrăm: « insorguée » (Sorgue, râu provençal şi insurgée) 
«à golo » (à gogo si l’eau), « garcieuse » (garce si gracieuse), « por- 
tenza» (porte şi partenza). Dar de unde Gieu, diformarea lui 
Dieu? Și ce explicare are diformarea cuvântului bouffarde? 

Cititorul e edificat: textul Joyce se descifrează pe alocuri ca 
un rebus sau ca un joc de cuvinte încrucișate, Expresia prea alam- 
bicată si personală devine obscuritate si confuzie. 


* 
x + 


Dar ce forță, ce îndrăzneală si ce noutate ! Negurile învăluesc 
apele și cele două femei, într'o absorbție panteistă, își pierd 

conturul si devin, respectiv, piatră şi trunchi de arbore. Și ritmul 
se continuă, în murmur de tăcere, în corespondențe mute dintre 
lucruri: « ...Nuit. Nuit. Ma taute tête tombe. Je me sens lourde 
comme ma pierre-stone. Conte moi de John ou Shaun (doi copii). 

Qui furent Shem et Shaun en vie les fils ou filles de. La dessus 
nuit. Dis-mor, dis-mor, dis-mor, orme. Nuit, nuit! Contemoi- 
conte soit tronc ou pierre. Tout rivièrantes ondes, couret cou- 
rantes de. Nuit ». 

Dar intriga texturii complicate si savante a corespondentelor 
sugerate de text se degajă a temă firavă si pură, în primitivi- 
tatea ei. E legenda râului, poetizatä în irizări candide de mitul 
popular, evocarea unui trecut fabulos. 


* * * 

Grandios, dar ermetic. Cu tot geniul lui verbal, Joyce nu dă 
totdeauna impresia prospectiunii de sursă, si plămădirea lui con- 
stientä se resimte de artificiu. Textul își pierde valoarea circu- 
lantă, devenind notație abstrusă, greu descifrabilă. 


* 
* * 


Elaborarea textului a necesitat o muncä titanicä. (Pentru re- 
dactarea a 25 de pagini Joyce a lucrat 1600 ore, în total). 


* 
* * 


Reacția criticii franceze n'a întârziat (Artel-Polbert, Henri 
Ghéon, etc.). Un asemenea text nu putea fi publicat fără rezis- 
tentä, în patria lui Descartes si a lui Racine. 

Discutia rămâne însă deschisă. Nici apariția volumului, nici 
traducerea lui nu vor aduce o soluţie definitivă. Întinderea uni- 
ver-Joyce-au, noutatea de expresie, îndrăzneala şi autenticitatea 
creației sale nu pot fi apreciate fără o îndestulătoare perspectivă 
în timp. 


* 
%* * 


Opera lui James Joyce reprezintä cea mai remarcabilä expe- 
rientä poetică a vremii. 
ION BIBERI 


CORESPONDENŢA 
DINTRE I. L. CARAGIALE SI 
PAUL ZARIFOPOL (1905—1912) 


III 


La începutul prieteniei lor, Zarifopol obişnuia să redacteze 
minuta confesiunilor lui Caragiale, ce i se păreau vrednice 
de a fi consemnate. Fie că n'a păstrat rânduiala, fie că notele, 
ținute la zi, s'au risipit, — probabil că prima ipoteză e cea 
dreaptă, — fapt e că nu au rămas decât prea puține însemnări de 
acest fel. 

Le reproducem pe toate, integral. 

1, «Leipzig 7 mai 1905. 

Caragiale a venit aici dela Berlin pentru câteva ceasuri. — Ieste 
în vervă mare și foarte preocupat de piesa pe care o pregătește. 
Se apropie furia scrisului, Nu mai poate dormi. Imi spune că 
zilele aceste i-a reușit o scenă de mare însemnătate, — un truc 
de teatru strașnic, — care va fi chiar la începutul piesei. — Piesa 
are două acțiuni ». 

2, 410—20 mai (stil nou) — (1905, anul e scris ulterior, N. R). 

Caragiale a lucrat (notițe) la noua lui comedie. — Chiriac a 
ruinat pe nenea Dumitrache şi a ajuns senator conservator, In 
schimb iel ie acum, le cocu de la pièce. Caţavencu deputat, — 
aspiră la minister. Farfuridi senator. Venturianu avocat și foarte 
bogat. Revoluţie. Răsturnare de minister. Intrigi grozave de 
redacție. Ironie multă la adresa antisemitilor ». 

3. (Fără dată; formatul şi coloarea hârtiei, cerneala și scrisul, 
identice cu cele din notele precedente, permit datarea învecinată: 
mai 1905). 

« Caragiale povesteşte că Alexandri nu-l putea mistui, nici pe 
del nici pe Eminescu. La Junimea, Caragiale a zis odată tare, în 
prezenţa lui Alexandri, la cetirea unor versuri din Eminescu: 
zeci de mii de galbeni să fi dat, nu ai fi găsit în literatura româ- 
nească înainte de Eminescu versuri așa de frumoase. (Căci un altul 
-zisese mai înainte: sute de galbeni s'ar fi plătit în literatura româ- 
mească mai veche asemenea versuri. Alexandri zâmbise semni- 
ficativ la vorbele aceste. Atunci Caragiale făcu cu glas tare replica 
de mai sus). 

Dintre toti junimistii numai Pogor, zice Caragiale, avea curajul 
să exclame (adeseori) când să citeau poezii de Alexandri: 

Inspiratie burgheză ! 

Goût d'epicier | 

Alexandri a si atacat prin aluzie pe Caragiale în Coresp. lui cu 
T. Ghica: «scena română a încăput pe mâna unor soitarii, unor 
foști sufleori ». Caragiale îmi spune că vrea să publice între scrie- 
rile lui acest loc din Alexandri, cu observaţia, că a vrut să scape 
de uitarea la care acest memorabil pasaj ar fi fost condamnat să 
zacä în sînul cărților lui Alexandri. 

Cînd l’a întîlnit pe Caragiale la Regina, Alexandri s'ar fi schim- 
bat la față de näcaz şi de surprindere ». 

4. (Fără dată, scrisul mai recent, refacerea unei note mai vechi, 
aproape indescifrabile, ce s'a păstrat de asemenea). 

« Caragiale (către mine): Aventura lui Rică V(enturiano) i s'a 
întâmplat lui Caragiale însuși. (« Mă, Rică sunt eu... !») A fost 
bătut grozav de mitocan, şi-a pierdut ochelarii. A făcut apoi cu- 
nostintä cu mitocanul; s'a împrietenit cu el. Cumnata mitocanului 
si un sergent, care trăia cu ea, îi mijloceau întâlnirile cu nevasta 
mitocanului ». 

« Caragiale (către mine): — Fiul lui Trachanache din Scrisoarea 
pierdută — trebuie să apară în noua piesă ». 

« C(aragiale). nu s'a preocupat să dovedească nimic. Pe toți îi 
iubește ». 

« De Momente n'a spus nimeni un cuvânt, deşi e o carte euro- 
peană ». 

Câteva lămuriri sunt de sigur necesare. 

Piesa dela Notele 1 si 2 este « Titircă, Sotirescu & Cie », care 
a rămas până la moartea lui Caragiale în stare de proect. Nu 
ştiu să fi redactat o singură scenă în întregime. Caragiale a lucrat 
la scenarii, la unele replice, etc., dar n'a trecut dela preliminariile 
concepției la realizarea ei dramatică. Referințe despre aceeași 
piesă se găsesc în partea precedentă a cercetării noastre. Ele da- 
tează din Octomvrie 1906, Februarie și Septemvrie 1907. Dacă 
notele sunt datate fără eroare 1905, atunci febra lui Caragiale din 
vizitele la Lipsca se poate pune în legătură cu intențiile de lucru 
din c. p. dela 15 Mai si 22 şi 27 Iunie 1905, spicuite. De fapt, 
Caragiale n'a renunțat niciodată la acest proect, în linia « Nopţii 
furtunoase » si a (Scrisorii pierdute >. A povestit (printre alții) 
lui Em. Gârleanu, scenariul și i-a dictat personajele. 

Nu e de mirare că Alecsandri a fost însuflețit de sentimente 
putin generoase față de mai tinerii Eminescu și Caragiale, în care 
a presimtit două spirite superioare. Un contemporan și bun prieten 
al meșterului prozator, d. I. Suchianu, confirmă starea de spirit 
destul de meschină a olimpianului (Universul, 3.X.1932: « Alecsan- 
dri si generația nouă»). 

Ieșirea lui Caragiale contra lui Alecsandri e profund semni- 
ficativă, ca o manifestaţie de solidarizare în sânul generației 


tinere. 

Printre hârtiile lui Zarifopol am întâlnit o copie din jurnalul 
lui Titu Maiorescu (inedit) relativ la Caragiale, trimisă celui 
dintâi de fiica lui Maiorescu (domiciliată în Lituania; — plicul 
cu stampila: Onuskis Rokiskio, 24.VIII.32). Incidentul poate 
fi fixat, după aceste note, la data de Sâmbătă 17/29 Martie 1884. 
Maiorescu a însemnat în acea zi: 

« Junimea, cu mare discuţie literară, Caragiale agresiv si nepoli- 
ticos cu Alexandri ». 

Aprecierile lui Maiorescu reflectă o sensibilitate perfectă de 
gazdă, prevenitoare față de un oaspe așa de distins, firește, care 
nu se cuvenea cât de putin indispus. 

Noi judecăm altfel atitudinea lui Caragiale. In ea salutăm re- 
acțiunea curajoasă contra oropsirii unui poet de valoarea lui 
Eminescu; — era la mai putin de un an dela întunecarea minții 
acestuia. 

Despre impresia pe care i-a făcut-o prăbușirea prietenului său 
nu avem alt document mai vorbitor, decât jurnalul lui Maiorescu, 
încă odată: 

«Dum. 26 Iunie st. v. 1883. Inebuneste Eminescu, vine la 
D-nul Maiorescu. A binecuvântat cu ochii atintiti în zid pe D-na M. 
si pe D-ra Livia, iar pe D. M. l’a strîns în braţe, tremurând în 
toată firea... Veni apoi Caragiale la dejun la noi, aflând toate 
despre Eminescu, începu să plângă ». 

E o confirmare mai mult a adevăratelor sentimente ce îl legau 
pe Caragiale de Eminescu. 

Cât despre celelalte note, semnificaţia lor e în afară de orice 
discuţie. Se va regreta, dimpreună cu noi, raritatea acestor însem- 
nări, atât de revelatoare asupra genezei și modalității operei cara- 
geliene. 

Dacă s'ar fi ţinut într'adevăr la zi si s'ar fi păstrat, notele lui 
Zarifopol ar fi dat un «pendant» de cea mai mare însemnătate 
corespondenţei lui Caragiale. Am fi încadrat acel « intermezzo » 
epistolar de care vorbeam la început, între minutele unor într'adevăr 
simfonice întrevederi. 

A venit însă rândul de a cerceta misivele lui Zarifopol către 
Caragiale. 

Așa, puţine, câte ne-au parvenit, ele ne redau un Zarifopol 
spontan, mobil, impresionabil, guraliv, prins în hora deprinderilor 
lui Caragiale, mlădiindu-se gusturilor şi preferințelor ilustrului 
său amic. Iniţiativa îi aparține, de bună seamă, în domeniul mu- 
zicii, unde aduce un alt rafinament si o altă cultură. La finele 
lunii Mai 1905, înapoindu-se singur din Franţa, se întâlnește 
cu Caragiale pe liziera Rinului, pentru o raită comună, al cărei 
punct ceresc este pelerinajul la Bonn. Beethovenieni ferventi, 
ei se reculeg pios în casa, transformată în muzeu, care a dat lumii 
pe genialul compozitor. 

Peste un an, Zarifopol își reamintește cu emoție de eveniment: 

«Zilele aceste s'a împlinit un an dela pelerinajul nostru la 
Vitleemul de pe malul Rinului. 

Să aducem încă odată fierbinți mulțumiri cerului pentru mi- 
nunea care ni s'a născut acolo și să-l rugăm ca, şi în viitor, să ne 
acorde favoarea de a vedea acel locaş sfânt» (c. p. datată «Leipzig, 
15 Mai 1906»). 

(Caragiale se gândeşte să repete cucernica plimbare: 

« In primul loc al programului nostru stă un pelerinaj la Bethlee- 
mul de pe Rin. D'abia aştept să mă 'nchin !» Scris. 1.7.06). 

Dacă interesează geneza unui putin pretentios « Cântec stu- 
dentesc » al lui Caragiale, publicat în foiletonul « Tribunei » dela 
Arad? să se ştie că Zarifopol i-a comunicat cu puține zile înainte 
o mică poezie foarte sugestivă: 


Graues Wetter, Feuchtigkeit, 
Schwarzsinn und Trübseligkeit — 
Sagt, wie rett ‘ich mich? — 
— Rheinlands rotes Rebenblut 
Teurer Freund, macht Alles gut: 
Schaue nicht nach Barometer, 
Lasse sein das trübe Wetter, 
Wärm’ dich innerlich! 
Anacreon Lipsiensis 
Auerbachs Keller 


(c. p. datată « 1.X11.06,2) 


Poezia lui Caragiale e o replică a precedentei. 

Am menţionat, în prima parte, descoperirea unei simfonii atri- 
buite lui Beethoven și comunicate lui Zarifopol, precum și infor- 
marea sa despre paternitatea unei bucăți muzicale, în care Cara- 
giale recunoaște maniera lui Haendel. Am mai arătat frecvența 
întâlnirilor melomane dela Gewandhaus din “Lipsca si rolul activ 
al lui Zarifopol în sporirea pasiunii muzicale a prietenului său. 

(Caragiale se caracterizase de altfel, într'un autoportret din 
« Moftul Român », Nr. 8, dela 21 Febr. 1893, astfel: 

« Particularităţi: « Meloman ! ureche, memorie și gust muzical 
bine desvoltate >...) 

Oricât era de veche înclinarea lui Caragiale către muzică, nu 
e mai puțin adevărat că Zarifopol i-a călăuzit bine gustul și 
cultura sa de autodidact muzical. 

Unde, dimpotrivă, inițiativa nu va mai fi a lui Zarifopol, e în 
direcţia spicuirilor din câmpul difuz al prostiei, de orice natură. 
Caragiale era, cum s'a văzut, un pescuitor de mărgăritare, care 
îşi făcea delectatia zilnică din denuntarea prostiei universale. 
Cum cea « daco-română » îi era mai la îndemână, corespondența 
sa e dela un capăt la altul presărată cu asemenea fine vânaturi. 

Zarifopol află o mare plăcere în această malitioasä îndeletnicire 
a intelectului; este pe măsura minţii sale, deosebit de agere, cu 
rezerve nebănuite de umor. Işi însuseste voluptatea maestrului; 
îşi face din ea un vitiu de acum înainte personal. Incepe a rivaliza 
cu Caragiale în zel investigator, si are ambiția să-l handicapeze. 
E o cursă de viteză, în care vârsta se unește cu mobilitatea și 
rezistența, spre a rămâne pe-un vechi alergător. Am putea cita 
numeroase pasaje, corespunzătoare celor caragelești, spre a ilustra 
pasiunea cea nouă a lui Zarifopol (pe lângă prefața la discursurile 
Nababului, descoperită de dânsul). Nu vom trece mai departe 
fără să o facem. 

Pus pe ghimpi de versul lui Vlahuță, pe care i l-a servit Cara- 
giale pe nerăsuflate în trei rânduri, Zarifopol descoperă asemenea 
« bunătăți » şi în scrisul franțuzesc: 

« Dă-mi voie să-ți comunic două vlahutzisme gallo-romane, 
peste care dădui zilele aceste: 

1. Quand la borne est franchie, il n'est plus de limites. 

Fr. Ponsard 

2. La richesse d'un pays dépend de la prospérité générale. 

Prince Louis Napolcon 
(c. p. 28.2.09). 

Zarifopol e de pe acum un interpret al voluptätii, care nu se 
linge pe buze, dupä «zahär, miere, bomboane » (c. p. 5.3.09), 
fără să-şi explice si să-şi motiveze plăcerea. 

Iată bunăoară cum se ridică dela un amănunt, în aparență banal, 
la semnificații subtile: 

«...eu sunt particularist și inima-mi rămâne tot la Opinia: 
« Suzanne Desprès în feribilul rol din Electra ». Asa e la noi la 
Iaşi, vezi d-ta: în cel mai obscur reporter, să ascunde un literat. 
Cine nu e dela Iaşi, trece peste aceste lucruri fără a le lua în seamă, 
— nu simte profund aceste delicatissime detalii, cari, ca nişte 
gingase viorele, să ascund în vegetaţia neutră a textelor de gazete... 
Aud?!? Hoch Daco-Romania! Dreimal Hoch Municipium 
Iassiorum !!!» (c. p. 4.5.09). 

De bună seamă, e neregionalist, ca orice inteligență autonomă. 
De aceea descoperă, cu delicii, «un importantissim studiu asupra 
originei Iaşilor », al unui oarecare V. Cocuz; el ia cu acest prilej 
apărarea filologiei contra lui Caragiale, spre a lua apoi în primire 

pe falsul şi ilariantul filolog, care dă şi numele originare ale stră- 
zilor ieșene | Astfel, strada Sf. Vineri, în care s'a născut Zarifopol, 
s’ar fi numit, în timpul Romanilor, Hanum Veneris ! (ciornă fără 
dată, nesemnatä, a unei scrisori de 5 pagini, databilă 1911, după 
ziarul « Românul » care apare în acel an şi anume în vară, deoarece 
e vorba şi de locuinţa estivală a lui Caragiale, la 'Travemiinde). 

Un important pedagog iesan e spicuit de asemenea fără crutare. 
Zarifopol se înveselește de final: un «cu care trăiam sufletește 
în cele mai strînse relații de idei », — şi întreabă: « Ce zici; e can- 
tabilă întorsătura din urmă, ori ba?... mă persecută ca o melodie 
clasică » (c. p. 17.2.08). 

Soțul Ririei, istoricul A. D. Xenopol, intervenise pe lângă 
Caragiale spre a recensa ultima operă a fecundei scriitoare. 

Reproducem « docomentul »: 


. Iași 6/19 oct. 1909 
Iubite Caragiale, 

Îţi trimit volumul de poezii al Ririei, pe care dacă-l vei ceti, 
cred că te vei convinge că este productul unui mare talent. Ca 
toate talentele, Riria însă întâlnește o opoziție înverşunată mai 
ales între piticii care nu pot îngădui ca mărimile să le arunce 
umbră. Oamenii de valoare ca Gion (cel mort prea timpuriu), 
Rădulescu-Motru, G. Panu, deși din taberile cele mai deosebite, 
recunosc întâietatea minţii Ririei. Te-as ruga si pe tine să-ți spui 
cuvântul care va cădea ca o boambă pe capetele pigmeilor. 

Amic 
A. D. Xenopol». 


Zarifopol se preface a-l mustra pe Caragiale că nu se înduplecă 
a-şi spune cuvântul, care avea să cadă «ca o boambä », după asi- 
gurările filozofului istoric. 

« Drept să-ți spun, îmi pare rău că nu ai mai multă bunăvoință 
pentru literatura noastră moldovenească actuală — căci de ce altă 
are nevoie un critic daco-roman decât de bunăvoință, spune şi 
D-ta ? Câtă plăcere ne-ai face nouă, Moldovenilor, în general, si, 
în deosebi lui Conu Alecu, bunului meu profesor și dulcelui 
bărbat, care, până la o așa venerabilă vârstă, a păstrat atâta foc 
tineresc si entuziasm, pentru artă...| — Uite, ăsta ie cusurul 

matale: n'ai entuziasm — de mult ti-au spus-o aceasta criticii 
nacionali si democraci...!» (c. p. 11.11.09). 

Iată-l pe Zarifopol, turnat pe tiparul lui Caragiale, flămând 
de «dulciuri », giumbușar, stâlcitor de cuvinte, bârfitor fără räu- 
tate al compatriotilor săi care păcătuesc întru Sfântul Duh, cu 
o notă mai ascuţită de intelectualitate. Ca și marele său prieten, 
el se deprinde a sări într'o singură epistolă dela un subiet la altul, 
sprinten și firesc, după modul conversativ. 

O asemenea lungă scrisoare, variată în conţinut și în ton, va fi 
reprodusă în întregime. Ea se sfârșește cu cuvenitul pasaj de 
« sottisier », aproape nelipsit; începe cu relatări private, de ordin 
economic — iar bucata de rezistență e un portret moral, denotând 
aptitudinile scriitoricești ale lui Zarifopol, înainte de orice publi- 
catie (primele articole ale sale în ţară sunt din timpul neutralității, 
când s'a stabilit definitiv aci, — și anume în Cronica de sub direcția 
d-lui Tudor Arghezi). f 


Cîrligi, Sept. 1910. 


’Ăracan’ di mini, coani, de-ai ști mată ci colbaraie și ci vîntaraie 
o fost pi-aici păn” acu, ș'amu o plouat și s'o făcut o glodaraie di 
mergi roata păn' în butuc!... 

De patru săptămîni aproape, stimate domnule Director, de- 
votatul D-tale prieten gustă melancolia plaiurilor moldovene. 
Cu toată dragostea animalicească de locurile copilăriei si ale junetii, 
dragoste a cărei îndărătnicie și absurditate te umple uneori de 
mare mirare, grozav m'as repezi acum spre apus. Și cu atît mai 
tare mă arde dorul de împărăție, cu cît văd, cu spaimă, că acu 
mi s'a împlinit cu totul. De ce m'am temut n'am scăpat. Fiscul 
romîn a hotărît să-mi ia bir îndoit dela primăvară încolo, pentrucä 
a băgat de seamă că am locuinţa în străinătate. Am făcut, fireşte, 
apel în contra acestei așa de neplăcute hotärîri a comisiunii finan- 
tiare, dar, pe cît îmi spune avocatul, n'am de așteptat mare bucurie 
în predmetul acesta. Astfel ie probabil că, dela primăvară, nu 
voiu mai mînca pînea neagră a sträinätätii, ci jimblă de Ploiești 
ori de București. Ca om deprins a ceti în sufletul semenilor D-tale, 
n'ai trebuintä să ti să spună expres în ce chef l’a adus pe subscrisul 
această schimbare de capitol în cartea vieţii sale. 

Pentru ca să-mi iau din vreme iuteala potrivită carierii de ade- 
vărat cetățean romîn, am făcut acest stagiu de 22 de zile în Moldova. 
Am stat mai mult la ţară, dar am fost si pe la Roman si pe la 
Bacău. 

In aceste locuri am priceput ieu, în toată adîncimea iei, vorba 
veche creștinească, că viața trebuie să fie meditaţia morții. Să 
prea poate ca aceasta să fie numai o închipuire a mea: mi s’o fi 
năzărind de spaimă. Căci, dacă iau seama bine, văd că oamenii 
depe locurile aceste sînt foarte vioi. Iată-l, de pildă, pe Moşul 
Stefan Nei ! Il aud plimbându-să în odaia de alături, cu pași mă- 
runti si foarte delicati, —a împlinit acum două săptămîni 80 
(zi: optzeci). Asa släbut cum arată, nu-ţi închipui ce pasionat ie 
de politică. Cînd vorbeşti cu dînsul de Tache Ionescu, să cutre- 
mură ca de necuratul si trînteşte furios batista pe masă; bucăţi 
Var face pe diavolul, de lar avea înainte. Si D-ta probabil nu 
bănuieşti cu ce l'a supărat, mai ales, șeful D-tale pe veneratul 
meu moş. D-ta nu poţi bănui nimic, pentrucă nu știi ce le-a spus 
Moşul Nei « Dumnealor, la toți », de atîte și atîte ori, în împre- 
jurări solemne ca şi în cele de toate zilele. Dumnealui le-a spus 
acest mare adevăr: în ţara noastră, tot răul vine de acolo, că avem 
mai multe partide politice, pe cîtă vreme e așa de clar că în această 
ţară nu încape, după rațiune, decît «un singur partid, partidul 
liberal-national-puritan », potrivit spiritului constituției noastre, 
care ie «liberală, națională și puritană ». Le-a spus de atitea ori, 
dar Dumnealor, nu numai că nu l’au ascultat, ci chiar au mai făcut, 
acum de curînd, încă un partid, în fruntea căruia stă cel mai pri- 
mejdios om din Romiînia, Tache Ionescu. Ei bine, unde mergem 
şi la ce vom ajunge, dacă lucrurile stau așa, — la ce alta decît la 
pieire?... Ca să fiu drept, trebuie să adaog numai decît, că, pe 
cît ie de înverşunat puritanul national-liberal, pe atît ie de strictă 
disciplina partidului conservator-democrat. Ștefanucă nu numai 
că nu vrea să discute deloc politică cu moșul, dar chiar să duce 
cît se poate de rar să-l viziteze în odaia lui. Dacă se întîlnesc pe 
balcon ori în vestibul (casa noastră dela țară e imensă, așa că cei 
doi adversari să pot vedea cît vor de rar), Stefanucä îl întreabă 
pe mosul de sănătate și-i vorbește de vreme ori de alte lucruri, 
care nu turbură temperamentul; asupra politicii însă păstrează 
cea mai strictă și mai demnă rezervă. 

Acum în urmă mosul a dat de o altă amărăciune,— aceasta în 
sfera politicii evropeneşti. Grozav ar vrea să se bucure din tot 
sufletul de naşterea fragedei republici portugheze, — dar nu poate. 
I să opreşte ca un nod în gît, cînd își aminteşte la ce desträbälare 
a dus republica pe Frantezi: — stai să zici că ie mai rău decît pe 
sub vechiul regim... ! Vezi D-ta ce ie: dacă Bonaparte nu s’ar fi 
lăsat orbit de strălucirile cesarismului, dacă ar fi rămas reprezen- 
tantul pur al marilor adevăruri revoluţionare, dacă, în loc să așeze 
dinastii nouă, ar fi întemeiat republice, — şi republicele n'ar fi 
trebuit să le impună, ca dinastiile, pentru iele ar fi ajuns o vorbă, 
o singură vorbă: vrea poporul ! —, ei! dacă ar fi făcut așa, apoi 
atunci... . 

O iarnă mai am, iubite domnule Director, una singură am de 
trăit în lume, şi apoi mă afund în Daco-România, pentru tot- 
deauna. Păcat că, din pricina luptei cu fiscul, n'am să pot veni 
la Lipsca decît pe la sfîrşitul lui Noemvrie nemtesc. Dar, cît de 
scurtă vreme ne-o fi lăsat să petrecem anul ăsta împreună, să 
căutăm să-l petrecem cît mai bine. Am pierdut mult că n'am 
apucat prima seară de Kammermusik din Gewandhaus: Haydn- 
Hândel-Bach |! ! ! Nu mai vreau să mă gîndesc că mi se rupe pieptul 
de oftat. 

Pe conul Ghiţă Panu, a 2-a serie de Amintiri dela Junimea, 
îl aduc negreșit; îl aduc si pe Șerbănescu, liricul cel așa de mult 
admirat de susnumitul bărbat de litere, —să vezi D-ta numai 
prubă de sorbeturi si zaharicale lirice. Poate să aduc si Cursul 
de Drept constituțional al distinsului nostru bărbat de Stat si 
jurisconsult C. Dissesco. Cartea merită atenția oricărui iubitor 
de bunätäti științifico-literare. Dă-mi voie, te rog, iubite D-le 
Director, să-ți citez ceva, de probă, din partea filosofică a frumoasei 
lucrări: 

« Tinem să declarăm din capul locului, că, în căutarea princi- 
piilor de filosofie a dreptului, noi vom fi eclectici (subliniat în text); 
vom lua din fiecare sistemă numai aceia ce ieste bun în ea, lăsînd 
totdeauna la o parte greșelile şi exagerările. .. Dacă cercetäm siste- 
mele de filosofia dreptului are s'au produs în Rominia, trebuie 
să constatăm, cu oare care părere de rău, că nu avem nici 
unul..». 

Nu-i aşa, că-i grațios, as putea zice chiar zglobiu ? Jeste, cum 
ar fi zis Gion, ușurința în profunditate, seriozitatea în eleganță, 
ie stilul unui dans religios si sältäret totodată, dacă totuși această 
«comparaţie nu vă pare prea îndrăzneață. — 

Aştept cu dor mare să ne întîlnim, iar, pînă atunci, vești cît de 
bune si de amărunte dela Dv. toti....... 

Seien Sie mir alle herzlichst gegriisst Ihr 


P. Zarifopol ». 


In această scrisoare oarecum literară, demnă bucată de antologie, 
-se presimte întâi scriitorul de moravuri, subiacent în Zarifopol şi 
apoi criticul, partizan al poziţiilor limpezi și adversar al învălmășirii 
punctelor de vedere. 

Tip total nepolitic, cum a rămas până la capăt, Zarifopol nu atacă 
probleme de această natură si nu e poftitor de trufandale politicesti. 
Stă însă oricând la îndemâna lui Caragiale, spre a-l informa, ca 
pe timpul răscoalelor țărănești sau cu ocazia vizitei Arhiducelui 
Franz-Ferdinand la Sinaia, când se zvonise la Berlin că au fost 
insultate colorile austro-maghiare. 

«...Spre marea bucurie a tuturor Daco-Rominilor cu mintea 
întreagă, nu s'a întîmplat, cu prilejul vizitei lui Franz-Ferdinand 
la Sinaia, nici cea mai mică neorînduială. Istoria cu insultarea 
culorilor maghiare (si tot ce s'a brodat pe ea) ieste o pură fabulă. 
Presa germană a fost cu deosebire bogată în legende pe tema 
aceasta: să zicea, că o duzină de Unguri s'ar fi postat pe peronul 
gării dela Sinaia în vederea arhiducelui si ar fi stat tantosi cu pălă- 
riile pe cap, că Românii le-ar fi descoperit capetele cu forța şi că 
i-ar fi dat afară din gară, — aber das Alles ist, Gott sei Dank, 
Mythologie. A venit, ce-i dreptul, o ceată de studenţi bucureșteni, 
ca să ceară primarului socoteală pentru arborarea de steaguri 
ungurești, probabil, ca să-şi organizeze scandalul obligatoriu; 
dar n'au isprăvit nimic înfocații naționaliști, căci au fost, din vreme, 
ținuți foarte de aproape. 

Astfel, Altetele lor, au petrecut neturburati pe pămîntul fru- 
moasei noastre patrii, și îndrăznesc a crede, că n'au petrecut rău. 
Orice ar zice neamurile dușmane, Rominul știe să primească 
musafiri. ..). (scris, Sinaia, 21.VII.09). 

Caragiale, când istovea materialul politico-literar de spicuiri și 
cancanuri, era bucuros să servească amicului său specimenul unut 
fapt divers de resortul poliției de moravuri. O asemenea tăietură 
de jurnal, o dă cu titlul: Chronique mondaine. Cum se pitrece la noi 
(c. p. 27.2.08). 

Zarifopol răspunde în ziua primirii: 

«Zis'a domnul: Vai vouă, cărturarilor și fariseilor fätarnici E 
— Vorbiti de ăi din Duisburg, Essen şi Bonn, ai? Par'c'ar fi uitat 
lumea, că, în Berlin, aveți peste două duzini de localuri, în care 
să întîlnesc regulat bărbați cu — bărbați îmbrăcați în dame, şi 
petrec cu — «capele muzicale », întocmai ca la Duisburg. Adecä cum, 
numai în capitală să fie permise jocurile inocente ? » (c. p. 28.2.08).. 

Si, spre a nu se lăsa mai prejos, îi expediază o contra-informatie 
— Cum să pitreci pi la D-voastre: B. B. In Adamskostiim (scris. 
fără dată, iarna 1908—1909). 

Sau, i se întâmplă lui Caragiale să surprindă în presa româ- 
nească un caz de invertire între minori si să-l expedieze, cu men~- 
tiunea: « Vântul iresistibil al civilizaţiei occidentale a trecut la 
popoarele balcanice » (c. p. 23.6.08). 

Zarifopol răspunde cu o ascuţită disociere: nu e un fenomen de 
influență apuseană, ci o simplă continuitate de moravuri balcanice. 

«Ba nu, domnule Director ! In chestia tinerilor dela Filaret e 
mai drept, cred, să vorbim de influență orientală. Este vorba de 
o tradiție care se urcă la originile culturii daco-romîne, cultură,. 
după cum ştii, de origine orientală. Această venerabilă tradiție 
a fost oarecum aruncată în întuneric de modele nouă, apusene; 
acum, filonul oriental iese din nou la suprafață. Mă bucur foarte; 
aceasta arată că civilizația romînă intră în equilibriu »... (c. p. 
25.6.08). 

Paragraful e fireşte dela periferia interesului, dar denotă că 
Zarifopol punea un simț personal de despicare a fenomenului, în 
serviciul consideratiilor sale. 

Astfel, cu prilejul expedierii de către Caragiale a modelului de 
care s'a folosit pentru a scrie Kir Ianulea (Machiavel, în text 
francez: le Diable marié), Zarifopol răspunde: 

« Am poruncit să-mi aducă și textul italienesc; peste 8—ro zile 
îl vom avea aici. Poate să ne fie de ceva folos: Francezii sunt foarte 
infideli !» (c. p. 24.1.09). 

Observatia e extrem de justä: Francezii au, sau aveau, tendinta 
mai curând de a adapta, decât de a traduce. 

Altădată Zarifopol se informează pe lângă Caragiale de « înțelesul 
următoarelor cuvinte bätrânesti: zsnaf, calevri, trivoga» (c. p- 
21.7.11). 

Caragiale îşi plasează o vorbă de mare circulaţie oralä, a cărei 
variantă scrisă ne grăbim s’o înregistrăm: 

«...Eu am un proverg, mă 'nţelegi: măgarul, să-l potcovesti 
cu aur și să-i pui samar cu diamante, armăsar arăbesc nu se face; 
el, tot el remâne si din ce în ce tot mai el»... Apoi, dă o consultatie 
filologică, de resortul său, balcanic: 

« Calevru, îi (grecesc) = papuc de strapat, pantof de casă, gro- 
solan, făcut dintr'o cismă sau gheată, căreia i se taie cît mai jos 
căputa fără multă grijă de simetrie sau de estetică, 

Isnaf, i (turcesc) = petit bourgeois, negustoras de mahalà, 
meserias, 

Trivoga, e (rusesc, probabil) = semnalul de alarmă al trompetei». 

Si nu pierde prilejul să pastiseze : 

« Exemplu (ca dintr'o novelä poporanistă): 

«Cum a auzit trivoga pojarnicilor, și-a vîrît isnaful labele 'n 
calevri si a dat fuga să vază unde e foc » (scris. 9/22/VII/911). 

Zarifopol el însuși se distra pe seama şcoalei literare din Iașii 
săi: « Incă odată si din adîncul sufletului vă mulțumesc, D-tale 
şi onoratei Dv, consoarte, pentru ceasurile atît de frumoase pe- 
trecute la vatra (mă dau la stil boboranist !) Dv. » (c. p. 14.12.09), 

Nu ne-a rămas scrisoarea prin care Zarifopol expediază lui Cara- 
giale cartea fostului său profesor, celebrul ateu, doctorul Thiron: 
« Libera Cugetare ». Fapt e însă că Zarifopol era indiferentist în 
materie religioasă, câtă vreme autorul « Făcliei de Paşti » îşi pă- 
strase credința părinților săi. 

Răspunsul lui Caragiale merită să fie păstrat: 

«...Foarte mulțumesc pentru «Libera Cugetare » a d-rului 
Thiron. Știi că nu sunt liber-cugetător; totuși nu-l pot îndeajuns 
admiră pe acest mare-om; si o fac asta cu oarecare mândrie, fiindcă 
— deși, ca om vechiu, cred că efect fără cauză nu se poate, si că 
acelaș ce nu poate fi, în același timp, si efectul lui propriu si cauza 
lui însuşi (aud?) şi astfel, cu părere de rău, nu pot fi monist- 
haeckelian — fiindcă, zic, văd că într'o privință ilustrul d-tale 

profesor e de aceeași părere cu mine: «Prin libera cugetare se 
cere revizuirea Constituţiei române » (pag. 7). Tocmai acuma îmi 
explic eu solidele baze științifice ale culturii dumitale. Se vede 
că ai avut, din tinerețe fragedă, de unde să sugi laptele științii. 
Fii mândru de profesorul d-tale, precum şi el e mândru de d. 
Prof. Haeckel 1» (scris. 1 Sept. 1910). 

Ar fi fost de mare interes ideologic răspunsul pro domo al lui 
Zarifopol la această ușoară sfichiuire, în care maestrul atacă si 
subtilitätile dialecticei filozofice. Chiar dacă s'a produs, nu ne-a 
parvenit, 

O prezumție se ridică, la sfârşitul capitolului rezervat agerului 
corespondent al lui Caragiale, — sau mai bine zis o intuiție se 
iscă, timidă, 

In nesfârşitele ceasuri de taifas, în iernile lungi când umblau 
după « soitarii » (vezi P. Zarifopol, « Publicul şi arta lui Caragiale », 
în « Viaţa Romîneascä », Iunie 1922: « Caragiale iubea adînc farsa 
si paiateria tradițională »), în orele consacrate schimburilor de im- 
presii scrise, Zarifopol nu era numai sub farmecul « demonului 
veseliei », — partenerul furat de verva ne mai pomenită a noului 
Nastratin. El nu juca un rol pasiv, ca acela al numerosilor gură- 
cască din galeria obișnuită a lui Caragiale. 

Zarifopol participa intens, dar lucid. Prima critică aplicată la 
operele românești, el o cunoștea «jucată », el o trăia ca spectator 
al unui joc fără precedent și probabil pe vecie unic. In răsunetul 
hohotirilor de genial măscărici, ale lui Caragiale, se forma pe ne- 
simțite criticul nuanfelor infinitesimale, meșterul ironiei ascuţite 
şi al sarcasmului rece. Din interferența unui spirit buf, de tiflă 
universală si a recii, prudentei filologii, se zămislea dispoziția 
cea mai vioaie şi totodată mai strictă, pentru critică. * 

Impulsul iniţial critic, voluptatea nobilă a spiritului de a distruge 
din faşă ceea ce nu e viabil, i s'a imprimat ca o cută ante-profesională 
din timpul prieteniei cu Caragiale. Nu avem abundente mărturii 
în această corespondență decimată a lui Zarifopol. Atâtea câte 
sunt, ne ajung. Spre deosebire de Caragiale care «se tăvăleşte » 
de râs, de pe urma unei inadvertente sau a unei greșeli contra 
gustului, dar fără să știe motiva reacţiunea sa, Zarifopol simulta- 
neizează excitatia nervoasă cu explicarea ei rațională. Aci e dife- 
renta între râsul pur, care nu este al criticului, si râsul reflectat în 

conștiință, al inteligenţei critice. Prietenia Caragiale-Zarifopol are 
semnificația unei camaraderii axate pe umor. Un formidabil 
instinct călăuzise pe cel dintâi, amplificat ereditar, din generaţie 
în generație, de actori şi autori dramatici. Secretele eredității rămân 
nedivulgate la Zarifopol, în care instinctul se strămută întreg în 
act de conştiinţă, până aproape de dezumanizare, dacă n'ar persista 
vitalitatea vervei dialectice. In zodia caragelianä, se deşteaptă 
demonul critic, cu o primăvăratecă verdeață crudă: acesta este 
Zarifopol cel avant la lettre, a cărui delicioasă eclosiune apare aci, 
spre desfătarea acelora ce l-au cunoscut. 


ȘERBAN CIOCULESCU 


CRONICI 


«HERR DOKTOR» 


Lui Paul Zarifopol îi plăceau foarte poveştile despre oameni, 
amintirile cu cortegiul lor de anecdote hăzoase si bârfeala inteli- 
gentă făcută fără răutate la un pahar cu ceai. Cred că dacă 
printr'o minune s'ar reîntoarce astăzi în mijlocul nostru, ar 
citi şi s'ar desfăta cu lacoma lui curiozitate de copil bătrân, pe 
seama noastră, a acelora care, înduiosati, cinstim amintirea cu o 
lacrimă şi cu admirația subită a cioclilor literari care îi descopăr 
valoarea în clipa când el nu mai e decât o mână de cenuşă într'o 
urnă. Sigur că și-ar arunca privirea si asupra acestor amintiri 
şi ar strâmba din nas cu modestia lui atât de autentică, întrebân- 
du-mä: «Ti se par într'adevăr interesante amintirile acestea 
despre mine?» 

Zarifopol a fost un om atât de puţin subiectiv în manifestările 
sale și atât de discret și rezervat în gesturi, încât ar fi socotit 
o evocare a propriei sale vieţi ca un gest lipsit de pudoare si 
putin cam vulgar. Nu s'a strecurat el oare pe nesimţite în viață? 
Nu ne-am trezit oare deodată cu el în mijlocul lumii neastâmpă- 
rate a scriitorilor care l-au privit multă vreme pieziș si cu neli- 
nişte, tocmai fiindcă el nu supăra pe nimeni, nu râvnea locul 
nimănui şi se mulțumea doar să întâmpine cu surâsu-i afectuos 
şi rece zumzetul frivol al lumii literare românești ? Fără să dorească 
a juca un rol hotärîtor în viața noastră intelectuală și multumin- 
du-se cu rolul mult mai inofensiv al spectatorului, pe care-l 
bucura la culme prostia contemporană, precum îl încânta jocul 
deșertăciunilor româneşti, Zarifopol devenise cu timpul arbitrul 
distant, dar totdeauna stimat al scrisului românesc. 

Prea puţini însă l-au apropiat cu adevărat și și-au putut da 
seama ce sensibilitate fină și ce inimă caldă se ascundea sub 
masca atât de calmă si distrată a acestui gentleman autentic. 
Poate fiindcă ura orice exteriorizare zgomotoasă a propriei sale 
vieţi afective, Zarifopol era în realitate un om care simțea mai 
adânc şi mai puternic decât contemporanii săi. A avut cultul 
prieteniei ca nimeni altul, fiindcă era în fundul sufletului său 

un mare iubitor de oameni. Aş spune că iubea oamenii cu acea 
scuriozitate plină de milă cu care unii iubesc animalele. Lumea 
era pentru dânsul o grădină zoologică prin care îi plăcea să 
treacă nevăzut, pentru a putea vedea el însuși cât mai mult. 
In prietenia ce ţi-o dăruia era totdeauna prezentă această curio- 
zitate de colecţionar, care te iubea ca pe o piesă rară, ca pe repre- 
Zzentantul unei specii, poate chiar ca pe o carte, ale cărei file 
îi plăcea să le răsfoiască din când în când. Și cine ştie dacă în 
prietenia pe care mi-a dăruit-o el în timpul celor douăzeci de 
ani ai cunoaşterii noastre, nu era alături de camaraderia cărtu- 
varului bătrân, ceva din acea curiozitate a strângătorului de 
«documente omenești. 


* 
* E 

Toamna anului 1912 la Leipzig. Päseam ca simplu absolvent 
de liceu în liniştea largă si monotonă a acestui oraș, care pe 
vremea aceea încetase de a mai avea faima unui «klein Paris», 
cum îl numise odinioară, poate pe bună dreptate, studentul 
Goethe. Leipzig-ul avea totuşi o faimă: Universitatea. Facul- 
tatea de filozofie avea pe atunci un renume mondial. Wundt, 
Lamprecht, Sievers, Kôster, Volkelt, Spranger, Stieda, iată 
doar câteva din numele fnvätatilor care aträgeau la cursurile 
și seminarele lor studenți din toate unghiurile pământului. 
Românii nu erau prea numeroși, dar erau toți oameni pe pragul 
maturității care pregăteau un doctorat ce trebuia să le deschidă 
drumul spre cariera universitară. Voi pomeni doar pe Romulus 
Cândea, astăzi profesor la Universitatea din Cernăuţi, pe Em. 
Panaitescu, astăzi profesor la Universitatea din Cluj, și pe poetul 
Panait Cerna, care era pe pragul doctoratului său în filozofie. 

Leipzig-ul mai era însă pe atunci și un centru muzical foarte 
reputat. Gewandhaus-ul, cu renumita lui orchestră condusă de 
dirijorul Nikisch, un conservator care era socotit ca cel dintâi 
în Germania, Opera, concertele religioase dela Thomaskirche si 
toate celelalte concerte instrumentale ale celebrităților mon- 
diale, transformaseră pe intelectualii din Leipzig într'o societate 
entuziastă si chiar competentă de melomani. Era deci foarte 
firesc ca tineretul muzical românesc să-şi îndrepte paşii spre 
acest mare oraș al muzicii. Am găsit atunci la Leipzig pe Florica 
Muzicescu, Muza Ghermani-Ciomac, Em. Ciomac, Mihail Jora, 
Filip Lazăr şi alții, care astăzi se găsesc în fruntea mişcării muzi- 
«cale românești. 

Românii erau grupaţi în jurul unei societăți româneşti care 
îşi ținea ședințele în fiecare sâmbătă seara. Mai ales studenții 
în litere și filozofie şi cei dela conservator făceau un fel de gru- 
pare aparte. Arbitrul acestei libere asociaţii de tineri literați si 

muzicanți era Paul Zarifopol. Locuinta lui din Kaiserin Auguste- 
strasse — un apartament discret şi elegant, dominat de o uriaşă 
bibliotecă — era locul de întâlnire, de sfat și de spovedanii al 
acestui tineret entuziast și zgomotos, pe care-l domina cu surâ- 
su-i ironic si prietenesc Paul Zarifopol. 


Ii spuneam cu toții «Herr Doktor». Nu fiindcă înfățișarea 
lui ar fi avut ceva solemn și doctoral. Dimpotrivă, Zarifopol 
nu era nici un pedant, nici un pretentios. Rareori un om mai 
simplu în gesturi, mai discret în manifestările sale exterioare, 
mai lipsit de mofturile si pedanteriile savanților de ocazie. Nu 
ştiu deci, pentru ce îi spuneam cu toții « Herr Doktor», Poate 
fiindcă Zarifopol, după terminarea studiilor sale universitare, 
utiliza din comoditate si după obiceiul german, un titlu, pe 
care cunoștințele din lumea nemteascä i-l dădeau cu politetä 
exagerată, Aşa i-am spus timp de douăzeci de ani, până în pragul 
morţii. Si titlul pe care i-l dădeam cu aceeaşi admiraţie stăpânită 
a fost de sigur ceea ce a pus între mine si el o oarecare distanță, 
depărtarea dela elev la dascăl. Fiindcă pentru tineretul univer- 
sitar de acum două decenii care îl apropiase, Zarifopol fusese 
un îndrumător si un dascăl. Veneam cu toţii la el să ne sfătuim 
asupra studiilor şi încercărilor noastre literare. Zarifopol era în 
această privință un minunat prieten. Fără asprime, dar si fără 
falsă amabilitate, el ne asculta cu o îngerească atenţie şi participa 
la toate visurile noastre înflăcărate, la nădejdile şi trecătoarele 
noastre deziluzii. lubea învățătura si studiul universitar peste 
măsură de mult. Deși cu studiile încheiate, el rămăsese încă 
un student, un învățat în formaţie care cutreera bibliotecile si 
librăriile, spre a-și strânge informațiile şi a-și completa fisele 
necesare cercetărilor sale critice şi literare, 

Zarifopol n'a urmărit niciodată un scop practic. Om bogat 
înainte de război, el trăia din veniturile unei moșii, iar după 
vânzarea moșiei, din renta banilor astfel dobânditi. Originar din 
acea mândră si dezinteresată boierime moldovenească, Zarifopol 
trăia pentru știință si artă, așa cum alți boieri își iroseau averea 
în politică pentru o credință. Având deci o viață materială inde- 
pendentă și perfect organizată, Zarifopol n'a fost niciodată un 
vânător de funcții si de lefuri. De aceea, când după război 
deprecierea generală a averilor a făcut din Zarifopol un om 
sărac, el a preferat să îndure cu răbdare unică si seninătate de 
martir o viață materială submediocră, decât să bată la porțile 
prietenilor ajunşi miniștri, care vedeau în el o fiinţă curioasă, 
incapabilă să se adapteze vulgarului si gälägiosului parvenitism 
românesc, 

Cred că în toată intelectualitatea românească nu a existat un 
om de distincția sufletească și spirituală a lui Zarifopol. A fost 

ceea ce numesc Francezii: un vrai clerc. A studiat filologia și 
filozofia din dragoste pentru specialitate, fără gândul la o carieră 
universitară. Elev al lui Philippide — pentru care a păstrat toată 
viața o admirație adâncă şi o afectiune plină de duiosie — Zari- 
fopol s'a dus să studieze filologia romanică în Germania, la 
Halle, unde și-a trecut doctoratul cu o teză asupra unui tru- 
badur frnacez. Și-a încheiat așa dar studiile cu o lucrare de 
filologie şi literatură, în același timp, însușindu-și metoda de lucru 
meticuloasă a profesorului său Suchier. Zarifopol a studiat şi 
filologia germană, cel de al doilea obiect de doctorat fiind limba 
şi literatura germană. Abia în al treilea rând preocupările sale 
de student s'au îndreptat spre filozofie, disciplina din care şi-a 
ales, ca ramură mai apropiată de sine, estetica. Zarifopol a trecut 
repede după doctorat, la studii de literatură franceză contempo- 
rană şi de estetică literară. 

L-am găsit astfel în toamna lui 1912 lucrând de zor la studiul 
său despre Anatole France. Cel despre Maupassant apăruse 
cu un an înainte în revista « Süddeutsche Monatshefte ». Au 
urmat apoi pe rând eseurile despre «arta literară» și despre 
Molière, care toate au fost redactate întâi în limba germană. 
Zarifopol poseda într'adevăr limba franceză şi germană la per- 
fectie. Germana o scria însă cu deosebită plăcere. Imi spunea 
adesea că nici una din limbile pe care le scria nu-i dădea atâtea 
posibilități de expresie, ca germana. Mai ales problemele este- 
tice şi nuanțele de exprimare ale judecăților critice găseau în 
vocabularul atât de bogat al limbii germane mijloace neaşteptate 
de realizare. Puţini cunosc versiunea germană a unora dintre 
eseurile lui Zarifopol. Ele sunt de o frumusețe şi perfecțiune 
formală, care au atras îndată atenţia cercurilor literare germane. 
Märginindu-si activitatea în cadrul revistei « Süddeutsche Monat- 
shefte », Zarifopol a rămas pentru lumea din țară un necunoscut. 

„x 

Și totuşi nu era atât de necunoscut, încât să nu fie prețuit 
de Caragiale, Vlahuță și Delavrancea. Ginerele lui Dobrogeanu- 
Gherea, putuse intra repede în intimitatea acelora care erau 
colaboratorii şi prietenii socrului său. Afară de aceasta, aristo- 
cratul prin naștere si temperament care era Zarifopol, lua con- 
tact cu acea frământare socialistă, care prin personalitățile ei 
conducătoare punea pe Zarifopol, criticul si umanistul, în 
contact cu tot pitorescul politicii românești. Casa lui din Leipzig 
oferea adesea ospitalitate fruntașilor scrisului românesc si sefi- 
lor socialiști. Mai avea oare nevoie Zarifopol să vină în ţară, când 
Leipzigul devenise locul de atracție a celor mai originale și mai 
valoroase personalități românești ? Și apoi prietenia sa cu Caragiale 

nu-l despăgubea oare de tot ce pierdea stând departe de 
ţară? Zarifopol n'a făcut politică, n'avea ambiţii si nu avea 
nici interese materiale în țară. Un mare oraş universitar cu o 
bibliotecă enormă si cu cele mai bune librării din lume era 
pentru Zarifopol reședința ideală. Aci putea trăi numai pentru 
carte, numai pentru cugetare, numai pentru cercetările sale 
literare și mai ales numai pentru sine, în izolarea voită a omului 
timid și delicat care-şi găsise un cuib autentic de cărturar. Nu a 
fost însă o expatriare. Toatä lumea românească care trecea prin 
Leipzig aducea în casa « doctorului » ceva din viața tumultoasă, 
și totuşi sprintenă si inofensivă, a societăţii românești din ţară. 
România pitorească, a lui Caţavencu și Conu Leonida, a lui 
Titircä-Inimä-Rea si a tuturor moftangiilor din București, i-o 
aducea verva îndrăcită si inepuizabilă a lui Caragiale. Când 
Zarifopol, ostenit de bibliotecă si de fişe voia să respire, lua 
trenul spre Berlin si găsea în anecdotele, imprecatiile si bârfelile 
lui Caragiale, toată România. 


Prietenia lui Zarifopol cu Caragiale a fost pagina cea mai 
plină din viața sa. Iar când în 1912 Caragiale închise ochii, ful- 
gerat de același destin care avea să-l doboare şi pe el mai târziu, 
Zarifopol şi-a dat jumătate din viață familiei marelui său prieten. 
Pentru Zarifopol copiii lui Caragiale deveniseră copiii săi de 
suflet. Luca Ion Caragiale, fiul mai mic al scriitorului, luă locul 
tatălui. Si într'adevăr Luky — cum îi spuneam cu toții — a fost 
una din problemele pasionate ale lui Zarifopol. Găsea la băiatul 
acesta genial nu numai acea dumnezeiască veselie pe care o 
întâlnise la tată, dar si o patimä de cultură si de literatură, pe 
care doctorul o îndruma si o stimula. Il amuzau la culme pe Zari- 
fopol versificările românești, frantuzesti si nemtesti ale lui Luky 
şi aștepta parcă dela acest tânăr o operă de maturitate care să 
umple golul literar lăsat de Caragiale. O boală scurtă şi crâncenă 
a sfărâmat viaţa lui Luky şi astfel Zarifopol a pierdut pe cel 
mai bun și mai drag dintre discipolii săi. 

Zarifopol a iubit tineretul cu acea vie curiozitate cu care se 
apropia de oricine era în stare să înțeleagă gândurile sale pure 
și preocupările sale obiective. Ii plăcea să dăscălească și să îndru- 
meze. Il interesau lucrările noastre studențești si se bucura când 
îi vesteam apariția unei cărți sau a unui articol care intrau în 
cercul cercetărilor sale obișnuite. Iubitor de märuntisuri senti- 
mentale și de întâmplări hazlii, ne urmărea ca un detectiv în 
toate mișcările noastre și se bucura când se putea desfăta cu 
spovedaniile noastre, pe care le asculta cu un aer întelegätor 
de camarad mai bătrân. Abia târziu mi-am dat seama că cu 
toată afecțiunea sa caldă pe care o dăruia prietenilor tineri şi 
bătrâni, aceştia erau pentru dânsul actorii amuzanti ai unor 


. 

comedioare intime, pe care el le regisa cu sânge rece, oferind 
victimelor demascate o excelentă tigaretä englezească sau o 
ceașcă parfumată de ceai. 


Aşa se şi explică prieteniile sale cu scriitorii care contraziceau 
prin opera lor crezul său estetic. Și Vlahuță era un prieten iubit 
si stimat de Zarifopol. Fiindcă «doctorul» făcea o radicală 
deosebire între prietenia pe care o oferea omului si între pre- 
tuirea estetică pe care o dădea artistului. Cum l-a prețuit pe 
Vlahuţă ca poet ne-a spus-o în eseul său despre arta literară. 
Căuta în prietenie pe omul onest sufletește si oarecum civilizat. 
Cred însă că tocmai depărtarea care exista între felul cum con- 
cepea Zarifopol literatura si între felul cum o practicau atâtea 
dintre cunoştinţele sale, îl făcea să se apropie de acestea cu atenţia 
unui detectiv care își completează informaţiile curat literare cu 
cele de ordin personal. Nu stiai niciodată bine dacă te bucurai 
de prețuirea estetică a lui Zarifopol. Buna lui creştere nu-i îngă- 
duia să jignească succeptibilitatea atât de iritabilă a scriitorilor. 
De aceea si un Vlahuţă si un Delavrancea s'au simțit totdeauna 
bine în intimitatea lui Zarifopol, si cred că nu și-au dat niciodată 
seama că el făcea pur si simplu estetică aplicată graţie afectuoasei 
ospitalitäti ce le-o oferea. 


In această privință prietenia sa cu Cerna a fost cea mai ciu- 
dată legătură din câte a avut el în Germania. Pe Cerna, Zarifopol 
l-a cunoscut la Berlin, în casa lui Caragiale, Prea puţini ştiu că 
poetul nu era numai un poet, dar si un bun matematician, Zari- 
fopol afirma uneori sarcastic că era mai bun matematician 
decât poet. Spunea că aceasta era şi părerea lui Caragiale, care 
făcuse din Cerna preparatorul pentru partea ştiinţifică al fiului 
său Luky. Cerna era însă convins că avea în Caragiale un mare 
admirator literar, Mi-aduc aminte că, în primele zile ale cuno- 
stintei noastre, ne-a vorbit cu emoție si cu o nestăpânită mândrie 
de admiraţia lui Caragiale pentru versurile sale. Parcă-l aud 
spunându-mi: «Când i-am citit poesia « Mamă» a 'nceput să 
plângă cu hohote si m'a îmbrățișat ». Povestindu-i mai târziu 
lui Zarifopol scena, el a făcut un haz nespus. Pretindea că apre- 
cierile lui Caragiale erau totdeauna farse făcute autorilor si că 
în ce priveşte literatura lui Cerna, entuziasmul lui Caragiale 
nu putea fi decât o farsă sau o exagerare trecătoare. Caragiale 
se entuziasma repede când era vorba de țară si de literatura cu 
tendinţe naţionaliste, Putea chiar să verse lacrimi adevărate dacă 
poetul cu pricina îl găsea într'o anumită dispoziţie sufletească. 
In realitate, atât Caragiale cât şi Zarifopol au prețuit mai mult 
pe omul de cultură, decât pe poetul Cerna. Zarifopol făcea 
adesea haz de poesia cu tendințe didactice si cu sentințe filo- 
zofice a lui Cerna. « Doctorul» n'a dat niciodată mare lucru 

pe locul comun filozofic versificat. Se mira chiar că un om de 
inteligența si cultura lui Cerna nu-și dădea seama cât de uşor 
putea o poesie sentimentală, vag filozofică și declamatorie ca 
a sa, să alunece alături cu arta. Cerna era însă în această privință 
un încăpățânat. De aceea şi-a ales ca subiect de teză « Lirica 
filozofică ». Teza aceasta nu e ceea ce se chiamă o lucrare stiin- 
tificä, ci mai mult o apologie a poeziei filozofice, o lucrare « pro- 
domo ». Zarifopol a apreciat de aceea în deosebi această lucrare, 
în care scânteia inteligența poetului si în care vibra ambiția sa 
de a-şi justifica opera. Am avut totdeauna impresia că poetul 
își dădea seama de rezervele pe care Zarifopol le-a avut față 
de poesia sa. Cred chiar că această rezervă îl chinuia, fiindcă 
nu odată l-am auzit vorbind lui Zarifopol cu elan despre apre- 
cierile lui Maiorescu si ale lui Caragiale... Destinul a vrut 
ca poetul Cerna să moară în braţele lui Zarifopol. Işi terminase 
tocmai doctoratul si, stăpânit de cele mai aurite planuri de vii- 
tor, aştepta apariţia tezei de doctorat spre a se reîntoarce în ţară, 
unde Maiorescu îi pregătise o catedră de estetică. O răceală îi 
stârni vechea boală de piept şi-l trânti la pat. Câteva zile de luptă 
cu viața și cu moartea, în odăița mizerabilă în care locuia, si Cerna 
intră în agonie. Zarifopol a fost singurul care a luat parte la ulti- 
mile clipe ale poetului. S’a petrecut atunci o dramă în doi, care 
l-a îngrozit pe Zarifopol. Cerna în delir refuza moartea. Tipa 
din toate puterile că nu vrea să moară, că vrea să trăiască şi 
că e cel mai mare poet al României. Avea clipe de luciditate 
când îl zguduia pe Zarifopol și-i cerea să-i confirme că e un 
mare poet şi că niciodată, nici el, nici Caragiale nu au gândit 
altfel. In această luptă corp la corp, între poetul care-şi apăra 
mai mult opera decât viaţa si între estetul care în fața nenorocirii 
trebuia să mintă, s'a stins Panait Cerna, fără să ducă dincolo 
asigurarea deplină şi sinceră a lui Zarifopol că poezia sa filozo- 
fică este adevărată artă literară. 
ax 

Războiul ne-a împrăștiat pe toți, pentru a ne aduna întrun 
târziu la Iași. Zarifopol a venit târziu, în urma noastră, după ce 
petrecuse un timp în Italia şi după ce fusese, mi se pare, oaspele 
lui Korolenko — prieten de-al lui Gherea și Racovski — la Ker- 
son. Zarifopol spera poate pe atunci să se reîntoarcă la Leipzig 
unde-l aștepta biblioteca. Rămăsese doar în țara dușmanului 
jumătate din ființa sa spirituală. Războiul a distrus însă averea 
doctorului. La încheierea păcii, « doctorul» era un om sărac. 
Viitorul i se înfățișa pentru întâia oară ca o problemă. Lupta 
pentru existență începea acum şi pentru dânsul. Și începea în 
pragul bätrânetii. Omul care muncise din voluptate intelectualä 

trebuia sä scrie pentru pâinea zilnicä. Se putea oare o mai crudä 
ironie a destinului ? Zarifopol ar fi putut, dacă ar fi voit, să ocupe 
un loc în învățământul superior. Cultura lui vastă si temeinică 
si lucrările sale privitoare la literatura franceză îl indicau pentru 
o catedră. Plecarea lui Charles Drouhet la București lăsase 
neocupatä catedra de franceză dela Iași. O parte din profesorii 
Facultății de Litere din Iași îi oferiră catedra vacantă. Dar Zari- 
fopol refuză. Să fi fost de vină timiditatea sau extrema sa scru- 
pulozitate științifică ? Poate că si una si alta. Zarifopol n'a fost 
niciodată vorbitor, ci un causeur. N'a fost nici un om care poate 
crea intelectualiceste la ore fixe și pentru un anume public. 
A fi profesor înseamnă nu numai a înălța pe învățăcel până la 
spiritualitatea ta, dar și a te coborî până la dânsul. Cariera didac- 
tică ar fi însemnat pentru un om timid şi bolnăvicios — mai 
mult ipohondru decât bolnävicios — ca Zarifopol, o complicatie 
alarmantă. Mai târziu când i-am amintit de catedra dela Iași, 
el nu regreta refuzul său. Fiindcă Zarifopol a fost ceea ce numesc 
Nemţii «ein freier Schriftsteller ». Tinea mai mult ca la orice la 
libertatea sa. Ii plăcea să fie slobod de orice obligaţii. Nu fiindcă 
n'ar fi vrut să pună umărul la o treabă serioasă, ci fiindcă îi era 
teamă că nu va putea răspunde așteptărilor. 

De aceea, când după încheierea păcii Zarifopol s'a aşezat în 
Bucureşti, viața şi-a început-o dela capăt. Avea să fie însă o 
viață de mari privatiuni, de modestă strecurare prin gălăgia 
parvenitilor și ambitiosilor, de treptată ascensiune spre recu- 
noașterea caldă si unică pe care trebuia să i-o dea, în sfârșit, con- 
temporaneitatea. Nu-mi place să pomenesc de necazurile si 
privatiunile sale. La ce aș smulge vălul de pe anii de muncă 
prost răsplătită a ziaristului Zarifopol? Odată ce el însuși a ştiut 
să ascundă cu atâta noblețe, mediocritatea vieții sale materiale, 
de ce-am evoca noi astăzi altceva decât imaginea sa pură de inte- 
lectual care n'a cunoscut ghimpele invidiei sau al revoltei? 


Lui Zarifopol i-a plăcut ziaristica. Mai întâi fiindcă îi dădea 
prilejul să scrie în stilul sältäret de conversaţie și apoi fiindcă 
se simţea la el acasă în scurtul eseu în care se poate dezbate 
orice chestiune, chiar si cele mai dificile, fără a ținea seamă de 
acel simț al răspunderii ce ţi-l trezeşte o operă de longue haleine. 

El a socotit însă scrisul zilnic ca o necesitate pentru scriitor. 
Arta scrisului era după dânsul, o deprindere, ca și exercițiile 
de vioară, sau schițele pictorului. Imi spunea odată: « Ce bine 
ar face dascălii noștri să scrie la gazete. Le-ar fi stilul mai puţin 
anchilozat si constipat. Si s'ar certa mai putin cu gramatica. 
La Motru, la Iorga si la voi cei tineri, se vede că ati făcut si 
faceți nițică gazetărie ». Pentru Zarifopol ziaristica a fost mai 
întâi mijlocul de a se împăca cu limba noastră literară. Scriitor 

de limbă germană, care devenise pentru dânsul a doua limbă 
maternă, s'a simțit foarte stânjenit când a început să facă publi- 
cistică. Nu se simțea de loc la îndemână. A fost de aceea pentru el. 
o lungă luptă cu vocabularul, cu sintaxa, cu stilul în general, până 
ce, în cele din urmă, a izbutit să scrie zglobiu și ușor. Și-a tradus 
eseurile din nemteste în româneşte, lăsându-ne adevărate mostre 
de tălmăciri. Poate că şi ediția critică a operelor lui Caragiale 
nu a fost numai un duios act de prietenie postumă, ci si o pasio- 
nată cercetare a scriitorului, pe care Zarifopol l-a socotit cel mai 
mare stilist al nostru. Iar cînd în sfârşit a reușit să-și găsească 
drumul său sigur în limba literară românească, ne-a dat ani 
de-a rândul acele minunate pagini de critică şi de analiză psiho- 
logică, al căror farmec l-au gustat nu numai intelectualii auten- 
tici, dar şi cititorii de rând. 

Si astfel, cu modestie, fără să dea din coate, fără să uzurpe 
locul nimănui, Zarifopol s'a impus în chip hotärîtor. Scrisul 
său zilnic l-a făcut simpatic proletariatului scriitoricesc; iar 
eleganța distrată cu care-şi purta necazul unei vieți chinuite 
l-a făcut stimat mai ales în acea lume a politicianilor, parveni- 
tilor şi bancherilor, care credeau că-și răscumpără zădărniciile, 
dacă acordă lui Zarifopol atenţia unei invitaţii sau a unei preum- 
blări. Prea puțini i-au cunoscut calvarul. Prea puţini au ştiut 
că acum câțiva ani, un prieten i-a cumpărat biblioteca, spre a o 
dărui Fundaţiei Universitare Carol I. Zarifopol a avut pudoarea 
unică a sărăciei lui aristocratice. Intelectualul care ani de zile 
nu şi-a putut cumpăra o carte şi era fericit când putea să-şi 
refugieze spleenul livresc în biblioteca Fundaţiei, n'a avut 
îndrăzneala să ceară favoarea unui prieten sau protecția unui 
stăpân al zilei. Mândria boierească nu-i îngăduia o capitulare, 
iar demnitatea cărturarului nu-l lăsa să trădeze sacrificiul pe care 
acest învățat senin şi rece îl făcea pentru a fi până la urmă un 
om al ideii pure si al scrisului autentic. Mi-aduc aminte că odată 
d. N. Iorga, cu ostilitatea sa caracteristică pentru cei ce privesc 
literatura numai ca o artă, a rupt câteva săgeți împotriva unui 
articol de critică literară al lui Zarifopol, Când i-am spus însă 
că Zarifopol îşi poate permite luxul de a face artă pentru artă 
fiindcă morală i-a fost viața o linie dreaptă, fără nici o cotitură 
sau frântură, o jertfă voită pentru adevăr si frumos, a înțeles 
că Zarifopol era tăiat din lutul rar și scump al intelectualilor 
de rasă, al marilor anahoreti ai ideii si slujitori ai cuvântului. 

Târziu de tot, Zarifopol a fost chemat la conducerea Revistei 
Fundațiilor Regale. O viață nouă se deschidea pentru cărturarul 
care nu se putuse realiza pe deplin, fiindcă nu avusese încă 
prilejul unui rol de frunte. Abia la şaizeci de ani, Zarifopol a 
avut norocul să găsească un câmp de activitate demn de 

priceperea, gustul, talentul și cultura sa. Cred că însărcinarea 
ce i s'a dat era singura care se potrivea cu temperamentul 
şi vocația sa. Putea în sfârșit din maldärul de manuscrise să aleagă 
tot ce era autentic în scrisul românesc contemporan. Putea să 
descopere și să îndrume talente, să strângă în jurul lui învăţăcei 
şi cărturari, poeţi şi eseiști, critici și cercetători şi să deschidă 
în sfârşit publicisticii românești drumul scrisului european. 


ION SÂN-GIORGIU 


UN BELFER 


« Insemnärile unui belfer » 1) desfid rigiditatea genurilor literare. 
Ce sunt aceste pagini? Eseu ? Pamflet? Memorii? Jurnal intim? 
Articol de ziar? 

Câte putin din toate. Dar mai ales altceva: o carte de admi- 
rabilă proză românească. 

Nu știu dacă autorul și-a propus într'adevăr să «atace » anumite 
probleme școlare. Nu știu dacă intenția sa a fost să discute 
organizarea învățământului, să-i indice păcatele şi să propună 
remedii. Cred însă că acest lucru este cel mai puţin important 
în cartea sa, care nu e un referat asupra problemelor pedagogice, 
ci mai de grabă memorialul unei vieți. 

« Însemnările » d-lui Ioachim Botez trec cu mult dincolo de 
obiectivul lor didactic și moral — dacă cumva un asemenea obiectiv 
există. Nu dezideratele scriitorului, nu critica sa, nu propunerile 
sale fac substanța cărții. D. Botez scrie despre nivelul scăzut 
al bacalaureatului, despre proasta pregătire a profesorilor, despre 
«plaga politicianismului în școală » — cum se zice — si despre 
nenumăratele alte chestiuni dăscălești, regretabile sau excelente, 
dar cititorul nu va face greșala enormă de a-l socoti pe autor 
drept un militant și un polemist. Nu politica şcolară îl preocupă 
pe scriitorul acestor însemnări, ci viața şcoalei, aspectele ei, 
umanitatea ei, dramele si comediile acestei umanitäti. 

Școala este un vechi câmp de experiențe morale. 

« Clasa » şi «cancelaria » ridică față în față două ireductibile 
lumi, între care punte de înţelegere nu există. Deopotrivă de 
opace una față de alta, «clasa » si «cancelaria » se terorizează cât 
pot. Copilul si omul mare confruntati zilnic într'o luptă surdă 
— iată cumplita dramă a pedagogiei. Nu e vorba nici de belferii- 
funcţionari, prinși în mecanismul mort al orariului, unde își aduc 


1) Joachim Botez, Insemnările unui belfer, Bucureşti 1935, editura Fun- 
datiei pentru literatură și artă « Regele Carol II», 

plictiseala lor, desgustul înăcrit de viață, maniile lor groaznice, 
ucigătoarea lor lipsă de imaginaţie. Nu e vorba nici de stupidi- 
tatea elevului pușlama, chiulangiu și smecher. Și unii și alții se 
simt destul de bine între zidurile școalei. Dar aceste ziduri îl 
închide în acelaşi timp pe belferul poet si pe copilul sensibil. 
Unul căutând în clasa cu «atâtea canalii mititele » lăcaşul de inte- 
ligentä ce trebue surprins si ajutat; celălalt așteptând dinspre 
cancelaria feroce un semn de prietenie, un cuvânt de stimă. Pier- 
duti deopotrivă în acest pustiu cu bănci, manuale, trimestre, note, 
corijente, belferul și copilul suferă într'o singurătate fără scăpare. 

« Părerea mea de belfer necdjit și sceptic e că întreg meșteșugul 
pedagogic dela descälecätoarea lui Pestalozzi până la Marius Chicos 
Rostoganul şi ultimele teorii de pedologie infantilă, suferă de un 
mare si ireparabil cusur: e născocit și aplicat de oameni care nu mai 
sunt și nu mai pot fi copii (pag. 57). 

Diagnosticul este pe cât de precis, pe atât de delicat. 

El rezumă una din cele mai suave dureri, din câte ne este dat 
să trăim, căci probabil nimic nu egalează în finețe și în nuanțe 
un suflet de copil, terorizat de neïntelegerea omului mare. 

Belfer, d. Botez se sileste să-și priceapă «canaliile mititele », 
ce-i stau înaintea catedrei, înșiruite în bănci. Autoritatea sa de 
dascăl n'o întrebuințează pentru a ucide misterul copilăriei si 
al adolescenței. Ii lasă acestei copilării si acestei adolescente, în- 
treaga libertate intimă, întreaga autonomie, încercând doar cu 
foarte subțiri degete să desprindă din impulsiile, tăcerile și 
misterele lor, puțină muncă, puţină atenţie. « Belferia » aceasta 
e o vocaţie, o artă, un exercițiu de suplete morală. 


xk 
* + 


Școala îi furnizează d-lui Botez o serie de tipuri variate si pi- 
toresti, pe care le evocă în aceste însemnări, când cu melancolie, 
când cu violență, când cu emoție, când cu asprime. Scrisul său 
are o pregnantä plastică și o putere vizuală, care nu sunt ale unui 
eseit, ci ale unui romancier. Fiecare din personajele cărții prinde 
viață din două trăsături, dintr'o notație, dintr'un epitet, « Filis- 
tinul », «Păianjenul », « Limbricul », «Pupăza », nu sunt simple 
porecle şi nici abstracte categorisiri morale, ci adevăraţi eroi vii, 
surprinși într'un moment grotesc sau patetic din trista lor viață. 

Iat-o pe «Pupăza»: 

«Dar într'o noapte, când la răspântia dela Poştă carul mare 
clipea așa de languros, când gângänule jucau nebune în jurul lămpi 
singuratice, când mirosul teilor înfloriți pe sub care mergeam îți 
pătrundea în suflet, luând-o sfios de brat, t-am soptit: « Ce frumoasă 
Zrebue să fi fost în rochia aceea cu volane la logodna Lalei !. . . 9, 

Și ea, plecând repede capul: « Ei hai, d-le Botez, nu mă mai lua 
așa în bäläläu ». 

Carul mare nu mai clipea. Tei și-au oprit răsuflarea. Gângâniile 
lămpii au încremenit o clipd y (pag. 102). 

Iată-l pe «Filistin »: 

«Era un om înamorat de economie și precizie, un drămuitor al 
necunoscutului. Intr'o noapte cu lună plină, plutind visătoare printre 
norii fugari ca fulgii de păpădie, el îmi zise: « Cu ce viteză o fi mer- 
gând? .... ». Iar când ajunserăm în dreptul uzinei electrice, o tiată 
maghernitä bocänind ca o moară stricată, se opri deodată locului 
ascultând ca o moașă bătăile pruncului din pântecele mamei: în 
huruitul de noapte al motoarelor el auzea ceva smintit... Am in- 
trat amândoi înduntru, s'a oprit, a mai ascultat câteva clipe, şi s'a 
dus drept la piesa cu betesug (pag. 86). 

Uneori, condeiul d-lui Botez nu se mulțumește să evoce, ci 
atacă, lovește si invectivează. Scrisul său adaogă atunci unui de- 
licat simț de poezie, neașteptate accente de luptă. Ele sunt poate, 
artisticeste, mai putin valabile. 

« Acesta-i... Limbricul... Acesta-i viermele... Acesta-i das- 
călul care murdäreste breasla şi şcoala... L-ati privit vreodată 
țintă în ochii rätäciti care cată spre pâmânt? . . .I-aţi urmărit slova 
care se întinde moale, fetidă, ca zeama de varză trezită aruncată 
la canal?» (pag. 125). 

D. Ioachim Botez întrunește în scrisul său suave nuanțe si 
invective tari, o melancolie intimă dispusă spre pace şi un simț 
de revoltă morocănoasă, ce nu cunoaște iertare. Visător şi acid, 
blajin şi virulent, aruncă asupra vieții o privire ce îmbrățișează 
şi respinge cu egală pasiune. « Un scai tepos lângă o dahe târ- 
31e...» (pag. 118). 


* 
* * i 


Valoarea primă a « Insemnärilor unui belfer » nu este însă nici 
în materialul lor, nici în temele abordate, nici poate în incon- 
testabila viață ce le însuflețeşte. Aceste însemnări revelează, îna- 
inte. de orice, un prozator de mari posibilități, o proză bogată, 
cu un ritm ce leagă si rotunjeşte fraza, dându-i mișcare, densitate, 
putinţa de a se ridica fără efort şi de a cădea fără oboseală. Voca- 
bularul îi este colorat, sinteza firească. Ceva solemn și familiar 
în același timp, stăpânește fără vigoare acest scris. E o proză 
pe care o hrănește un dublu curent de vorbire arhaică şi de lec- 
tură umanistă. Impreunarea dă o savoare nouă, o strălucire care 
ar fi factice, dacă nu știu ce simț sigur n'ar păzi aliajul de excese 
sau descompuneri. Belfer, d. Ioachim Botez nu este, în scris 
cel putin, livresc. 

Aș vrea să transcriu cât mai mult pentru edificarea lectorului. 
Dar nu vreau să rup din întregul paginilor, o frază pe care n'aş 

putea-o reproduce decât sărăcind-o. Citiţi prima pagină a cărții: 
este o mică şi completă minune. Nu-i lipseşte nici coloarea vie 
a peisajului evocat, nici imaginea jumătate funebră, jumătate gro- 
tescă a omului învins, nici vocativul puţin retoric al scriitorului. 
ce meditează la vanitatea lucrurilor, nici ironia înfiorată în fața 
morţii, nici invocarea versurilor de demult... E o pagină tristă 
si împăcată, gravă si surâzătoare, dureroasă si senină. Întreaga. 
artă a d-lui Botez e rezumată aici. 

Nu voi consimti să pun în primejdie această pagină fragmen- 
tând-o. Dar voi transcrie cu orice risc din alt capitol al cărții, 
un scurt pasaj: 

«A, ce biserică smerită, măruntă ca o bäbutà, prididită de ani, 
de pomi incärcati cu roadă, de seninul dimineţii de toamnă cu ciripit 
de lästum, cu o horă de morminte împrejur, nâpădite de buruiană 
şi de melci, cu băieți si fete de şcoală înghesuiți până în tindă, as- 
cultând distrati cazania din altarul pierdut în fumul iute al lumâ- 
nărilor... Atâta tinereţe fragedă în ceața asta vânătă de fum înd- 
buşitor, când sus în jurul turlelor se zbeguesc în voie lăstunii, iar 
melcii își fac plimbarea de dimineață în frunza cu lacrămi de rouă, 
pe lespezi cu povești de moarte, din care n'a fugit încă răcoarea 
nopții... De aş fi fost eu preot, ieseam cu darurile sfinte afară, 
sub bolta albastră a templului pe care Dumnezeu l-a zidit înainte 
de toți vecii și i-a aprins pentru totdeauna o candelă cu care para- 
cliserii n'au a se mai necdji potrivindu-și mucul ». 

O gravitate bucolică, nu lipsită de anumit suflu retoric, stră- 
bate acest fragment. 

2 
* à * 

Cu asemenea strälucite calitäti, ce drum va lua în literaturä 
d. Ioachim Botez, în momentul în care va fi terminat capitolul 
şcolar ? 

Bun povestitor, drumet atent, privitor sensibil ar putea să ne 
dea un nou itinerar geografic și psihologic asemeni unui nou 
Calistrat Hogas, al cărui discipol pare a fi bucuros să se numească. 
Iată de sigur o bună cunoaştere de sine însuși. 

Sunt însă anumite elemente în cartea aceasta primă, care in- 
dică pentru viitor posibilități cu totul speciale. Mă gândesc la 
paginile propriu zise de memorii. Aflăm cu surprindere că bel- 
ferul a fost pe vremuri boem si că, dincolo de zidurile scoalei, 
el a cunoscut o junete agitată, prin redactii, prin cercuri scrii- 
toricesti. Silueta lui Bogdan-Pitesti, portretul lui Nae D. Färanu 
tin de acest capitol de memorii, deocamdată abia în treacăt deschis. 
D. Botez nu se va opri mai mult în acest despärtämânt al amin- 
tirilor sale? Noi îl socotim deocamdată un memorialist, 

Despre cercetarea critică a d-lui Tudor Vianu asupra poetului 
cu șapte lacäte Ion Barbu, ca despre orice altă lucrare de aceeaşi 
natură, am dorit să scriu dintr'un sentiment de veche si nesatis- 
făcută pândă vânătorească în ceea ce priveşte făptura sălbatică 
a poeziei. O experiență personală, a cărei întărâtare singur o cunosc, 
m'a făcut să desnădăjduesc de a putea vreodată privi poezia în 
marii ochi limpezi de căprioară a înălțimilor. Când o presimteam, 
totdeauna neîmblânzită, înarmându-mă cu cele mai complicate 
prevederi, căutam să-i astup fugile cu ocoluri, ale căror lungimi 
de cerc le reduceam riguros până ce vânatul, fie că fulgera prin 
tufărişul inextricabil, fie că, în centrul calculat al trudnicelor 
încercuiri, constatam că lăsase lăcomiei omeneşti — cum, nu ştiu — 
culcusul cald, cu mirosul tare al trupului dispărut. Poezia este o 
sălbătăciune care nu doarme. Vânătorii consumati ajung însă la 
dulci perversiuni fără nocivitate, la salvatoare substituiri de scop, 
ascultând cu plăcere, în recompensa țintei irealizabile, cornul pă- 
durilor, sarabanda de häituieli şi ecouri ale acestui kallali, întârziind 
cu privirea pe tufisul vibrător în care veșnic se disimulează vânatul, 
Aceasta este aventura poeziei și despre ea nu-mi simt aptitudinea 
de a vorbi în alți termeni. De aceea comentariul d-lui Vianu, ca 
orice încercare de cuprindere explicativă sau teoretică a fenome- 
nului poetic, mă interesează prin ceea ce bănuesc că va putea adăuga 
la aproximările nevredniciei personale. 


D. Tudor Vianu a avut o tinereţe lirică, din care, exprimând 
cu strălucire antologică strofele intitulate Jn Wie (Se vede că ne 
tragem din neam de podgoreni...), de accent pre-pillatesc, era 
sortit să iasă, prin înălțare către muchiile ninse ale inteligenței, 
semnalul acestei evoluții putând fi considerat un scurt poem 
meditativ, În Turn — mi se pare — (Privesc dela fereastra cea 
mai naltă. ..), publicat în Sburătorul. Au urmat popasuri provi- 
zorii în câmpul criticii literare militante, încredințându-i-se chiar 
un foileton de ziar repede părăsit, pentru ca d.’ Vianu de atunci 
şi până azi, atras de cugetarea pură —inactuală, să devină 
autorul numeroaselor cărți de idei, dintre care cea mai re- 
centă este Estetica, vol. I. Un destin cerebral se împlinea așa dar 
sorbit, din regiunile speculative, de o vocație precisă ca o maree 
de puterile cerești. Si astfel se face că subtirele silf de fum al 
poeziei din tinerețe, ridicându-se din căminul actualitätii imediate, 
s'a risipit ca să nutrească azi înalte abstractiuni, reci transparente, 
de unde filozoful dacă mai coboară câteodată — e spre a se ocupa 


1) Tudor Vianu: lon Barbu, Ed. + Cultura Naţională», 1935. 

de d-nii Lucian Blaga și Ion Barbu, poeţi ai unui transcendentalism 
diferit, dar transcendenti amândoi şi deci familiari oarecum co- 
mentatorului; sau, mai probabil, nu coboară de loc, ci aceștia îl 
ajung — socotește criticul — cu piscurile lor. În sprijinul acestui 
mod de a vedea conștiința de sine a d-lui Vianu, îmi vine chiar 
studiul său Jon Barbu, în care toată bibliografia critică despre 
poetul studiat se află sub interdicția unei suverane ignorări. Nu 
știu dacă aceasta este, si în ce măsură, metoda cea mai nimerită. 
Asupra poeziei, ce se refuză siesi, a d-lui I. Barbu au scris eseuri 
remarcabile până azi d-nii E. Lovinescu, Șerban Cioculescu, G. 
Călinescu, Pompiliu Constantinescu, I. I. Cantacuzino etc.... 
A nu ţine nici o socoteală de vederile acestora însemnează în mod 
fatal a-i repeta fără nevoie. Faptul, care putea fi înconjurat se 
întâmplă d-lui Vianu. « Am nesocoti un aspect esențial al poeziei 
lui Barbu, scrie d-sa, dacă n'am ţinea seamă de acel fel al său 
de a considera înfățișările lumii în dependenţă de arătările ce- 
rului ». Si urmează caracterizäri ca «expresia sentimentului de 
relație cu cerul și stelele», «un svon de influențe misterioase 
circulă necontenit între pământ şi cer», «ancoräri în astral», 
«viziune cosmică >. Cu mai multi ani înainte, d. G. Călinescu 
fixa cu privire la poezia d-lui Barbu aceleași valori: « sentimentul 
dependenţei de astre », «lirism astronomic », «fior astral », «sens 
al lumii, privit din infinitul firmamentului, legat de fenomenali- 
tatea noastră prin fluxuri astrale », « misticism theurgic », « chemări 
din Cosmos ». Dar mai întâi de a-mi formula nedumeririle, datorez 
conștiinței mele și d-lui Vianu o precizare. D-sa pune în circulație 
sau, mai exact, propulsează alături de alții în atenţia publică pe 
un poet obscur, cu mijloace de exprimare însă a căror limpezime 
se recomandă în sine peste valoarea judecăților critice. Metodica 
dificultății, aplicată de d. Barbu poeziei sale, punct interesant 
al unei estetice mai generale, se desfoaie în plină lumină sub pu- 
terea stilului, remarcabil prin lipsa de pretenţie neologistică, al 
d-lui T. Vianu. In altă împrejurare, m'am exprimat destul de 
categoric în contra unei critice, ruptă dela îndatoririle ei de oficiu 
public, pe care am numit-o oraculară. Așa încât mă bucur de a nu 
fi pierdut prilejul, elogiind însuşirea de claritate ca pe un principiu 
de desfătare autonom la criticul de azi al d-lui Barbu. să ridic 
încă odată, oricât de fugar, chestiunea aceasta, în care se pot des- 
luşi rosturile mai adânci ale criticii literare. Cum caută a cuprinde 
cartea care ne interesează:pe poetul Ion Barbu? Un prim capitol, 
Ion Barbu și obscuritatea în poezie, desvoltă deosebirea, poate arbi- 
trară, dintre obscuritate — considerată «efectul unei caducitäti » 
— şi ermetism — privit ca «stil ». Ermetismul ar fi astfel, la au- 
torul jocului secund, o stare complexă de suflet, în care «ideea... 
figurează... ca o posibilitate a poeziei»; ar fi apoi dificultatea 

spulberată prin lectura activă, colaborantă; ar mai fi înzestrarea 
limbajului cu noi şi nebănuite latente de natură matematică ori 
astronomică si, în sfârşit, ar consta de asemeni în violente contrac- 
tiuni stilistice. Cel de al doilea capitol, Etapele poeziei lui Ion Barbu, 
afirmând o «structură polivalentă » de «ritm bruscat », se împarte 
în Ion Barbu și Parnasienii, Ciclul baladic și oriental, Ciclul ermetic, 
acesta din urmă despletindu-se metodic în Mitul oglinder, Spiri- 
tualism, Treptele viziunii, Joc si Limbaj. După d. Vianu, în gust 
parnasian, «lon Barbu evocă Grecia misterelor eleusine si a 
culturilor orgiastice ale lui Dionysos » spre deosebire de Lecomte 
de Lisle și Heredia cu Grecia lor «mitologică ». Ca mod de a 
trata un astfel de material i se alătură poetului nostru alegoristii 
Sully Prudhomme şi J. M. Guyau. Din Ciclul baladic şi oriental 
criticul pune în vedere un naturism fraged, în care descifrează 
nu înțeleg ce « dionisianism mai însumat » pentru a stabili legătura 
de substanță cu maniera dintâi; sprijină pe teoretizări discutabile 
în jurul unor subrealitäti orientalo-balcanice ale sufletului româ- 
nesc, ca si poetul însuși de altfel, bucăţile de pitoresc turc, iar ca 
modalitate a expresiei relevează foarte concludente apropieri 
folklorice. Ciclul ermetic comentează după grupările arătate acel 
Joc Secund, care reprezintă, în cel mai energic moment, sfortarea 
involutivă a poeticei d-lui Barbu; două poezii, una menționând 
puritatea imaginilor reflectate în oglindă — iar cealaltă figurând 
categoric confruntarea conștiinței cu ea însăşi, conţin pentru 
d. Vianu material suficient pentru a edifica «mitul oglindei », 
formulă fără cuprins verificabil. Aspiratia poetului de a se contopi 
în «principiul suprem al lumii » este interpretată însă convingător 
drept un act spiritualist de abandonare a creatiunii imperfecte. 
Peisajele matinale, serale — în orice caz pământești, apoi astrale 
şi în sfârșit simpla funcțiune a vizualității sunt socotite ca urcări 
progresive ale viZiunii poetice. "Toată această încordare către va- 
lorile ideale se exprimă însă prin jocul de rime interioare, asonante 
generoase (mugur — bucur), aliteraţii, clocote silabice, cuvinte 
inventate şi chiar prin forțarea raporturilor limbii, concluzia 
studiului d-lui Vianu rezumându-se în ultimul capitol, Perspectivă, 
la faptul că, alături de d. Lucian Blaga, d. lon Barbu este un 
«poet metafizician ». Si autorul nu se înșeală asupra aparaturii 
poetului. 

Dar mai mult decât îndreptățirea afirmărilor critice ale d-lui 
Tudor Vianu, mă interesează pentru un moment modul general 
al criticii sale. D-sa, aşa cum precizează crocian în recenta Este- 
ticä, recomandă o critică «descriptivă si explicativă ». Cartea 
rezumată mai sus îi ilustrează teoria cu îndestulare. Numai că 
ascutimile analitice, cu al căror complement necesar aplecärile 
descriptive si explicative devin operante, nu trebue împrumutate 

dela poeţii înfățișați, deoarece informaţiile lor constituesc un ma- 
terial critic dacă mai întâi realizările poetice singure le implică 
si pun în nediscutată evidență, deși chiar în această împrejurare 
se dovedesc de prisos. D. Vianu află astfel dela d. Barbu însuși 
Că, în versul Atâtea clăile de fire stângi, cuvântul «stângi » este 
atributul care în geometrie desemnează curbele spaţiale », pentru 
ca în alt vers, Stângi cuburi subrede intrate. .., acelaşi cuvânt să 
înlocuiască pe stângaci. Aceasta nu poate fi explicație multumitoare. 
Cât priveşte analiza poeziei, de toată limpezimea, Ritmuri pentru 
nunțile necesare, criticul transcrie de-a-dreptul interpretarea în- 
credintatä lui de însuși poetul: « ... Mercur, în interpretarea lui 
Barbu: duh al inteligenței. ..» Puterile analizei înțeleg să se infor- 
-meze de vigoare dela poezia realizată și nu dela poet, cu atât mai 
mult cu cât d, Barbu are un savuros gust al mistificării criticilor. 
D. E. Lovinescu deasemeni, întemeindu-se odată pe conversaţia 
cu poetul, scria cu privire la caracterul producției sale că este vorba 
de «revärsarea visului în viața reală » (formulă pe care în aceiași 
termeni cititorul o poate găsi în Aurélia lui Gerard de Nerval), 
pentru ca mai târziu d, Barbu să protesteze în contra esteticei 
supra-realiste a onyrismului. Așa dar a recurge la destăinuirile 
poeţilor asupra operei proprii este când inutil, când primejdios: 
inutil, când opera le cuprinde vădit sau când nearătându-le ea 
nu se poate valorifica printr'o intenţie rămasă extrinsecă, şi pri- 
mejdios, când poetul consultat dispune de o fantezie bogată în 
resurse bufe. 


Critica explicativă, așa cum B. Croce a circumstanțiat-o, pre- 
supune teoretic anexarea unui minim de istorism probant, care în 
practicarea criticei de artă impune la rândul său cunoașterea si 
cercetarea izvoarelor. D, T. Vianu cunoaște si semnalează punc- 
tele de obârşie ale poeziei d-lui Barbu. (Poate estetica poetului nu 
o identifică îndestulător, cititorul putând să creadă că versurile 
formând două sau trei catrene de fiecare poezie, s'ar grupa « după 
modelul « Stanţelor » lui Moréas », ceea ce nu este decât o ase- 
mănare de suprafețe. Dimensionalitatea minimală, redusă cu stric- 
tete la momentele într'adevăr comburative ale emotiei estetice, pro- 
vine dela un patron, Edgar Poe, nedreptăţit de critic). Adâncirea 
însă a izvoarelor, lărgind cunoștința despre artist, fereste de rătă- 
ciri regretabile. După ce, în subcapitolul Jo, d, Vianu enumără 
procedeele formale ca monorima, rima interioară, asonanta rari- 
simä, jongleria silabelor, adaugä: «Este de prisos să spunem că 
poezia lui Barbu nu se resolvă într'un astfel de j joc, cum era cazul 
pentru Parnasieni sau chiar pentru un Mallarme, de vreme ce a 
trebuit să-i recunoaştem un conținut de intuitii spirituale. » Să 
fie vorba de acel Mallarmé, care a pus în circulația poetică a lumii 
moderne valorile virginale ale increatului ? Aceasta este cea mai 


DUSTY ANSWER 439 


gravă afirmaţie a d-lui Vianu, depănată din faptul de a ocoli tra- 
tarea în adâncime a izvoarelor d-lui Barbu. Din refuzuri de con- 
crețiune, semnificând o direcție a spiritului către puritätile pre- 
creative ale universului, Mallarmé a edificat schelele acelor strä- 
vezii «absente », pe care a urcat Valéry (.../'univers n'est qu'un 
défaut Dans la pureté du Non-Etre, admirabile versuri proaste) 
si urcă de asemeni si poetul nostru (Oul dogmatic). Dar conţinutul 
acesta de «intuitii spirituale », împrumutat în întregime dela 
Mallarmé, nu formează nicidecum realitatea organică a structurii 
„d-lui Barbu; ci este, ca să-i zic aşa, o aluviune culturală. Mă întă- 
resc asupra acestui punct de vedere printr'un citat din d. Tudor 
Vianu: « Nu cunoaştem în întreaga literatură un alt poet care să fi 
îndrăznit a-şi propune dificila temă a trecerii dela neființă la viață, 
vraja magică a desfacerii din adâncurile mobile ale posibilului». 
“Criticul afirmă ca pe un miracol de dificultate această temă a 
„creativității şi o susține în repetate rânduri ca fiind punctul de 
generaţie al celei mai prețioase frumuseți barbiene. Mallarmé 
condamna creatiunea în toate posibilităţile ei; d. Ion Barbu o 
poate şi exila si preamări ? Aceste două atitudini (creație imperfectă 
si non-creatie ideală) arată însă o împletitură arbitrară de incompati- 
bilitäti, care trădează oarecum zădărnicia acelei critici explicative, 
neprevăzută îndeajuns cu oteliri analitice. 

Totuşi, lucrarea d-lui Vianu, în asociaţii intelectuale precise, 
“stăruind mai mult asupra grupului de «idei nereprezentabile » din 
„oc secund decât asupra sensurilor emoționale, schiteazä direcția 
generală a unui spirit, care reface în parte pentru literatura noastră 
experiența poetică Mallarmé; cartea se dezvoltă, după o luminoasă 
arborescentä miniaturală, într'un stil purificat, lăsând în liberă 
«evidență chiar lipsurile critice; şi dacă valoarea specifică a poeziei 
d-lui Barbu nu o constrânge să se exprime, aproximarea ei se face 
totdeauna instructiv şi delectabil. 


Precum am căutat să arăt la început, destinul criticii literare 
pare a fi ca din evoluţiile prin pădurea misterelor poeziei să se 
„aleagă cu o cunoaștere metodică a tuturor esentelor de lemn, 
niciodată însă cu nuditatea palpitantă, în mâini, a vânatului. 
Poate că aceasta este însăși condiția poeziei, de a scăpa ca un iepure 
printre picioarele vânătorului. 

VLADIMIR STREINU 


« DUSTY ANSWER » 


Rosamond Lehmann ne introduce în lumea atât de bogată în 
simtire si fantastic a adolescenților, mai precis a adolescentelor. 
Sufletul de subtil psiholog al acestei scriitoare s'a aventurat în 

lumea atât de fragilă, atât de tainică a fetelor unui pension bri- 
tanic ca să ne aducă din mijlocul lor acest mare coş de flori încă. 
învăluite de roua şi mireasma întâmplărilor care se succed între 
copilele acestea de bună familie englezească. 

E inutil să povestim subiectul acestui roman. El s'ar putea 
numi cartea acelora care iubesc şi au tristul destin de a nu fi și 
ei la rândul lor iubiți. Astfel se încep întâile acorduri ale acestui. 
roman. Judith Earle face, la Cambridge, cunoştinţa lui Jennifer 
Baird. Intre cele două fete se încheagă o prietenie care se trans- 
formă curând într'o dragoste arzătoare cum sunt foarte multe 
între adolescente. 


Prezidate de o subconştientă puritate inițială, dragostele dintre 
fete urmează totuşi legea oricărei dragoste. Ele se supun acelo-- 
raşi canoane de acaparare şi gelozie, de abandonare benevolă în 
mâinile celui pe care îl iubeşti, — de toate aceste canoane pe care 
le cunoaște și dragostea dintre bărbat si femeie. 

Din clipa când îşi dau seama că se iubesc reciproc, cele două 
fete vor trăi exclusiv una pentru cealaltă, cultivând micile atentii 
pe care le cultivă orice îndrăgostite, trăind într'o fätisä izolare 
de ceilalți, fericite de a se putea izola şi a-şi trăi numai si numai. 
dragostea lor. 

Dar ca si între bărbat si femeie, într'o bună zi atitudinea lui. 
Jennifer se schimbă brusc. Altă fată a luat locul Iudithei în inima 
ei. Dragostea arzătoare a lui Jennifer nu-și mai găsea rezonanță. 
egală în Judith. Aceasta păstra prietenei sale aceeași dragoste de 
gingase atentii si de subtilă adorare, același devotament si aceeași 
alăturare. Insă la Jennifer dragostea ce i-o nutrea prietenei sale 
atinsese un stadiu de exasperare, de exasperare fizică, vai! 

Nevoind să altereze puritatea sentimentelor pe care i le nutrea 
Judith, Jennifer preferă să se abandoneze în brațele altei prie— 
tene, Geraldine, o făptură ardentă, cu un cap oarecum masculin, 
care satisface deplin nevoile de dragoste fizică ale lui Jennifer.. 

Fireşte, Iudith află imediat si deceptia ei este mortală. Ca în 
adevăratele drame erotice dintre bărbat şi femeie, Geraldine pune 
stăpânire totală pe Jennifer reușind s’o scoată definitiv din viaţa. 
acesteia pe Judith. 


E primul eşec dureros din viața ludithei. Și ca si cum ar urma 
fatalitatea unui destin ineluctabil, Iudith se înamorează de tânărul 
Roddy pe care îl iubea încă din copilărie. Amor nefericit, deoa- 
rece, cu totul deosebit de Iudith, Roddy este un tânăr rece, lucid, 
cinic, nepăsător. Atenţia afectuoasă pe care i-o acordă Iudith 
îl lasă rece; suferința fetei, semnificația pe care aceasta o dă apro— 
pierii lor si oricărui gest întâmplat între ei, nu-l interesează. Tip- 
de snob, de cuceritor ieftin, peste farmecul fizic Roddy nu mai 
posedă nimic. 

Spre deosebire însă de el, verii săi, Martin și Julian o iubesc 
pe Iudith si drama de neînțelegere și dragoste neîmpărtășită care 
se petrece între Iudith si Roddy, se petrece pe de altă parte si 
între Julian si Iudith pe de o parte, ca si între Martin si Iudith 
pe de altă parte. Tot astfel cum Marietta, vară a lui Julian îl 
iubeşte pe acesta, fără să fie la rândul ei iubită. 

Aşa dar Iudith îl iubește pe Roddy. Ani de zile în lungile-i 
meditații si peregrinări, visează să poată fi împreună cu cel pe 
care îl iubește, să-i poată smulge şi lui un cuvânt de dragoste, 
de asigurare că și el o iubeşte. Momentul acesta sosește, întâl- 
nirea decisivă între ei are loc şi Iudith crede că trăieşte într'adevăr 
revelația supremă a dragostei cu Roddy. Intr'un elan admirabil 
de naivitate şi feciorie sufletească, i se dă... 


... Ca să-şi dea a doua zi seama că Roddy n'a fost decât ` un 
banal şi cinic ‘curtezan de duzină care a profitat de ea ca de ori 
şi care fată care i-ar fi căzut în mână. Nimic din împlinirea flo- 
rală a visurilor și näzuintelor cu care ea a însoțit totdeauna dra- 
gostea cu acest băiat, nimic din adânca semnificaţie cu care ea 
a acoperit orice atingere dintre ei. Ci pur şi simplu o nudă si 
brutalä posesiune fizicä. 

Acesta e esafodajul scheletic al dramei, banalul ei fundal: incom- 
patibilitatea fizicä dintre doi adolescenți, eternul conflict dintre 
cele două sexe. Iudith Earle aduce în dragostea ei, toată zestrea 
de poezie și näzuintä, de subtilă elevație şi de stelară evadare a 
oricărei fete de vârsta ei. Pentru ea întâlnirea de suflet cu Roddy 
are o valoare originară de destin, în această apropiere de suflete 
pune tot ce are mai pur mai curat, mai adânc. 

De cealaltă parte însă o aşteaptă dorința cinică a unui mascul 
care nu cunoaşte legile tainice care dirijează grădina sufletească 
a unei fete şi care calcă în picioare, nepăsător și cinic, răzoarele 
gingase de flori si iluzii. 

Drama ar părea banală ca orice dramă de iubire; aici însă în- 
cepe marea, unica măestrie a scriitoarei engleze. 


Pe acest fond liniar si comun, ea altoieste o vastă peluză de 
subtilitäti și notații psihologice. Nimic nu este facil si spus de 
circumstantä, totul își găsește o justificare psihologică unică, de- 
finitiv convingătoare. Si ceea ce face ca « Dusty Answer» să fie 
una din cele două, trei cărți mari ale literaturii universale, este 
că, dela primele douăzeci de pagini, — datorită acestui fluid au- 
tentic, acestui principiu vital şi inexorabil,—te asimilezi cu eroii 
cărții şi suferi cu ei laolaltă. Cred că numai cărțile mari, de cali- 
tate unică si care taie în noi o brazdă esențială si definitivă au 
însușirea să te facă să aderi dela început cu eroii cărții, să-ți 
însuşești suferințele lor, să te zbuciumi și să te frămânţi cu ei 
laolaltă. 

Și aceasta se întâmplă nu numai fiindcă « Dusty Answer » este 
o carte a inimii, dar și fiindcă ea stă sub semnul pur și minunat 
al inteligenței, al unei inteligente feminine care prinde cu antene 
de vis atâtea imponderabile si transparente care scapă bărbatului. 

Vreau să insist asupra însușirii acesteia a scriitoarei engleze. 
Peste toată drama acestui grup care trăiește în același climat spi- 
ritual, stărue o atmosferă de elevată suprarealitate. Eșafodajul 
epic al cărții este nins de pulberea aceasta de poezie, o poezie 
care creşte organic si firesc, nu una facilă si de circumstantä; 
tot astfel cum firesc se integrează si natura în drama acestei fa- 
milii de adolescenți. 

In această privință Rosamond Lehmann, ca și D. H. Lawrence 
de altfel, ca toţi scriitorii si scriitoarele engleze, beneficiază de o 
însușire de mare naturistă. Natura se întretese cu faptele mă- 
runte ale oamenilor, le e fundal și aureolă, refugiu de vis și suită 
senină. Intre pauzele întâmplărilor prozaice sau idilice, se aude 
corul amplu, celest al naturii. El punctează cu un zumzet de vis 
şi o atmosferă paradisiacă, dramele ineluctabil triste și tragice 
ale oamenilor, zădărnicia iubirii dintre ei. 


CAMIL BALTAZAR 


DIVERSIUNI PLASTICE 


O VIZITĂ LA MATISSE 


Sunt unele opere de artă, în fața cărora ne oprim cu toții, 
le privim si le admirăm, fără să ne putem ridica întotdeauna 
cu înţelegerea, până la frumusețea lor desăvârșită. 

De astădată părăseam Veneţia, cu satisfacția emotiunilor co- 
plesitoare, pe care mi le-au dat panourile lui Jacopo Robusti 
zis si Tintoretto, aflate în sala de așteptare a Ambasadorilor 
din Palatul Dogilor. 

Rare ori a fost atins un mai perfect echilibru între compoziţie, 
formă și coloare, rare ori aceste elemente s'au împletit mai 
fericit, ca în acele trei pânze murale ale lui Tintoretto: Bachus 
oferind inelul Arianei, Mercur între Graţii, si Venus între Pallas 
şi Marte. 

Mărturisesc că pentru a păstra cât de pură această impresie, 
m'am ferit câteva zile să mă ocup de alte picturi. 

Părăsind Veneţia, cu toată ceața ce se lăsase în tot timpul 
călătoriei, cu toată tristețea unui cer învăluit, nu vedeam decât 
aur şi lumină, 

Trebuia să mă opresc în sudul Franţei, pentru a mă întâlni 
cu Matisse, căruia îi fusesem recomandat de un camarad al său. 
Cu amintirea Veneţienilor încă proaspătă, odată intrat în ate- 
lierul lui Matisse, m'am simţit întrucâtva dezorientat. 

Recules însă, după un timp, am început a privi lucrările 
de pe pereţi, cu un interes mult mai viu decât acela pe care obis- 
nuinta operelor contemporane mi-l da în alte împrejurări. In 
acea zi, Matisse lucra la marele panou decorativ, destinat Mu- 
zeului din Merion, Fundaţia de Artă a miliardarului Barnes, 
Pictura reprezintă perechi de nuduri înlănțuite în ritm, pe un 
fond simplu de gri și violet ce alternează. Un desen larg, de 
cea mai caracteristică viziune matissiană, forme ample, pictură 
simplă, decorativă, luminoasă, fără urmă de modelaj, ca aceea 
de pe vasele antice greceşti, Panoul era astfel conceput ca să 
completeze spaţiile dintre cele trei arcade ale marii galerii a 
Muzeului. Matisse lucra de doi ani la acest panou. 

După focul purificator prin care trecusem la Veneţia, con- 
trastul era izbitor; totuși, judecând bine, considerând și cerin- 
tele arhitecturii actuale, nu ar mai fi fost de loc interesant, 
pentru epoca noastră, ca după patru secole, pictorii noştri con- 
temporani să se adape la aceleași izvoare și să întrebuințeze 
aceleaşi metode de exprimare ca meșterii Renaşterii, pentru că 
de fapt tocmai ponciful clasicismului determinase decadenta 
artei academice. 


Și cred că e potrivit prilejul să amintesc butada lui Degas, 
care, vizitând unul din saloanele pariziene și oprindu-se în faţa 
unei pânze, pe cât de pretențioasă pe atât de lipsită de viață 
(pictura unui ilustru membru al Institutului), spunea însoţito- 
rilor săi: «dacă Rafael ar fi înviat, cu siguranță că s'ar fi re- 
cunoscut vinovat de această decădere a epigonilor clasicismului ». 
Päsind mai departe prin expoziţie si privind o pânză moder- 
nistă, pictată de un artist mai independent, ce manifesta o per- 
sonalitate mai vie și mai liberă, Degas afirma că Rafael n'ar 
fi ezitat să exclame: « e totuşi mai interesant», 

Intrebându-mă Matisse de impresia ce-mi făcuse panoul său 
decorativ, răspunsei că lucrarea îmi reamintea o pânză mai 
veche, « La Danse », aflată la Moscova, în colecția Ivan Sciuchin, 
colecție astăzi naţionalizată de statul sovietic 


Pasiunea și interesul ce-l manifestam pentru opera sa îmi 
asigurară o bunăvoință a meșterului, care mă invită pentru 
după amiază, în locuinţa sa particulară, unde avea să-mi arate 
alte lucrări şi colecția. 

După prânz, acasă la dânsul, ne găseam într'o cameră pe ai 
cărei pereți străluceau câteva tablouri de Cezanne: un peisaj 
cu stânci si arbori, un tablou cu nuduri la scăldat, un portret 

al d-nei Cezanne și o mică natură moartă, o cracă cu frunze 
şi caise, apoi trei tablouri mai mici, dar frumoase de Renoir 
(nuduri şi un peisaj), iar ca opere personale, o odaliscă culcată, 
denumită: « Odalisque aux magnolias », din 1925, o femeie arabă 
într'un interior oriental, din 1928,si un mic peisaj din sudul 
Franţei. 

Trecuräm apoi în altă odaie, unde erau biroul și biblioteca 
meşterului. Pe pereți, trei din cele mai importante pânze de 
Courbet: nudul cunoscut sub denumirea de «La femme en- 
dormie », apoi un frumos tablou « La demoiselle de la Seine», 
în genul celui din Muzeul Petit Palais din Paris, care însă are 
două personaje, şi al treilea “tablou, un grandios peisaj de pă- 
dure si izvoare. 


Ca opere personale, câteva splendide studii, pline de exu- 
berantä cromatică, în special un interior cu paravan mauresc, 
care a servit ca fond pentru diferite tablouri mai mari, ca «La 
leçon de piano », « Intérieur oriental et nature morte», etc. si, 
în fine, un admirabil nud, culcat pe divan, lângă o consolă 
cu ornamente aurite, nud de un desen impecabil ca stil, carac- 
teristic matissian, de un rafinat modelaj în tonuri sidefale, ta- 
blou de modeste dimensiuni, însă de mare calitate picturală. 

Cum, în convorbirea noastră, arătam un interes mai pronun- 
tat pentru Renoir (doar veneam din Veneţia, patria coloristilor), 
întrebam pe Matisse, dacă si el împărtășește aceleaşi sentimente. 

Matisse îmi răspunse: «L-am cunoscut bine pe Renoir, îl 
admir ca și d-ta, probă că am pânze de ale lui pe pereți, dar 
pentru mine Manet şi, mai cu seamă Cezanne, rămân cei mai 
interesanti îndrumători ». 

Mi-am explicat räspunsul; Renoir detinea o traditie moste- 
nitä dela Venetieni, prin Rubens, Watteau, Delacroix, pe când 
reacţiunea lui Cezanne fusese mai largă si mai profundă; în- 
tr'adevăr, Cezanne descoperise orizonturi noi. 

Intervin: totuşi, după rătăcirea cubistă si haosul supra-rea- 
lismului, revirimentul pentru Renoir pare evident la toată ge- 
neratia nouă, care e în căutarea unui humanism, unui nou 
clasicism. 


« Poate », îmi răspunse, cam vag, Matisse, 

Am căutat să ies din impasul acestei discutiuni; de altfel 
sentimentele ostile ale meşterului pentru cubism şi speculatiu- 
nile abstracte în artă îmi erau cunoscute. Divergenta pe această 
chestiune între Matisse și Picasso pusese capăt unei vechi prie- 
tenii înaintea marelui război. 

Ji cerui permisiunea să revăd a doua zi colectiunea, pentru 
a mă putea fixa mai bine, cu atât mai mult cu cât, abor- 
dând discutiunea asupra artei persane, Matisse îmi spuse că 

are şi o colecţie de fragmente din covoarele epocii domniei 
Sahului Abbas (secolul al XVI-lea), covoare cunoscute sub de- 
numirea de Ispahan. 

A doua zi, urcam la al V-lea etaj al casei unde locuia Matisse. 
De astădată ne oprirăm mai mult, în odaia de culcare a me- 
şterului, unde se găseau covoarele. 

Convorbirea se animă și avurăm un schimb de vederi asupra 
artei persane, concentrându-ne asupra motivelor decorative din 
acele minunate fragmente cu borduri bogate, în care varietatea 
ornamentelor și suavitatea colorilor se împleteau așa de armonios. 

Intr'una din fäsii, am recunoscut acordul de coloare de care 
se servise Matisse în tabloul « Interior cu femeie arabă». 

Matisse era un mare cunoscător al artei orientale. Admiram 
împreună frumusețea unui covor cu un câmp albastru-peruzea, 
în care serpuiau arabescuri și infinite ornamente florale, cu un 
chenar de un roș profund închis, cu inscriptiuni musulmane. 

O parte din opera lui Matisse e clădită pe teme decorative, 
care păstrează un parfum oriental. 


Matisse sacrifică deseori cele mai elementare canoane plas- 
tice, renunță la perspectivă, deformează la nevoie desenul, 
pentru a obţine un frumos ansamblu vizual, 

Intrebându-l apoi, dacă miniaturile şi anluminurile persane 
nu l-au îndemnat la acuarelă, mi-a răspuns negativ. 

Zărind pe perete, un frumos desen de nud, l-am rugat să-mi 
arate o mapă cu desene. 

Mi-a răspuns că nu prea avea multe la Nisa, dar tocmai ter- 
minase desenele ce trebuiau să ilustreze o ediție a poeziilor 
lui Mallarmé. 

Acela care nu știe câtă căutare și gândire se ascunde într'un 
desen de Matisse și ar crede că aceste schițe izvorăsc așa 
dintr'odată, cu uşurinţă și printr'o simplă trăsătură de condei 
sau se datoresc unei fericite întâmplări, se înșeală. 

Un desen de Matisse este rezultanta unui șir de încercări 
din ce în ce mai interesante şi care pornesc dela o primă rea- 
lizare după natură, ce se simplifică și se purifică succesiv, le- 
pădându-se de tot ce este accidental si inutil, până ce rămâne 
linia esenţială și expresivă. 

Ca încheiere, reproduc rândurile lui Matisse, care lămuresc 
originile psihologice si tendințele artei sale. 

« Ce que je rêve, c'est un art d'Equilibre, de pureté, de tran- 
quillité, sans sujet inquiétant ou préoccupant, qui soit pour 
tout travailleur cérébral, pour l’homme d’affaires, aussi bien 
que pour l'artiste des lettres, par exemple, un lénifiant, un 
calmant cérébral, quelque chose d’analogue à un bon fauteuil 
qui délasse des fatigues physiques ». 

Și această călătorie m'a făcut să-mi verific, într'o măsură, 
presupunerea că firul artei coloristilor purcede din Orient, de 
unde a trecut la Venetieni, pentru ca să ajungă la contempo- 
ranul Matisse. 

K. H. ZAMBACCIAN 


NOTĂ DESPRE PALLADY 


Imi place, în fața pânzelor lui Pallady în care sunt înfățișate 
ferestre în plină lumină, să-mi imaginez lumea lor. 

Coloarea peisajelor întrevăzute prin ferestrele deschise o regă- 
sesc în apusurile ceruleene de pe cutare platou muntos, când soa- 
rele a scăpătat și fundurile zării capătă transparente paradiziace. 
Intr'acolo, în clipa aceea, se îndreaptă privirea omului trudit 
de muncă, care coboară spre casă, pe când umbrele au cotropit 
câmpul. 

Pallady a învins lumina, în aceste pânze, si a ştiut să şi-o aser- 
veascä. 

Altädatä, prin fereastra deschisä, ghicim cutare colt al cheiu- 
rilor Senei. Mă închipui, atunci, colindând acele locuri, împre- 
surat de zgomotele familiare şi scăldat în ceața irizată a acelei 
zile de primăvară. 

In pânza de alături, fereastra e înfăţişată închisă; țara de dincolo 
de geamuri e albastră, și nu-mi vine greu, în acest interior cu 
mobile simple, să mă regăsesc în toväräsia eroinelor lui Marcel 
Schwob (Le pays bleu) sau Alain Fournier. 

Arta lui Pallady este astăzi într'atât de realizată, încât se petrece 
cu dânsa ceea ce Oscar Wilde ne spune că s'a petrecut în Anglia, 
atunci când arta lui Turner a fost consacrată: natura a început 
să semene cu peisajele pictorului. Colorile cu care e încărcată 
paleta lui Pallady stau la îndemâna orisicui. Dar dozajul și com- 
binatia lor rămân secretul maestrului. Astăzi, un fericit snobism 
împodobește casele burgheze cu pânzele lui Pallady. Mâine, 
vom merge la muzeu să visăm în fața tablourilor sale, străduin- 
du-ne să aflăm secretul pierdut al zămislirii lor. 

AL, ROSETTI 


CONCERTE 


Dintre clasicii muzicii nu e nici unul care să egaleze în neștirbit 
prestigiu si nediscutatä autoritate pe ilustrul J. S. Bach. Impre- 
Jurarea că la noi el plutește oarecum deasupra preferințelor nu 
pare a fi în general efectul unei convingeri câştigate prin liberă 
alegere, a unei depline înţelegeri, care de altfel presupune destule 
cunoștințe tehnice și istorice muzicale, sau a vre-unei înclinațiuni 

pentru un domeniu de gândire si de simtire religioasă care, la noi, 
trebue mărturisit cinstit, este aproape extinctă. E greu de crezut 
de pildă că frumuseţile abstracte ale unei fugi pot fi deplin gustate 
si înțelese de cei care nu au împins studiile muzicale până la 
încercarea de a formula și rezolva problema muzicală a unei fugi. 
De aceea este cam suspectă unanimitatea cu care sunt nediscutat 
slăvite aceste jocuri ale inteligenței si ingeniozitätii muzicale; 
când e vorba de o fugă pentru orgă sau transcrisă pentru piano 
de un Liszt sau Busoni, se întrevede, ca o posibilă explicaţie, con- 
fuzia ; efectul strivitor al acelor uriaşe acorduri care stăvilesc fuga, 
anulează nedumerirea si rezerva față de împletitura savantä a 
vocilor. Iar când fuga e scrisă pentru instrumente cu posibilități 
mai modeste si e oarecum liberă de suprastructuri sonore, avem 
atunci de-a-face, de cele mai multe ori, cu ipocrizia în stare pură. 
Oricine a practicat cât de modest vre-un instrument oarecare, 
a trebuit să nimerească în repertoriul școlăresc al instrumentului 
si peste Bach. La vârsta când acest prim contact a avut loc, autori- 
tatea profesorului nu e niciodată pusă în discuție. Anii trec, instru- 
mentul respectiv e practicat tot mai puţin, dar Bach rămâne în 
conștiința fostului elev, pe același soclu pe care odihnesc nediscu- 
taţi, dar nerecititi, Aristofan, Shakespeare, Molière ş. a. m. d. 
Cu toții se bucură de autoritatea lucrului nejudecat, sau, mai exact, 
judecat prin autoritatea de vârstă a profesorului. 

De aceea faptul că sala Ateneului era vândută cu mult înainte 
de data executiunii oratoriului Matthäus Passion, nu trebue să 
ne bucure fără uşoare rezerve. Nu se poate însă îndeajuns insista 
asupra meritelor Asociaţiei Muzicale Române care a organizat 
festivalul Bach, sărbătorind astfel 250 de ani dela nașterea nemuri- 
torului. Din imensa lui moştenire de muzică religioasă, oratoriul 
Patimile Domnului după Evanghelia Sf. Matei e una din cul- 
mile cele mai curate și mai luminoase ale creației muzicale reli- 
gioase din toate timpurile. 

Corul « Bach » al Bisericii Negre din Brașov, d-nele Rosl Bau- 
mann-Rădulescu, d-nii Aurel Alexandrescu, dr. Alfred Witting, 
Alfred Schmidt, corul copiilor școlii evanghelice, sub conducerea 
aptă a d-lui Victor Bickerich, au izbutit să realizeze o executiune 
mai mult decât multumitoare. Trebue amintită, spre cinstea 
corului brașovean, perfecțiunea și adânca simtire cu care a cântat 
în partea a doua admirabilul cor a capella « În ceasul din urmă, 
Doamne, nu mă părăsi ». Trebue de asemeni subliniată si contri- 
butia de o perfectă calitate a d-lui Aurel Alexandrescu în rolul 
greu și obositor al evanghelistului. Singura notă discordantă, 
mai multe chiar, a fost acea a instrumentelor de suflat care, potrivit 
unui statornic obicei, nu erau acordate. 


* 
x x 

Recitale s'au abătut numeroase și variate ca interes, valoare, 


sjsu,” 


tare muzicală) atârnă în bună parte de abilitatea si priceperea 
care se cheltuesc în potrivirea programului. Se cere unitâte fără 
monotonie, varietate fără Împestritare, măsură în fixarea unui 
plafon pentru dificultățile tehnice, bun gust si mai ales simț în 
alegerea bucätilor potrivit puterilor și gingăşiilor de sensibilitate 
ale interpretului. Se cer la drept vorbind calități și virtuți mijlocii, 
care obișnuit nu alcătuesc zestrea artistului, fire prin definiţie 
depărtată dela mijlocie şi care, prin destinaţie si tehnică vestimen- 
tară, cultivă această abatere. De aceea nu e de mirare că de multe 
ori programul unui recital este o înșirare inabil dozată. Uneori 
lucrări prea cunoscute nu mai pot deştepta curiozitatea lenesä 
a publicului decât atunci când sunt interpretate de vre-un artist 
străin care operează din capul locului cu sugestia unui nume con- 
sacrat si de preferință «specializat ». Alteori se adaugă lucrări al 
căror interes muzical mediocru sau uzat cu totul este numai în 
parte compensat de dificultățile tehnice față de care se constată 
deseori mai multă râvnă decât stăpânire. O dificultate tehnică 
însă nu admite decât un fel unic de prezentare în public: perfec- 
tiunea. Ea este singura scuză şi firul fragil care leagă în cuprinsul 
unei opere de artă muzicală gândirea și emoția, cu simpla abilitate. 
Când dificultatea tehnică nu e stăpânită şi subalternă, ea răspân- 
deste printre ascultători neliniște și o penibilä strângere de inimă; 
iar când virtuozitatea este într'adevăr perfectă, ea e acceptată ca 
un lucru dela sine înțeles, firesc oarecum și accesoriu (cum de 
fapt și este). 

Printre recitalele din ultimul timp, acel al d-soarei Nadia 
Chebap a ocolit cu îndemânare cea mai mare parte din neajun- 
surile pomenite. După obișnuitele omagii aduse marilor înaintaşi, 
Bach, Beethoven, d-sa a cercetat cu minuțioasă atenție tablourile 
unei expoziții de Mussorgsky. Varietatea acestora a fost un ex- 
celent prilej de a pune în valoare unele remarcabile calități 
de platiscă muzicală şi a face dovada unei palete bogate, cum se 
spune. După indicațiile compozitorului, d-șoara Chebap a pictat 
liniştit, delicat şi scrupulos tablourile, care au fost aproape toate 
reținute; după care d-sa a trecut la broderie, artă în care excelează. 
Puritatea desenului si calitatea rară a materiei sonore dau un 
farmec cu totul particular şi personal acestei delicate pianiste. 


Un frumos exemplu de artă a interpretării lied-ului l-a dat d-na 
Nektara de Flondor. Programul variat extrem amintea o colecție 
de amintiri muzicale adunate de-a-lungul unei călătorii în jurul 
pământului. Unele din ele, culese în țări depărtate si exotice, 
rezistau graţie artei şi mestesugului, vecinătăţii lied-urilor lui 

Wolff sau Strauss; viața, căldura spirituală cu care erau însu- 
fletite le împrumutau o strălucire perfectă si trecătoare. Inter- 
pretarea se apropia de limita ei extremă, acolo unde ea se 
confundă aproape cu creaţia, puterea dumnezeească de a face 
ceva din nimic. 


Dacă însă pentru muzica vocală, interpretarea, în înțelesul 
obişnuit al cuvântului, este ceva firesc, şi «obiectivitatea » în vederea 
unui lied cade inevitabil în monotonie plicticoasă, pentru muzica 
simfonică ea este mai putin necesară și mai putin cerută. Trăim 
într'un regim de abuz al interpretării, al «viziunii personale » și 
deseori se întâmplă ca din setea de a obține ceva neapărat original, 
compoziţia să fie abătută dela sensul pe care i l-a vrut autorul. 
In această privință, Strawinsky, în recentele lui memorii, are apre- 
cieri instructive: «. . .cunoscându-și foarte bine meșteșugul, şeful 
de orchestră îmi pusese perfect la punct executarea partitiunii 
mele. Nu cer niciodată mai mult unui şef de orchestră, căci orice 
altă atitudine din partea lui se schimbă în interpretare, lucru de 
care am oroare. Căci, fatal, interpretul nu se poate gândi decât 
la interpretare şi se asimilează astfel unui traducător, ceea ce 
în muzică este o absurditate si pentru interpret începutul unei 
vanitäti care-l duce inevitabil la cea mai ridiculă dintre mega- 
lomanii ». 

Nu putem imputa șefilor noştri de orchestră abuzul de inter- 
pretări şi nici interpretări abuzive, dar semnalăm pofta nesănă- 
toasă a publicului pentru aceste jocuri care schimbă uneori un 
concert simfonic într'o performanță sportivă. Totusi sunt Cazuri 
când asemenea diversiuni sunt bine venite: atunci de pildă când 
programul e anemic si obosit, ceea ce s'a întâmplat destul de des 
anul acesta. E sigur că sărăcia generală şi izolarea noastră economică 
ajută, dar nu explică acest regretabil fenomen. Dintre concertele 
simfonice acel dirijat recent de d. Georgescu a făcut o plăcută 
excepţie. De câte ori se întoarce din străinătate, maestrul Geor- 
gescu are o mică atenţie pentru public; anul trecut ne-a adus o 
amintire din Spania; anul acesta, rapsodia jugoslavä de Dassaut. 
In general, muzica exotică este cam suspectă si nu întrece vreodată 
valoarea unui divertisment facil. Foarte cultivată pe vremuri în 
Franţa, care a făcut mult import de materie primă muzicală, ea 
este încă în uz după cum o dovedesc neistovitele fantezii spaniole, 
orientale ş.a. m. d.; rapsodia d-lui Dussaut, în continuarea unei 
tradiții vechi, a ales un stat nou. Cu incontestabile calități de meste- 
sug şi de coloare, întrebuințând abil materialul tematic popular 
pe care şi l-a asimilat într'o măsură neobișnuită la un apusean, 
cu contraste ritmice de cel mai bun efect, rapsodia are tot ce trebue 
pentru a fi uşor şi trecător agreabilă. Succesul a fost, cum era de 
așteptat, mare. Concertul pentru piano de Schumann, care a urmat, 

a fost prilcj de a reauzi pe eminenta muziciană care e d-na Cella De- 
lavrancea-Lahovary ; jocul d-sale, precis şi sobru, energic, poruncitor 
chiar, a fost cu deosebire prețuit în finalul sclipitor al acestui veșnic 
tânăr concert. In fine, memoria lui Saint-Saëns a fost omagiată 
cu executarea simfoniei a treia, acest admirabil exemplar de arhi- 
tectură muzicală. In relativa imortalitate a operelor de artă, acelea 
compuse de Saint-Saëns s'au bucurat numai de longevitate, Cu 
toată perfecțiunea lor formală si o invenție melodică plăcută, ele 
se retrag pentru limită de vârstă, după o strălucită viață publică, 
în locul de cinste si odihnă care le este rezervat în istoria muzicală 
a veacului trecut. Simfonia a treia se ascultă totuși cu multă plă- 
cere, și dacă atenţia este acomodată la o perspectivă uşor istorică, 
obiectiunile, altfel posibile, dispar din câmpul ei de percepţie și 
plăcerea poate fi totală; pentru a fi astfel si din punctul de vedere 
al execuţiunii, s'a îngrijit cu talentul si sârguinta cunoscută, 
d, Georgescu. 

Lipsa marilor virtuosi a fost destul de mult resimțită în anul 
acesta ; constrânși prin forța împrejurărilor la un « prin noi înşine » 
muzical, am făcut dovada concretă că putem face faţă strictului 
necesar; atât numai că strictul necesar e insuficient în artă, acti- 
vitate socială de lux care suportă greu îngrădirea. Dacă cel putin 
această împrejurare ar fi stimulat producția indigenă, sacrificiul 
nu ar fi fost zadarnic; dar până acum nu s'au prea ivit semne care 
să îndreptățească această nădejde. Singura manifestare de până 
acum a compozitorilor noștri este o auditiune la sala Dalles, destul 
de putin consistentă și, dacă se poate spune, cam peticită, Am re- 
ţinut totuşi, cu mare plăcere, dintre primele audiții lucrarea în stil 
bizantin a d-lui Paul Constantinescu precum si cântecele de ado- 
lescentä ale lui Silvestri, prețioase si instructive documente pentru 
urmărirea unui talent mare, care evoluează cu o remarcabilă și 
putin îngrijorătoare viteză, : 

Quartetul Al. Theodorescu, I. Jelescu, L. Mendelsohn si I. 
Thaler, într'o serie de auditiuni de muzică de cameră clasată de 
astă dată pe naționalități, a întregit viața muzicală a Capitalei. 
Cu toată oroarea de vid a naturii, sala Dalles a fost totuși uneori 
insuficient populată, confirmând odată mai mult că muzica de 
cameră este un element muzical nu destul de consistent pentru 
pofta şi gustul publicului nostru; oricât de variat ar fi prezentate 
aceste gingase opere de rafinată artă, ele par să rămână străine de 
preferințele publicului. E drept că prin calitatea ei, muzica de 
cameră nici nu e destinată să facă o carieră strălucită în sălile de 
concert; ea se acomodează foarte bine cu audiențe mai răzlețe 
si își primește compensatia morală în calitatea atenţiei si aprecierii 
ascultătorilor. Activitatea quartetului Theodorescu e dintre cele 
mai meritorii şi trebue relevată, atât pentru seriozitatea programelor 

cu care activează, cât si pentru buna calitate a executiunilor. 
Anul trecut ne-a dat quartetele de Beethoven, anul acesta o serie 
de şase festivale naţionale, 

Acel românesc a fost cu deosebire bine-venit căci prezenta, 
în afară de quartetul lui Stan Golestan, cunoscut publicului nostru, 
şi două prime audiții: quartetul Nr. 2 al tânărului compozitor 
Gr. Cugler si un altul datorit d-lui prof. M. Andricu. Cel dintâi 
adaugă la frumoase daruri si făgădueli amănuntul că autorul e un 
neprofesionist în muzică; e un semn bun, si d. Cugler, «amator », 
se găsește astfel în toväräsia spirituală a acelor străluciți « cinci », 
care au făcut faima școalei naţionale rusești. Concertul a fost un 
bun prilej de a face unele constatări privitoare la progresele si 
diversitatea de realizare a «ideii naționale » în muzica noastră, 
Quartetul lui Golestan, în care temele de inspiraţie românească, 
distilate si stilizate la şcoala franceză, circulă cu impreciziunea 
unor reminiscente, exprimă credincios anii multi pe care i-a trăit 
departe de ţară, compozitorul, In ce contrast se găseşte acest fel, 
această nuanţă de muzică românească cu paginile scrise de d. An- 
dricu ! Compus cam în același timp cu fermecătoarea Sonatină pentru 
piano, quartetul este o lucrare tipică a acestui harnic și înzestrat 
artist care a reuşit să îmbrace în haina unui stil personal, bogăţiile 
unei sensibilitäti delicate şi a unei fantezii în neîncetată reînnoire. 
Dacă la aceste exemple adăugăm minunata și așa de adevărat 
românească sonata pentru vioară și piano a maestrului Enescu, 
trebue să admitem că tematica extrasă din muzica populară, poate 
insufleti și pune în mișcare organismul evoluat și purificat al formei 
sonate. E drept că rigorile muzicii pure nu sunt totdeauna respec- 
tate, dar acest fapt nu e particular încercărilor românești de a 
introduce muzica populară în forme care-i sunt străine, ci un aspect 
al timpurilor. Pretutindeni muzica de cameră face deseori uşoare 
concesii programatice; fenomenul e general deci și nu e imputabil 
compozitorilor noştri. Imbucurătoare e constatarea că teme populare 
sau de inspirație populară pot fi, atunci când sunt întrebuințate 
cu talent și gust, mediul, materialul sonor articulat prin care să se 
poată exprima și realiza sensibilitatea, imaginaţia, stilul unui artist. 
Chiar când este cazul de a limita partea de contribuţie a compozi- 
torului la un minimum, cum se întâmplă în armonizarea melodiilor 
populare, personalitatea artistului se poate acomoda cu rigorile 
strictei lor respectări. Un cântec armonizat de d, prof. Const, 
Brăiloiu, de pildă, s'ar recunoste între o mie ! Cert este că ne găsim 
în fața unui impuls energic si general de creaţie muzicală, cu 
caracter românesc, şi este îngăduit a crede că poate nu e prea de 
părtat timpul când vom putea aduce contribuția noastră specifică 
in literatura muzicală a omenirii. 


RADU GEORGESCU 

DOUĂ CĂRȚI NOI DE FILOZOFIE POLITICĂ 
ȘI MORALĂ !) 


Lucrările de filozofie politică, juridică şi morală sunt foarte 
sare în scrisul românesc, si apariția recentă a cărților d-lor Petre 
Pandrea si C. C. Pavel constitue un fapt îmbucurător. Căci prin 
ele se deschide un drum şi se promovează un interes cultural 
superior. Lucrarea d-lui Pandrea este deosebit de prețioasă cul- 
turii noastre pentrucă, odată cu analiza operei lui Simion Băr- 
nutiu, pune o seamă de probleme juridice şi politice ce ne fac 
să înțelegem mai bine trecutul, cu meritele si absurditätile lui, 
precum si să vedem că în acest trecut totuşi au mai existat unele 
ideologii, dacă nu în întregime acceptabile, la tot cazul interesante 
si din care, dacă eliminăm partea de pasiune şi exagerare, încă 
şi astăzi putem găsi unele îndreptare. 

Cealaltă lucrare, a d-lui Constantin Pavel, este o teză de doctorat 
susținută la Paris, pare-se sub veghea directă a profesorului Raoul 
Allier, care îi şi iscălește prefața. Problematica ei, deşi dezbătută 
mult în străinătate, poate fi adusă şi la noi cu mult folos, căci 
vocile și minţile care apără adevărată etică față de aşa zisa « ştiinţă 
a moravurilor» sunt oricând binevenite într'o cultură în care 
studiul moralei a fost lăsat pe planul al zecelea. 


Filosofia poktică-juridică a lui Simion Bărnuţiu, apărută în Bi- 
blioteca de Filozofie Românească, editată de Fundaţia pentru 
Literatură şi Artă « Regele Carol II » studiază: doctrina, izvoa- 
rele, problema codificărilor, cele cinci teze de filozofie politică 
ale operei transilvăneanului, iar de altă parte situează această 
operă în complexul ştiinţei timpurilor. E o lucrare si de des- 
criere, şi de valorificare, ambele metode fiind prezente la tot 
pasul. 

Dacă nu avem loc pentru a insista asupra fiecărui capitol, putem 
însă sugera cum se configurează personalitatea lui Simion Băr- 
nutiu din recenta carte a d-lui Pandrea. Gânditorul ardelean apare 
ca un intelectual serios pregătit, format de contactul cu filozofia 
şi știința timpului, precum și cu opera unor iluștri înaintaşi. 
Imanuel Kant, Savigny ca și iluminismul francez l-au influențat 
mult. Argumentele juridice provin și din domeniul dreptului 
natural şi din al celui istorist, tip Savigny. «In manifestul dela 
25/13 Februarie 1842 si în opera lui Bärnutiu ca profesor de 


1) Petre Pandrea, Filozofia politico-juridicd a lui Simion Bărnuţiu, Fundaţia 
pentru literatură și artă « Regele Carol II», 1935. 
Constantin C. Pavel, L'irréductibilité de ia morale à la science des moëurs. 

Drept natural, de Dreptul ginţilor și de Dreptul public la Uni- 
versitatea din lași (1856—1863) se găsesc elementele unui sistem 
şi ale unei sinteze, o viziune generală Dreptului si o dialectică 
specială a Filozofiei Statului din monarhia austro-ungară, în 
corelație cu interesele specifice ale Ardealului ». 

Ca român, el nu putea să nu participe la curentul de trezire 
a conștiinței naționale şi istorice, atât de caracteristică secolului al 
XIX-lea. Jar ca om de ştiinţă, în mod necesar avea să ajungă Bärnu- 
tiu să se prevaleze de întreaga tradiție a limbii și culturii românești, 
aducând o ferventă accentuare a latinitätii noastre. Nădăjduind într'o 
autonomie culturală, care să fie obținută împotriva influenţei ma- 
ghiare, prin protecția Vienei, Bărnuţiu a teoretizat drepturile ro- 
mânilor din monarhia austro-ungară nu numai pe bază filologică, 
așa cum se făcuse până la el, ci pe temeiul științei juridice şi po- 
litice. Lui Iosif al II-lea, fiul Mariei Tereza, astfel de argumente 
superioare i-au spus mai mult, pentru că dela el datează o filozofie 
a statului în Austria, o filozofie cu nuanţe libertar-egalitare ce 
se potrivea şi punctului de vedere românesc. Pe căile acestea a 
luat-o şi Bărnuţiu, redactând faimosul manifest din 1842 și pre- 
gătind Adunarea Naţională dela Blaj, de pe « Câmpia Libertăţii » 
la 3 Mai 1848. 


La Bărnuţiu se încheagă tendințele organiciste ale istoriei cu 
un rationalism universal, provenit si ‘din catolicism. Nu desprindem 
în deajuns din lucrarea d-lui Pandrea, dacă Bărnuţiu a ajuns să 
armonizeze aceste perspective, dar putem înțelege conflictul și 
schimbările evolutive din concepţia ştiinţifică a celui ce a predat 
pe româneşte, o seamă din cele mai înalte discipline si teorii; 
care, deși catolic şi universalist, a proclamat dreptul natural al 
Românilor si a tuturor celorlalte națiuni, anticipând, în acest 
chip, dreptul minorităților realizat prin tratatele dela Versailles, 
Trianon și St. Germain-en-Laye. 


Principiile de drept natural el le-a primit atât prin intermediul 
dreptului roman si al literaturii latine, cât si prin Rousseau si 
declarația drepturilor omului. D. Pandrea adânceşte însă mult 
mai mult izvoarele operei lui Bărnuţiu, arătând, de pildă, cum 
în manifestul dela 1842, principiile derivă din ideologia revoluției 
franceze, dela Krug si dela maestrul acestuia, Kant. Argumentele 
juridice ca și cele de înțelepciune etatistă provin însă din principii 
morale, căci toate științele nu sunt decât mijloace 'pentru o trăire 
colectivă și individuală morală și acest lucru îl înțelegeau de minune 
şi secolul al XVIII-lea si secolul al XIX-lea, spre deosebire de cel 
contemporan, în care politica devine uneori scop, în loc de mijloc. 
Dacă Bărnuţiu si contemporanii săi și-au putut susține cu atâta 
tărie cauza, a fost din pricina fundamentului etic pe care îl aveau 
tot timpul în față și în slujba căruia ei au pus toată ştiinţa si 

entuziasmul lor. D. Pandrea cercetează, în comentarea manifestului 
dela 1842, și argumentele de morală, arătând că Bărnuţiu respecta 
drepturile tuturor popoarelor, nu numai cele ale Românilor, expri- 
mându-se astfel: «fiestecare popor e detoriu a respecta pe alt 
popor fiecare, și numai a nu-i împiedica înființarea scopurilor 
sale celor drepte, ci încă a-l și ajuta». 

In timpul cât Bărnuţiu predă la Iași, se pune problema codi- 
ficărilor. Si în această privință, Bărnuţiu se arată un spirit întreg 
si intelegätor al realitätilor românești. El este pentru păstrarea 
«dreptului înaintaşilor (astfel poporul dovedindu-și vitalitatea sa) 
și împotriva adoptării codicilor străine (care ilustrează decadenta 
unui popor). In acest sens, el se apropia de junimism, tot prin 
intermediul lui Savigny, punând însă mai mult decât ceilalți, 
accentul pe istoria națională, pe naționalism. A fost aspru criticat 
de junimisti totuși, pentru că cerea o revenire la dreptul roman, 
izvorul culturii noastre, ceea ce părea lui Maiorescu și utopic și 
absurd. 


Problema unei forme adecuate la fondul autohton, aparține, 
teoretic, ambelor tabere. Aplicarea reală a problemei însă nu 
s'a înfăptuit nici până azi. D. Pandrea afirmă, în numele unui 
contemporaneism tot atât de utopic ca și mistica latinistă a lui 
Bărnuţiu, că nici nu este nevoie de a constitui un drept în con- 
formitate cu obiceiul pământului. Scrie d-sa: « Obiectia că, prin 
părăsirea obiceiului pământului, am deformat ceva din sufletul 
national, nu rezistă unei analize ». Iar înainte de aceasta, d. 
Pandrea se pronunţă că a fost un bine introducerea codului Na- 
poleon față de «păstrarea dreptului primitiv autohton », ceea ce 
este «o aberaţie ». Pentru un scriitor care consideră economicul 
înainte de toate, nu e de mirare. Căci prin legiurile occidentale, 
ţările noastre s'au putut integra mai uşor relațiilor economice 
cu celelalte state. Dar pentru un colectivist care utilizează o ter- 
minologie cu «infrastructură», ar fi poate mai logic ca individua- 
lismului juridic să i se prefere elementele sociale, din vechiul 
drept românesc. 


In capitolul despre codificări, unde e vorba mai mult de alte 
chestiuni decât de cele direct privitoare la Bărnuţiu, autorul 
discută problemele formării dreptului românesc, într'un chip cu 
totul progresist și, am spune, nereal. Pentru, d-sa numai acum 
trecem «din copilăria -culturii » spre maturitate. Lucru cu totul 
discutabil, dacă privim tradiția culturală românească, în ceea ce 
are ea creator sufletește. Spiritual, artistic si chiar juridic, viaţa 
străveche română, așa cum ne-o mai arată viața satelor când sunt 
„cercetate serios, nu se dovedește de loc « copilărească » şi, prin 
urmare, nematură. A te arăta conservatist sau progresist cu orice 
pret, e la fel de absurd, pentrucă tradiția noastră dovedește o 

esență care trebue corectată, împlinită, dar nu anihilată, tot așa 
cum timpul nostru poate aduce atâtea îmbunătățiri acestei tra- 
ditii, dacă i se mulează, cu intenţii de sinteză, 

Simion Bărnuţiu a pus așa dar o seamă de probleme şi mișcări 
pe calea lor dreaptă și firească, Chiar în privința codificărilor, el 
a văzut just, deși prea departe și teoretic, căci până la o latinitate 
integrală erau unele tradiții mai vii şi mai complexe care trebuiau 
respectate. La fel de just, văzut-a si în privința reformei agrare, 
acest vizionar, după cum îl numește d. Pandrea, arătându-se 
«mai apropiat de realitate decât conservatorul realist, cum se 
pretindea Maiorescu ». Pe tărâmul dreptului și moralei naţionale 
el a fost un însufletitor plin de știință și ținută, ca si în unele do- 
menii de practică socială și educativă, A exagerat din pasiune, 
dar si din necesitate, pe tema latinitätii noastre. Si poate dintr'o 
confuzie a autorității maghiare cu cea românească, poate dintr'o 
superficială dorinţă de parţial radicalism, atât de comun vremii 
sale, a greșit în atitudinea sa față de monarhie si monarh. Gre- 
sală cu atât mai neexplicabilă pentru un rationalist și universalist, 
iubitor de ordine morală si continuitate organică. 


Cartea d-lui Petre Pandrea, scrisă viu şi cu trudă, aducând 
adeseori păreri personale şi chiar mai mult, a tratat personali- 
tatea lui Simion Bărnuţiu într'un chip satisfăcător, cu toate 
inegalitätile şi defectele de construcţie si prezentare a materialului. 
Căci sunt momente și idei principale peste care se trece prea re- 
pede și se dezvoltă altele secundare prea mult. Și sunt lucrări 
despre care nu ni se spune aproape nimic, De asemenea, o con- 
figurare mai substanţială a vieții marelui patriot ardelean nu ar 
fi stricat părții introductive. In totul însă, o contribuţie serioasă 
si binevenită, 


In cartea sa L’Irréductibilité de la Morale à la science des moeurs, 
d. Constantin C. Pavel argumentează împotriva acelei ramuri 
sociologice care a încercat să substitue Eticei o ştiinţă a moravu- 
rilor, fundată pe observația realității morale obiective, Și care, 
prin urmare, exclude viața interioară, conştiinţa, normele înnăscute 
si permanente, — elemente esenţiale Eticei filozofice. Lévy-Bruhl 
este susținătorul principal al științei moravurilor și sociologul 
protivnic Eticei filozofice. Și teoriile acestui sociolog constituesc 
obiectivul de expunere si atac al d-lui Pavel. 

Sociologismul tip Lévy-Bruhl a fost în ultimii ani serios amendat, 
Chiar din tabăra sociologiei. In Germania, America și România, 
care în materie de sociologie este printre țările cele mai laborioase 
si cu autoritate, sociologia a recunoscut unilateralitatea tezei d-lui 
Lévy-Bruhl, iar anumite sisteme au arătat că observaţia obiectivă 
a moralității sociale nu este posibilă, fără de anumite categorii 

apriorice sau principii înnăscute, Numai vorbim de filozofia me- 
tafizică și morală, care dintru început nu a luat în serios atacurile 
d-lui Lévy-Bruhl împotriva moralelor teoretice şi practice tra- 
ditionale, pe care d-sa le voia anihilate. Filozofia pretueste, înainte 
de toate, spiritul în funcţia lui de cunoaştere și trăire, şi o morală. 
fără spirit, exterioară, produs al unor interacțiuni ocazionate de 
constrângeri materiale, nu a putut fi socotită niciodată morala, 
ci doar aplicarea parțială și în diferite grade a moralei adevărate. 

D. C. Pavel argumentează, la rândul său, cu destulă vioiciune 
și convingere absurditatea unei științe a moravurilor, în care 
libertatea de alegere este exclusă, în care presiunea socială ține 
loc de obligaţie morală, în care interacțiunea este o dogmă și 
demonstrează, în cele din urmă, că Etica nu este reductibilă la o 
astfel de știință socială, interesantă doar ca o aplicare variabilă 
și contingentă a Eticei. 

Analiza controversei acesteia, expunerea tezelor, examenul critic 
al obiectiunilor sunt făcute de autor cu multă râvnă şi seriozitate 
academică. Tezele sunt privite direct, cu bunul simț și ştiinţa 
autorului, care nu se pierde într'o bibliografie prea amplă a che- 
stiunei acesteia, ce privește oarecum însăşi temeliile stiintei socio- 
logice și implică o considerare a atâtor sisteme. D-sa demon- 
strează că societatea nu poate fi criteriul suprem al moralei, ci 
Dumnezeu și organul Lui, conştiinţa, care este individuală, liberă, 
interioară. 


Toată dreptatea e de partea autorului, chiar dacă uneori exage— 
rează în combativitatea sa, negând sociologiei meritul de a avea 
o metodă ştiinţifică (p. 58) sau încheind cu astfel de consideraţii: 
« sociologismul este idolatru sau ateu » sau «nici o altă morală 
nu-i mai opusă sociologismului decât morala creștină » (p. 136). 
Lucruri cu totul inexacte și pe care autorul nu le-ar fi afirmat 
cu atâta tărie dacă nu ar fi avut de combătut o teză atât de absurdă 
si pretențioasă ca aceea a lui Lévy-Bruhl. De multe ori pentru a 
combate o exagerare e nevoie de o altă exagerare. Și, de asemenea, 
dacă autorul ar fi fost mai familiar cu unii sociologi americani și 
chiar cu sistemul sociologic al d-lui profesor D, Gusti, pe care totuși 
îl citează, ar fi văzut că o bună parte din sociologia contemporană 
este foarte departe de ateismul, idolatria sau anti-creștinismul pe 
care d. Pavel pare uneori a le atribui întregului sociologism. 

Cu „toate aceste neajunsuri, la care trebue să adăogăm regretul 
nostru că autorul nu a utilizat mai mult datele ştiinţei românești 
și mai ales coloratura specific ortodoxă, cartea d-lui Pavel, elogios 
prezentată de profesorul Raoul Allier, principalul adversar al lui 
Lévy-Bruhl în Franţa, unde dogma interacțiunii si a societății 
luată ca normă supremă este mai exasperantă ca oriunde, rămâne un 
bun pentru tânăra noastră cultură filozofică. E o voce românească 

ce se opune unei absurditäti, ce a vroit să micșoreze bogăţia 
şi superioritatea condiției umane şi să alunge apropierea ei de 
adevărul absolut. Teolog, d. C. Pavel şi-a ales un frumos început 
care ne face să așteptăm lucruri și mai substanțiale și mai 
apropiate realității spirituale româneşti. 

PETRU COMARNESCU 


CRONICA POLITICII INTERNAȚIONALE 


Politica internațională a înregistrat, şi în aceste ultime săptă- 
mâni, evenimente senzaţionale, 

In primul rând, în centrul Europei — si implicit în centrul 
politicii internaționale — bomba declanșată de guvernul german 
prin proclamarea la 15 Martie a restaurării serviciului militar 
obligator. Restaurarea militarismului. De aci înainte politica 
externă a statelor europene și chiar extra-europene trebue să se 
adapteze acestei grave realități. 

Pe de altă parte, la periferia vieții politice internationale au avut 
loc o serie de fapte semnificative — uneori răsunătoare. 

Regele Siamului a abdicat. Trei ani după instaurarea — prin 
revoluție —a regimului constituțional în această ţară, regele 
Siamului a trebuit să renunțe la tron. Nu atât din cauza concep- 
tiilor sale autocratice, care nu se puteau concilia reformelor, cât 
mai ales din lipsa de experienţă politică a improvizatilor condu- 
cători democrați care guvernează dela 1932 destinele acestui popor. 

Paraguay-ul și-a anunțat retragerea din Societatea Naţiunilor, 
în momentul în care Societatea Naţiunilor a ridicat embargo-ul 
asupra importului de arme în Bolivia. Gestul guvernului para- 
guayan este replica la această acțiune de sprijinire a Boliviei ce 
urmează adoptării, cu unanimitate de Adunarea Societăţii Natiu- 
nilor, a raportului privitor la conflictul din Chaco. 

Incă o ţară, — după Japonia si Germania, — care, întâmpinând 
rezistența Genevei în politica de violare a tratatelor, recurge la 
facila soluție a demisiunii. 

In Alaska, guvernul Statelor-Unite întreprinde fortificaţii. Este 
prima repercusiune a denuntärii acordurilor navale dela Wa- 
shington. 

In Africa orientală continuă să debarce trupe italiene. Cu ce 
scop ? 

In sfârşit, — pentru a ne ocupa de o problemă mai apropiată 
de interesele țării noastre, — Grecia a fost timp de două săptămâni 
arena unui război civil, 

Conspiratori, conduși de generalul Kamenos, purtând egida 
d-lui Venizelos, au căutat a răsturna guvernul d-lui Tsaldaris. 

Lozinca era de a apăra Republica greacă, primejduită de gân- 
durile de restauratie dinastică. Intr'adevăr, partidul poporului si 
guvernul actual nutresc sentimente regaliste. De fapt însă, revolta 
nu este decât expresia violentă a feudei dintre venizelisti si anti- 
venizeliști, care destramă de câtva timp sträduintele de unificare 
și de ordine ale poporului grec. 

Creta si Macedonia, — teritorii alipite prin războaiele bal- 
canice din 1912 si 1913, —pe de o parte, vechea Grecie pe de 
alta, au adăpostit respectiv forțele rebele şi trupele guvernamen- 
tale. Ofensiva hotärîtä întreprinsă de generalul Kondilis a lichi- 
dat mănunchiul de răzvrătiți. Vasele trecute de partea rebelilor 
au reintrat în porturi, soldaţii în rânduri. Conducătorii au luat 
drumul exilului, 

Revolta a fost,în primul rând, o acțiune nechibzuită a unei 
facțiuni politice în căutare de afirmare. Partidul venizelist, al cărui 
antagonism față de constantinisti, datează de 20 de ani, si care 
a pierdut — mai ales în ultimii trei ani — prestigiul său politic, 
a căutat să redobândească puterea, cu riscul de a arunca Grecia 
în zbuciumul unui război civil. Patima politică a dus la sacrificiu 
de vieți, de avuturi, si până chiar la primejduirea unităţii natio- 
nale si a prestigiului international. Pe umerii celui ce, din 1911 
până la 1920, a servit cu atâta energie patria sa, apasă astăzi o 
grea responsabilitate, 

Revolta a fost din fericire curând înăbușită. Dar nu fără reper- 
cusiuni în politica internațională. 

Pentru o clipă a reapărut spectrul unui război balcanic. Trupe 
bulgare și turceşti au fost strânse la frontiera Greciei pentru a 
putea dezarma, la nevoie, pe fugarii trecuți în teritoriile lor. Mobi- 
lizarea trupelor bulgare a avut însă curiosul efect de a pricinui 
o tensiune diplomatică între Ankara şi Sofia, care a condus la inso- 
litul protest diplomatic al guvernului bulgar la Societatea Natiu- 
nilor 1). Protestul a fost imediat retras. 

A fost destul să existe acest ordin de mobilizare al trupelor, 
pentru ca imaginaţia cancelariilor diplomatice sau a publicistilor 
să reînvie cliseele vechii probleme orientale. Clanurile în luptă 
au fost socotite unelte ale Marilor Puteri. Venizelos, adversar 
declarat al Pactului Balcanic, în forma sa actuală, era înfățișat ca 


1) Supozitia că trupele bulgare ar ajuta pe venizelişti era tot atât de 
departe de adevăr, precum era ridicolă propaganda insinuată, împotriva gu- 
vernului turc, că ar urmări cucerirea Traciei-bulgare, drept hinterland 
strategic pentru Adrianopole, 

O explicatiune mai verosimilă a existenţei puternicei forte militare tur- 
cești este constatarea acţiunii de fortificare, întreprinsă de Turcia, la mar- 
ginea zonei demilitarizate a Strâmtorilor, dar mai ales concepţia rolului 
activ ce îi incumbă calitatea de stat semnatar al Pactului Balcanic. 

uneltitorul unui front italo-greco-bulgar, opus Blocului Balcanic 
de inspirație franceză sau sovietică ! Tot şirul de speculaţii era 
înfățișat drept determinante ale dezordinii interne. Revolta din 
Grecia a avut păcatul de a fi reactualizat ideea instabilității politice 
a statelor din Sud-Estul Europei, si legenda că orice război 
european izbucnește din scânteile aprinse prin ciocnirile popoa- 
relor din această peninsulă. 

Imprejurările au avut însă și darul de a servi —în mod indi- 
rect — ideea de pace. Măsurile hotărite ale guvernului turc, cu 
girul celorlalte state semnatare ale Pactului Balcanic, au reușit 
să înlăture orice primejdie de întindere a acestui război civil. 
A fost prilejul de a dovedi — după un an dela semnarea Pactului 
Balcanic — că în această pace a Europei sunt totuși garanții trai- 
nice de pace. 

* 
* + 

Toate aceste evenimente s'au desfășurat pe al doilea plan al 
scenei politice europene. Atenţia opiniei publice urmărea cu 
încordare călătoriile miniştrilor britanici, la Berlin, Moscova, 
Varşovia si Praga. 

Conferința dela Stresa — convocată pentru a încheia bilanțul 
acestei cuprinzătoare peregrinări diplomatice, ce durează de 4 luni 
— va lua act, odată mai mult, că Germania duce politică veleitară, 
Moscova politică de rezistență, Praga politică legalitară și că Var- 
sovia se menține în echivoc, prin declaraţii evazive. 

Călătoriile care au avut darul de a elucida datele problemei eu- 
ropene si conjunctura politică a Continentului, sunt cunoscute; 
nu va depinde decât de curajul guvernelor, de a trage concluzii 
nete din premise clare. 

In aceste pagini ne vom limita a desprinde, din această intensă 
activitate diplomatică, o serie de constatări, pe de o parte teore- 
tice, privitoare la formele și metodele noi, care au intervenit 
în politica europeană, și, pe de altă parte, o constatare practică, 
hotärîtoare pentru politica Europei: Germania urmărește neclintit 
organizarea forței sale militare. 


Puii 

Fiecare perioadă are o idee centrală, în jurul căreia gravitează 
viața politică internațională. Intr’un an ideea dezarmării, altădată 
ideea arbitrajului, a cooperării economice a statelor agrare sau 
industriale, ideea federalizării statelor europene, sau aceea a 4 räz- 
boiului în afară de lege » (outlawry of war). În 1935, primează ideea 
securității politice. Si nu este decât firesc. Intr’o perioadă de incer- 
titudine, de transformări sociale, de experiențe economice și de 
patimi politice răbufnite, care toate trădează caracterul vulcanic 

al societății noastre, viața internaţională are nevoie de stabilitate 
politică, de o certitudine. Starea de securitate este — pentru 
moment — un scop în sine. 

Securitatea precede dezarmarea, Statele se înarmează. Chiar 
Marea Britanie, campioana formulei «prin dezarmare la securi- 
tate», a recunoscut — în cuprinsul Cărţii Albe, publicată la 1 
Martie 1935 — că «cu toată încrederea în triumful final al meto- 
delor pacifice, în starea turbure a lumii de astăzi, on ne peut se 
passer d'armements. Ils sont nécessaires pour défendre la paix, 
pour maintenir la sécurité et décourager l’aggression ». 

Problema dezarmärii nu poate fi reluatä decât dupä ce pactele 
regionale de securitate vor fi creat climatul care sä asigure putinta 
de aplicare a unui program de limitare a armamentelor. 

Securitatea regională precede securitatea universală. Printr'o miş- 
care pendulară, doctrina și practica diplomatică oscilează, la 
perioade de câțiva ani, între universalism şi regionalism. Pactul 
Societăţii Naţiunilor consacră, în 1919, ideea garantiilor univer- 
sale, acordurile dela Locarno, în 1925, a garanţiilor regionale; 
pactul Briand-Kellogg, în 1928, consacră universalismul, iar astăzi, 
pactele preconizate oglindesc dominaţia regionalismului. 

Securitatea concepută unitar trebue garantată regional. Pacea 
indivizibilă — garanţii divizibile. Securitatea nu poate fi organi- 
zată decât pe etape: prin negocieri bilaterale, la pacte multi- 
laterale; prin garanții regionale, la securitate continentală. Ciclul 
de pacte regionale inaugurat în răsăritul Europei, prin statutul 
Micii Intelegeri, Pactul Balcanic si Pactul statelor baltice, trebue 
întregit printr'un Pact Oriental la răsărit, prin Acordul dela Lo- 
carno în apus — dar întărit prin sancţiunea complementară a con- 
ventiei aeriene — în sfârşit, un Pact Dunărean în centrul Europei. 

Mijlocul tehnic de realizare a unui asemenea plan, adaptat 
scopului, a fost găsit: mobilizarea opiniei publice europene în 
jurul problemelor păcii. Timp de patru luni, diplomaţii Marilor 
Puteri — inaugurând formula nouă a diplomației peripatetice — au 
urmărit prin vizitele lor, adică prin contactul direct cu națiunile 
interesate, să dobândească adeziunea anticipată a opiniei publice 
la vastul program de securitate, care se elaborează în cancelarii. 
Astăzi tratatele au nevoie de ratificarea populară. Valoarea unui 
tratat nu depinde atât de rigiditatea clauzelor ce cuprinde, cât de 
convingerile opiniei publice, chemată a le aplica. Diplomaţia 
peripatetică nu reprezintă numai un act de realism politic, ci un pas 
înainte în opera de reală democratizare a vieții politice internaționale. 

Să lăsăm aceste reflecţii teoretice de istoriograf al doctrinelor 
politice, pentru a sublinia concluzia de practică politică ce se 
extrage din această perioadă de febrilă acțiune diplomatică. 


x 
* * 

In clipa în care o serie de state tindea să se angreneze în noul 
sistem politic european, în curs de elaborare, guvernul german a 
declarat formal că Germania îşi reconstitue armata. In pofida 
interdicțiilor Tratatului dela Versailles (articolul 198), guvernul 
german urmăreşte lucid şi nestingherit planurile sale politice 
de înarmare. 


Germania urmäreşte modificarea ordinii de astăzi. Acesta 
trebue să fie punctul de plecare al tuturor calculelor politice actuale 
şi viitoare. Idealurile politicii germane nu recunosc granițele de 
astăzi: « Deutschlands Grenzen sind Augenblicksgrenzen ». 

Prin forță, fie diplomatică, fie de război (ambele forme de 
negociere se bazează în ultima analiză pe numărul unităților mili- 
tare), Germania speră să-și redobândească teritoriile: « Dariiber 
muss man sich doch wohl klar sein, dass die Wiedergewinnung 
der verlorenen Gebiete nicht durch feierliche Anrufungen des 
lieben Herrgotts erfolgt, oder durch fromme Hoffnungen auf 
einen Vôlkerbund, sondern nur durch Waffengewalts (Hitler, 
Mein Kampf. Ed. F. E. N. München, Ed. 64, anul 1933, pag. 708). 

Politica Germaniei, chiar dacă este pacifică, nu este statică. Sub 
imperiul unei problematice complexe, politica germană este tot- 
deauna dinamică. Politica externă a Germaniei de totdeauna 
implică trei probleme: o problemă demografică, o problemă de 
prestigiu si o problemă de securitate. 

Germania trebue să fie puternică pentru a trăi, este postulatul 
politicii germane, enunțat de Ratzel. Scriitorii germani socotesc 
Germania condamnată la încercuire printr'o fatalitate geografică. 
Principele de Biilow fixează chiar, în scrierile sale, data de când 
începe încercuirea Germaniei: 11 August 845... 

Germania trebue să fie o putere mondială, este postulatul 
politicei germane enunțat de Hitler: « Deutschland wird entweder 
Weltmacht oder überhaupt nicht sein ». 


Germania trebue să cucerească pământ nou pentru populația 
“germană. Este ţinta finală a politicii externe national-socialiste — 
vezi fpag. 739 în « Mein Kampf» — «dem Deutschen Volk den 
ihm gebiihrenden Grund und Boden auf dieser Erde zu sichern ». 

Acesta este fundamentul politicii germane. 

De aci cele două corolare: Germania îşi pregăteşte forţa mili- 
tară si își organizează planurile de expansiune. 

Planurile sale militariste se desăvârșesc: forța armată germană 
se ridică astăzi la peste 300.000 de oameni, forța aeriană este 
cel putin egală cu cea britanică, 16 divizii se vor reconstitui. 
Declaraţia dela 15 Martie pecetlueste realitatea. Germania este 
din nou o putere militară. 

Politica sa de expansiune este o veche problemă germană. 
Prin poziţia sa în inima Europei — seine zentrale Lage — politica 

sa de apărare, dar si de radiere, are o quadruplă perspectivă — şi 
tot atâtea stăvilare. 

Expansiunea Germaniei spre Nord înseamnă politică mon- 
dială, maritimă, economică si colonială, cu obligația înarmărilor 
navale, a revendicării de colonii, dar mai ales cu inimicitia inelu- 
dabilă a Marii Britanii. Impäratul Wilhelm al II-lea adoptase 
această politică; războiul mondial a dovedit precaritatea ei. 

Expansiunea spre Apus si Miazăzi, înseamnă inimicitia Franței 
şi a Italiei, cu un folos minor pentru politica pan-germană. 

Expansiunea spre răsărit, în schimb, înseamnă reluarea tradi- 
tionalei politici de întindere în sesul germano-rusesc — hinter- 
land predestinat al statelor germane, dovedit prin colonizările 
din secolul al XIII-lea si al XIV-lea. 

Germania national-socialistä a optat: « Damit ziehen wir Natio- 
nalsozialisten bewusst einen Strich unter die aussenpolitische 
Richtung unserer Vorkriegszeit. Wir setzen dort an wo man vor 
sechs Jahrhunderte endete. Wir stoppen den ewigen Germanenzug 
nach dem Süden und Westen Europas und weisen den Blick 
nach dem Land in Osten. Wir schliessen endlich ab die Kolonial - 
und Handelspolitik der Vorkriegszeit und gehen über zur Boden- 
politik der Zukunft ». (Pag. 742). 

Politica de expansiune spre Răsărit. « Ostpolitik im Sinne der 
Erwerbung der notwendigen Scholle für unser deutsches Volk » 
(pag. 757). 

Germania reia firul politicii răsăritene, întrerupt prin bătălia 
dela Tannenberg, în 1410. De data aceasta, după gândul si cuvin- 
tele lui Hitler, Drang nach Osten înseamnă «o trudnică înaintare 
a plugului german pe pământul dobândit cu sabia ». 

Politica răsăriteană a Germaniei nu este numai rodul unei 
vechi concepţii geo-politice, ci şi produsul înflăcărat al unei mis- 
tici romantice. Asemenea vechilor cavaleri teutoni, ce porneau în 
cavalcadă spre sesurile răsăritului, si astăzi trăește lozinca: « Naer 
Oostland willen wij rijden...» 

Astăzi duşmanul Germaniei este Rusia. Prin opoziția doctri- 
nară dintre Germania national-socialistä si Rusia comunistă, prin 
dreptul de necesitate pe care îl invocă Germania pentru a-şi însuși 
pământ rusesc, conflictul dintre aceste două popoare pare inevi- 
tabil. Sunt polii opusi — si încărcați — ai politicii internationale 
contemporane. Sub pretextul de a preveni o revărsare comunistă 
asupra lumii capitaliste, Germania national-socialistä caută aliați 
pentru o cruciadă împotriva Rusiei Sovietice. La agresiunea Ger- 
maniei, reacția Rusiei va fi firească si dură. 

Germania, consecventă scopurilor sale, urmează tenace o poli- 
tică externă ale cărei etape sunt: Freiheit — emancipare de coman- 
damentele Tratatului dela Versailles; Gleichberechtigung — 

egalitate și redobândirea tuturor atributelor unui stat absolut suve- 
ran; Grossdeutschland — unificarea tuturor germanilor (Deutsch- 
tum) şi în sfârșit teritorii noi pentru muncitorii germani: 
4 Vergrösserung des Lebensraumes unseres Volkes in Europa ». 
Actele diplomatice ale Germaniei contemporane confirmă con- 
secvența în acțiune și unitate de vederi: retragerea din Societatea 
Naţiunilor în Septemvrie 1933; reînarmarea conform declarației 
de egalitate de drepturi, recunoscută în cadrul conferinţei dezar- 
mării, în Decemvrie 1932; propagandă pan-germană, cu tehnica 
variată a loviturii de stat sau a acordurilor vamale în vederea 
unei Gleichschaltung; politică de alianțe limitate, pe de o parte, 
de disociere, pe de altă parte, a alianțelor franceze — damit der 
Todfeind unseres Volkes, Frankreich, der Isolierung anheimfällt 
(pag. 175) —; în fine, politică de raliere a Marii Britanii (Die 
Bündnisr ôglichkeiten für Deutschland: ... als letzte durchführ- 
bare Bindung nur eine Anlehnung an England übrigbleibt (pag. 
697), — si a Japoniei în campania de luptă împotriva Rusiei 
Sovietice. Planul inițial își urmează cursul cu rigurozitate. 


"a 

Comunicatele anunță că Statele sunt întrunite la Stresa și 
Geneva, pentru a se pronunța asupra atitudinii Germaniei față 
de Pactul Oriental, sau față de articolul 198 al Tratatului dela 
Versailles. 

Or, nu aceasta este problema. Politica Germaniei nu poate fi 
privită fragmentar. Atitudinile ei într'o problemă trebuesc rapor- 
tate la scopurile sale ultime. 

Faptul că Germania — sub pretextul preferintei pentru pacte 
bilaterale de neagresiune în locul pactelor regionale de azistentä 
mutuală — refuză semnarea Pactului Oriental, trebue privit în 
lumina politicii sale de expansiune spre răsărit. 

Faptul că — sub masca discuţiei asupra sferei noțiunii de nein- 
terventiune — refuză semnarea Pactului Dunărean, trebue analizat 
în lumina politicii sale pan-germaniste. 

Concesiile parțiale, pe care Germania le face, au toate înțelesul 
lor: adoptarea pactului aerian înseamnă doar acoperirea frontului 
de Vest, pentru libera acțiune în răsărit; discutarea unei convenții 
de limitare a armamentelor — mai ales astăzi când Germania 
este reînarmată — reprezintă doar un instrument de revizuire a 
unei părți din tratatul dela Versailles: etapă în acţiunea sa de 
emancipare; cererea de paritate a forțelor aeriene cu cele rusești 
oglindeşte calculul și directivele precise ale statului-major german; 
ofertele de pacte bilaterale înseamnă propuneri de alianțe ofensive; 
ofertele de pacte consultative înseamnă stratagema de a surpa 
forța sanctionalä a pactului Societăţii Naţiunilor; reintrarea în 

Societatea Natiunilor — obiect de târguialä pentru concesii noi, 
poate chiar de revendicare de colonii în Africa. 

Politica Germaniei nu este nici mäcar ipocritä. Ea este politica 
de progresivă îndrăzneală a celuia ce urmăreşte un drum și nu 
întâmpină rezistență. Succesul politicii sale rezidă în lipsa de 
unitate si în pasivitatea statelor chemate a apăra statu-quo. 

La Stresa si la Geneva — de data aceasta — statele vor trebui să 
opteze: fie pentru o politică de intransigentä, dacă vor avea 
curajul de a lua acțiunile pe care intransigenta le incumbä; fie 
pentru o politică de compromis, cu conștiința însă că semnarea 
oricărui act transactional nu este decât un paliativ. Momentul 
politic este decisiv. Orice act diplomatic, care ar avea de obiect 
soluţii fragmentare sau amânarea soluției, fixează simultan o dată 
certă unui război ce nu se va mai putea evita. 


12 Aprilie 1935. RICHARD HILLARD 


In ultima noastră «Cronică a Politicii Internationale» (1 Aprilie), s'au 
strecurat o serie de greșeli de tipar. Dintre acestea câteva fac imposibilă 
înţelegerea frazei, iar altele chiar modifică sensul afirmațiilor noastre. De 
aceea ne permitem a ruga cititorii noştri să corecteze greşelile indic.te 
mai jos: 

Pagina 221 rândul 5 în loc de planuri a se citi flamuri. 

» 227 e I » > » 0 reclamaţie a Societății Naţiunilor a se 
citi o reclamaţie la Societatea Naţiunilor. : 

Pagina 227 rândul 11 în loc de similară a se citi minimă. 

4 227 >? 24 D » » tensiunea a se citi extensiunea. 
?»? 227 9% 32 0 » » omisiunea aranjată de Italia a se citi 
misiunea acordată Italiei. 

Pagina 228 rândul ultim în loc de interes a se citi înfeles. 

Pagina 225 rândul 18 în loc de șesul Cidului a se citi sesul Ciadului. 

Pagina 225 rândul 21 în loc de Avusoa a se citi Aoussa. 


REVISTA REVISTELOR 


STREINE 


LE MOIS 
1 Fevrier—r Mars 1935 


Periodice mondiale pot exista în două feluri: sau angajând o singură 
„direcţie a spiritului întrun astfel de mod încât vastitatea pieţii de desfacere 
să acorde caracterul de + mondial », sau devenind organ de exprimare a tuturor 
„direcțiilor spiritului omenesc, cu colaboratori din toate ţările şi într'o limbă 
de circulaţie quasi-universală. In acest de al doilea fel caută Le Mois şi izbu- 
teste să fie o ¢ sinteză a activităţii mondiale +. Vom aminti că printre ilustri- 
tätile colaboratoare până azi: şefi de state, bărbaţi de stat, de știință şi litere, 
cu numele cărora fiecare volum lunar își împodobește una din primele pagini, 
se găsesc ca reprezentând ţara noastră, în moduri deosebite, d-șoara Hélène 
Vacaresco şi d, Dr. Al. Vaida-Voevod. Volumul fiecărei luni își distribue 
materia după mai multe capitole de preocupări spirituale: Politica, Economia, 
Viaţa Socială, Literele şi Teatrul, Artele şi Științele. Astfel de data aceasta, 
d. Adrien Marquet expune în cadrul Vieții Sociale o problemă de toată 
actualitatea: Aspectul social al şomajului şi despre întrebuințarea streinilor. 
€ Planul marilor lucrări, — scrie d. Marquet, fost ministru al Muncii în 
Franţa, — pe care îl concepusem şi mă apucasem a-l realiza când am părăsit 
ministerul Muncii, nu poate fi fără îndoială decât un remediu parţial... 
Singurul remediu eficace este acela care va determina o repriză economică 
generală. Problema șomajului nu este decât un aspect al problemei economice, 
care, ea însăşi, nu se va putea deslega fericit decât prin modificări profunde 
aduse institutiunilor noastre parlamentare, administrative şi guvernamentale. 
Chestiunea muncitorilor streini este cu mult mai puţin simplă decât ne-o 
închipuim de obicei. ¢ Să respingem pe toţi muncitorii streini, se zice adesea, 
și nu vom mai avea şomaj », Găsim aci numai o aparenţă de temeinicie. Pro- 
blemele omeneşti nu se lasă constrânse în termeni atât de brutali aritme- 
tici... Momentul se apropie când funesta creştere a numărului şomerilor 
va obliga la luarea de măsuri economice si financiare decisive, în faţa cărora 
până azi lumea a dat înapoi. Măsurile ele înseşi nu vor putea fi decât faptul 
«unei democraţii întinerite, adaptată mai bine la împrejurările vieţii moderne >. 

Sub capitolul Les Lettres et le Théâtre, d. Max Reinhardt, cu titlul de 
Climat du Théâtre, comentează criza pe care o străbate teatrul contemporan. 
La un moment dat, d. Reinhardt ajunge să precizeze formula preferințelor- 
sale. «Zic: teatru. După înţelegerea mea, s'a abuzat de acest termen atât 
de mult încât s'a ajuns la nevoia de a fi precizat, când se înţelege în accepţia. 
lui autentică. Vreau să vorbesc într'adevăr de teatrul propriu zis, de teatrul 
liber. Inţeleg și acest cuvânt liber în înţelesul lui cel mai larg: adică scăpat 
din orice fel de restrictiuni, fie că se cheamă acestea respectul clasicilor, gusturi 
populare, tradiție sau nevoi financiare... Arta n'are decât foarte puţine: 
lucruri comune cu aceste categorii, fără ca de altfel să le excludä în mod nece- 
sar. O piesă modernă serioasă poate să fie în același timp clasică, tradiţională, 
gustată de mulțime și rentabilă » Mai departe d, Max Reinhardt aruncă 
o privire asupra teatrului din câteva ţări ale Europei. In special cunoscutuk 
ragisor se opreşte mai mult asupra stărilor scenei rusești. lată ce scrie în. 
această privință d-sa: 4 Ca toată lumea am văzut de sigur pe marii regisori. 
ruşi în turneu şi am putut să le admir sfortarea. Dar n'am avut niciodată 
posibilitatea să merg să văd într'adevăr ceea ce reprezintă viaţa teatrală acolo. 
Prietenii mei, dintre cei mai buni și cei mai siguri, au revenit entuziasmați. 

«La Moscova nu există mijloc să găseşti un loc în nici un teatru, în afară 
de cazul când îl obţii cu cincisprezece zile mai înainte è, se mirau ei. Și aveau. 
de ce să se mire puneri în scenă geniale, succese formidabile... Intr'adevăr 
deja e motiv a se extazia. Dar, mi se spune și repet că aceasta vine dela prie- 
teni profesioniști care îi stimez, la care mă refer, asta nu e nimic. 

Populaţia întreagă ia parte la viaţa teatrală. Nici o manifestaţie teatrală 
care să se piardă în izolare, care să nu fie comentată, cu înverșunare discu-- 
tată, cu pasiune apărată și atacată, în orice mediu, în toată presa, în birouri, 
în uzine, în tramvai. Arta reia astfel adevărata ei funcțiune socială și popu- 
lară. Ea nu mai aparține elitei, unei elite blazate, obosite și cu gustul criticei. 
Această atmosferă de interes popular, despre care mi s'a spus că umple viaţa, 
teatrală sovietică, îmi pare absolut necesară oricărui teatru adevărat, care 
nu ar putea după capul meu să trăiască în izolare». In aceste consideraţii 
d. Max Reinhardt amestecă cu grabă două puncte de vedere. Mai întâi tea-- 
trul sovietic nu formează un același lucru cu arta în general. Aşa încât ceea ce- 
poate fi adevărat despre teatrul sovietic nu poate deveni necesar și artei în- 
general. Este teatrul sovietic un teatru popular? D. Reinhardt o ştie din 
auzite. Cât priveşte Arta, ea a fost întotdeauna un produs al acelor elite despre 
care democraţii excesivi vorbesc cu un dispreț neîntemeiat. Este adevărat. 
că valorile artistice cuprind în sine transpuneri de stări sufletești colective; 
exprimarea acestora însă o fac artiștii, elita spiritului. Iată ceea ce nu ar trebui 
confundat niciodată. 

In legătură cu preocupările literare Le Mois face loc unei expuneri redac- 
ionale asupra centenarului acelei epopei fineze întitulată « Kalevala >. Autorul. 
epopeei este doctorul în medicină și folkloristul Elias Lânnrot, care în 1835 
făcea să apară + Kalevala sau vechile cântece careliene din timpurile antice 
ale poporului finez >. Aceste cântece bătrâneşti sunt adunate mai cu seamä_ 

din acea provincie a Finlandei care se chiamă Carelia; Lônnrot le-a luat 
chiar din gura barzilor populari. Cât priveşte data de producţie a lor, ea nu 
se cunoaşte; se presupun însă a fi anterioare creştinismului, Din cercetarea 
regiunilor Finlandei, Elias Lönnrot a putut constata că transmitätorii orali 
ai acestor productiuni populare fineze le combinau între ele pentru a obține 
4 adevărate cicluri epice grupate în jurul câtorva eroi +. Potrivit lor, folklo- 
ristul concepu cântecele bătrâneşti întrun întreg, pe care îl credea că exi- 
stase mai înainte ca o vastă epopee, dar că, în decursul vremurilor, totul se 
sfărâmase în bucăţi mai scurte. Kalevala este reconstituirea, într'un mare 
poem omogen, a acestei antice epopei. Astfel s'a unificat limba fineză. Acela 
care în Franţa a fost introducătorul literaturii fineze, este d. Jean-Louia 
Perret. D. Perret da asupra Finezilor din primele timpuri următoarele infor- 
matii: 4 Finezii erau păgâni; religia lor, șamanismul, era înrudită cu fetişismul, 
Natura este populată cu genii si binevoitoare și ostile, care păstrează în general 
o atitudine pasivă şi nu intervin decât la rugämintile vräjitorilor, gamanii. 
Aceştia sunt deţinătorii de formule magice și de conjuratii, care le dă puterea 
de a conjura pe demoni, de abate facerile de rău sau de a atrage bunăvoința 
lor. Această religie extrem de primitivă şi grosieră se ridică la Finezi până la 
un anume animism, sub influenţa popoarelor vecine scandinave si germa- 
nice. Rămânând incapabil să creeze o mitologie coerentă şi limpede, șamanis- 
mul reuşi să facă din vraci un personaj căruia nu-i lipseşte oarecare măreție, 
Samanul este un tietäjä, un înţelept, care cunoaşte formulele; este doctor şi 
poate vindeca rănile; dar mai înainte de orice este un cântăreţ şi un poet. 
Vorbele magice, care trebue să fi fost destul de simple şi uscate Ja început, 
el le dezvoltă si făcu din ele o materie poetică foarte originală. La Finezi poezia 
a ieşit din descântecul vräjitoresc ». De aceea eroul Väinämöinen din Kalevala, 
personaj central, departe de a fi un războinic, este numai un poet; nu luptă 
cu sabia, ci cu formula de incantatie. 

Sub capitolul Les sciences, d-rul Georges Schoengrun, ex-laryngologist 
azistent al spitalelor din Paris, dezvoltă o interesantă teorie, sau mai precis 
spus un rezultat al practicelor sale medicale, prin care diverse boli se pot 
vindeca prin Le traitement par le sympathique. Se înţelege dela sine că nu 
este vorba de boalele infecțioase. 

Astfel Le Mois îşi îndeplineşte cu prisosintä rolul propus de tsinteză a 
activității mondiale ». Regretăm de a nu fi putut da o oglindire mai întreagă 
a volumului acesta de 320 pagini. 


CONFERENCIA 
1-er, 15 Mars, 1-er Avril 1935 
Dintre conferințele pe care le publică de data aceasta organul « Universi- 
tății Analelor », se deosibește prin nota exotică introdusă, aceia a d-lui André 
Demaison, întitulată La forêt en Afrique Notre. 


Autorul cărţii Les Bêtes qu’on appelle sauvages înconjurat de negrii auten- 
tici, în portul lor sumar vorbeşte despre legăturile sufletești ce ajunsese a 


30° 

stabili între bästinasii Senegalului şi sine: + Veghiau asupra mea, mă aver- 
tizau, în limbajul lor plin de imagini, asupra primejdiilor sau inconvenientele 
purtării mele. Dacă mă plângeam de cei ce mă supärau, îmi spuneau: Acela 
Care duce cu sine o hienă face pe câini să latre. Dacă eram incredul: Ingro- 
pând umbra nu o împiedici să reapară, spuneau ei. Dacă întreprindeam o 
„acţiune cu oarecare risc, mi se spunea: Atenţie ! Cine intră în mare se udă... 
In sfârșit dacă mă plângeam că sunt rău servit, mi se răspundea: Cum ai să 
fii mulţumit? Când zic cuiva: € scarpină-mă », nu te scarpină niciodată acolo 
unde te mănâncă. ..» Pădurile virgine ale Senegalului sunt prezentate astfel: 
Pădurea dela miazăzi fu pentru mine o revelaţie cu umbrele sale eterne si 
smai ales cu cele trei etaje sociale, exact ca şi la oamenii fie negri fie albi. Jos 
poporul neînsemnat și anarhic, îngrămădire de arbuşti și de plante târîtoare 
are-şi petrec timpul făcându-și mizerii unele altora şi așteptând să se agate 
„de un uriaș care le va ridica spre cer. Deasupra, burghezia care se cocoteazä 
“repede fără grije de vecini și care își ţine ramurile la 40 de metri înălțime. 
Mai sus încă, marii seniori, care au crescut mai întâi ca lumânările, drepţi, 
-fără o ramură inutilă, cu morgă, scăpând de contactul cu lianele cele mărunte 
şi arborii cei fără nume, până în momentul când au atins straturile de aer 
liber şi lumină deplină. Curioasă răsfrângere a soartei: tocmai aceştia din urmă 
sunt atinsi atât de securea omului cât și de fulgerul cerului». In numărul 
„de 15 Martie, Conferencia publică sub semnătura d-lor Maurice Paléologue, 
Marc Chadourne, Alfred Cortot, Jules Truffier şi Paul Bayle conferentele 
respective: Caterina cea Mare, Insule... Ultime raiuri, Robert Schumann, La 
Table de Marbre du vieux Palais şi Istoria Picturii. Numărul însă din 1 Aprilie 
„este pentru noi de două ori mai interesant decât celelalte: în el se publică 
două conferinţe ţinute, una de d, conte Wladimir d'Ormesson, iar cealaltă 
de d-goara Hélène Vacaresco. D, d'Ormesson se ocupă despre Le petrin 
moderne et les moyens d'en sortir, într'un mod atât de cuceritor, încât cu 
“ușurință ne putem închipui ce a reprezentat ca putere sugestivă conferinţa 
sa... vorbită. De altfel, asupra acestui lucru ne lămuresc câteva rânduri 
æedactionale: « d. Wladimir d'Ormesson vorbea pentru întâia oară la Uni- 
-versitatea Analelor. Dintr'odată, d-sa şi-a cucerit publicul. Elocventa sa caldă, 
gândirea luminoasă, autoritatea, curtoazia şi înălțimea vederilor încântară 
publicul ». D-şoara Hélène Vacaresco, devotata noastră compatrioată, vorbeşte 
-despre Lucreția Borgia, Curtea din Ferrara şi Poeţii. Pentru faptul de a publica 
la un loc aceste două conferinţe, numărul pe 1 Aprilie din Conferencia este 
foarte interesant pentru noi. 


MESURES 


Cahiers trimestriels, 15 Janvier 1935 No. 1 


In străinătate revista face cu adevărat trecerea către carte. Tomuri grele 
Poartă nume de reviste. Cine nu-şi amintește de aristocratica publicaţie 
4 Commerce »? Inläuntrul aceleiaşi formule se pare că Mesures vrea să-şi 
realizeze planurile. Sumarul primului caiet se compune, în frumoase mari 

pagini, din Judith de Paul Ciaudel (poem în versete de o rară armonie), La 
Demoiselle- Paysanne de Pușkin (trad. A. Gide şi Schiffrin), L'homme sans 
caractère de Robert Musil (trad. din germană de B. Church), Poèmes et Lettres 
de Gérard Manley Hopkins (trad. din englezeşte de Roditi şi Landier), Trop 
d'amitié à la fois... de Marcel Jouhandeau, Naissance des personnages de L. 
Pirandello (trad, din italieneste de B, Crémieux), Le Cageot de Francis Pouge, 
De la Ponctuation de Dorothy M. Richardson (trad, din englezeste de Sylvia 
Beach si Andrienne Monnier) şi Préface aux « Chouans » de Balzac (prezentată 
de Bernard Guyon). Tipul publicaţiei aşa dar este de revistă mondială după 
formula & Commerce », 


MERCURE DE FRANCE 
1-er, 15 Mars, 1-er Avril 1935 


Din sumarul ultim reținem cu deosebire studiul d-lui Edmond Marc — 
La Musique et l'Esprit tragique. Alături, d-nii Florian Delhorbe, Emile Hen- 
riot, Nicolas Beauduin, Marguerite Bourgoin, Lt.-Colonel H. Bons şi Gaston 
Picard iscălesc respectiv: La république en porte à faux, Dans le jardin de mon 
père, Poèmes, Les dévoilées, La défense contre les avions, Leon Cladel et la Bel- 
gigue. Va trebui însă, asupra numărului din 1 Martie, să insistäm. D. Ra- 
phaël Cor publică în fruntea sumarului corespunzător studiul De la morale 
bergsonienne à l’immoralisme care este cu totul remarcabil, Transcriem câteva 
scurte caracterizări a poziţiei bergsoniene: « Care este deci acest unic lucru 
pe care d. Bergson fără osteneală a încercat a-l spune? Este mobilitatea: 
iată ideea sa dominantă, articolul de credinţă al breviarului său, Fecioara al 
cărei credincios şi uneori chiar saltimbanc este, Ideea sa fixă e că nimic nu este 
fix; încăpăţânarea sa că totul fuge și curge. Această ură a solidului, această 
fobie a imuabilului l-ar împinge să judece cu severitate pe înaintasii săi, cu 
toţii, mai mult sau mai putin, atinşi de sclerozä, Pentru același motiv, după 
cum d. Benda a observat cu malitiozitate, este văzut exultând când dă peste 
vreo lege ştiinţifică «en défaut +, atât de mult are groază de însăși ideea de 
lege şi se bucură de a surprinde natura în flagrant delict de inconstanţă. Intre 
analiza care operează asupra imuabilului sau ele tout fait? şi intuiţia agilă 
care atinge fără trudă mobilul, fără îndoială că intuiţia deţine primul, rol. 
D. Bergson vede în ea funcţia metafizică prin excelenţă, definită ca o sim- 
patie misterioasă și instantanee, prin care ne transportăm dintr'odată în inima 
obiectului, pentru a coincide cu ceea ce are unic şi inexprimabil +, D. Ra- 
phaël Cor dispune de ascutimi care dau mari şi reci plăceri spiritelor riguroase. 


NOUVELLE REVUE FRANGAISE 
1-er Mars, 1-er Avril 1935 
De data aceasta vom oferi cititorilor noștri o strofă de douăsprezece versuri 


din poemul pastoral şi creştin, Alouette, al poetului Francis Jammes, Iată 
strofa de început a cântului trei: 

C’est le reveil, hélas ! Il n’y est pas, 
Le Seigneur dont Alouette rêva. 
Pourtant la vie après le songe est là, 
Et lentement la brume baugera, 

Et le soleil, œuf que la nuit couva, 
Aux bords des cieux pondu se brisera, 
Et tout son jaune et rouge il répandra, 
Et dans les creux le feuillage pleuvra, 
Et l’arc-en-ciel tout entier brillera 
Dans une goutte, et l’agneau poussera 
Un bâlement creux et long que suivra 
Un bâlement qui se propagera. 


Rareori, cu mijloace atât de simple, s'a realizat ceva atât de încântător. 
De altfel Francis Jammes lucrează în cunoscuta sa formulă poetică pe care 
şi-a pus definitiv sigiliul. In numărul pe Aprilie d. André Gide publică 
Pages de Journal, Lton-Paul Fargue — Jean de la Fontaine, Francis Jammes — 
Alouette (continuare), André Malraux — Le Temps du Mépris, Michel Leiris — 
Raymond Roussel, Raymond Roussel — Comment j'ai écrit mes livres, Alain — 
Propos, Albert 'Thibaudt — Réflexions, Valery Larbaud — Notre Amérique 
şi Marcel Arland — Cronique des Romans. Important pentru istoria literară 
este faptul relevat într'o corespondență de către André Salmon. € Când 
este vorba de Guillaume Apollinaire, orice eroare merită să fie relevată », crede 
d. Salmon. Iar ca rectificare a unei afirmaţii recente, precizează: t Guillaume 
Apollinaire este, în starea civilă, cel puţin după actul de botez: Whilelm 
Apollinaris de Kostrowitski >. 


REVUE DES DEUX MONDES 
15 Mars, 1-er Avril 1935 


Ultimele două numere ale acestei academice reviste întrunesc semnăturile 
de mare prestigiu ale d-lor Pierre Benoit, Jacques Bardoux, G. Lenotre, 
A. Augustin-Thierry, Frederik C. Ræ, Gabriel Hanotaux, Maurice Genevoix, 
Alfred Droin, Gérard d'Houville, Emile Sergent, André Chaumeix, René 
Doumic, René Pinon, Alexandre Millerand, Pierre de Nolhac, Francis de 
Croisset, Irène Nemirovski, Albert Buisson, Yvonne Pagniez, François Canac, 
Louis Gillet, Paul Lesourd, Y.-G. le Dantec, Louis Laloy. 


ROMÂNESTI 


CONVORBIRI LITERARE 
LXVIII, 1—2, lanuarie—Februarie 1935 
Desi un trecut glorios a luminat tot timpul drumul Convorbirilor Literare, 


totusi revista aceasta, care stä în ierarhia istoriei periodicelor noastre pe treapta 
<ea mai înaltă, a avut ani întregi de apariţie când, deschizând-o, aveai impresia 

“unui exil din viaţă sau, mai exact, a unei umezeli arheologice. De câtva timp 
însă, fie tonul polemic al directorului, d. Al. Tzigara-Samurcas, fie cola- 
borärile noi, dau venerabilului periodic de literatură si cultură română 
aspectul unei a doua tinereti. 

D. I. Petrovici publică O amintire filologicä de ton memorialist, aşa cum 
magistral știe d-sa să intrebuinteze acest ton, asupra ortografierii vorbei sunt. 
Mai colaborează d-nii C. Banu, A. C. Cuza, Radu Gyr, O. G. Lecca, George 
Dumitrescu, M. Golescu, Teodor Scarlat, Mircea Florian, Ion Georgescu, 
Al. Mititelu, Al. Tzigara-Samurcas, Vladimir Tudor, Dem. Berea cu Grădina 
dui Glaucon, Divinei ironii — dedicație romantică, Poetul, « Rumânii » şi 4 des- 
<dlecarea» Țării Românești, Somnolentä, Sfântul cu cap de câine, Incătușeri, 
Obsesia Transcendentului, Centenarul revoluției lui Horia, Giacomo Leopardi 
în Convorbiri Literare, Palatul Regal, Cronica Teatrală şi Critica noastră 
Plastică. Din Grădina lui Glaucon sau Manualul bunului politician de d. C, Banu 
extragem aceste câteva reflexiuni pentru plăcerea cititorilor noştri: 

« Numai cei care au simţul riscului și al succesului se pot avânta dintr'o- 
dată în marile acțiuni politice şi pot izbuti. 

Cine nu-l are, să practice arta minoră a viermelui care, încet dar sigur, 
se poate târî şi până în vârful copacului...» 

.“. 

« Ceea ce este mai dificil în politică nu e de a sări pe cal, ci de a nu sări 
dincolo de cal. 

Este gresala în care cad îndeobşte tinerii grăbiţi de a ajunge şi care ade- 
seaori e catastrofală pentru întreaga lor carieră», 

* b * 

« Numai pe cei slabi îi poate coplesi greutatea trecutului. Cei tari sunt 
cu atât mai cutezători cu cât această greutate e mai apăsătoare, Ei ştiu că 
opinia publică nu rezistă ofensivelor îndrăzneţe », 


* 
* * 
« In iubire se întâmplă ca aceeaşi ființă să te amägeascä şi a doua oară. 
Si aceasta e din parte-ti semnul unei mari pasiuni. 
In politică, de se întâmplă, e semnul unei mari nerozii ». 


* i * 

« Flaminius a îmbătrânit idealist. Toate forţele spirituale ale neamului 
găsesc într'însul un apărător entuziast şi fără de prihanä. Om practic în același 
timp, el a știut însă, cu concursul acestor forte, să-şi agoniseascä, prin munca 
Şi sacrificiile altora, o avere, cu atât mai solidă cu cât e mai discretă, In stil 
filozofic, aceasta s'ar putea numi: idealismul creator ». 


* 
* * 

« À fi ingrat cu unii e adeseori o măsură de prudenţă şi de simplificare 
a vieţii. 
A fi ingrat cu toată lumea e o imprudenţă, care ţi-o poate complica». 


* 
* * 


« Are dreptate Leopardi că oamenii nu sunt ridiculi decât când vor să 
pară ceea ce nu sunt. Și totuși, în politică aceasta e cea dintâi dintre poruncile 
artei. Câţi proşti nu trec drept inteligenţi; câţi ignoranţi, drept culţi; câţi 
venali, drept cinstiţi; câte lichele, drept oameni de caracter; câţi intriganti, 
drept lealitatea însăși. Poate şi pentru că în politică succesul acopere toate: 
chiar și ridiculul ». 3 


* 
* * 


8 — Strigi, voi striga mai tare. Ameninfi, te voi amenința şi mai stragnic. 
Insulti, te voi insulta ca la uşa cortului. Mă calomniezi, te voi calomnia 
fără milă. Vrei să mă suprimi politiceste, te voi suprima fiziceste. 

I le-am spus cu glas domol lui Trebonius, maestrul şantajist și chin- 
tezentä de canalie. Si, fiindcă Trebonius ştie că sunt dintre domolii care nu 
se dau îndărăt dela faptă, m'a îmbrăţişat cu efuziune: 

— Ce copil ești ! Nu vezi că noi amândoi suntem făcuţi ca să ne înţelegem ?+ 


* 
* * 


« Din turnul de fildeş, politică nu se poate. Cel mult te închizi într'însul, 
ca, după scurtă vreme, să ieşi sporit în prestigiu și autoritate. 

Nu întârzia însă: iubirea prietinilor e capabilă să te uite acolo mai repede 
decât ura adversarilor 2. 


* 
* * 


« Adevăraţi prieteni e greu să ai în viaţa de partid. Te mângâi poate cu 
gândul că ai cel puţin amici politici? De fapt, nu ai decât complici ». 


Muscätoare pentru politicieni, savuroase pentru literați și caracterizante 
pentru spiritul d-lui C. Banu, aceste reflexii, suntem convinşi, vor forma la 
apariţie o surpriză dintre cele mai interesante. 


GÂNDIREA 
Anul XIV. Nr. 4, Aprilie 1935 


Sumarul acestei luni adună în cuprinsul Gândirii pe d-nii Nichifor Crainic, 
V. Voiculescu, N. M. Condiescu, Vasile Băncilă, Radu Gyr, Dan Botta, Emil 
Cioran, Toma Vlădescu, Pan. M. Vizirescu, arhitect N. Lupu şi Ovidiu 
Papadima, adică nume deplin formate, semnând respectiv: Roma Universală, 
Poesii, Din însemnările lui Safirim, Despre eseu, Balada Ghiocului cu moarte’n 
Țarigrad, Charmion sau despre muzică, Păcat si transfigurare, Menirea cărtu- 
rarilor sau despre o altă trădare a lor, Poetul minunii şi al extazelor, Reflecţii 

la un concurs de arhitectură şi Cronica literară. Puterea de evocare precum şi 
tonul unei dulci memorialistice din fragmentul de roman al d-lui N. M. Con- 
diescu stârnesc regretul de a trebui să încetezi lectura după cinci pagini si 
dau impacientä așteptării volumului. Iată, spre ilustrație, chipul profesorului 
de religie, părintele Matei, caldă rememorare din viața de şcolar: « A fost 
pe vremea aceea primul preot care şi-a schimbat potcapiul în pălăria pe care 
azi o poartă și preoţii dela ţară. Mare nelegiuire, pe atunci. A fost chemat 
la canoane, și i s'a spus răspicat că, de nu leapădă noua podoabă, va trage 
consecinţe urîte. Popa, drept răspuns, şi-a îndesat pălăria şi mai adânc pe 
cap. A fost oprit să mai slujească. Cum de rămăsese aşa, aflat în urgie, încă 
profesor la liceu, nu mi-am putut-o explica, Un revoluţionar, un haiduc 
ca el, gata să dea cu barda în cele mai temeinice obiceiuri, să înveţe pe copii 
religia ? Cum de nu l-au alungat și dela altarul acesta, fariseii? 

A, — şi ce frumoase învățături cules-am dela el, spuse în grai neaog 
românesc, cu accente duioase, de un lirism zguduitor sau cu scăpărări de mânie 
care picau ca trăznetele, Alb colilie, cu ochii ca apele vii, străpungător ca sfre- 
delul, cu o pielitä trandafirie, fără de zbârcituri la cei şaptezeci de ani și mai 
bine şi cu lunga lui barbă albă, îngrijită cu cochetărie, — impresiona prin 
frumuseţea lui. Așa-mi închipuiam că trebue să fi fost patriarhul Abraham. 

— Măi copii, Dumnezeu nu se măsoară cu metrul, nici nu-l poţi îngrădi 
în cadrul unei icoane. El e necuprins, n'are înfăţişare şi plutește, duh viu, 
pretutindeni, până în măruntaiele lumilor. E mai întelegätor ca toate jivinele 
pământului, — printre care ne înnumărăm și noi oamenii, — pentru că EI 
le-a înfăptuit ». 


ATHENEUM 
Anul I, Nr. 1 


Cuvânt înainte: « Revista Atheneum este editată şi redactată de cei însär- 
cinati cu instructia şi educaţia în Liceele Militare. La originea ei se află ideea 
de a face din şcoală un factor de cultură cu o rază de acţiune mai cuprinzătoare. 
Ne îngăduim să credem că o asemenea publicaţie periodică e cu atât mai nece- 
sară, cu cât în ziua de azi întreaga răspundere a culturii româneşti e aşezată 
pe umerii şcoalei, 

O publicaţie de dimensiunile pe care le dăm acesteia nu poate să cuprindă 
toată activitatea culturală. De aceea Atheneum exclude cu desăvârşire litera- 
tura, In paginile acestei reviste îşi vor găsi loc studiile care tratează probleme 
privitoare Ja cultură şi istoria ei. Le putem chiar enunţa: probleme de orga- 
nizare a învăţământului, de pedagogie, de filozofie, de estetică și istorie lite- 
rară, de istorie, de geografie, de ştiinţă pozitivă etc. , , Se va acorda o atenţie 
deosebită şi mișcării ideologice, literare şi ştiinţifice în ţară şi străinătate. 

Atheneum primeşte colaborarea tuturor acelora care se ocupă cu probleme 
din cele menţionate mai sus. Redacţia, în alegerea materialului, va fi călăuzită 
de un singur criteriu: seriozitatea științifică +. 

Vom mărturisi că această revistă cu apariţia fixată la două luni, prin serio- 
zitatea problemelor cât și a modului lor de tratare, întrece cu mult mediul 

şcolăresc din care a ieşit. Astfel studiul d-lui Al. Claudian, Afinitdti între 
Auguste Comte şi saint-simonieni, cade greu din chiar începutul său: + Dar 
aceste afinități n'au fost, se pare, puse în lumina pe care ar fi meritat-o nici 
de către cei străini si de pozitivism si de Saint-Simon. Filozofiile au, pe lângă 
conţinutul lor propriu, cunoscut specialiştilor, şi valoarea unor bunuri sociale, 
care rezultă adesea din simplificarea şi popularizarea lor. In pozitivismul 
lui Auguste Comte (cunoscut mai mult din auzite decât din lectura paginilor 
greoaie din + Cursul de filozo»fiep ozitivă » și a celor aşa de viguroase si de con- 
centrate, așa de bine scrise, din « opusculele » tinereţii), s'a văzut, printr'o ima- 
gine mult simplificată, numai războiul declarat metafizicei şi prioritatea 
științei pozitive. lar extravagantele saint-simonienilor au dat doctrinei lor 
aspectul exclusiv al unui misticism confuz și, prin exagerare, adeseori comic. 
Ce putea să fie comun între idolatrizarea lui Enfantin « Le Père » şi sistema- 
tizarea de către Auguste Comte a cunoștințelor omenești? Ce putea să fie 
asemănător între efuziunile de entuziasm colectiv ale saint-simonienilor în 
izolarea voită și îndelungată a filozofului care, timp de decenii, dezvoltă îo 
liniştea cabinetului său de studiu câteva idei « clare şi distincte»? De aceea 
este explicabil faptul că, la bogata bibliografie a raporturilor si a afinitätilor 
dintre Saint-Simon şi Auguste Comte, nu s'au adăogat, în ce priveşte afinităţile 
şi influenţele reciproce dintre Auguste Comte şi cercul saint-simonian (înjghebat 
după moartea lui Saint-Simon), decât unele foarte interesante observaţii, dar, 
după câte ştim, nici un studiu care să aprofundeze problema. 

Din punctul de vedere din care privim aici filozofia pozitivistă, acela al 
atmosferei sociale si psihologice care a influenţat-o, este de o deosebită însem- 
nătate pentru noi stabilirea punctelor comune care leagă gândirea filozofului 
pozitivist de doctrina elevilor lui Saint-Simon, doctrină care ia ființă în aceeași 
epocă istorică în care apar şi primele lucrări ale lui Auguste Comte: epoca 
Restaurației. După ce vom fi precizat afinitätile dintre urmaşii lui Saint- 
Simon (Auguste Comte inclusiv), şi în cazurile în care ei acceptă nemodifi- 
cate ideile maestrului, și în cazurile în care ei modifică, cu toţii în acelaşi sens, 
aceste idei; după ce, apoi, vom arăta legătura între ideile elevilor lui Saint- 
Simon şi atmosfera dela școala politehnică (pe unde au trecut și Auguste 
Comte si saint-simonianul Enfantin), vom reuşi, sperăm, ca, lärgind şi mai 
mult cercul explicatiei sociale a ideilor de care ne ocupăm, să prezentăm 
principalele concepţii ale cugetării pozitiviste ca reprezentative pentru men- 
talitatea unei întregi generaţii nemultumite de regimul politic şi de atmosfera 
sufletească a Restauratiei franceze dela 1815». 


FAMILIA 
Seria III. Anul I. Nr. ro 


Alături de nume ca Alexandru Marcu, Gib. I. Mihăescu, M. G. Samari- 
neanu, Al. Busuioceanu și Octav Sulutiu, d. I. Brucăr comentează Aspectul 
antimetafizic al filozofiei româneşti. Ca reprezentanţi ai acestei laturi a filo- 
zofiei române, d. Brucăr citează și analizează atitudinile de cugetare ale d-lor 

P. P. Negulescu și Al. Posescu. Dar continuă d-sa: « Este necesar să mai 
amintesc că gânditorii sistematici ai metafizicei, sunt filozofii C. R. Motru 
şi Lucian Blaga, lăsând la o parte propriile mele lucrări. Primul vede în meta- 
fizică ştiinţa totalităţii posibile a cunoașterii şi este autorul unui vast sistem 
de metafizică idealistă cu nuanţe hegeliene, deşi întemeiată în rădăcinile ei, 
întâi pe o critică a filozofiei lui Kant şi apoi, pe o fundamentare a ei pe un 
principiu personalist, evolutionist-energetic. Al doilea, Lucian Blaga, e auto- 
rul unei întregi construcţii sistematice asupra metodei noastre de cunoaştere 
şi asupra sensului metafizic al cunoașterii însăși », 


PAGINI LITERARE 
Anul 1 Nr. 11, 15 Martie 1935 


Organul mensual de literatură al Turdei, cu înfățișarea cochetă pe care 
o au mai toate periodicele noastre dela un timp, protestează prin pana d-lui 
Romulus Demetrescu în contra avalanşei romanului contemporan şi se afirmă 
adept al unei critice normative: t Din nenorocire însă azi se crede că scrii- 
torul înarmat cu admirabila convingere a originalității sale geniale, poate să 
se arunce pe câmpul realizărilor, cu credinţa că nu are nici ce, nici dela cine 
învăţa nimic. Toate artele, să zicem: meseriile cu ucenicie pregătitoare, muncă 
pentru stăpânirea lor! Astăzi numai în aria literară oricine se crede chemat 
să fie maistru. Nu e de mirare deci că atâti neisprăviţi, cari nu pricep nici un 
bob din această meserie împroașcă cu avalanşă de cuvinte tari, dovada becis- 
niciei, dacă ai îndrăznit să recurgi la norme şi la regule pe care şi arta cuvân- 
tului, ca oricare alta, trebue să le respecte. Dacă vom opune acestor îndrăzneţi 
o energică împotrivire, scrisul românesc de azi se va curäti de o mulţime de 
încurcă-lume care au încă de învăţat mult până să poată bate la porţile artei 
adevărate a scrisului, Este o datorie care se simte din ce în ce mai mult», 
Urăm d-lui Romulus Demetrescu să ajungă a-şi impune frumoasele sale 
credinţe literaturii contemporane. Din cuvintele de omagiere necrologice ale 
d-lui Radu Brateș, pentru Ion Bianu, se cuvin reproduse următoarele: « Cel 
din urmă moștenitor al unui anumit suflet şi al unei tradiţii cărturăreşti, trans- 
misă, prin Cipariu și I. M. Moldoveanu, de celebra treime a redeșteptării 
noastre nationale, — a fost Ion Bianu. Cu el se încheie seria acelor cuminţi 
dascăli, mai mari prin ceea ce au dat timpului lor, fiind în viaţă, decât prin 
ce au pus sub eticheta pentru posteritate », 


GÂNDUL VREMII 
Anul III Nr. 3, 15 Martie 1935 


Această «revistă de ideologie ? apare la Iaşi. Colaboratori ai numărului 
din 15 Martie sunt C, Matrescu, Mircea Mancaș, P. P. Stănescu, Vasile 
Maciu şi Mihai Utä, care iscălesc în aceeaşi ordine articolele; Tomas Massa- 
ryk, Filozofia lui L. Brunschvicg, Laboratoarele universitare, Orientul văzut 
de un democrat şi Polonia a pornit spre aventură. lată cum d. Mircea Mancas 

îşi termină articolul Filozofia lui L. Brunschuicg: « Brunschvicg afirmă că toate 
conceptele spiritului nostru sunt constitutive pentru realitate. Căci experienţa. 
prezintă o dublă acţiune; e în acelaşi timp operă realizată si activitate creatoare.. 
Singurul valabil e acest ultim aspect al experienţei. Cu ajutorul lui, ne expli- 
căm cum, printr'o experienţă progresivă, noi constituim lumea în cadrele ei 
cele mai abstracte (spatiale şi temporale). Antinomiile kantiene sunt astfel 
înlăturate. Idealismul se fundează acum pe o singură realitate: progresul 
gândirii raţionale; astfel, dificultăţile realismului conceptualist dispar ca 
inconsistente şi iluzorii. Concepţia filozofică a lui Brunschvicg nu este numa: 
un sistem original de cugetare. Ea se adresează sensibilităţii tdt atât cât şi. 
rațiunii, utilizând astfel o dublă posibilitate de a convinge». 


MERIDIAN 
Caetul şapte, 1935 


La Craiova apare o elegantă revistă, de avant-gardä, după toate semnele,. 
ceea ce ne-a făcut să o deschidem cu multă, dar precaută curiozitate. T'rebue- 
spus limpede si dela început că am dat peste o literatură de pret, peste o poe- 
zie în special cum nu se întâlneşte în orice periodic. Din ezitatia de a nu şti 
ce anume trebue mai întâi citat ca poezie, ne oprim asupra Itinerariului citadin 
de d. Valentin Al. Georgescu: 


Aseară pe străzi — ohne Grund — 
chin disonantä rätäcire. 

orice imensä clädire 

invers ar fi putut să crească 'n fund. 


Oamenii lunecau pe trotoare 

tu mâini de prisos 

cu ochi doi prea mulţi 

cu veșminte fără rost 
Nici o mașină n'avea 'ndărăt motorul ei 
nici la roatele dinainte sunet de clopoței. 

Tramway-ele cutii prea scunde 

prea luminate s'obstinau să nu se-afunde 

în hălul necercetat în care 

le conduceau firele strălucitoare. 


Cutreerând bulevarde şi străzi 

de-a-lungul caselor fără ogrăzi 

mi-am dat seama că stăm într'un bâlci cu toţii 
fără minuni fără surprize fără emoţii. i 


Insäsi ploaia căzută 'n târziu 
nu mi-a curmat sufletul viu 
nu mi-a biciuit trupul greu. 

nici n'a făcut să crească ’n jurul meu 
ca pe câmp de miracole și 'nfăptuiri 
plante cu mătăsoase unduiri 

flori cu-arome calde noi 

străbătute de umbre moi 

în căutarea aurului lăcătuit 

de nimeni nicicând nicăeri 

în măruntaele unei vederi 

pe care și-aseară pe străzile străine 
aburită de ploaie de umbre de tăceri 
o târam în colţ îndepărtat din mine. 


REVISTA ROMÂNĂ DE PSIHANALIZĂ 
Anul I. Nr. 1, lan.-Martie 1935 


D. docent Dr. C. Vlad, autorul studiului psihanalitic asupra lui Eminescu, 
dimpreună cu d-nii S. Cupcea-Sibiu, Dr. I. Neumann-Bucuresti, Petre Pan- 
drea-Bucureşti, Dr, I. Popescu-Sibiu, Dr. G. Preda-Sibiu, Dr. G. Retezeanu- 
"Cluj, Dr. T, Stoenescu-Sibiu şi Dr. C. I. Urechia-Cluj au tipărit întâiul 
mumăr trimestrial al « organului oficial al cercului român de studii psihana- 
litice 9. Găsim potrivit să reproducem cu privire la orientarea revistei acest 
"Cuvânt introductiv: « Niciodată nu s'a grăbit lumea cu împletirea coroanelor 
-de lauri pentru marii ei descoperitori. Și când ne uităm la cele pe care le-a 
împletit, vedem că e aproape ridicul cel putin cuiul de care le-a agăţat. Așa 
de pildă numele lui Columb nu circulă în legătură cu descoperirea Americii 
«ci cu un ou; numele lui Newton cu un măr; al lui Darwin cu neamul maimu- 
tesc; al lui Galileu cu e pur se muove ş. a. m. d. Atâta ştie mulţimea despre 
acești oameni — și cu toate acestea — oul, mărul, maimuța etc., în legătură 
«cu acele nume, sunt ca nişte steaguri ce reprezintă o ţară; oul, mărul şi mai- 
muţa, în cazurile de mai sus, reprezintă simboluri sau portite prin care se 
intră în lumea unor oameni. Dar după cum a cunoaşte steagul unei țări nu 
însemnează a cunoaşte și țara reprezentată prin el, tot așa a cunoaște acele 
-cuvinte-embleme nu însemnează numaidecât a cunoaşte și lumea și opera 
-acelor oameni. Freud de ex. e legat în mintea mulţimii de noţiunea sexualității 
si, deoarece fiecare «ştie» mai mult sau mai puţin ce e aceea 4 sexualitate», 
îşi închipue cu toţii că îl cunosc si pe Freud și, în consecinţă, toţi iau anumite 
-atitudini faţă de el — atitudini însă care sunt determinate de atitudinea fie- 
căruia față de complexul sexualitate. Unii l-au ridicat dela început în slavă 
pentru că se ocupă si de problemele sexuale, alţii l-au hulit tot dela început 
Şi tot pentru că se ocupă si cu acele probleme. Insă foarte puţini știu despre 
-ce e vorba, Scopul revistei noastre nu e pentru a modifica atitudinea mulțimii 
Care a reacţionat întotdeauna la fel si în toate colţurile pământului, ci 1) pen- 
tru orientarea celor puţini obiectivi care vor într'adevăr să se orienteze şi 2) 
pentru a tăia drumul tuturor nechematilor care ameninţă să compromită 
Ancetăţenirea unei noi ramuri ştiinţifice prin faptul că o prezintă strâmb, 

Pericolul nu stă atât în lipsa de ştiinţă, cât în alterarea ei. Să sperăm că ne 
vom ajunge scopul +. 


RÂNDUIALA 
Anul I. lanuarie-Martie 1935, Nr. 1 


Această «arhivă de gând şi faptă românească +, aşa cum Rânduiala se 
subintitulează, apărută cu o înfățișare occidentală într'un caiet compact tri- 
mestrial, justifică toată încordarea de atenţie cu care urmărim de câtăva vreme 
numeroasele iniţiative în publicistica noastră periodică. Redacţia se compune 
din d-nii Dumitru C. Amzăr, Ernest Bernea, Ion I. Ionică şi Ion Samari- 
neanu, iar cercul de intelectuali din jurul ei din d-nii D. C. Amzăr, Ernest 
Bernea, Nicolae Brânzeu, lon Conea, Mac Constantinescu, lon Creangă, 
Nicolae Crişan, Constantin Floru, I. I. Ionică, Eugen I. Ionică, Mihail Orleanu, 
Valeriu Papahagi, Victor I. Rädulescu-Pogoneanu, Ion Samarineanu, Emil 
Turdeanu şi Haralambie Ungureanu. € In planul de lucru al revistei, spun 
rândurile preliminare, vin întâi cercetările privitoare la problemele cugetului 
şi vieţii româneşti, de azi şi din trecut; urmează apoi înfăţişări de oameni şi 
locuri, în care sulul vieţii noastre s'a ’ntrupat în chipuri şi icoane de neştearsă 
recunoştinţă şi de nepieritor îndemn pentru vremurile următoare; iar în al 
treilea rând, cronica îşi propune să judece lucrurile şi întâmplările vieţii de azi 
după nevoile acestei vieţi şi după măsura în care sfortärile ei izbutesc să fie 
adevărate înfăptuiri româneşti ». Poziţia spirituală a revistei trimestriale 
Rânduiala este cât se poate de simpatică. 


VIAȚA ROMÂNEASCĂ 
Anul XXVII. Nr. 2, Februarie 1935 


In al douăzeci şi şaptelea an de apariţie, faimoasa revistă, care dăduse 
la un anumit moment spiritului românesc o formulă de organizare, cuprinde 
atât semnături de prestigiu cum sunt M, D. Ralea, Al. O. Teodoreanu și 
Demostene Botez cât şi altele în curs de a-şi forma o autoritate ca Ilariu Dobri- 
dor, Tudor Şoimaru, A. V. Sânger, Dan Petraşincu etc. Pentru că, deși ieșită 
din momentul ei istoric, Viața Românească oferă totuşi pagini de literatură, 
doctrină socială și cronică foarte profitabile. 


a TRANSNISTRIA » TRIBUNA ROMÂNILOR DE PESTE 
NISTRU ŞI BUG. 


Anul I. Nr. 1—2, lanuarie— Februarie 


Se tipăreşte la Cluj. Iniţiativa se pare că aparţine d-lui V. Ciulină care 
semnează Cuvânt înainte. « Românii transnistrieni, spune d-sa, au fost pio- 
nierii moldovenismului la Nord şi răsărit de hotarele lui Dragog-Vodä, Stefan 
cel Mare și Duca-Vodă, descălecând cei dintâi « Stepele Pustiis de peste 
Nistru şi trăgând brazdele civilizaţiei europene, din Volănia la Mare şi dela 

Nistru la Bug. Ei au fost expresiunea concretizată a curajului otelit în luptele 
crâncene dintre cele două lumi: Apus şi Răsărit», 

De ce să ne amintim de naționalismul «în limitele adevărului însă + al 
lui 'T. Maiorescu, când rândurile de mai sus vibrează de o atât de încinsă 
simţire ? 


REVISTE SCOLARESTI 


Semn evident al unei producţii literare efervescente care își caută organi- 
zarea deocamdată într'o infinitate de caiete, foi, reviste stau și aceste mici 
periodice liceale. 

Trivalea este + revista de cultură generală » a elevilor liceului I. C. Bră- 
tianu din Piteşti. Pe coperta ei ingenuă se spune că este editată de elevii liceu- 
lui. Aceasta ar însemna că fondurile comitetului şcolar respectiv nu sunt 
puse la contribuţie, ceea ce ne face să privim gânguririle acestea școlăreşti cu 
mult mai multă simpatie. In acest Nr. 1, d. St. Tatomirescu, directorul 
liceului, semnează un «cuvânt introductiv» în care revista ni se promite 
a fi «de caldă, simplă și iubitoare literatură gcoläreascä », înfățișând astfel 
+ celorlalți colegi măsura disciplinei sufletești a celor ce se vor manifesta ». 
Dar sfârșitul rândurilor d-lui St, Tatomirescu: « urăm revistei « Trivalea » 
izbândă deplină » arată parcă un îndemn din afară, ceea ce cât mai curând 
ar trebui să se transforme într'unul din lăuntru — adică școala să participe 
și ea cu sprijinul material şi moral la acest început de frumoasă si dezinte- 
resată operă. Versurile publicate sunt semnate de F. Stoica si George Adrian, 
iar proza — de I. Stancu, Al. O. Săndulescu, I. Toma, Al. Baidac și Maria 
Gh. Popescu. Intre foile revistei, atât de sugestiv intitulate Trivalea, se găseşte 
un idilism și un fel de răcoare, care ne va face să o răsfoim oridecâteori ne va 
cădea în mână. 

Aceleași cuvinte le-am putea scrie și despre Inceputuri, revista literară şi 
științifică a elevilor liceului « Sf. Nicolae » Gheorgheni-Ciuc. Numai că această 
revistă se află într'al doilea an de existenţă. 


ALTE REVISTE 


primite şi despre care vom scrie în numerile viitoare din R.F.R. sunt: Rezista 
Vremii, socială, literară, polemică. Anul II, Nr. 12 Galaţi; Școala Prahovei, 
revista asociaţiei învăţătorilor din judeţul Prahova, anul V Nr. 1-2 Ianuarie- 
Februarie; Cruciada Românismului, săptămânal de orientare politică și spiri- 
tualä, Anul I Nr. 17-18; Şantier, social, literar. Anul III Nr. 4-5; Femeia 
satelor, revistă de cultură pentru femeile dela sate. Anul I Nr. 1-2, Deva; 
Lanuri, rev. literară — Medias. Anul II Nr. 18-19 Februarie-Martie; Timpul, 
săptămânal pentru Bucovina, Basarabia și Moldova, Cernăuţi. Anul VI Nr. 
150-151; Fruncea — Timişoara. Anul II, Nr. 13, săptămânal bănăţean; 
Munca, organ lunar, revistă juridică de specialitate — Arad Nr. 4; Gazeta 
Antirevizionistd — Arad, săptămânală. Anul II, Nr. 2; Gazeta Municipală, 
săptămânal de critică edilitară. Anul IV, Nr. 166-167; Curierul Cooperator, 

lunar, anul VIII Nr. 3-4, Martie-Aprilie; Pământul, politic, social, literar, 
Anul IV Nr. 96, 97-98, Călărași; Poezia, buletin lunar de poezie olteană, 
anul II, Nr. 1, 2 şi 3; Buletin eugenic şi biopolitic, Nr. 1, 2, 3 — Jan.-Febr.- 
Martie; Însemnări, anul II, 20 Martie, Nr. 42-43; Finances et Industrie, Nr. 
46; Natura, Nr. 23, 15 Martie; București Medical, revistă lunară de medi- 
cină şi chirurgie generală; Buletinul demografic al României, publicaţie oficială 
a institutului de demografie şi recensământ din Minist, Muncii şi Ocrotirilor 
Sociale; Satul și Școala, revistă lunară pentru educaţie şi învățământ, anul 
IV, Nr. 5, Cluj; Tribuna Medicală, organ de luptă profesională, anul III, 
Nr. 1; Revista Penală; Gândirea Economică; Transilvania; Progres şi Cul- 
tură; I3, revistă de literatură și cronică, anul II Nr. 3, Martie-Aprilie; Liber- 
tatea, economică, politică, socială, culturală — anul III, Nr. 7, Aprilie; Cele 
Trei Crisuri, anale culturale, anul XVI, Ianuarie-Februarie, Oradea; Lucea- 
Jdrul, revistă culturală, literară si artistică — anul I Nr. 3 Martie, Timișoara; 
Blajul, rev. lunară de cultură, anul II Nr. 2, 3, Blaj; Societatea de Mâine, 
anul XII, Nr. 2, 3 Februarie-Martie şi Bis, săptămânal de teatru, muzică, 
literatură, artă, sport, cinematograf, anul I, Nr. 2, 3, 4 şi 5. Numărul de reviste 
româneşti este însă cu mult mai mare și numai o operă de quasi-recensământ 
cultural l-ar putea cuprinde în întregime. 


NOTĂ. — In articolul Paul Zarifopol şi Spiritul Critic din numărul de 
faţă, cititorii sunt rugaţi să facă următoarele îndreptări de tipar: la pag. 243 
pe care, în loc de despre care; la aceeaşi pagină a cuvântului, în loc de 
cuvântului; la pag. 245 incinerarea, în loc de îndurarea, 

